
Introducere 


Relaţiile dintre Biserică și Stat au prezentat de-a lungul 
timpului, şi încă mai prezintă, un interes deosebit pentru Istoricii 
Bisericii Universale, cu atât mai mult cu cât, de cele mai multe ori, 
reprezentanţii puterii temporare au căutat să-și subordoneze Biserica, 
în vederea realizării unor interese trecătoare şi mai mult egoiste și de 
grup, iar nu în interesul umanităţii. 

Anii '50-'60 ai sec. XX au fost dominați în cercetare de tema 
relațiilor dintre Biserică și Stat, fapt datorat, în parte, implicării unor 
factori de răspundere din structurile religioase internaţionale în 
conflictul celui de-al doilea război mondial. 

Căderea cortinei de fier a făcut ca şi raporturile dintre Biserică și 
statele comunistel, sau în curs de comunizare, să fie studiate, în 
contextul special al regimurilor totalitare? comuniste. Există totuși 
diferențe majore, de la zonă la zonă, de la Stat la Stat, și chiar de la 
Biserică la Biserică, fie ea Romano-catolică, Ortodoxă, Protestantă sau 
Greco-catolică. Aceste particularităţi se datorează oamenilor intraţi în 
joc şi caracterelor acestora, strategiilor politice operate de fiecare 
regim politic din statele fostei axe sovietice3. 

Michel Shafir, crainic în anii comunismului la Europa Liberă, 
afirma că există o deosebire fundamentală între Biserica Romano- 
catolică din Polonia și Biserica Ortodoxă Română, și anume prin faptul 
că cea din urmă a devenit o unealtă în mâna autorităţilor comuniste. 


1 În privinţa relaţiilor dintre Biserică și puterea comunistă, anterior și post căderii 
cortinei de fier, menționăm: Patrick MICHEL, La société retrouvée. Politique et 
religion dans l’Europe soviétisée, Paris; Fayard, 1988; Idem, Les religions à l'Est, Paris, 
Les Editions du Cerf, 1992; Idem, politique et religion. La grand mutation, Paris, Albin 
Michel, 1991; Pedro RAMET, Cross and Comissar. The Politics of religion in Eastern 
Europe and the USSR, Bloomington-Indianopolis, Indiana University Press, 1987; 
Idem, Eastern Christianity and Politics in the XX-th Century, Durham NC, Duke 
University Press, 1988. 

2 Sunt şi alte regimuri totalitare, necomuniste, care-și domină factorii religioşi din 
perspectivă neatee. 

3 Vezi o analiză a acestor aspecte la Alina-Tudor PAVELESCU, Studiu introductiv la 
volumul: Dudu Velicu. Biserica ortodoxă în perioada sovietizării României. Însemnări 
zilnice I. 1945-1947, Arhivele naţionale ale României, București, 2004, p. I-VIII. 

4 Michel SHAFIR, Romania. Politics, Economics and Society: Political Stagnation and 


Lipsa unor mișcări de protest, precum cele din Ungaria sau 
Polonia, a contribuit la nașterea unor stereotipuri, privind o aşa- 
numită pasivitate nativă a românilor. S-a subliniat de curând că: 
„inexistenţa unei opoziții în România comunistă a fost explicată prin 
influența preponderentă a Ortodoxiei asupra culturii politice. Cu alte 
cuvinte, Ortodoxia, spre deosebire de catolicism sau de 
protestantismul tradiţional, ar încuraja atitudinile pasive, ceea ce ar 
putea explica lipsa unei mișcări de opoziţie în România comunistă”5. 

Cu privire la această lipsă de rezistență, chiar români, precum 
Daniel Barbu, erau convinși că: „Bisericii românești nu i-a fost dat să 
traverseze modernitatea în opoziţie cu Statul, ci s-a lăsat plămădită de 
acesta. Mai întâi Statul liberal i-a dăruit autocefalia, unitatea prin 
Patriarhie și dominaţia asupra celorlalte confesiuni. Mai târziu, Statul 
totalitar a scutit-o de concurenţa - periculoasă, întrucât se desfășoară 
chiar pe terenul meritelor naţionale - Bisericii Greco-catolice și i-a 
garantat securitatea în schimbul unei retrageri parţiale din sfera 
publică”6. 

În acest sens, regimul comunist, instaurat la 6 martie 1945, 
considera, potrivit modelului sovietic, că asumarea controlului Bisericii 
va putea mobiliza poporul spre culmile realizărilor socialiste. Pericolul 
unui astfel de control a fost prevestit de mari valori și personalități ale 
Bisericii Ortodoxe Române, precum: Mitropolitul Nicolae Bălan, 
Teodor M. Popescu, loan Gh. Savin. 

Sa evidenţiat adesea, mai ales în conferințele ţinute la 
Facultatea de Teologie Ortodoxă din București, și nu numai, de către 
fostul profesor de Teologie, T. M. Popescu, că modelul sovietic este al 
unui Stat persecutor, cu repercusiuni mai periculoase decât regimul 
politic al lui Nero. Persecuţiile din perioada primelor secole creștine ar 
fi avut o intensitate redusă în raport cu ceea ce se întâmpla în Uniunea 


Simulated Change, London, Frances Pinter Publischers, 1985, p. 152 la Dragoș 
PETRESCU, Biserica Ortodoxă Română sub regimul comunist: o abordare 
instituțională, în volumul Teologie și Politică de la Sfinţii Părinţi la Europa unită, 
coordonat de Miruna Tătaru-Cazaban, Editura Anastasia, București, 2004, p. 200. 

5 Dragoș PETRESCU, Biserica Ortodoxă Română sub regimul comunist: o abordare 
instituțională, în volumul Teologie și Politică de la Sfinţii Părinţi la Europa unită, 
coordonat de Miruna Tătaru-Cazaban, Editura Anastasia, București, 2004, p. 199. 

6 Daniel BARBU, Șapte teme de politică românească, Editura Antet, Bucureşti, 1997, 
pp. 121-122 la Dragoş PETRESCU, op. cit., p. 200, nota 13. 


Sovietică sau în țările sale satelit: Albania și Bulgaria. 

Schimbările din viaţa socială și politică a României, datorate 
presiunilor sovietice și lipsei de atașament ale celorlalte state care au 
manifestat o anume distanţare față de ţara noastră înaintea înţelegerii 
de la Ialta, au creat ideea transformării Bisericii Ortodoxe Române 
într-un „instrument docil la dispoziţia puterii comuniste” și au creat 
premiza „schimbării în profunzime a structurii și componenţei înaltei 
ierarhii a Bisericii noastre”?7. Clerul și ierarhii au început să fie divizați 
în grupări definite de colaborarea sau necolaborarea cu puterea 
politică. 

Cominterniștii, ajunși la putere în România, căutau deseori 
oameni care să le facă jocul. Cum oportuniști se găseau 
pretutindeni fapt întâmplat în toată istoria Poporului Român, 
deznădejdea nu și-a găsit locul între membrii noii puteri politice. În 
acest sens, mulți preoţi legionari sau membri ai diverselor partide 
politice se înrolau cu abnegaţie în rândurile Partidului Comunist, 
direct sau prin intermediul diverselor organizații sindicale sau 
culturale, ferm slujitoare diavolului roșu. Sunt cunoscuţi o serie de 
astfel de slujitori: loan Vască, Stan Dimancea, Constantin Burducea, 
Valerian Zaharia, Alexandru Ionescu etc. 

Biserica Ortodoxă Română a rezistat în pofida acestor realităţi, 
datorită fiinţei sale sacramentale, prin marii duhovnici, unici în 
Ortodoxie şi neîntâlniţi în celelalte confesiuni creştine. 


Stadiul cercetărilor 
Relaţiile dintre Biserica Ortodoxă Română și puterea comunistă 


în perioada anilor 1945-1965, au fost analizate și prezentate atât realist 
şi obiectiv8 cât și defavorabil9 Bisericii neamului. 


7 Alina-Tudor PAVELESCU, Studiu introductiv... p. X. 

8 Vezi materialele publicate ca urmare a unor inițiative civice, precum Memorialul 
Sighet, Institutul Naţional pentru Studiul Totalitarismului: ***, Biserica întemnițată. 
România 1944-1989, Institutul Naţional pentru Studiul Totalitarismului, București, 
1998, 461 p. și ediţia în limba engleză, București, 1999, 415 p.; sau particulare: 
Gheorghe DRĂGULIN, Victimele pușcăriilor comuniste și ale revoluţiei în atenţia 
aghiografului contemporan, în BOR, an CIX (1991), nr. 1-3, p. 91-98; Idem, Vieţi și 
biserici întemniţate, în BOR, an CX (1992), nr. 1-3, p. 57-58; Nicolae HURJUI, Ortodocși 


Un belgian, Olivier GILLET10, actualmente cercetător la 
Institutul de Studiu al religiilor și al laicității al Universităţii Libere din 
Bruxelles, a realizat o teză de doctorat pe care a susținut-o la această 
universitate în anul 1995, cu titlul: L'Eglise orthodoxe et l'Etat 
communiste roumain (1948-1989). Etude de lideologie de l'Eglise 
orthodoxe: entre traditions byzantines et national-communisme, după 
finalizarea unei documentări de câţiva ani la Cluj și București1 1. 

Peste câţiva ani, în mai 2001, înainte ca baroneasa Emma 
Nicolson să-și prezinte Raportul privind România, a fost publicată, la 


români victime ale închisorilor comuniste, BOR, an CIX (1991), nr. 10-12, p. 123-134; 
Vasile VASILACHI, Rugul aprins. Cercul literar - cultural de la Mănăstirea Antim din 
București, în Calendarul Credinţa (The Faith), Detroit, 1992, p. 66-71; Nicolae 
GREBENEA, Întâlnire cu distinsul arhimandrit Ilie Cleopa, în Telegraful Român, anul 
140, 1992, nr. 25-26, 1 iulie, p. 3; Gheorghe POPESCU-VÂLCEA, Cuvinte din temniţă, 
Editura IBMBOR, București, 1993; Mircea PĂCURARIU, Istoria Bisericii Ortodoxe 
Române, Chișinău, 1994; Mihai RĂDULESCU, Rugul aprins. Duhovnicii Ortodoxiei în 
ghearele comuniste, Editura Ramida, București, 1993; Idem, Martiriul Bisericii 
Ortodoxe Române, Editura Ramida, București, 1994; ***, Mărturisitori de după gratii. 
Slujitori ai Bisericii în temnițele comuniste, Editura Arhiepiscopiei Vadului, Feleacului 
şi Clujului, Cluj, 1996; tIRINEU Slătineanul, Mihai RĂDULESCU, Preoţi în cătușe, 
Editura Ramida, București, 1997; Idem, „Rugul aprins“ de la Mănăstirea Antim la Aiud, 
Editura Ramida, București, 1998; Dumitru STĂNILOAE, Prigonirea Bisericii Ortodoxe 
strămoșești sub comunism, în Vestitorul Ortodoxiei Românești, anul I (1990), nr. 3, p. 
1-3; Idem, Témoignage. La persécution de l'Eglise Orthodoxe Roumaine sous le regime 
communiste, în Nouvelles de l'Eglise Orthodoxe Roumaine, an XX (1990), p. 8-11; 
Vasile MANEA, Preoți ortodocși în închisorile comuniste, Editura Patmos, 2000; vezi și 
ediţia a II-a, revăzută şi îmbunătăţită, Editura Patmos, 2001; Ionel ENE, Silviu Mihai 
IVAN, Jertfă în spaţiul mioritic, Focșani, Editura..., 2001. 

9 Vezi Olivier GILLET, Religie și naționalism. Ideologia Bisericii Ortodoxe Române sub 
regimul comunist, București, 2001; vezi şi ediţia în limba franceză publicată la editura 
Universite de Bruxelles, 1997. Cartea acuză o înţelegere între Biserica neamului 
românesc și regimul trecător comunist, aducând argumente din tradiția bizantină, 
acreditând ideea existenţei unei doctrine de supunere. Biserica nu a formulat 
niciodată o doctrină în această privință, relaţiile dintre Biserică și puterea politică 
fiind conduse de principiile stabilite pe baze scripturistice și patristice. 

10 Doctor în istorie și licenţiat în filozofie şi litere (drama doctorilor în afara 
specialităţii lor). A mai publicat Balcanii. Religii și naționalism (2001), studii și 
articole despre lumea ortodoxă din Balcani, deși o cunoaște ca turist! În prezent ţine 
un curs pe tema Religie și societate în lumea ortodoxă contemporană! 

11 Un rezumat al acestei lucrări a fost publicat la Bruxel, în anul 1997, (cu puţin 
înainte de a se discuta la forurile europene aderarea României la structurile nord- 
atlantice și europene). 


editura Compania (condusă de doamna Adina Kenereș), o traducere cu 
un titlu provocator: Religie și naționalism. Ideologia Bisericii Ortodoxe 
Române sub regimul comunist12. 

Deşi, nu îi putem imputa autorului lipsa de onestitate, totuși 
lipsa de obiectivitate a sa constituie principala carență a cărţii. Şi 
aceasta datorită unei documentări precare şi unei canalizări a 
autorului, de către persoane „bine intenționate”, spre o anumită 
bibliografie, de unde a tras numai anumite concluzii, pe care suntem 
obligaţi să le criticăm mai jos. 

În această lucrare este identificată în mod eronat învățătura 
Bisericii Ortodoxe, ca și a oricărei alte confesiuni creștine, cu 
ideologia13, care, manifestând un spirit egoist, este proprie unor 
partide politice sau grupuri sociale doritoare de obținerea unei puteri 
politice temporare. La un alt nivel, de exemplu, nu este nepermisă și 
este eronată identificarea Eticii, proprie laicităţii, cu Morala 
caracteristică Evangheliei Domnului și Mântuitorului nostru lisus 
Hristos. 

Autorul avansează apoi, deliberat, o altă idee falsă, anume că 
Biserica a slujit puterea ateisto-comunistă, în dauna credincioșilor ei, 
sau în dauna altor culte religioase. Acest fapt este dat de utilizarea 
numai a unor anumite „documente oficiale”, a unor texte de legi şi 
periodice ale Bisericii Ortodoxe Române - unde „de complezență” erau 
scrise mici articole și editoriale pentru a acoperi mai apoi publicarea 
de studii de mare valoare teologică, adevărate unicate în lumea 
ortodoxă -, şi care nu reprezintă izvoare pertinente pentru o lucrare 


xn 


12 Lucrarea a fost „lansată” la „Colegiul Noua Europă”, condus de domnul Andrei 
Pleşu, la o masă rotundă organizară de domnii Ovidiu BOZGAN și Adrian CIOROIANU, 
pe data de 11 mai 2001, la care a participat și semnatarul acestor rânduri. Este bine 
de precizat că majoritatea vorbitorilor de bună credinţă au criticat lucrarea, modul ei 
de abordare dar și sărăcia informaţiilor. Ulterior, autorul a fost prezent în România, 
şi a dat o serie de declaraţii de presă, unor „profesioniști catalani”, a se vedea Biserică 
și stat, legături periculoase, în Evenimentul Zilei, sâmbătă, 26 mai 2001, p. 11. 
„Motivul pentru care autorul a ales România, ca subiet de tratare, a fost de natură 
lingvistică!...”, semnalează „autorul catalan”. 

13 Precizăm că Ortodoxiei nu îi este caracteristică vreo „ideologie”. A se vedea în acest 
sens pr. prof. dr. loan SAUCA, Institutul Ecumenic Bossey, Ortodoxia poate deveni 
ideologie când va afirma că numai ortodocșii vor ajunge în ceruri, în Vestitorul 
Ortodoxiei, anul XII, nr. 251-252, 1 august 2000, p. 4-5 şi în Ortodoxia, LI, nr. 1-2, 
2001, p. 17-25. 


care are pretenţia de a fi utilizată ca reper pentru viitorul cercetărilor 
în acest domeniu. Chiar autorul recunoaște că numai analizarea 
(deschiderea) Arhivelor fostei Securităţi: „va permite tinerelor 
generaţii de istorici să cerceteze epoca întunecată a Comunismului”. 

Am putea completa, că numai decantarea în timp a faptelor, 
vorbelor, informaţiilor lăsate de martorii acelor timpuri, numai 
analizarea tuturor documentelor aparținând serviciilor de spionaj 
locale, răsăritene și apusene, vor putea creiona adevărata față a 
lucrurilor şi slujirea Bisericii de către toți cei ce au trudit la misiunea 
creştină a acelor vremuri. 

De la bun început, se vede dorinţa voită a cărţii domnului Olivier 
Gillet de a nu aminti de marile jertfe ale clerului ortodox14, ca de altfel 
şi ale celorlalte culte (când mii de preoţi și numeroși episcopi: greco- 
catolici, catolici și protestanți erau închiși, unii dintre aceștia și murind 
în închisorile comuniste ca martiri, cei ortodocşi erau deopotrivă scoși 
din scaune, torturați, umiliți și batjocoriţi). Niciun cuvânt despre 
acestea, deși, atât prin lucrările consultate cât și prin emisiunile 
posturilor de televiziune naţionale sau particulare urmărite în timpul 
şederii sale „la documentare în România”, autorul ar fi putut afla foarte 


14 Vezi materialele publicate ca urmare a unor inițiative civice, precum Memorialul 
Sighet, Institutul Naţional pentru Studiul Totalitarismului, a unor Institute de istorie 
plasate sub egida Academiei Române: Pr. asist dr. Gh. DRĂGULIN, Victimele 
pușcăriilor comuniste și ale revoluţiei în atenţia aghiografului contemporan, în BOR, 
CIX, nr. 1-3, 1991, p. 91-98; Pr. drd. Nicolae HURJUI, Ortodocși români victime ale 
închisorilor comuniste, BOR, CIX, nr. 10-12, 1991, p. 123-134; Pr. dr. Pr. Prof. Dr. 
Mircea PĂCURARIU, Istoria Bisericii Ortodoxe Române, Chișinău, 1994; Mihai 
RĂDULESCU: Rugul aprins. Duhovnicii Ortodoxiei în ghearele comuniste, Editura 
Ramida, București, 1993; Idem, Martiriul Bisericii Ortodoxe Române, Editura Ramida, 
Bucureşti, 1994; ***, Mărturisitori de după gratii. Slujitori ai Bisericii în temnițele 
comuniste, Editura Arhiepiscopiei Vadului, Feleacului şi Clujului, Cluj, 1996; Mihai 
RĂDULESCU, +IRINEU Slătineanul, Preoţi în cătușe, Editura Ramida, Bucureşti, 1997; 
***, Biserica întemnițată. România 1944-1989, Institutul Naţional pentru Studiul 
Totalitarismului, București, 1998, 461 p. și ediţia în limba engleză, Bucureşti, 1999, 
415 p.; Pr. Prof. Dr. Dumitru STĂNILOAE, Prigonirea Bisericii Ortodoxe strămoșești 
sub comunism, în Vestitorul Ortodoxiei Românești, anul I (1990), nr. 3, p. 1-3; Idem, 
Témoignage. La persécution de l'Eglise Orthodoxe Roumaine sous le regime 
communiste, în Nouvelles de l'Eglise Orthodoxe Roumaine, XX, 1990, p. 8-11; Vasile 
MANEA, Preoţi ortodocși în închisorile comuniste, Editura Patmos, 2000; vezi şi ediția 
a Il-a, revăzută și îmbunătăţită, Editura Patmos, 2001; ENE Ionel, IVAN Silviu Mihai, 
Jertfă în spațiul mioritic, Editura..., Focșani, 2001. 


multe. Autorul ignoră propriu-zis faptul că sute de preoţi și călugări au 
fost implicaţi în rezistenţa anticomunistă din munţi, unii dintre ei 
devenind sfătuitori şi duhovnici ai celor din Rezistență 5. 

Cartea acuză existența unui pact între Biserica neamului și 
regimul comunist trecător, aducând argumente din tradiţia bizantină 
prin acreditarea ideii existenței unei doctrine de supunere. Trebuie 
ştiut însă faptul că Biserica nu a formulat niciodată o doctrină în 
această privinţă, relaţiile dintre ea și puterea politică fiind conduse de 
principiile scripturistice și patristice. Această carte încearcă, aşa cum 
susțin și alți cercetători preocupaţi de aspectele raportului Biserică- 
Stat în perioada amintită, „să demonstreze, dincolo de 
colaboraţionismul individual al unor ierarhi, o slăbiciune structurală a 
Bisericii Ortodoxe, incapabilă de transformări și de promovarea 
valorilor democratice”16. 

Prin înființarea Consiliului Naţional pentru Studierea Arhivelor 
Securităţii (CNSAS) și constituirea în cadrul acestuia a unui Serviciu 
Cercetare au început să fie scoase la lumină documente, care treptat 
încep să redea adevărata imagine - cu totul alta decât cea promovată 
de autorul nostru de mai sus -, a Bisericii Ortodoxe Române în timpul 
regimului comunist. O serie de tineri cercetători au analizat și publicat 


15 Vezi Constantin Voicescu, Oameni ai Bisericii în rezistența anticomunistă din munții 
și codrii României, în Analele Sighet, vol. 2: Instaurarea comunismului între rezistență 
și represiune, 1995, p. 279-294; Mihai Timaru, Lupta de rezistență anticomunistă în 
munţii Vrancei, în Analele Sighet, vol. 2, p. 327-333; Bartolomeu Valeriu Anania, Una 
din formele exilului. Starea de fugar, în Ibidem, p. 402-405; Mihai Caitar, Rezistenţa și 
lupta oamenilor Bisericii din exilul românesc în Europa de Vest împotriva regimului 
comunist din România, în Ibidem, vol. 2, p. 480-488; Eugen Popa, Atitudinea Bisericii 
față de comunism, în Analele Sighet, vol. 5, p. 353- 357; Ştefan Iloaie, Slujitori ai 
Bisericii Ortodoxe în temniţele comuniste sau despre cum poate suferi o majoritate, în 
Analele Sighet, vol. 7, Anii 1949-1953. Mecanismele terorii, 1999, p. 92-94; Iustin 
Marchiş, Ajunul Sfintei Maria din 1952 pentru preoţii ortodocși, în Ibidem, p. 95-98; 
Liviu Mărgineanu, Arestarea și lichidarea grupurilor anticomuniste din jurul preotului 
Dumitru Matei, în Ibidem, p. 380-386; Cristian Vasile, Autorităţile comuniste și 
problema mânăstirilor ortodoxe în anii 1950, în Analele Sighet, vol. 8: Anii 1954-1960. 
Fluxurile și refluxurile stalinismului, Fundaţia Acad. Civică, 2000, p. 179-189 și 
România Liberă - Aldine, anul IV, nr. 224, sâmbătă 22 iulie 2000, p. 2-3; Eugen Toma, 
Un moment de neuitat al terorii ateiste: Condamnarea grupului „Rugului Aprins”, în 
Ibidem, p. 364-368. 

16 George ENACHE, Adrian Nicolae PETCU, Biserica Ortodoxă Română și Securitatea. 
Note de lectură, în vol. Totalitarism și rezistență... p. 108. 


până la această dată studii valoroase şi imparţiale. Între aceștia 
amintim în special pe Adrian-Nicolae Petcu17 şi George Enache18. 
George Enache a și publicat o parte a acestor rodnice cercetări în 
volumul: Ortodoxie și Putere politică în România contemporană 19. 


După evenimentele din decembrie 1989, în România aveau să 


17 Adrian Nicolae PETCU, Chestiunea monahală în RPR, în Buletin CNSAS, nr. 1, din 
Dosarele Istoriei, an VII (2002), nr. 10 (74), p. 55-58; Idem, Cum a murit Părintele 
Daniil [Sandu Tudor], în Rost, revistă națională editată de Asociaţia Romfest XXI, an I, 
nr. 6, august 2003, p. 7-8; Idem, Epistolar monahal: Pr. Ilie Cleopa către Pr. Arsenie 
Boca, în Rost, an I, nr. 2, aprilie 2003, p. 33-35; Idem, Morţii de la Winnitza, în CNSAS, 
Arhivele Securităţii, vol. I, Bucureşti, Editura Pro Historia, 2002, p. 203-218; Idem, 
Ortodocșii și uniţii în viziunea unui informator al Securităţii, în Dosarele Istoriei, an 
VIII (2003), nr. 9 (85), p. 29-35; Idem, 1989. Sărbătoarea Paştilor în atenţia 
Securităţii, în Dosarele Istoriei, an VIII (2003), nr. 7 (83), p. 58-63; Idem, Biserica 
Ortodoxă Română în timpul Patriarhului Justinian, în Dosarele Istoriei, an VII (2002), 
nr, 11 (75), p. 38-48; Idem, Profesorul Teodor M. Popescu și regimul comunist, în 
CNSAS, Arhivele Securității, vol. I, București, Editura Pro Historia, 2002, p. 80-96; 
Idem, Părintele Gherasim Iscu pe frontul anticomunist, în Rost, manifest românesc, an 
IL nr. 7, septembrie 2003, p. 29-31; Idem, Un model: Părintele Arsenie Boca, în Rost, 
manifest românesc, an II, nr. 20, octombrie 2004, p. 48-56; George ENACHE, Biserica 
Ortodoxă Română și Securitatea. Note de lectură, în CNSAS, Totalitarism și rezistență, 
teroare și represiune. Studii, București, 2001, p. 108-136; Idem, GABOR, Adrian, 
Biserica Ortodoxă Română și puterea comunistă în timpul Patriarhului Justinian, în 
Anuarul Facultăţii de Teologie Ortodoxă a Universităţii București, an II (2002), 
București, 2003, p. 93-154. 

18 George ENACHE, Daniil Sandu Tudor - pagini din dosarul de anchetă 113.668, în 
CNSAS, Arhivele Securităţii, vol. I, București, Editura Pro Historia, 2002, p. 169-202; 
Idem, Părintele Daniil Sandu Tudor, un sfânt al Gulagului românesc, în Rost, an I, nr. 6, 
august 2003, p. 2-6. George ENACHE, Arestarea și condamnarea lui Dumitru 
Stăniloae, în Rost, manifest românesc, an I, nr. 9, noiembrie 2003, p. 4-7; Idem, 
Episcopul-martir Nicolae Popovici sau despre curajul de a rosti, în Rost, manifest 
românesc, an I, nr. 5, iunie 2003, p. 21-23; Idem, Ilarion Felea, în CNSAS, Arhivele 
Securităţii, vol. I, București, Editura Pro Historia, 2002, p. 97-101; Idem, Puterea 
politică și Biserica Ortodoxă Română. Consideraţii istorice, în Rost, manifest românesc, 
an I, nr. 8, octombrie 2003, p. 25-30; nr. 9, noiembrie 2003, p. 27-32; Idem, Rugul 
Aprins, în Dosarele Istoriei, an VII (2002), nr. 11 (75), p. 49-57; Idem, Statul și Biserica 
Ortodoxă Română în anii „democraţiei populare”, în Dosarele Istoriei, an VIII (2003), 
nr. 9 (85), p. 11-21; Adrian Nicolae PETCU, Biserica Ortodoxă Română și Securitatea. 
Note de lectură, în CNSAS, Totalitarism și rezistenţă, teroare și represiune. Studii, 
București, 2001, p. 108-136; ***, Episcopul martir Grigore Leu, în Magazin Istoric, an 
XXVIII (1994), nr. 7, p. 53-54. 

19 Editura Nemira, București, 2005, 589 p. 


apară o serie de articole și studii privitoare la Biserica Ortodoxă 
Română în timpul regimului comunist. Evident că multe din acestea 
atacau înverşunat principala instituţie (religioasă) a poporului român, 
acuzând-o că încă de la instituirea puterii comuniste a colaborat cu 
exponenții ideologiei politice impuse de la Moscova. 

Însă, aceste studii și articole au folosit, în cea mai mare parte, 
drept sursă fie memorialistica greco-catolică - afectată de momentul 
1948 -, fie presa din exil, care în toți acești ani a prezentat imaginea 
unei Biserici chipurile vândută „diavolului roșu”, a unei Biserici care ar 
fi conlucrat cu Statul comunist împotriva propriului popor și a 
propriilor credincioși. Această mentalitate avea să se impună în anii 
'90, construindu-se astfel o istoriografie bogată dar de cele mai multe 
ori contradictorie și neadevărată. 

Deschiderea însă și cercetarea unei părți din arhiva Serviciului 
Român de Informaţii a dus la constatarea faptului că o serie de aspecte 
au fost prezentate tendenţios, fapt care a impus într-o anumită măsură 
schimbarea mai vechilor păreri tendenţioase și neacoperite 
documentar. 

S-a dovedit - și acest lucru îl avem demonstrat în articolele 
semnate de Constantin Aioanei, Frusinica Moraru20, Cristian 
Troncotă21 şi Cristian Vasile22 -, că mănăstirile ortodoxe în anii '50 
au fost urmărite sistematic, ca mai apoi să fie prigonite și multe din ele 
închise printr-un decret aplicat de puterea comunistă. S-a constatat, 
prin intervenţiile Cristinei Păiușan, că „politica de colaboraționism”, 
consacrată în istoriografia imediat post-decembristă, avea alte 
implicaţii și manifestări, doar faţada exprimând colaborarea BOR cu 
PCR23. 

De asemenea, s-a dezvăluit, prin lucrările lui Ilie Manole24 și 


20 Constantin AIOANEI, Frusinica MORARU, „Biserica Ortodoxă Română în luptă cu 
„diavolul roșu”, în MB, an XII (2001), nr. 1-3, p. 89-99. 

21 Constantin TRONCOTĂ, Constantin AIOANEI, „Desfiinţaţi mănăstirile” un ordin 
care nu a mai sosit, în Magazin Istoric, an XXXII (1998), nr.8 (377), p. 29-32. 

22 Cristian VASILE, Autorităţile comuniste și problema mânăstirilor ortodoxe în anii 
1950, în Analele Sighet, vol. VIII, Fundaţia Acad. Civică, 2000, p. 179-189 şi România 
Liberă - Aldine, anul IV, nr. 224, sâmbătă 22 iulie 2000, p. 2-3. 

23 Cristina PĂIUȘAN, Politica patriarhilor României și „colabo-raționismul” cu organele 
Statului, în Analele Sighet, vol. VII, 1999, p. 111-117. 

24 Ilie MANOLE, Clerul militar între pastoraţie, înregimentare și desființare (1944- 
1948), în Ibidem, vol. III, 1996, p. 268-284. 


Aurel Pentelescu25, cum clerul militar - în urma politizării și 
decapitării Armatei Române - a fost desființat în mod samavolnic, iar 
prin cercetările lui Liviu Grigorescu s-a dovedit că Biserica a 
reprezentat un obstacol major în sovietizarea României26. 

Deosebit de importantă este valoroasa culegere de documente, 
referitoare la istoria BOR în timpul regimului comunist, din care 
deocamdată a apărut doar primul volum publicat de Cristina Păiușan 
şi Radu Ciuceanu, ambii de la Institutul Naţional pentru Studiul 
Totalitarismului27. Până la apariţia unui alt tom de documente, acesta 
rămâne etalon în studiul istoriei BOR în perioada amintită mai sus și, 
de ce nu, punctul de plecare pentru multe studiile care vor fi scrise de 
acum înainte. 

Radu Ciuceanu constata în Cuvântul înainte al volumului că: , 
prezența activă pe frontul antibolșevic a preoţilor ortodocși (dintre 
care aproape 2000 au fost închişi şi martirizaţi la minele de plumb şi 
uraniu și la Canal), unii chiar stareţi de mănăstiri implicaţi în 
rezistența armată, a oferit pe de o parte conducerii MAL. prilejul 
fericit în demascarea şi condamnarea unei Biserici ostile și, mai mult 
chiar, dușmană regimului popular proaspăt instalat. De altfel, într-unul 
dintre rapoartele secrete se consemna că «în actuala situaţie Partidul 
nu se poate lipsi de bunăvoința Patriarhului»... Dar rapoartele foștilor 
securiști se concentrau nu numai asupra arhiereilor în scaun cum ar fi 
fost Nicolae Bălan, mitropolitul Ardealului, sau Nicolae Colan, episcop 
al Clujului, ci și asupra acelora care urmau să fie întronizaţi”28. 

Cristina Păiușan semnalează în Studiul introductiv al aceluiași 
volum faptul că: „De la bun început, în relaţia dintre Direcţia generală a 
Securităţii Poporului și reprezentanţii Bisericii Ortodoxe Române s-a 
pornit de la premisa culpabilității acesteia ca instituție mistico- 
religioasă, a ierarhilor, a preoţilor și a călugărilor care întreţineau în 
masa oamenilor simpli o atmosferă mistică și plină de superstiții și o 


25 Aurel PENTELESCU, Episcopia Armatei sub presiunea eveni-mentelor politice din 
anul 1946, în Ibidem, p. 285-293. 

26 Liviu GRIGORESCU, Politica de laicizare a slujitorilor Bisericii și a credincioșilor, în 
Ibidem, vol. VII, 1999, p. 99-110. 

27 Cristina PĂIUȘAN, Radu CIUCEANU, Biserica Ortodoxă Română sub regimul 
comunist, vol. I (1945-1958), Bucureşti, 2001. 

28 Radu CIUCEANU, Cuvânt înainte, la volumul Biserica Ortodoxă Română sub regimul 
comunist... p. 15. 


încurajare a elementelor subversive ascunse sub haina monahală”29. 
Mai nou, Alina Tudor-Pavelescu a publicat o parte din jurnalul 
personal30, în care sunt cuprinse notele zilnice (din perioada 1 aprilie 
1945-31 decembrie 1947) ale lui Dudu Velicu, interesant personaj 
teologic al perioadei interbelice, antonesciene şi comuniste. În Studiul 
introductiv editoarea, analizând parte din aceste notițe zilnice scrise de 
Dudu Velicu (identificat cu sursele informative numite de Siguranță 
„Viator”, „Barbu” şi chiar „Nicu”) consemnează o serie de constatări 
vizând relaţiile dintre Biserica Ortodoxă Română și noua structură 
politică: „Clerul și ierahii Bisericii sunt divizați în privinţa atitudinii ce 
trebuie adoptată față de reprezentanţii puterii temporare. O parte a 
acestora aleg colaborarea cu noile autorităţi, colaborare menită să le 
faciliteze accesul către poziţii de conducere în cadrul ierarhiei 
ortodoxe. Ei se vor regăsi în primele rânduri ale ofensivei autorităţilor 
comuniste vizând obţinerea sprijinului clerului și ierarhilor Bisericii 
Ortodoxe pentru politica Partidului Comunist. Uniunea Preoţilor 
Democraţi, Secţiunea religioasă a ARLUS, manifestările de genul 
Congresului general al preoților din 1945, celelalte evenimente... Sunt 
tot atâtea modalităţi vizibile de structurare a acestei strategii politice. 
Dincolo de acestea, în culise, între Patriarhia Română și puterea 
politică se duce o luptă surdă, prima făcând eforturi pentru păstrarea 
autonomiei sale și pentru conservarea poziţiilor deţinute în societatea 
românească, a doua vizând obţinerea unui control cât mai solid și a 
susținerii clerului și ierarhiei ortodoxe pentru regimul de tip sovietic. 
Dosarul relaţiilor dintre cele două instituţii cuprinde puncte de 


29 Cristina PĂIUȘAN, Studiu introductiv la vol. Biserica Ortodoxă Română sub regimul 
comunist... p. 17. 

30 Dudu Velicu. Biserica Ortodoxă în perioada sovietizării României. Însemnări zilnice I. 
1945-1947, Arhivele naţionale ale României, București, 2004, 315 p. Absolvent al 
Seminarului Teologic „Nifon Mitropolitul” și al Facultăţii de Teologie din Varşovia, 
bursier al Patriarhiei Române la Facultatea de Teologie Romano-catolică din 
Strasbourg, Dudu Velicu (1905-1977) devine secretarul personal al patriarhului 
Miron Cristea (1936-1938); funcţionar la Secţia de cenzură Externă, detașat de la 
Marele Stat Major (1941-1943); şef de cabinet al Directorului Serviciului Special de 
Informaţii (1943-23 august 1944) dar va fi marginalizat și supravegheat în timpul 
regimului comunist. Notele sale sunt grupate în mai multe caiete, sub titlul „Cronica 
vieţii bisericești” și păstrate la Arhivele Naţionale ale României, în fondul personal 
„Dudu Velicu”. Așa cum precizează şi editoarea Alina Tudor-Pavelescu, el va fi 
întâlnit în calitate de deținut și în lagărul de la Bragadiru, în cursul anului 1951. 


divergență fundamentală, dar şi domenii în care o identitate de 
interese și de cooperare viitoare sunt deja vizibile”31. 

Este prima cercetătoare, care, utilizând un fond arhivistic de 
primă importanţă, ia în calcul o eventuală strategie a Bisericii în 
raporturile cu puterea comunistă: „Poziţia clerului ortodox, pe care o 
întâlnim cu aceleași caracteristici şi la nivelul înalţilor săi ierarhi și 
care este, de altfel, transpusă și în strategia acţională a Bisericii, în 
raporturile sale cu puterea temporală, pornește de la convingerea că 
regimul politic comunist reprezintă doar un fenomen trecător, că 
Biserica are datoria de a realiza coabitarea cu acesta din urmă, în 
vederea prezervării prezenţei sale în viaţa societăţii și în aşteptarea 
revenirii la normalitate. În acest context, rezistenţa ierarhiei ortodoxe 
la comunizare urmărește evitarea unei poziționări concurenţiale sau 
deschis conflictuale, având mai degrabă rolul de a contracara și limita 
efectele acțiunii puterii politice, decât pe acela de a deschide un 
conflict potenţial iremediabil cu aceasta”32. 

Numai printr-o cercetare  interdisciplinară,  neuitând 
întrepătrunderea factorului teologic cu cel istoric, se pot dezvălui 
adevăratele mecanisme și metode ale regimului totalitar care s-au 
exercitat asupra BOR. Un prim studiu rezultat din cercetarea unor 
materiale diferite, a putut arăta câteva aspecte care au afectat 
activitatea misionară a Bisericii33. S-a văzut că este nevoie de un efort 
considerabil pentru culegerea, catalogarea și analizarea tuturor 
surselor care indică și explică atitudinea, în cele mai diverse forme, a 
slujitorilor lui Dumnezeu față de puterea răului. 

Fundaţia Konrad Adenauer și parohia Stavropoleos au 
organizat, în octombrie 2003, un seminar privind prolema relaţiilor 
dintre Biserică și Stat, intitulat sugestiv Teologie și Politică, seminar 
materializat prin publicarea comunicărilor în volumul: Teologie și 
Politică de la Sfinții Părinţi la Europa Unită, publicat de Editura 
Anastasia. Coordonarea volumului a fost realizată de doamna Miruna 
Tătaru-Cazaban. În capitolul dedicat Bisericii în timpul prigoanei 
comuniste, un studiu semnat de domnul Dragoș Petrescu afirmă că: 


31 Alina-Tudor PAVELESCU, Studiu introductiv... p. X. 

32 Ibidem, p. XI. 

33 Vezi în CNSAS, Totalitarism și rezistență, teroare și represiune. Studii, București, 
2001, p. 108-136. 


„privită ca o organizaţie religioasă, Biserica este nevoită să adopte 
diverse strategii care să permită să își desfășoare activitatea și să își 
atingă scopurile. Cu alte cuvinte, Biserica se confruntă cu anumite 
«nevoi instituționale». Plecând de la nivelul propus de Pedro Ramet34, 
se poate afirma că există patru factori care determină nevoile 
instituționale ale unei organizaţii religioase35... În cazul României, cei 
patru factori menţionaţi au condus la afirmarea constantă a fidelității 
Bisericii față de Stat. În același timp, această supunere a Bisericii față 
de Statul totalitar a condus la alienarea unui număr mare de 
credincioşi ortodocși și la migrarea acestora către cultele neo- 
protestante”. 

Cristian Vasile, tânăr cercetător al Institutului de istorie Nicolae 
Iorga din București, a publicat mai multe studii și lucrări, cu specială 
privire asupra relaţiilor dintre Statul comunist și „Bisericile” din 
România36. El apreciază, în acest context, că: „totuşi, apelul la 
publicaţiile eparhiale, memorialistică sau alte surse nu a înlăturat 
riscul apariţiei în studiile de specialitate a unor grave erori materiale și 
de interpretare. (Trebuie precizat că cercetătorul nu se loveşte doar de 
serioase probleme de interpretare, ci și de chestiuni de identificare: 
uneori, efectiv, nu știm despre ce călugăr sau preot este vorba în 
anumite documente, nu știm dacă SSI/ Securitatea au transmis numele 
unui arhiereu ș.a.m.d.)”37. 

Același cercetător precizează că „o istorie serioasă a Bisericii 
din România în secolul XX nu poate fi concepută fără apelul la 
documentele serviciilor informative și de represiune. Totuși, 


34 Pedro RAMET, Cross and Comissar. The Politics of religion in Eastern Europe and the 
USSR, Bloomington-Indianopolis, Indiana University Press, 1987, p. 193 la Dragoș 
PETRESCU, Biserica Ortodoxă Română sub regimul comunist: o abordare 
instituțională... p. 201. 

35 Dragoş PETRESCU, Biserica Ortodoxă Română sub regimul comunist: o abordare 
instituțională... p. 201. 

36 Cristian VASILE, Ingerințe politice în viața Bisericii Ortodoxe în primii ani ai 
regimului comunist, în Teologie și Politică. De la Sfinții Părinţi la Europa unită, Editura 
Anastasia, București, 2004, p. 209-218; Idem, Biserica Ortodoxă Română în primul 
deceniu comunist, Editura Curtea Veche, Bucureşti, 2005. 

37 Cristian VASILE, Ingerinţe politice în viaţa Bisericii Ortodoxe în primii ani ai 
regimului comunist, în Teologie și Politică, De la Sfinţii Părinţi la Europa unită, Editura 
Anastasia, București, 2004, p. 210; Idem, Biserica Ortodoxă Română în primul deceniu 
comunist, Editura Curtea Veche, București, 2005, p. 7-8. 


dificultăţile studiului documentelor serviciilor speciale și de 
represiune (Siguranță, Serviciul Special de Informaţii - SSI, Securitate, 
Jandarmerie) sunt evidente. De multe ori materialele acestor organe 
amestecă adevărul cu minciuna, iar cercetătorul poate valida doar în 
parte acurateţea datelor”38. 

Abordarea superficială a legilor care au dus la subordonarea 
Bisericii față de puterea politică l-a determinat pe același cercetător să 
recurgă la faptul de a cerceta: „colecția «Monitorul Oficial» din anii 
1944-1949 și a comenta pe larg prevederile legislaţiei referitoare la 
cultele religioase (în special legile 166/1947, 167/1947 și legea 
cultelor din 1948). Totuși, dincolo de patima și partizanatul 
publicisticii bisericești, aceasta a influenţat, uneori în mod decisiv, 
direcţiile de cercetare ale istoriografiei române”39. 


Situaţia Bisericii Ortodoxe Române după 1945 


Utilizarea numai a izvoarelor provenind din colecţiile BOR, 
periodice sau legi, decrete, nu oferă decât o imagine incompletă a vieții 
Bisericii Ortodoxe. Unii cercetători s-au pronunţat asupra veridicității 
informaţiilor provenite pe această cale, informaţii „care ascund cu 
consecvență conflictele cronice ale epocii”40. 

Amestecul politicului în viaţa Bisericii au fost evidente încă din 
a doua jumătate a secolului al XIX-lea. În perioada interbelică 
tentativele de control în viaţa Bisericii nu erau efectul unui plan bine 
pus la punct. Constituţia din 27 martie 1938, prin articolul 8, interzicea 
preoţilor „de orice rit și credință religioasă, a pune autoritatea lor 
spirituală în slujba propagandei politice, atât în locașurile destinate 
cultului, cât şi în afară de ele”41. 


38 Idem, Biserica Ortodoxă Română în primul deceniu comunist, Editura Curtea Veche, 
București, 2005, p. 7-8. 

39 Idem, Biserica Ortodoxă Română în primul deceniu comunist, Editura Curtea Veche, 
București, 2005, p. 14. 

40 George ENACHE, Adrian Nicolae PETCU, Biserica Ortodoxă Română și Securitatea. 
Note de lectură, în vol. Totalitarism și rezistenţă... p. 108. 

41 Vezi loan MURARU, Gheorghe IANCU, Constituţiile române. Texte. Note. Prezentare 
comparativă, ediţia a III-a, București, Regia Autonomă „ Monitorul Oficial”, 1995, p. 


După 23 august 1944, Partidul comunist și aliaţii lui, grupaţi în 
noile structuri politice: Frontul Naţional Democrat (END) și Blocul 
Partidelor Democratice (BPD) au acuzat constant că „slujitorii Bisericii 
ar fi încetat să mai fie „apostoli ai poporului”, și prin aceasta Biserica s- 
ar fi îndepărtat de popor42. 

După această dată, Partidul comunist român, ca și aliaţii lui, 
considerau că libertatea religioasă poate fi acordată doar „preoţilor 
progresiști”, nu și celor „reacționari”. Cristian Vasile prezintă ca 
semnificative, în acest sens, Hotărârile luate de către Conferinţa pe 
țară a Uniunii Patrioţilor care preciza că: „ Uniunea Patrioților susține 
cu hotărâre libertatea presei, a întrunirilor, a dreptului de organizare, 
a libertăţii cultelor religioase, dar este împotriva acordării acestor 
drepturi dușmanilor tinerei democraţii române”43. 

Imediat după 23 august 1944, Partidul Comunist a încercat să 
atragă în rândurile Uniunii Patrioţilor mulţi preoţi. Din această 
formaţiune politică s-a născut Uniunea Preoților Democraţi din 
România (UPDR), special creată spre a se opune Asociaţiei Generale a 
Clerului Ortodox Român, organizaţie tradițională a preoțimii44. 


Se remarcă de către cercetători faptul că Securitatea a 
întreprins permanent, cu toate mijloacele posibile (agentură, filaj, 
tehnică operativă) presiuni asupra principalelor compartimente ale 
Bisericii. Dosare de obiectiv: Patriarhia Română sau Institutele 
Teologice din bucureşti și Sibiu, dosare de mănăstiri, există încă, 


90 la Cristian VASILE, Ingerințe politice în viața Bisericii Ortodoxe în primii ani ai 
regimului comunist, în Teologie și politică.., p.211, nota 5. 

42 Adrian Nicolae PETCU, BOR în timpul Patriarhului Justinian, în Dosarele Istoriei, 11, 
2002, p. ; Cristian VASILE, Ingerinţe politice în viața Bisericii Ortodoxe în primii ani ai 
regimului comunist, în Teologie și politică... p. 211; Idem, Ascensiunea comunistă și 
tentativele de control și influențare a Bisericii Ortodoxe Române; 23 august 1944-6 
martie 1945, în Studii și Materiale de Istorie contemporană, vol. II, 2003, ..vezi a 
apărut??? 

43 x România. Viaţa politică în documente 1945, coord. loan Scurtu, Arhivele 
Statului din România, București, 1994, p. 285 la Cristian Vasile, Ingerinţe politice în 
viața Bisericii Ortodoxe în primii ani ai regimului comunist, în Teologie și politică... p. 
211. 

44 Adrian Nicolae PETCU, BOR în timpul patriarhului Justinian, în Dosarele Istoriei, an 
VII, 2002, nr. 11 (75), p. 38; Cristian VASILE, Ingerințe politice în viaţa Bisericii 
Ortodoxe în primii ani ai regimului comunist, în Teologie și politică. p. 213. 


nepredate CNSAS-lui care vor putea pune în lumină alte aspecte ale 
problemei. Multe din cazurile de urmărire a preoţilor apar în dosarele 
care privesc diferite mișcări de rezistență armată. Aceste dosare de 
obiectiv demonstrează că Biserica era considerată un pericol 
permanent și de aceea trebuia supravegheată continuu. Toţi ierarhii 
aveau dosare de urmărire, dosare care pun în lumină „ nenumărate 
răsturnări spectaculoase de situaţii, când se putea contura imaginea 
unui colaborator obedient sau a unui dușman periculos al statului. 
Citarea fragmentară ar favoriza o poziţie sau alta. Efortul istoricului în 
acest caz a fost să stabilească exact dimensiunea reală a activității 
respectivului ierarh, valoarea ei pentru binele Bisericii ortodoxe 
Române, gradul de periculozitate pe care îl prezenta în mod real 
pentru statul comunist şi în ochii Securităţii”45. 


Situaţia Bisericii Ortodoxe Române era cunoscută structurilor 
noi politice care au preluat puterea la 6 martie 1945. Viator, alias Dudu 
Velicu, înaintează DGSS în anul 1945, un raport privind situaţia 
Bisericii Ortodoxe Române la acea dată46. 

Biserica Ortodoxă, se preciza în notă, este condusă de către 
Patriarhul Nicodim Munteanu, împreună cu Sfântul Sinod format din 
ierarhii în funcţie. Sunt menţionate 4 mitropolii și eparhiile lor 
sufragane. Mitropolia Ungrovlahiei, condusă de Nicodim Munteanu, 
Arhiepiscop al Bucureştilor și patriarh al Bisericii Ortodoxe Române. 
Avea doi episcopi vicari: Veniamin Pocitan şi Atanasie Dincă. În 
jurisdicţia mitropoliei se aflau eparhiile: Bucureștilor, Râmnicului Noul 
Severin, condusă de arhiereul Atanasie Dincă, locotenent de Episcopie; 
episcopia Buzăului, condusă de episcopul Antim Angelescu; episcopia 
Argeșului, condusă de episcopul Iosif Gafton; Episcopia Constanţei 
(Tomis), condusă de Chesarie Păunescu. 

Mitropolia Moldovei, cu reședința la lași, condusă de 
mitropolitul Irineu Mihălcescu, avea în jurisdicție trei episcopii: 
arhiepiscopia Iaşilor, condusă de Irineu Mihălcescu, episcopia 
Romanului, condusă de Lucian Triteanu; episcopia Hușilor, condusă de 


45 George ENACHE, Adrian Nicolae PETCU, Biserica Ortodoxă Română și Securitatea. 
Note de lectură, în vol. Totalitarism și rezistenţă... p. 109-110. 

46 Vezi nota din anul 1945. Dare de seamă întocmită de „Viator” privind organizarea și 
activitatea Bisericii Ortodoxe Române în vol. Biserica Ortodoxă Română sub regimul 
comunist... p. 37-42. 


Grigore Leu și episcopia Dunării de Jos (Galaţi), condusă de episcopul 
Cosma Petrovici. 

Mitropolia Ardealului, Crișanei și Maramureșului avea în 
jurisdicție Arhiepiscopia Albei Iulia și Sibiului, condusă de mitropolitul 
Nicolae Bălan, episcopia Aradului, lanopolei și Hălmagiului, condusă 
de Andrei Magieru; episcopia Caransebeşului, condusă de episcopul 
Veniamin; Epicopia Timișoarei, condusă de dr. Vasile Lăzărescu; 
episcopia Oradei, condusă de dr. Nicolae Popovici; episcopia Vadului, 
Feleacului și Clujului, condusă de dr. Nicolae Colan. Mitropolia 
Bucovinei de sud, condusă de arhiereul Emilian Antal cu episcopiile: 
Sucevei, condusă de Emilian Antal și Maramureșului (vacantă). 

În notă (raport) Viator-Dudu Velicu că: „Biserica Ortodoxă 
Română se conduce după Sfintele canoane și legile sale, în perfect 
acord cu legile Statului”. Biserica avea la acea dată următoarele legi 
mai de seamă: 1. Legea și Statutul pentru organizarea BOR, din 6 mai 
1925, cu modificările făcute articolelor 19 şi 21 din 1936. 2. Legea 
pentru organizarea clerului militar (M. Of. nr. 627 din 22 martie 1937). 
3. Regulamentul pentru alegerea și constituirea organelor 
reprezentative și executive în parohiile, protopopiatele și eparhiile din 
Patriarhia Română (M. Of. nr. 213 din 15 septembrie 1937). 4. 
Regulamentul pentru executarea construcțiilor de biserici, capele, 
clopotnițe, case parohiale, atenanse, reparațiuni, transformări etc. 
pentru uzul Bisericii Ortodoxe Române (M. Of. nr. 79 din 5 aprilie 
1937)47. 


În baza legii şi Statutului pentru organizarea Bisericii fiecare 
ierarh est suveran în eparhia sa și actele lui pot fi judecate numai de 
Sfântul Sinod; aceasta în ordine canonică. Ca atare, Episcopiile se 
bucură de o perfectă autonomie care s-a dovedit a fi dăunătoare în 
multe cazuri”48. 

Ceea ce este foarte important de sesizat este faptul că, în afara 
Asociaţiei generale a clerului ortodox din România, care grupa cea mai 


47 Vezi nota din anul 1945. Dare de seamă întocmită de „Viator” privind organizarea și 
activitatea Bisericii Ortodoxe Române în vol. Biserica Ortodoxă Română sub regimul 
comunist... p. 39. 
48 Vezi nota din anul 1945. Dare de seamă întocmită de „Viator” privind organizarea și 
activitatea Bisericii Ortodoxe Române în vol. Biserica Ortodoxă Română sub regimul 
comunist... p. 39. 


mare parte a clerului ortodox, o parte a clerului s-a constituit în 
Uniunea Preoților Democraţi. Viator precizează că: „ Mulţi clerici s-au 
înscris din oportunitate (oportunism sic!), spre a-și camufla păcatele 
politice din trecut, pentru care unii sunt azi în lagăre”49. 


Încă din anul 1945 au fost verificaţi ierarhii și potenţialii 
candidaţi la episcopat, care ar fi putut conveni vederilor comuniștilor. 
Sinodul BOR, primind un referat din partea autorităţilor de stat, la data 
de 23 mai 1946, a trecut la pensionarea unor ierarhi, pe motiv de 
boală, dar în realitate datorită faptului că nu erau „corespunzători 
cerinţelor impuse de noul ritm al vremii”50. 

Există zvonuri, colportate mai ales de cei din emigrație, precum 
că unii dintre ierarhi ar fi fost otrăviți: Grigorie Leu, Irineu Mihălcescu, 
Andrei Magieru, Sebastian Rusan... 

Unii dintre ierarhi au fost menţionaţi în funcţie, fără a fi semnat 
vreun pact cu puterea, ci au fost realmente toleraţi.... Securitatea 
strânsese, la acea dată, tot ce putea fi compromiţător, pentru unii 
dintre ierarhi. „ O temă precum homosexualitatea preoţilor era o mină 
de aur pentru scopurile Securităţii pe care o utiliza într-un scop precis, 
de compromitere, fie pentru atragere la colaborare, fie pentru 
obligarea părăsirii funcţiei”51. 

Erau ierarhi care au fost urmăriţi special pentru a fi demascaţi, 
însă preveniţi au reușit să evite manifestarea deschisă a ostilităţii lor. „ 
Mărturii orale, confirmate de cele scrise, arată că sistemul de 
informaţii în cadrul Bisericii Ortodoxe Române era atât de bine pus la 
punct, încât Securitatea afla în scurt timp orice conspirație. Faima 
neagră a securității se pare că era cea mai eficientă metodă de 
descurajare”52. 


49 Ibidem, p. 40. 

50 George ENACHE, Adrian Nicolae PETCU, Biserica Ortodoxă Română și Securitatea. 
Note de lectură, în vol. Totalitarism și rezistență... p. 111 și Nicolae HURJUI, Episcopul 
Grigorie Leu. Omul și fapta.....p. 249 p mms. 

51 A George ENACHE, Adrian Nicolae PETCU, Biserica Ortodoxă Română și 
Securitatea. Note de lectură, în vol. Totalitarism și rezistenţă... p. 112. 

52 George ENACHE, Adrian Nicolae PETCU, Biserica Ortodoxă Română și Securitatea. 
Note de lectură, în vol. Totalitarism și rezistență... p. 112-113. 


Clerul și arestările 


Preoţii erau considerați ca reminiscențe fasciste53 și prin 
urmarea se impunea o epurare a clericilor și teologilor consideraţi 
indezirabili. Cu toate aceste atacuri, noua structură politică, nu risca a 
nu primi în guvern sau în organizaţiile politice preoți. Conducerea PCR 
şi-a stabilit un adevărat program politic, după evenimentele din august 
1944, în a atrage, în rândurile Uniunii Patrioţilor, transformată mai 
târziu în Partidul Naţional Popular, numeroși preoţi, în special din 
zonele rurale54. 

În Frontul Naţional Democrat, în Uniunea Preoţilor Democrati, 
în Uniunea Patrioţilor existau mulţi preoţi, în general proveniţi de la 
legionari, în frunte cu Constantin Burducea și Valerian Zaharia55. 
Normal, acești preoţi erau șantajabili și supuși oricând la ascultare. 

Cei ce deţineau portofolii importante în noile structuri ale 
puterii, de la Vasile Luca și Ana Pauker până la Teohari Georgescu, 
doreau să lichideze ceea ce ei considerau cuibare reacționare, în 
special în Ardeal. Aşa cum preciza Cristian Vasile, „reprezentanţii 
regionali comuniști întâmpinau o rezistență cu totul specială cu 
precădere în două centre urbane din sudul Transilvaniei: Brașov și 
Sibiu (aici se găsea şi reşedinţa Mitropoliei Ortodoxe a Ardealului, cu 
vestita sa Academie Teologică Andreiană, un adevărat simbol al 
românismului, la fel ca și Mitropolia Română Unită cu Roma, Greco- 
Catolică de la Blaj)56. 


53 Vasile Luca, la sfârșitul anului 1944, considera că printre elementele fasciste sunt 
şi oamenii Bisericii. Vezi ACNSAS, fond D, dosar 56, f. 237; Cristian VASILE, Ingerințe 
politice în viața Bisericii Ortodoxe în primii ani ai regimului comunist, în Teologie și 
politică... p. 214, nota 12. 

54 În comuna Chesler, judeţul Târnava Mică, preşedintele Uniunii Patrioţilor era 
preotul Aurel Brăteanu, așa cum se specifica în Scânteia, din 16 octombrie 1944. S-au 
creat cercuri de studii, care dezbăteau probleme legate de relaţiile dintre Biserică 
sau celelalte culte religioase și putere, cum este cazul celor din Regionala Dunărea de 
Jos. Un preot a ţinut aici comunicarea: Biserica și Democraţia. Vezi toate acestea în 
documentata lucrare a lui Cristian VASILE, Biserica Ortodoxă din România în primul 
deceniu comunist, Ed. Curtea Veche, Bucureşti, 2005, p. 41. 

55 Vezi Lect. Dr. Adrian GABOR, Adrian Nicolae PETCU, Biserica Ortodoxă Română și 
puterea comunistă în timpul patriarhului Justinian..., p. 93 și 100. 

56 Cristian VASILE, Biserica Ortodoxă din România în primul deceniu comunist, p. 57. 


În vara anului 1945, în cercurile bisericeşti, atât în Regat, dar 
mai ales în Transilvania, circula zvonul cu privire la epurarea unor 
prelați, dar şi clerici ardeleni. În contextul dorinței unei curățiri 
politice, s-a ajuns la adoptarea unor legi ale epurării, care doreau o 
verificare a tuturor instituţiilor, inclusiv cele bisericeşti. Vasile Luca 
considera că rămășițele fasciste „sunt pătrunse în viața noastră 
publică, începând cu administraţia, aparatul de Stat, Biserica, școala şi 
ternimând cu mentalitatea otrăvită a poporului”57. 

Preotul Grigorie Pișculescu, alias Gala Galaction, personalitate 
marcantă a culturii teologice era inclus în listele cu scriitorii care „ar fi 
capitulat în faţa fascismului, trecând în lagărul dușmanilor poporului 
român”58. 

S-a dorit ca şi clerul să fie implicat în lupta politică. Intenţia 
Partidului Comunist era vădită de a implica, mai ales în anumite zone 
ale țării, clerul în politică. În Oltenia conducerea PCR, prin 
reprezentanţii regionali a căutat să-i atragă în partid şi să-i folosească 
împotriva partidelor istorice59. 

Clericii care criticau regimul politic nu aveau la ce se aștepta 
decât la verificări, arestări și detenţii pe perioade mai scurte sau mai 
lungi. Arestări masive au avut loc, încă di anul 1945 în toate zonele 
țării. Studii şi lucrări recente au scos în lumină faptul că mii de preoți 
ortodocși, ca de altfel și greco-catolici, romano-catolici sau pastori ai 
unor biserici protestante au suportat regimul de detenție60. 


57 ANIC, fond CC al PCR-Cancelarie, dosarul nr. 28/1944, f. 63 la Cristian VASILE, 
Biserica Ortodoxă din România în primul deceniu comunist, Ed. Curtea Veche, 
București, 2005, p. 43. 

58 Vezi articolul Ce au făcut scriitorii români în timpul războiului, în ziarul Scânteia, 
anul I, nr. 16, vineri, 6 octombrie 1944, p. 2 la Cristian VASILE, Biserica Ortodoxă din 
România în primul deceniu comunist, Ed. Curtea Veche, București, 2005, p. 45. 

59 În Scânteia, anul I, nr. 25 din 16 octombrie 1944 se arăta dec ăptre inspectorul 
principal școlar, Mihail Roşianu, că „numeroși învățători şi preoţi din Oltenia erau 
aderenţi sau simpatizanți ai PNȚ, între aceştia numărându-se și preotul loan Marina, 
paroh în Râmnicu-Vâlcea” la Cristian VASILE, Biserica Ortodoxă din România în 
primul deceniu comunist, Ed. Curtea Veche, București, 2005, p. 36 și nota 40. 

60 Vezi ***, Biserica întemnițată. România 1944-1989, Institutul Naţional pentru 
Studiul Totalitarismului, București, 1998, 461 p.; Gheorghe DRĂGULIN, Victimele 
pușcăriilor comuniste și ale revoluției în atenția aghiografului contemporan, în BOR, 
an CIX (1991), nr. 1-3, p. 91-98; Idem, Vieți și biserici întemniţate, în BOR, an CX 
(1992), nr. 1-3, p. 57-58; Nicolae HURJUI, Ortodocși români victime ale închisorilor 
comuniste, BOR, an CIX (1991), nr. 10-12, p. 123-134; ***, Mărturisitori de după gratii. 


O notă din 15 mai 1947 a SSI, pusă recent în lumină de către 
Cristian Vasile, arăta situaţia îngrijorătaore a arestării preoţilor: 
„Clerul este îngrijorat de arestările de preoţi care s-au făcut în ultimul 
timp, după afirmaţiile făcute de unii din rândurile lui. Se spune că la 
Ministerul de Interne se află închiși un număr de 80 de preoţi, care 
trăiesc în condițiuni grele, atât din punct de vedere alimentar, cât și 
higienic. Majoritatea preoților arestați sunt din numărul acelora care 
au fost în Transnistria ca deservenţi la diferite parohii. Se crede că sunt 
iminente noi arestări'61. 

Arestările s-au intensificat în anul 194862. Organele de 
securitate erau din ce în ce mai iritate la intervenţiile patriarhului 
Justinian Marina privind eliberarea clericilor arestaţi. La 12 decembrie 
1948, patriarhul Justinian cerea tuturor eparhiilor tabele cu clericii 
arestaţi, ceea ce a dus la întocmirea unei evidențe înaintată de către 
patriarhie Ministerului Cultelor. 

Ajungând aceste date la Direcţia Generală a Securităţii, aceasta a 
intreprins investigaţii la nivelul întregii ţări, care s-au soldat cu 
următoarele constatări: intervenţia patriarhului Justinian „era 
interpretată ca o victorie politică a Bisericii Ortodoxe, care primea 
astfel dreptul de a se amesteca în bunul mers al treburilor statului”63. 

Abia în anii 1963 și 1964 regimul comunist, în contextul 
schimbărilor interne, dar mai ales a presiunilor internaţionale, a trecut 
la eliberarea deţinuţilor politici, inclusiv a preoţilor. Eliberarea 
deţinuţilor politici a fost stabilită prin decretele nr. 767/1963, nr. 
176/1964, decrete care nu au fost publicate în Monitorul Oficial, și 


Slujitori ai Bisericii în temnițele comuniste, Editura Arhiepiscopiei Vadului, Feleacului 
şi Clujului, Cluj, 1996; Dumitru STĂNILOAE, Prigonirea Bisericii Ortodoxe strămoșești 
sub comunism, în Vestitorul Ortodoxiei Românești, anul 1 (1990), nr. 3, p. 1-3; Vasile 
MANEA, Preoţi ortodocși în închisorile comuniste, ediția a I-a, revăzută și 
îmbunătăţită, Editura Patmos, 2001; Ionel ENE, Silviu Mihai IVAN, Jertfă în spațiul 
mioritic, Focșani, Editura..., 2001. 

61 ACNSAS, fond D, dosar 56, f. 251 la Cristian VASILE, Biserica Ortodoxă din România 
în primul deceniu comunist, Ed. Curtea Veche, București, 2005, p. 236. 

62 Vezi ***, Biserica întemnițată. România 1944-1989, Vasile MANEA, Preoți ortodocși 
în închisorile comuniste... Din datele publicate reiese această creştere a arestărilor. 

63 ANIC, fond Direcţia Generală a Poliţiei, dosaruș nr. 35/ 1943, f. 213 la Cristian 
VASILE, Biserica Ortodoxă din România în primul deceniu comunist, Ed. Curtea Veche, 
București, 2005, p. 236. 


despre care nu se știe prea mult în ceea ce priveşte conținutul lor64. 
Epurarea lerahiei 


Încă din primăvara anului 1945, în cercurile bisericeşti, se 
vorbea de o iminentă epurare a ierarhiei, în special a ierarhilor 
ardeleni, dintre care primul vizat era mitropolitul Nicolae Bălan, al 
Ardealului. Nu există însă un document sigur în această privinţă, 
document care să probeze o intenţie clară a autorităţilor comuniste de 
a-l înlătura. Fuseseră deja înlăturați mitropoltul Bucovinei de sud, Tit 
Simedrea şi cel al Olteniei, Nifon Criveanu. Fără îndoială, primul 
ministru Petru Groza, da deputat în Adunarea eparhială a Mitropoliei 
Ardealului, din 1911 şi până la moartea sa petrecută în anul 1958, era 
un suport pentru mitropolitul Nicolae Bălan65. 

O notă informativă a SSI, semnată de informatorul „Viator”, 
identificat sigur astăzi cu Dudu Velicu, la 10 august 1945, arăta faptul 
că mitropolitul Bălan și episcopul Aradului, Andrei Magieru, se aflau pe 
lista ierarhilor epurabili66. 

La 15 februarie 1946, un raport politic al sursei „Barbu”, foarte 
probabil același Dudu Velicu, propunea vacantarea tuturor scaunelor 
ierarhie cu arhierei în vârstă de peste 70 de ani67. Între aceștia se 
număra și Irineu Mihălcescu, mitropolitul Moldovei, Lucian Triteanu, 
episcopul Romanului, Cosma Petrovici, episcopul Dunării de Jos, 
Veniamin Pocitan, vicar la Patriarhie și Ilarion Băcăuanul, vicar la 


64 Ion BĂLAN, Regimul concentraționar din România 1945-1964, Fundaţia Academia 
Civică, 2000, p. 250. Conform statisticilor oficiale erau condamnate în ianurie 1960 
pentru delicte „împotriva securităţii statului” 17.613 persoane. Numărul lor a scăzut 
în 1962 la 13. 017. În anul 1963 s-a redus la 9.333 cf. Dennis DELETANT, România 
sub regim comunist,Bucureești, 1997, p. 123 şi Ion BĂLAN, Regimul concentraționar 
din România 1945-1964, p. 250. 

65 Cristian VASILE, Ingerințe politice în viața Bisericii Ortodoxe în primii ani ai 
regimului comunist, în Teologie și politică.. p. 58-59. 

66 ASRI, fond D, dosar 2310, f. 34. Cristian Vasile consideră că nota în conţinut era 
identică cu însemnarea din 11 august 1945 a lui Dudu Velicu, Biserica Ortodoxă în 
perioada sovietizării României. Însemnări zilnice 1945-1947, p. 36. Vezi Cristian 
VASILE, Ingerințe politice în viața Bisericii Ortodoxe în primii ani ai regimului 
comunist, în Teologie și politică.., p. 62. 

67 Cristina PĂIUȘAN, Radu CIUCEANU, Biserica Ortodoxă Română sub regimul 
comunist 1945-195, vol. I, p. 51. 


Roman. Se constată că vacantările ar fi dus la ocuparea scaunelor 
ierarhice de către arhierei devotați noului regim. 

O campanie calomnioasă s-a organizat, prin presă, pentru 
determinarea retragerii mitropolitului Irineu Mihălcescu din scaunul 
mitropolitan al Iașilor. „Tribuna Românească” , în mod constant, prin 
pana lui Alexandru Olteanu, îl acuza pe mitropolit de complicitate la 
furtul unor obiecte din palatul mitropolitan, în perioada anilor 1940- 
194268. 

Legea pentru punerea în retragere a clerului, promulgată la 30 
mai 1947, va „rezolva” sfârșitul mitropolitului Irineu Mihălceascu şi al 
episcopilor: Cosma Petrovici şi Lucian Triteanu. 

În articolul 7 al Legii se prevedea că: „Arhiereii-vicari, episcopii, 
arhiepiscopii şi mitropoliţii Bisericii Ortodoxe Române dveniţi 
improprii funcțiunii lor, din cauza unor invalidități fizice sau de altă 
natură, vor putea fi puși în retragere la cererea Ministerului Cultelor, 
în urma avizului conform al unei Comisii speciale, primind o sumă 
egală cu salariul gradului respectiv, fără altă indemnizaţie, având însă 
dreptul de îngrijire și întreţinere într-una din mănăstiri pe tot timpul 
cât locuiesc în mănăstire. Comisiunea specială de mai sus va fi alcătuită 
din: un delegat al Ministerului Cultelor, ca președinte, care va putea fi 
și medic, un magistrat delegat al Ministerului Justiţiei și un delegat al 
Sfântului Sinod. Comisiunea va lucra și lua hotărâri în majoritatea 
membrilor”69. 

Episcopul de Oradea, anticomunist, delegat al Sinodului în 
Comisie, nu a putut opri înlăturarea ierarhilor incomozi. Ei însuși va fi 
mai târziu pus în retragere, la 5 octombrie 1950, cu domiciliu forțat la 
mănăsatirea Cheia. Alături de el, înainte de 1950 şi după acest an, au 
fost epuraţi, prin pensionare următorii ierarhi: Efrem Enăchescu, 
Arhiepiscop al Chișinăului și Mitropolit al Basarabiei; Vasile Lăzărescu, 
mitropolitul Timișoarei; Visarion Puiu, mitropolit al Transnistriei, 
caterisit la 28 februarie 195070; Emilian Antal, locţiitor al Mitropoliei 
Bucovinei; Partenie Ciopron, episcop al Armatei; Policarp Morușca, 


68 ACNSAS, fond D, dosar 56, f. 32; Cristian VASILE, Ingerinţe politice în viața Bisericii 
Ortodoxe în primii ani ai regimului comunist, în Teologie și politică.., p. 214, nota 11. 
69 Vezi Monitorul Oficial, anul CXV, Partea I-A, nr. 121, vineri 30 mai 1947, p. 4324 la 
Cristian VASILE, Ingerințe politice în viața Bisericii Ortodoxe în primii ani ai regimului 
comunist, în Teologie și politică... p. 134. 

70 Reabilitat la 25 septembrie 1990. 


locţiitor de episcop al Maramureșului; Teodor Scorobeţ, arhiereu-vicar 
al Arhiepiscopiei Sibiului; Pavel Șerpe, arhiereu-vicar al Arhiepiscopiei 
Bucureștilor? 1. 


Profeţii ale ierarhilor BOR privind regimul comunist. 


Arhiereul pensionat de comuniști, Pavel Şerpe, într-o discuţie cu 
informatorul, conform unei note informative din 15 aprilie 1960, 
spunea: „... conducerea ţării se dă urât la preoţi. Ei sunt arestaţi fără 
motive, și anume sunt arestaţi cei mai buni predicatori, slujitori, cei 
mai morali oameni, pe motiv că sunt: chiaburi, mistici, „foști legionari”, 
că au camuflat aur, arme, etc. şi câte asemenea motive..."72. 

Antim Nica era suspectat de faptul că propovăduia ideea unui 
regim trecător. Informatorul „Salcâm” dă o declaraţie în anul 1949- 
1950: „ ... Episcopul Antim Nica ne propovăduiește că regimul de 
astăzi este trecător, credinţa va învinge, comuniștii sunt trădătorii 
țării, noi preoţii să fim la datorie. Angloamericanii ne vor salva de 
haosul comunist”73. 

Episcopul Grigore Leu, la predarea patrimoniului fostei 
episcopii de Huşi, la 28 februarie 1949, era convins că: „până după 
Paşti se vor produce schimbări în ţară şi străinătate, care poate nu va 
mai fi nevoie de a preda inventarul”74. 


Un astfel de exemplu este poziţia patriarhului Justinian față de 
noua lege a Cultelor, din 4 august 1948. Informatorul „Matei” 
transmițând o notă informativă, nu era conștient de valoarea acestor 


71 Vezi ***, Biserica întemnițată. România 1944-1989, Institutul Naţional pentru 
Studiul Totalitarismului, București, 1998, p. 21-27. 

72 A.C.N.S.A.S:, fond informativ, dosar nr. 709, vol. II, f. 93 la George ENACHE, Adrian 
Nicolae PETCU, Biserica Ortodoxă Română și Securitatea. Note de lectură, în vol. 
Totalitarism și rezistență... p. 109, nota 2. 

73 ACNS.A.S;, fond informativ, dosar nr. 701, vol. II, f. 329, 346 la George ENACHE, 
Adrian Nicolae PETCU, Biserica Ortodoxă Română și Securitatea. Note de lectură, în 
vol. Totalitarism și rezistență... p. 109, nota 2. 

74 ACN SA.S;,, fond informativ, dosar nr. 709, vol. II, f. 171 la George ENACHE, Adrian 
Nicolae PETCU, Biserica Ortodoxă Română și Securitatea. Note de lectură, în vol. 
Totalitarism și rezistență... p. 109, nota 2. 


informaţii peste timp, ci credea în veșnicia comunismului. „Faptele 
incriminate" s-au consumat la 6 februarie 1949, în București, când 
bibliotecarul de atunci al Institutului Teologic de grad universitar, 
nimeni altul decât Olimp N. Căciulă comunica unui devotat prieten, 
ordinul direct şi expres al lui Stanciu Stoian, ministrul Cultelor, de a 
prezenta într-un articol elogios, în revista Glasul Bisericii noua lege 
pentru regimul general al cultelor. 

Potrivit acestei note Patriarhul Justinian l-a chemat și „i-a 
comunicat că acest articol nu poate fi primit de revistă întrucât guvernul 
nu merită atâtea laude, pentru că a lipsit Biserica de autonomie, a supus 
înalții conducători ai acesteia la controluri și nu i-a primit pe niciunul în 
Parlament; Biserica trebuie să fie diplomată față de guvern, fără a-l 
aproba mereu, ținând seama de nemulțumirile firești ale clerului. 

Departe de a se supăra de acest refuz al Patriarhului Justinian, 
Olimpiu (sic!) Căciulă a început de pe urma acestui fapt să-l stimeze pe 
acesta, pentru spiritul său practic, pentru viclenia sa oltenească, cu 
ajutorul căreia a știut să fie bine și cu regimul, și totuși, să-și păstreze 
libertatea de acțiune și prietenia cu preoții liberali și ţărănişti - grupul 
Nicoreanu -, în vederea asigurării viitorului”. 

Sfârşitul documentului conţine o informaţie și mai prețioasă, 
chiar profetică. „Olimpiu Căciulă a precizat apoi că Justinian i-ar fi 
comunicat, la sfârșitul discuţiei susmenţionate, să nu se enerveze, căci 
peste 50 de ani, dacă se va mai vorbi despre Karl Marx, se va vorbi numai 
despre un filosof oarecare, ale cărui învățături nu au avut rezultate 
practice durabile”. 

Nota informativă deşi a fost publicată în Cartea Albă a 
Securităţii, de către Serviciul Român de Informaţii?5, a fost ignorată 
atât de oamenii Bisericii cât și de cei care o denigrează în virtutea 
răuvoinţei. 

Probabil că aceasta nu părea atât de convingătoare pentru 
istoricii de astăzi. Însă ea se confirmă într-un alt document, care 
trebuia să convingă și pe ofițerii de securitate. Mai exact, în urma 
confruntării cu o notă dată de informatorul „M. Stănescu”, securitatea 


75 A se vedea SRI, Cartea Albă a Securităţii, vol. II, 1994, d. 45, p. 172. De menţionat că 
documentul este publicat trunchiat, deoarece nu sunt enunțate: „Sursa: Matei, 
Valoare: serioasă” (vezi ACNSAS, fond documentar, dosar 68, f. 462). De asemenea, 
intervenţia noastră: Profeţia Patriarhului Justinian, în Vestitorul Ortodoxiei, an XIV, 
nr. 286, 1 martie 2002, p. 1. 


ajungea la concluzia că „fondul notei se confirmă, ca și faptul material, 
că articolul lui Olimpiu Căciulă, cerut de D-l Ministru Stanciu Stoian, a 
fost îndepărtat din revistă, cu puţin înaintea apariției acesteia”, la 
cererea patriarhului Justinian76. 

Pentru realizarea misiunii Bisericii în această perioadă tulbure 
pentru poporul român, de care patriarhul Justinian era conştient că va 
dura, potrivit celor relatate în amintita notă, trebuia să găsească un 
modus vivendi. Aceasta s-a realizat printr-o strategie pe termen lung, 
aşa cum bine sublinia I.P.S. Bartolomeu Anania: „Pe de o parte a pretins 
libertatea Bisericii, libertatea de a se organiza și, mai cu seamă, 
libertatea credinciosului de a crede și de a-și manifesta credința, iar pe 
de altă parte a oferit tot ceea ce se putea oferi, până când dogma putea 
fi atinsă... Patriarhul Justinian nu a angajat Biserica sub nicio formă în 
lupta de clasă. Spunea că: «contravine principiului iubirii creștine, 
Biserica este deschisă și bogatului și săracului și fostului bogat și fostului 
sărac; nu face discriminări»; de aceea, cei care veţi răsfoi presa 
bisericească a vremii veți găsi destule cusururi pe care să le imputați 
Bisericii. Dar nu veţi găsi nici măcar un rând în spijinul criminalei lupte 
de clasă, care a fost o imensă crimă a partidului comunist... Și toată 
politica lui a fost de a-i convinge pe liderii comuniști să-și dea seama că 
Biserica, prin simpla ei existenţă, reprezintă o forţă și, în primul rând, o 
forță morală "77. 

Adevărul este că Patriarhul Justinian, venea din rândul preoţilor 
de mir, și cunoștea valorile și lipsurile poporului. De asemenea, 
cunoştea și accepta concepţiile „de stânga” ale Partidului Național- 
Țărănesc, din latura lui Ion Mihalache78. În fața acestor aspecte 
evidente chiar unii dintre istoricii filocatolici recunosc abilitatea prin 
care Justinian Marina a salvat Biserica79. 


76 ACNSAS, fond documentar, dosar 68, f. 463. 

77 + BARTOLOMEU al Clujului, op. cit., p. 115. 

78 Ibidem, p. 110-130. 

79 Menţionăm tot aici, în sprijinul ideii noastre, articolul bine documentat semnat de 
Ovidiu Bozgan, de la Facultatea de Istorie a Universităţii București, Politica religioasă 
între principii și practică, Stat, ortodoxie și catolicism, publicat în revista Dosarele 
Istoriei, an VI, nr. 5 (57), 2001, p. 19-24, unde arată că: „Biserica Ortodoxă Română a 
fost afectată de represiunea organizată de regimul comunist până la începutul anilor 
1960”. Cităm doar o constatare a lui Ovidiu Bozgan despre strategia supraviețuirii 
BOR iniţiată de Patriarhul Justinian: „BOR stă sub semnul politicii ecleziale inaugurată 
cu multă abilitate și deseori aplicată cu fermitate de Patriarhul Justinian Marina, 


Partidul Stat și Biserica Ortodoxă Română 


Pentru impunerea ordinelor de la Moscova și atragerea 
poporului la structurile politice care ascultau de dispoziţiile 
comuniste, exponenţii noilor idei politice au dorit pătrunderea unor 
oameni noi, cu „vederi progresiste”, în toate instituţiile de stat, inclusiv 
în Biserică. Motivul oficial era acela de înlocuire a oamenilor vechi, 
care fuseseră în timpul regimului antonescian, prin decretul-lege 
privind purificarea administrației publice, publicat la 9 octombrie 
194480. Consideraţi fasciști, hitleriști sau legionari, oamenii vechi 
trebuiau schimbaţi, pentru a face loc celor care, într-un fel sau altul, 
făcuseră dovada obedienţei față de partidul comunist. 

Insă toate acestea au fost posibile numai cu ajutorul unor preoți 
care, din oportunism, aveau să treacă de partea noii orientări politice, 
care se impunea pe plan politic tot mai mult. Mai exact este vorba 
despre acei „preoți democrați" care aveau să se organizeze, la 12 
aprilie 1945, în „Uniunea Preoţilor Democraţi”, sub conducerea 
fostului legionar, mai nou comunist, - preotul Constantin Burducea - 


personalitate cheie a vieţii religioase din România comunistă” (p. 21). Autorul 
detectează în continuare câteva componente ale strategiei lui Justinian: „a beneficiat 
de un anumit spațiu de manevră grație simpatiei pe care Gheorghiu-Dej a manifestat-o 
faţă de acesta”; „în primii ani de păstorire, Justinian a depus eforturi remarcabile 
pentru raționalizarea organizării BOR, dotând-o cu numeroase regulamente care vizau 
diferite domenii”; „învățământul teologic a fost o prioritate a Patriarhului”; „în privința 
episcopatului, Justinian a căutat să menţină în funcţii o serie de ierarhi, unii numiți 
chiar înainte de 23 august 1944”; „Patriarhul Justinian a căutat să modereze efectul 
devastator al acestor represalii (este vorba de arestările de preoți) intervenind 
personal în favoarea victimelor”. Astfel, „la 24 noiembrie 1953, Justinian scrie lui 
Constantinescu - lași, ministrul Cultelor, solicitând eliberarea a opt preoți” (p. 22). 

80 Șerban RĂDULESCU-ZONER, Instaurarea totalitarismului comunist în România, 
București, Editura Cavallioti, 1995, p. 27. La discuţiile de pe marginea proiectului la 
această lege, din Consiliul de Miniștri, comuniștii au cerut ca în prevederile acesteia 
să se includă și perioada dictaturii carliste, pentru o epurare cât mai eficientă 
evident, solicitare justificată de țărăniști în presa vremii (Ibidem, p. 25). Vezi și 
Adrian GABOR, Adrian Nicolae PETCU, Biserica Ortodoxă Română și puterea 
comunistă în timpul Patriarhului Justinian, în Anuarul Facultăţii de Teologie Ortodoxă 
a Universităţii București, an I (2002), Bucureşti, 2003, p. 93-154. 


ministrul Cultelor în guvernul Groza, ridiculizat de către contemporani 
cu distihul: „Burducea, când cu steaua, când cu crucea”. 

De fapt, mai toți membrii acestei noi organizaţii erau foști 
activiști legionari81, care trecuseră de partea partidului comunist, în 
urma apelurilor liderilor acestuia din urmă. Numărul lor a fost foarte 
mic, mulţi abandonând activitatea în această organizaţie. A existat 
totodată și o puternică opoziţie din partea preoţilor neimplicaţi în 
politică, dar care aveau sentimente anticomuniste82. 

În discursul său, preotul Burducea susținea că Frontul Naţional 
Democrat (gruparea care unea forțele politice obediente PCR) „a întins 
Bisericii Ortodoxe mâna caldă, sinceră și hotărâtă de prietenie și 
colaborare”. Același vorbitor anunţa că „va începe epurarea în rândul 
clerului pentru însănătoșirea vieții religioase, însăși pentru triumful 
democraţiei”. Ceea ce a şi început să facă, în temeiul legii de purificare, 
prin publicarea unei prime liste de funcționari din Ministerul Cultelor, 
printre care se aflau și mulți preoți83. 

Treptat, preoţii „democrați” aveau să activeze și prin alte anexe 
ale partidului comunist: „ARLUS”, „Uniunea Patrioţilor” (transformată 
ulterior în PNP), „Apărarea Patriotică”, etc, iar după instaurarea 
regimului de „democraţie populară" (partidele s-au unificat şi au intrat 
în PMR) au activat în sindicate. 

Metodele folosite pentru îndepărtarea „dușmanilor poporului" 
erau dintre cele mai diverse: dovada că persoana respectivă făcuse 
politică „legionară” sau participase, în orice fel, la războiul împotriva 


81 Arhiva Ministerului de Justiţie, Direcţia Instanţelor Militare (AMJ), fond penal, 
dosar 24541, vol. XII, f. 176-177 (notă a Prefecturii Poliției Capitalei din 19 
decembrie 1944). 0 primă atitudine politică favorabilă comuniștilor din partea unor 
preoţi este din 18 octombrie 1944, când la sediul „Uniunii Patrioţilor” un „grup al 
preoților democrați” lansa un apel către clerul ortodox de a susține FND - ul: „Această 
viață nouă nu poate fi garantată decât prin unirea forțelor patriotice într-un larg front 
național-democrat”. La acesta semnau Nicolae Popescu-Prahova - secretar general în 
Ministerul Cultelor, pr. Constantin Burducea, pr. Dr. Dumitru Fecioru, pr. Alexandru 
Ionescu, pr. Ștefan Vasile, etc (Şerban RĂDULESCU-ZONER, op. cit., p. 33). 

82 Gheorghe ONIȘORU, Atitudini politice ale clerului din România, 1944-1948, în 
„Arhivele Totalitarismului”, an V (1997), nr. 2-3, p. 51-56; Dumitru ŞANDRU, Biserica 
din România, 1944-1948, în Ibidem, an VI (1998), nr. 1,p.210-216. 

8 Șerban RĂDULESCU-ZONER, op. cit, p. 77. Preotul Burducea a fost ministrul 
Cultelor în primul guvern Groza 6 martie 1945-30 noiembrie 1946 (cf. Stelian 
NEAGOE, Istoria guvernelor României, București, Ed. Machiavelli, 1995, p. 155). 


Uniunii Sovietice; impunerea unei alte conduceri în cadrul unei 
instituţii prin sindicat; ridicarea în funcție după ce se făcuse dovada 
unei participări active în cadrul partidului comunist sau a unei grupări 
politice obediente. Totodată se încerca și folosirea structurilor 
bisericești în acţiunile de propagandă iniţiate de partidul comunist. 

Un prim exemplu, care îl aducem în discuţie, este cel din 
Episcopia Dunării de Jos, unde episcop era Cosma Petrovici, iar vicar 
era episcopul Antim Nica. Mai exact, conform unei declaraţii din 22 
martie 1950, dată de preotul econom Dumitru Istrate, aflăm că după 
sărbătorile Paştelui din 1946, în cadrul Consiliului Eparhial (unde erau 
prezenţi numai „preoții democrați": Theodor Stoica și Dumitru Istrate, 
„preoţii reacționari" lipsind), printre corespondenţa urgentă era și o 
adresă de la „Apărarea Patriotică, prin care se cerea să se designeze un 
conferențiar, îndrumător, pentru organizarea filialelor de apărare 
patriotică în jud. Covurlui, pe parohii", al cărei vicepreşedinte al 
regionalei era Theodor Stoica. 

Surprinderea a fost la cei doi consilieri atunci când episcopul 
Cosma a afirmat: "Nu este chiar așa de urgentă", la care s-a adăugat și 
"sugestia" vicarului Antim Nica: „Apărarea Patriotică este un avort al 
comunismului de proveniență jidovească. Așa că nu vă prea grăbiţi, mai 
ales că comunismul va proceda ca în Rusia, distrugând complet Biserica 
Creștină”. Astfel, s-a finalizat inițiativa celor doi consilieri progresiști 
„Cu adâncul regret, de a nu fi putut reuși obiectul inițiativei mele”, 
potrivit celor spuse de preotul Stoica84. 

Dar această angrenare a preoţilor democrați în activitatea 
„Apărării Patriotice", se pare că își avea justificarea și în apelul nou 


8 ACNSAS, fond informativ, dosar 701, vol. I, f. 234-234v. George Manu, 
contemporan al evenimentelor instaurării comunismului în România, era de părere 
că „Apărarea Patriotică este denumirea sub care se ascunde în România «Ajutorul 
Roșu». Ea este în teorie o organizaţie pentru ajutorarea și cazarea victimelor 
fascismului. De fapt, însă ea este o organizaţie quasi-paramilitară de spionaj, care 
lucrează pentru distrugerea oricărui centru de rezistență naţional românesc, oriunde 
aceasta ar apărea. La această organizație au aderat foarte mulți tineri fanatici, 
aparținând în general minorităților naţionale și în special celor ungurești și evreiești. 
Șeful real al acestei organizații este activul avocat evreu Screier, vechi membru al 
Partidului Comunist și secretar general al Ministrului de Interne. Președintele nominal 
este dl. Nicolau, Ministru al Asigurărilor Sociale" (TESTIS DACICUS, În spatele Cortinei 
de Fier. România sub ocupaţie rusească, [1947] - ms dactilografiat aflat în ACNSAS, 
fond documentar, dosar 37, vol. II, f. 67). 


instalatului ministru al Cultelor, Stanciu Stoian, la 11 noiembrie 1947, 
care referindu-se la situaţia grea a populaţiei de pe urma foametei din 
1946, din Moldova spunea: „Astăzi Biserica are un rol mare de 
îndeplinit din acest punct de vedere, fără să aibă predicile din trecut. 
Avem azi instituții ca «Apărarea Patriotică» și «Crucea Roșie», 
reorganizată, în care slujitorii altarelor pot găsi teren de muncă și 
satisfacție sufletească”85. 

Poate că structura care a afectat pe cale pașnică cel mai mult 
BOR, la începutul regimului comunist, a fost sindicatul. În cele mai 
diverse forme și mijloace sindicatul prin ideile aduse în discuţie, prin 
pretenţiile ridicate, a îngrădit activitatea conducerii BOR, fie la nivelul 
Patriarhiei, fie la cel al Episcopatelor. 

Avem cazul de la Episcopia Tomisului care a primit ordin de la 
Ministerul Cultelor, în data de 11 ianuarie 1949, „pentru a lua măsuri 
de reorganizare a personalului”. Informaţii deținem din Nota datată 13 
ianuarie 1949, care spune că „în urma acestui ordin preotul referent 
Duţu Stefan, împreună cu comitetul sindical au întocmit un tabel 
nominal, cu noile încadrări ale Episcopiei Tomis”. Tabelul cu propuneri 
înaintat episcopului spre a fi semnat, a fost refuzat de vlădică după ce a 
văzut că „oamenii lui au fost omiși din acest tabel". Mai mult decât atât, 
episcopul a afirmat: „Nu voi faceţi acest tabel de încadrări, nu vă 
interesează pe voi, lucrurile acestea mă interesează pe mine”. 

Situaţia, devenită încordată, a fost alimentată prin răspunsul 
secretarului de cadre al sindicatului Dima Vasile, care „i-a atras atenția 
(episcopului, n.n.), că tabelul a fost întocmit de Comitetul sindical, în 
colaborare cu administrația Episcopiei”. 

Ca atare, episcopului Chesarie nu i-a mai rămas decât să spună 
că „peste el nu trebuie să se bage Sindicatul și nici Partidul, că el este 
stăpân pe el și pe Episcopia lui, deci va face așa cum vrea el” şi să rupă 
„tabelul făcut de Comitetul sindical și a întocmit altul, după bunul lui 
plac încadrându-și oamenii lui de încredere pe care Comitetul sindical îi 
omisese”, precum se exprima informatorul86. 

În această situație constatăm grava implicare a unor preoţi din 
administraţia eparhială, în probleme de competenţa ierarhului, pe 
care, conform canoanelor numai el sau altă persoană desemnată 


85 BOR, an LXV (1947), nr. 10-12, p. 396. 
86 Cristina PĂIUȘAN şi Radu CIUCEANUJ, op. cit., d. 41, p. 105-106. 


special pentru acestea, le poate rezolva. Mai ales că totul se făcea pe 
criteriul politic. 

Alt caz de implicare în probleme bisericeşti, în speţă eparhiale 
este cel de la Galaţi. De fapt, aici problemele sunt mult mai complicate, 
deoarece după pensionarea episcopului Cosma Petrovici (august 
1947)87, locul său a fost preluat de episcopul Antim Nica, în calitate de 
locotenent. De aici aveau să apară probleme în privinţa viitorului 
episcop, care se pare că trebuia să fie Antim Nica88 - dezavuat în 
schimb de „preoții progresiști”, organizaţi în diferite structuri politice 
filocomuniste sau de sindicat89 şi interesaţi în ocuparea unor posturi, 


87 Prin adresa 33753 din 19 iunie 1947, ministrul Cultelor Radu Roșculeţ se adresa 
conducerii Patriarhiei Române, uzând de prevederile Legii 166 din acel an, cerând 
expres ca arhiereii vicari, episcopii şi mitropoliţii BOR, deveniți improprii 
funcțiunilor din cauza unor invalidităţi fizice sau de „altă natură” vor fi puși în 
retragere la cererea Ministerului Cultelor, în urma propunerilor unei comisii 
speciale. Comisia se forma dintr-un reprezentant al Ministerului Cultelor, ca 
preşedinte, un magistrat, delegat al Ministerului Justiţiei și un delegat al Sfântului 
Sinod al BOR. Se vede clar faptul că Biserica se afla în inferioritate numerică la vot, și 
deci politicul hotăra totul. Comisia și-a început lucrările la data de 25 iunie 1947 
(Nicolae HURJUI, Omul și Fapta. Episcop Grigorie Leu, Episcopia Hușilor, 2000, p. 
162). Menţionăm printre cei scoși din scaune pe mitropolitul Irineu Mihălcescu, 
retras la 16 august 1947; pe episcopii Emilian Dumitru Antal, Atanasie Alexandru 
Dincă, Eugeniu Laiu, Grigore Leu, Cosma Petrovici, Vasile Veniamin Pocitan, Teodor 
Trandafir Scorobeţ, Pavel Șerpe, Lucian Triteanul (Vasile MANEA, Preoți ortodocși... 
ediția a II-a, p. 13-21). 

88 Cristina PĂIUȘAN și Radu CIUCEANU, op. cit., d. 6, p. 53. O variantă de ocupare a 
scaunului de la Galaţi era și prin arhimandritul Arsenie Boca de la mănăstirea 
Sâmbăta de Sus (cf. Ibidem). 

89 Intr-o adresă a preoților democrați din Galaţi și Brăila din [1946-1948] către 
primul ministru Petru Groza, semnatarii spun că, după ce eparhia Galaţilor a fost 
păstorită timp de „trei decenii de un ierarh retrograd (Cosma Petrovici, n.n.), 
reacționar și despotic (...), noi vrem acum la Dunărea de Jos un ierarh verificat din cele 
mai sensibile puncte de vedere, astfel ca sufletele credincioșilor și destoinice a[le] 
clerului nostru să se așeze în adevăr pe un făgaș de viață nouă”. Aceiași „slujitori” 
înştiințau pe şeful guvernului comunist că „ținem a vă face cunoscut că nici clerul, nici 
poporul (sic) nu au dorința de a avea ca Episcop pe cineva din rândul 
colaboraţioniștilor notorii, care alu] mai guvernat și în cabinetul eclesiastic de la 
Odesa, în anii 1941-1943 (Antim Nica, n.n.). Noi respingem această eventualitate. 
Gândul nostru de clerici și de buni creștini se îndreaptă către candidatul cel mai 
destoinic și mai înzestrat și care în același timp a dat temeinice dovezi de similitudine 
cu noua democrație, încadrându-se și activând necondiţionat în organizaţia populară 
«Frontul Plugarilor». Pentru binele social și spiritual al Eparhiei noastre și pentru 


fie de preoţi, fie de cântăreți, în urma epurărilor și comprimărilor 
ordonanţate de Ministerul Cultelor. 

La fel, ca în cazul Episcopiei Tomisului, la Galaţi, în [1948-1949], 
„la una din ședințele secţiei noastre sindicale - cler - s-a hotărât ca să se 
formeze o delegație din preoți și cântăreţi care să se prezinte la episcop, 
ca împreună să găsească o soluție mai echitabilă pentru plasarea la 
parohii a cântăreților rămași fără salariuliu]”, potrivit declaraţiei unui 
preot progresist. 

Însă, problema salariilor şi a posturilor de cântăreţi era o 
consecință a restructurărilor făcute de guvernul comunist în toate 
instituţiile statului, a comprimărilor, prilej în care puteau fi plasați, 
acolo unde se putea, oameni care susțineau regimul. De altfel, noile 
mișcări de personal bisericesc fuseseră ordonate de patriarhul 
Justinian, conform solicitărilor Ministerului Cultelor, prin decizia nr. 
54/ 1 martie 1949, care prevedea „necesitatea ca la fiecare biserică să 
funcționeze cel puțin un cântăreţ bisericesc, pentru buna rânduială a 
slujbelor religioase”. În art. 1 se prevedea ca „parohiile bisericilor care 
nu au posturi de cântăreţi plătiți din bugetul statului, vor prevedea în 
bugetul parohial, cu începere de la 1 martie 1949, cel puţin un post de 
cântăreţ bisericesc, plătit după posibilităţile materiale ale fiecărei 
parohii”. Alte prevederi se referau la numirea sau încadrarea 
cântăreților plătiți din fondurile parohiilor care trebuiau să se anunţe 
la organele bisericeşti competente și să „se comunica Ministerului 
Cultelor, prin Eparhia respectivă”. Nu în ultimul rând se prevedea că 
aceștia „se bucură de aceleași drepturi și au aceleași obligaţiuni ca și 
cântăreții bisericești plătiţi din bugetul statului”, iar art. 4 prevedea ca 
toții cântăreții bisericeşti, indiferent de încadrare să beneficieze de 
1/3 din venitul epitrahilului90. De remarcat este pasajul care se referă 


trăinicia temeliei democratice a țării, dorim a avea ca chiriarh pe P.C. Arhim. I. 
Sfârâială (subl. aut.)” (ACNSAS, fond informativ, dosar 701, vol. III, f. 49-50). 

% BOR, an LXVII (1949), nr. 1-2, p. 85-86. Privitor la aceasta se vorbește în nota din 
23 februarie 1949 a DGSP, unde se vorbeşte cum la București, „I.P.S. Patriarhul 
Justinian a făcut încadrările personal cu dl. Ministru al Cultelor /și] se spune că la 
aceste încadrări n-au luat parte delegați ai funcționarilor sau sindicali, ci pur și simplu 
au fost încadrați după aprecierile personale ale I.P.S. Patriarh”. De aici se vede ce 
importanță acordau comuniștii sindicatelor mult trâmbițate în propaganda lor, 
folosindu-le pentru impunerea hotărârilor ce se luau la nivelul conducerii partidului. 
Mai mult decât atât, din aceeași notă aflăm că „la fel s-a procedat și cu celelalte 
eparhii”, de unde situaţia în care „toţi funcţionarii sunt nemulțumiți de faptul că n-au 


la comunicarea către Ministerul Cultelor, deoarece, mai întâi lista cu 
încadrările cântăreților trecea pe la episcop, care putea să aducă şi 
modificări, aşa cum avea să se întâmple la Galaţi. 

Astfel, conform documentului de la care am plecat: „Dintre 
preoți ca delegați aleși de membrii sindicatului făceau parte următorii: 
Pr. Emil Doicu, Pr. Gh. Moisei și subsemnatul. În ziua indicată, după ce în 
prealabil avusesem o consfătuire cu cântăreții, consfătuire unde 
schițasem cu consimțământul tuturor care ar fi aranjamentul cel mai 
just, ne-am prezentat la reședința episcopală, cerând să fim primiţi în 
audiență. Anunțarea noastră s-a făcut de către protopopul Vârgolici, 
omul de încredere al episcopului, care i-a și spus scopul audienței 
solicitate. Episcopul auzind pentru ce am venit, a refuzat să ne 
primească”. Însă, „în aceeași zi, la o oră după ce mi s-a refuzat primirea 
subsemnatul fiind în audiență la episcop pentru alte chestiuni, știind 
episcopul că și eu făceam parte din delegaţia sindicatului, mi-a spus 
textual: «Sindicatul nu are calitatea de a se interesa de actele 
administrative ale episcopiei. Sindicatul nu este altceva decât o școală de 
îndrumare politică și altceva nimic» (subl. aut.)”91. 

Mai mult, conform notei dată de „V. Haralambie”, la 6 iunie 
1949, privitoare la „clarificarea situației” de la Episcopia Galaţilor, 
aflăm că: „Antim Nica refuză să discute cu reprezentantul Sindicatului 
preoţesc, preotul Teofan Stănescu, exprimându-se că va termina «cu 
această bombă de minciună», după ce va organiza episcopia. De 
asemenea, a interzis preoților Tudorel Popa și Piroșca Neculai să 
participe la corul Sindicatului funcționarilor publici din Galaţi”. Iar 
pentru intimidarea episcopului și pentru a-l determina să accepte 
cererile Sindicatului „în ziua de 14 aprilie organele de securitate din 
Galaţi au ridicat de la sediul Episcopiei din Galaţi o serie de broșuri cu 
caracter subversi”"92. 


fost reprezentaţi la încadrări măcar de responsabilul sindical”. 

Același document reflectă decizia patriarhului Justinian prin care toţi preoții erau 
scutiți de comprimările cerute de guvern, fapt ce a nemulțumit teribil pe cântăreții 
bisericești: „In București din cei câteva sute de cântăreți, au fost menţinuţi numai 70, 
restul [sunt] scoși din buget”. Ca atare, se vedeau nedreptăţiți, mai ales că unii din ei 
aveau „un statut politic favorabil regimului de democrație populară”( Cristina 
PĂIUȘAN şi Radu CIUCEANU, op. cit. d. 56, p. 115-116). 

91 ACNSAS, fond informativ, dosar 701, vol. II, f. 256. 
92 Ibidem, f. 137. 


Tot în cazul Eparhiei de Galaţi de evidenţiat ar mai fi câteva 
surse privitoare la impunerea și manifestarea unor preoţi democrați în 
administrația episcopală. Așadar, avem exemplul preotului Dimitrie 
Istrate de la parohia Sf. Vineri din Galaţi, care „recomandat de către 
forurile politice competente în înțelegere cu trimisul Ministerului de 
Culte, P.S. Lt. Antim Nica, a binevoit a cere delegarea mea ca Consilier 
Referent la secția Ad-tiv bisericească”. În continuare, același preot 
afirma că: „mă înșelasem în ceea ce spusesem în cuvântul meu la 
instalare și în referatul meu înregistrat de episcopie la Nr. 1778/948, 
«ce conducător spiritual avem» (Anexez în original referatul meu). 
Același[i] Episcop, cu aceaș[i] mentalitate autocrată aveam în fața mea. 

Atitudinea mea hotărâtă pentru o viață nouă bisericească 
scăpată de tirania monarhică episcopală, nefiind pe placul Episcopului 
locţiitor Dr. Antim Nica, precum și atât faptul că atât eu, cât și o parte 
din echipa nou numită, nu făceam parte din clica P.S. Sale, lucru ce mi l-a 
adus ritos la cunoștință cu expresia «Sunteţi intrați pe fereastră»”, l-a 
determinat să intervină către Patriarhie cerând învoirea de a fi 
înlocuiţi. 

Mai mult, episcopul Antim Nica îl punea în acest post mult 
râvnit pe preotul I. Georgescu, „ce făcea parte din echipă și care nu se 
prezentase la post, deși judeţeana îl invitase în repetate rânduri să ia 
postul în primire”, pentru ca ulterior, acelaşi episcop să-l aşeze pe „un 
alt trădător al echipei noastre preotul Titus lonășescu, parohul parohiei 
Sf. Sofia din Galaţi”, precum se exprima semnatarul documentului. 
Ultimul preot, probabil că refuzase să mai depună activitate în partid și 
astfel era considerat „trădător” de către preotul râvnitor în activitatea 
progresistă din Galaţi. 

În ultimul rând, postul va fi ocupat de „preotul C. Tătaru, parohul 
parohiei Sf. Împărați din Galaţi, care potrivit legiuirilor nu poate fi preot 
și referent”. De ce nu putea ocupa postul în viziunea preotului demis? 
Pentru că, adăuga el, preotul Tătaru „a fost conducătorul frățiilor de 
cruce legionare și spiritual al Seminarului Sf. Andrei din Galaţi unde se 
practica pe scară mare legionarismul"93. Desigur că ultima informaţie 
trebuie verificată, deoarece în astfel de situaţii se putea exagera sau 
chiar inventa orice. 

Din acest document putem desprinde o serie de aspecte 


9% Ibidem, f. 254-254. Anexa lipseşte. 

importante, care ne ajută să înţelegem situaţia dificilă în care se afla 
Episcopul „reacționar” Antim Nica. Astfel, vedem că preotul mai sus 
amintit ocupase postul de consilier referent cultural pe linie de partid 
- deosebit de important, deoarece în primul rând se ocupa de 
tipăriturile şi învățământul coordonat de conducerea eparhială. Apoi, 
acuză „tirania monarhică episcopală” instaurată de Antim Nica, dorind 
probabil o „democrație” până şi în aparatul de conducere și de slujire 
din Biserica lui Hristos. Nu în ultimul rând, afirmaţia că preotul Tătaru 
nu putea să ocupe postul de consilier, datorită activităţii sale 
„legionare”, care suntem de părere că trebuie verificată. 

Rămânând la Galaţi, în aceeași ordine de idei se încadrează 
evenimentul din 16 martie 1948 de la Episcopie, în care episcopul 
Antim Nica îl apostrofa pe inspectorul de la Ministerul Cultelor, 
preotul Fârșeroţu, pentru persoana impusă într-un post de protopop: 
„«Acesta este protopopul pe care mi l-aţi pus, care nu vrea să se achite de 
îndatorirea ce [o] are de [a] însoți pe episcop în toate ocaziile»”, făcând 
aluzie, conform celor spuse de sursă, la „faptul că nu-l însoțisem într-o 
seară la o slujbă bisericească care se oficia la biserica Sf. Nicolae între 
orele 7-9 1⁄2”. 

Continuând discuţia s-a ajuns la afirmaţia informatorului că 
„protopopul are și datoria ca să ţină legătura cu autoritățile publice și 
că nu ar avea timp să fie în orice moment alături de episcop. La aceasta 
episcopul a răspuns textual: «Întâi bisericescul și pe urmă politicul». 
La auzul acestor cuvinte, inspectorul Fârșeroţu a intervenit în discuţie și 
i-a spus episcopului: «Nu Prea Sfinţite, întâi politicul și apoi bisericescul. 
Aceasta este lozinca timpului și așa trebuie să facem»"94. 

De aici, denotă cum „preotul democrat”, impus pe linie de partid, 
într-un post de protopop, trebuia să-l supravegheze permanent pe 
episcop, mai puţin atunci când trebuia să meargă la cursurile serale de 
partid, neglijând de multe ori îndatoririle de slujitor al lui Hristos. Pe 
de altă parte, interesantă este şi replica inspectorului Fârșeroțu, care 
pe lângă faptul că era preot subclasa latura religioasă, scoțând în 
evidență politica partidului, conform „lozincii timpului”. 

Tot privitor la infiltrarea elementelor progresiste în structurile 
de conducere ale Bisericii este varianta conducerii comitetelor 
parohiale de către „preoți democrați”. Astfel, conform notei din 20 


94 Ibidem, f. 255-256. 


ianuarie 1950, aflăm că episcopul Antim Nica cerea secretarului de 
partid pe judeţ să acorde „intreaga libertate acestor comitete pentru a- 
și desfășura nestingherite propaganda lor religioasă”, deoarece erau 
conduse de „preoți democrați”. 

Însă, în realitate, conform observaţiei biroului din finalul notei 
(făcută de ofițerul de securitate care primise nota), se spunea: „Cele 
afirmate de episcopul Antim Nica tov-ului secretar, cum că comitetele 
parohiale sunt conduse de preoţi democrați aleși de el sunt neîntemeiate, 
întrucât episcopul duce o întreagă campanie împotriva preoților 
progresiști și înlăturarea acestora din posturi, aceasta dovedindu-se și 
cu ocazia arondărilor parohiale, când au fost puse pe primul plan 
parohiile cu preoți progresiști și săraci”95. 

Aceeași poziţie, împotriva funcţionarilor impuși de partid, prin 
Ministerul Cultelor în cadrul aparatului de conducere al BOR, găsim și 
la Oradea, în timpul păstoririi episcopului Nicolae Popovici. În câteva 
menţiuni pasagere aflăm că vlădica Nicolae în „relaţiile cu funcționarii 
[care] sunt pline de atitudine de comandă, episcopul nu admite să stea 
de vorbă cu organele sindicale. În schimb, ajută familiile unor indivizi 
cercetaţi pentru activitatea lor antidemocratică, cum este cazul 
funcționarei Petrugan Marlia], căreia i-a plătit spezele de deplasare la 
Cluj într-un pretins interes de serviciu, numai pentru ca aceasta să poată 
asista la procesul soţului ei, legionarul loan Petrugan”. Mai mult, „într-o 
ședință plenară a episcopiei, a dat afară pe reprezentantul sindical, 
pentru că acesta nu era de acord cu numirile și avansările pe care 
episcopul le făcea fără avizul celorlalți..."96. 


sIbidem, f. 85. Referitor la arondările amintite se reflectă și în declaraţia dată de 
preotul Dimitrie Istrate, unde se plângea de ignoranța materială de care „beneficiază” 
de la episcopul Antim Nica (parohie mică cu resurse slabe) și ca atare propunea un 
proiect de arondare (Ibidem, f. 264-264v). 

Informaţii în această chestiune avem și din nota informativă DGSP, din 30 aprilie 
1949: „Printr-o decizie patriarhală au fost dizolvate toate comitetele parohiale de la 
bisericile din eparhia Mitropoliei Ungro-vlahiei, urmând a se forma noi comitete 
provizorii, care vor intra în funcțiune până la 5 mai a.c. cel mai târziu, preoții vor face 
propuneri pentru noi membri. Însă cei propuși trebuie să aibă și avizul autorităţilor 
comunale; se insistă a se introduce în consiliile parohiale și elemente recrutate din 
rândurile clasei muncitoare, eliminându-se de la orașe foștii capitaliști și reacționari, 
de la țară, moșierii și chiaburii” (ANIC, fond DGP, dosar 77/ 1946, f. 303). 

9% ACNSAS, fond informativ, dosar 2669, vol. I, f. 112. Petrugan Maria mai este 
„semnalată” într-un document din 4 octombrie 1949, ca administrator imobil la 


Însă, toate „ieșirile” episcopului Nicolae Popovici aveau să 
dispară prin decizia puterii comuniste de a-l pensiona obligatoriu în 
urma ședinței sinodului BOR din 3 octombrie 1950 și a-l exila la 
mănăstirea Cheia, după cum ceruse Petru Groza. 

După aceasta, la predarea inventarului Episcopiei în data de 14 
octombrie 1950 (praznicul Cuvioasei Paraschiva), episcopul avea să 
treacă printr-o serie de incidente provocate de unii „preoții democrați” 
din conducerea eparhială, conform raportului care l-a înaintat 
patriarhului, la puţin timp. 

Astfel, martirul vlădică spunea: „Scandalul pe care l-au 
dezlănţuit funcționarii pomeniți în acest raport și alţii care au stat în 
penumbră - toţi ocrotiţi și ţinuţi cu dinţii în Episcopie de către 
Ministerul Cultelor, pentru serviciile de anarhie și informații false, pe 
care le-au prestat - nu este în fond altceva decât concluzia finală și 
logică, a unor îndemnuri și acoperiri morale date de Ministerul Cultelor 
acestor funcționari. Lipsindu-le simțul măsurii, al orientării și 
flexibilitatea inteligenței necesară acestei orientări, acești funcționari au 
crezut că, chiar și după debarcarea mea, mai e necesar să se poarte cu 
necuviința și ilegalitatea de care de atâtea ori au dat dovadă, față de 
mine și care de fiecare dată le-au fost iertate de protectorul de sus. 
Scandalul istorisit aici este momentul ultim și neprevăzut al unei 
nefericite educaţii anarhice, făcute subalternilor unei instituții, 
împotriva superiorului lor ierarhic. Cei ce ani de-a rândul au semănat 
vânt în suflete, au început astăzi, să culeagă primele furtuni”97. Acest 
citat nu poate fi decât o concluzie la abordarea noastră privitoare la 
pătrunderea preoţilor democrați în aparatul de conducere al BOR. 

Pentru a încheia capitolul sindicate, de remarcat ar mai fi 
încercarea patriarhului Justinian de a-și întemeia un sindicat al 
Patriarhiei, care să nu depindă de niciunul din afară. Este vorba de 
convocarea tuturor salariaților din Patriarhie în data de 16 ianuarie 
1950, când patriarhul Justinian, printre altele, a anunţat că a dat 
însărcinarea unor funcţionari pentru „a găsi modalitatea formării unui 
sindicat aparte pentru salariaţii Patriarhiei”. Motivația capului BOR se 


Episcopia Oradea, soţul ei Dr. Petrugan Ioan, condamnat „la 8 ani închisoare pentru 
activitate legionară”. [Ea] „activează în prezent pe linie sindicală și acuză pe soţul ei 
pentru atitudinile sale, dar aceasta o face numai pentru a-și putea asigura existența” 
(Cristina PĂIUȘAN și Radu CIUCEANU, op.cit., d. 80, p. 162). 


97 ACNSAS, fond informativ, dosar 2670, vol. I, f. 62. 


baza pe: „Salariaţii Patriarhiei trebuie să fie educați în alt spirit decât 
ceilalți sindicalişti din țară. Ei trebuie să apere biserica, pe Patriarh și să 
lămurească oriunde rolul Bisericei în Stat. Educaţia antireligioasă care 
se face sindicaliștilor în toate celelalte sindicate - inclusiv cel al 
Ministerului Cultelor de care depind salariaţii Patriahiei - nu-și poate 
avea locul. 

Funcţionarii Ministerului Cultelor sunt educați pe linie sindicală și 
politică în sensul ostilităţii față de Biserică și al «sabotării» Patriarhiei. 
Pe această linie el - Justinian - trebuia să scoată în evidenţă cazul cu 
piesa jucată de sărbători de echipa artistică a Sindicatului Ministerului 
Cultelor, în care un preot era batjocorit, iar un pionier pus să scuipe pe 
cruce. Toate demersurile făcute de Biserică la Ministerul Cultelor sunt 
lăsate fără urmare. «Trebuie să precizez, a precizat Justinian, și să o știți 
cu toții că la Ministerul Cultelor suntem sabotaţi întru-totul. 

Salariaţii Patriarhiei nu s-au bucurat anul trecut de drepturile de 
odihnă a celorlalți sindicalişti din ţară și astfel a trebuit ca Biserica 
singură să le acorde aceste drepturi. 

Apoi, Justinian Marina a afirmat că acei salariaţi ai Patriarhiei, 
care sunt credincioși ortodocși și care nu se comportă ca apărători ai 
credinței ortodoxe ar face mai bine să plece! Cei ce se socotesc 
neîndreptățiţi la salariile pe care le primesc să plece în altă parte, unde 
vor fi mai bine salariaţi, căci Biserica atâta poate să plătească». 
Ulterior, cei care au solicitat să vorbească nu li s-a dat cuvântul. 

Propunerea patriarhului desigur că avea motivații cât se poate 
de logice pentru politica pe care o ducea în relaţiile cu autorităţile 
statului. Pe de altă parte, salariaţii făceau parte din mai multe 
sindicate, în funcție de domeniul de activitate: tipografii de Arte- 
Grafice, cei de la şcolile bisericești de Învățământ, iar cei din 
conducerea Patriarhiei de Ministerul Cultelor. Însă, conform celor 
spuse de Justinian, numai „funcționarii Patriarhiei vor trebui să facă 
parte din noul sindicat, indiferent ce ar gândi Confederaţia Generală a 
Muncii”98, cea care conducea sindicatele. 


98 Ibidem, dosar 2252, vol. II, f. 450-452. Un exemplu de presiune din partea 
sindicatului la adresa Bisericii este cel din [1951], conform notei date de „Vlaicu”, în 
care spunea că muncitorii de la Institutul Biblic s-au prezentat „cu o citație din partea 
Sindicatului Metalo-Chimic, ca să semneze de luare la cunoștință pentru a se prezenta 
la Sindicatul Metalo-Chimic, următorii: Pr. consilieri Atanasie Preda, Silvestru Vatrici și 
Anghel Dima. Dar aceștia au refuzat să semneze”, chiar dacă în citaţie se făcea apel la 


Reacţiile nu au întârziat să apară, însă cu toate acestea 
patriarhul rămânea ferm pe poziţie, conștient că numai impunând 
acest organism putea dobândi un control tot mai mare asupra 
acţiunilor preoţilor care îi avea în ascultare. 

Și astfel, apărea un Sindicat al Patriarhiei, însă se pare că și 
acesta avea să fie controlat de partid, deoarece chiar unii ierarhi se 
manifestau negativ față de această organizaţie. Este cazul vicarului 
patriarhal Teoctist Botoşăneanu, care în calitatea de rector al 
Institutului Teologic din București, se arăta împotriva studenţilor 
teologi „care intenționează să intre în Sindicatul patriarhiei, asta pe 
motiv că «organele sindicale s-ar amesteca prea mult în treburile 
Institutului»”. Mai mult, conform celor spuse de informatorul „V 25”, la 
28 mai 1953, rectorul a dat dispoziţie ca studentul Zamfirescu 
Alexandru, din anul II, „să nu se avânte prea mult pe linie sindicală și de 
UTM și să lase lucrurile mai ușor”99. 

Un document interesant, de ingerinţă a partidului în chestiunile 
bisericești, este cel din 20 aprilie 1949, unde se precizează poziţia 
patriarhului Justinian față de cererea preotului Baciu, care avea 
„oarecari studii de Teologie” și prestase rolul de preot-confesor în 
cadrul diviziei „Tudor Vladimirescu”, pentru recunoașterea sa ca preot 
cu toate drepturile. Poziţia patriarhului este împotriva cererii, 
motivând că „în Tudor Vladimirescu nu s-a făcut religie”, deși toţi 
preoţii din Consistoriu erau pentru100. 

Refuzul capului Bisericii nu se poate explica decât prin rolul pe 
care îl jucase această structură militară după 23 august 1944101. Mai 


Miliție. La intervenţia lui Nicolae Verzea de la Serviciul Cadre, situația a fost aplanată, 
însă „problema rămâne deschisă, muncitorii trag nădejde că se vor întoarce la lucru, 
căci sindicatul îi susține. Fapt[ul mai important] este că tov. Preda, Vatrici și Dima sunt 
foarte îngrijorați” (Ibidem, dosar 701, vol. II, f. 35). Fără îndoială că patriarhul a aflat 
de acest „incident”, mai ales că, fără doar și poate, nu era singurul de acest gen. De 
aici şi una din motivațiile patriarhului Justinian pentru a-și face un sindicat propriu. 
99 Ibidem, dosar 271, vol. I, f. 64. 

100 ANIC, fond DGP, dosar 77/ 1946, f. 198. 

101 Aceasta a fost înființată la 2 octombrie 1943 pe teritoriul Uniunii Sovietice, prin 
hotărârea guvernului sovietic, din prizonieri români, cu scopul de a lupta împotriva 
Germaniei naziste, a regimului antonescian și pentru eliberarea Ardealului ocupat. A 
fost condusă politic de Ana Pauker și Vasile Luca. A luptat alături și în subordinea 
armatei sovietice până în Slovacia. După venirea la putere a guvernului Groza (6 
martie 1945), divizia a devenit braţul înarmat al acestuia. În compunerea acesteia 


exact, este vorba de aparatul de Educaţie, Cultură și Propagandă, aflat 
inițial în această divizie, care avea rolul de îndoctrinare a corpului 
ofițeresc şi de trupe al armatei române şi de înlocuire a persoanelor 
care se dovedeau a nu fi în „spiritul vremii”. Totodată, instituţia clerului 
militar a fost subordonată acestui organism, de sorginte sovietică, în 
scopul cenzurării predicilor și educaţiei religioase din armată, în 
conformitate cu directiva 34 a NKVD - ului pentru ţările din orbita 
comunistă. Astfel, au apărut și conflictele de vederi dintre preoții (cei 
vechi), care îşi îndeplineau rolul de păstori în rândul soldaţilor români 
- în frunte cu episcopul Partenie Ciopron - şi cei „progresiști”, 
respectiv preoții „democraţi" care propovăduiau cuvântul lui 
Dumnezeu după jaloanele impuse de aparatul politic1 02. 

Conform unui „Memoriu asupra situației preoților militari activi", 
redactat în anul 1945 de Direcţia Superioară pentru Cultură, Educaţie 
şi Propagandă a Armatei, se pare că pentru totalul de 105 preoţi 
militari activi s-au prevăzut doar 11 locuri, un număr de 94 preoți 
devenind disponibil, potrivit noii încadrări cerute de Comisia Aliată de 
Control - Sovietică. În acelaşi document se cerea „să fie încadraţi doar 
preoţii care «luptă pe linia democraţiei» și să fie îndepărtați din posturi 
aceia care «au scrieri în care s-au susținut fascismul și războiul contra 
URSS». Se cerea, totodată, încadrarea preoţilor militari din Divizia 
Tudor Vladimirescu în rândul clerului activ”. La 22 august 1948, printr- 
un ordin al Regiunii a III-a militare clerul militar a fost desființat I 03. 

Or, cum preoţii din divizia Tudor Vladimirescu, fuseseră 
hirotoniți de către patriarhul Serghei al Rusiei, dintre voluntarii 
români cu studii teologice, și care, dezlegaseră pe militarii diviziei de 
jurământul anterior, luându-le un nou jurământ, pentru a lupta 
împotriva „fascismului”104, se înțelege astfel de ce patriarhul Justinian 


intra un aparat politic după modelul sovietic. Din efectivele sale au fost selecționați 
circa 1000 de ofițeri, subofiţeri și trupă, care după o instruire corespunzătoare a 
devenit nucleul aparatului ce a politizat şi decapitat armata română. În august 1945 
avea să intre total în armata română (Al. DUȚU, FI. DOBRE și L. LOGHIN, Armata 
română în al doilea război mondial, 1941-1945, București, Ed. Enciclopedică, 1999, p. 
198-200). 

102 [. MANOLE, op. cit., p. 272-284. Pentru directiva NKVD a se vedea Memoria, revista 
gândirii arestate, nr. 8, p. 80. 

103 A. PENTELESCU, op. cit., p. 287. 

104 V, CUTOIU, Mărturii despre diviza "Tudor Vladimirescu", în „Arhivele 
Totalitarismului”, an VI (1998), nr. 2-3, p. 198. La 9 februarie 1944 au fost hirotoniți 


refuza să-i recunoască preotului Baciu, în 1949, calitatea de slujitor cu 
studii superioare. 

Însă, acest preot Baciu se pare că nu era la prima cerere de 
recunoaștere a calităţii pe care o prestase în divizia românească de 
politruci. În şedinţa Sinodului BOR din 9 decembrie 1946 Sf. Mitropolie 
a Ungrovlahiei cu adresa nr. 13048/ 945, înainta adresa diviziei Tudor 
Vladimirescu nr. 1439/945, cu memoriul celor trei preoţi hirotoniți la 
Moscova și care cereau să fie repartizați la parohii după 
desconcentrare. Ulterior, în şedinţa din ziua următoare, Sf. Sinod al 
BOR a luat în discuţie adresa de la amintita structură militară, cu 
memoriul preoților Vintilă Constantin, Baciu Gheorghe și Brânzeu 
Teodor, hirotoniți la Moscova. Comisia juridico-canonică, condusă de 
episcopii Grigorie de Huși și Partenie al Armatei, propunea 
recunoașterea validității acestor hirotonii pe temeiul actelor de 
hirotonie, prezentate de cei în cauză, din partea Patriarhiei Moscovei. 

În urma discuţiilor, Sfântul Sinod hotăra: „1) Recunoaște 
validitatea hirotoniei preoților: Vintilă Constantin, Baciu Gheorghe și 
Brânzeu Tudor; 2) după desconcentrare vor putea fi utilizaţi la parohii 
libere la care n-ar avea contracandidat cu studii teologice complete, însă 
cu obligaţia de a-și termina studiile teologice spre a se pune de acord cu 
rânduielile Bisericii noastre”105. 

Din punct de vedere canonic, hotărârea Sf. Sinod era valabilă și 
nu avea niciun substrat politic. Ea se baza pe mai multe canoane care 
prevăd această situaţie. Astfel, în privinţa studiilor necesare la intrarea 
în preoţie canoanele 9 de la primul sinod ecumenic, 89 al Sfântului 
Vasile cel Mare, dar și conform prevederilor statutare ale BOR (art. 
120)106. Mai mult, dacă aceștia erau hirotoniți de patriarhul Moscovei 


de patriarhul Serghei al Rusiei trei preoţi, dintre ostașii din divizie, cu studii 
teologice neterminate în țară. În urma ordinului din 28 martie 1944 de a se trimite 
divizia pe front la dispoziția Frontului II ucrainean, la 30 martie drapelele de luptă au 
fost sfinţite şi s-a oficiat un serviciu religios de dezlegare a ofiţerilor și trupei de 
vechiul jurământ. Astfel, 12.000 panduri în genunchi cu mâna pe drapelele de luptă 
ale regimentelor au depus jurământul care începea cu: „Jur poporului meu, robit de 
nemți, să lupt pentru libertatea și propășirea lui...” (Ibidem). 

105 *** Dezbaterile Sf. Sinod al Sfintei BOR. Sesiunea ordinară din anul 1946, în BOR, an 
LXV(1947), p. 116, 121. 

106 [. N. FLOCA, Canoanele Bisericii ortodoxe. Note și comentarii, [Sibiu], 1992, p. 57, 
392-393; Legiuirile Bisericii Ortodoxe Române, București, Editura IBMBOR, 1953, p. 
33. 


era nevoie de carte canonică pentru ca să poată sluji, atât în cadrul 
Armatei, cât și în orice altă biserică, indiferent de Eparhia românească. 
Aceasta conform canoanelor 12 și 33 apostolice, 15 și 16 de la sinodul 
I ecumenic, 13 de la sinodul IV ecumenic, 17 Trulan, 3 Antiohia107. 

Pe de altă parte, dacă nu i se recunoștea hirotonia, aceasta nu se 
putea repeta, deoarece era ortodoxă, iar reluarea actului este interzis 
de canoanele Bisericii Ortodoxe 68 apostolic și 48 Cartagina108. 

În concluzie, se pare că acest Gheorghe Baciu, pe lângă faptul că 
nu își terminase studiile teologice, nu adusese nici cartea canonică de 
la Patriarhia Moscovei, situaţie ce nu mai rămânea de discutat decât în 
Consistoriu, probabil Central Bisericesc. 

Revenind la documentul de la care am plecat observăm că dacă 
iniţial, patriarhul refuzase, apoi, „după insistențe, Patriarhul a admis 
această cerere”, probabil la presiuni politice. 

Alte forme de presiune sunt cele de propagandă, de încurajare 
la diferite manifestări care se țineau pentru susținerea partidului și a 
regimului comunist. Ne gândim la „Asociaţia Română pentru 
Strângerea Legăturilor cu Uniunea Sovietică” (ARLUS), înființată la 12 
noiembrie 1944 la Universitatea Bucureşti, la inițiativa lui Constantin 
I. Parhon, Mihail Sadoveanu, Gheorghe Nicolau, Alexandru Rosetti, etc. 
Scopul declarat al acestei asociaţii era de „a impune în România cultura 
si concepția de viață rusească și aceasta în toate compartimentele 
culturale și spirituale”109. 

Asociaţia, prin ARLUS-Religie, trebuia să răstoarne absolut tot 
ce se știa despre Biserica din Uniunea Sovietică, după cum fusese 
descris în diferitele lucrări din perioada interbelică și din timpul 
războiuluil 10, dovedindu-le reaua credință în această campanie de 
defăimare a Bisericii din Rusia. Trebuia să se impună ideea că Uniunea 
Sovietică este un „leagăn al credinţei absolut libere”111. 


107 Ibidem, p. 15, 25, 61, 85, 116, 207-208. 

108 Ibidem, p. 42, 261-262. 

109 TESTIS DACICUS, op. cit, f. 67. 

110 A se vedea T. M. POPESCU, Anticreștinismul comunist, în BOR, an LX (1942), nr. 1- 
4, p. 13-50; Idem, De la Nero la Stalin, în revista Gândirea, XXI (1942), nr. 1, p. 22-29 - 
republicat în Almanahul Bisericesc, Sfânta Arhiepiscopie a Bucureștilor, 1997, p. 274- 
282. 

111 A, CIOROIANU, Lumina vine de la Răsărit, în „Miturile comunismului românesc”, 


Astfel, conform unei note din 10 septembrie 1947 a Siguranţei, 
stareța Lecca de la mănăstirea Văratec se plângea monseniorului 
Vladimir Ghika, care se întâlnea aici cu mitropolitul Irineu Mihălcescu, 
că „oamenii regimului fac propagandă chiar în curtea mănăstirii”1 12. 

Privitor la infiltrarea ideilor comuniste în rândul monahilor, de 
tulburare a trăirii călugărești se referă nota DGSP din 6 noiembrie 
1948 unde se spune cum: „Arhimandritul Melchisedec, stareț al 
mănăstirii Neamţ a afirmat că îi este foarte greu să facă faţă obligaţiilor 
oficiale și de a permite ca la mănăstire să se activeze pe linia Arlusului, 
sindicală și a Frontului Plugarilor”113. 


Poliţia politică și slujitorii Altarului 


Mai târziu, după evenimentele din Polonia și Ungaria din 
toamna anului 1956114, care au zdruncinat lagărul socialist, 
securitatea înăspreşte măsurile de supraveghere și urmărire a cultelor 
religioase, inclusiv a Bisericii Ortodoxe Române. Regimul Dej se vede 
pus în situaţia de a controla situaţia prin intensificarea măsurilor de 
urmărire, crescând rolul și activitatea organelor de represiune. 
Această intensificare „s-a reflectat în principal printr-un control mult 
mai strict al populaţiei, realizat prin supravegherea tuturor cetăţenilor 
cu ajutorul informatorilor, a căror utilizare a fost regândită. Rezultatul 
imediat l-a constituit anihilarea principaleleor grupuri armate care 
încă mai rezistau în munţi”1 15. 

Descoperirea recentă în Arhiva CNSAS a unui fond care 
cuprinde materiale interesante privind reforma activităţii Securităţii și 


coord. L. BOIA, București, Ed. Universităţii București, p. 83. 

112 Cristina PĂIUȘAN şi Radu CIUCEANU, op. cit, d. 21, p. 75. 

3 Ibidem, d. 30, p. 84. A 

114 Vezi despre revoluţie... În România evenimentele din Ungaria au fost 
monitorizate de regimul Dej, sprijinitor al societicilor, implicat în arestarea lui Imre 
Nagy??? Centrele universitare și nu numai, mai ales populația maghiară a Ardealului, 
au avut manifestări de adeziune. Implicarea fostului preşedinte Ion Iliescu, pe atunci 
responsabil cu tineretul și propaganda”??? 

115 Vezi Elisabeta NEAGOE, Liviu PLEŞA, Radiografia Securităţii în anul 1957, în 
volumul C.N.S.A.S,, Arhivele Securităţii, Editura Nemira, Bucureşti, 2004, p. 161-162. 


=> 


dat publicităţii, s-a putut constata noile metode utilizate în 
supravegherea și urmărea destabilizatorilor regimului comunist 16. 
Materialul care cuprinde luările de cuvânt, în cadrul unei Conferinţe 
naționale117, cu toţi șefii securităţii, ale lui Alexandru Drăghici, 
ministrul de interne și ale lui Gheorghe Pintilie, șeful Securităţii, 
material analizat de Elisabeta Neagoe și Liviu Pleșa118, surprinde 
virulența limbajului şi tonului folosit de către cei care conduceau 
securitatea, spre a întări securitatea care reprezintă „arma ascuţită a 
dictaturii proletare”119. 

Cercetătorii CNSAS au scos în evidenţă, în repetate rânduri, că 
„activitatea religioasă constituia una dintre preocupările cele mai 
importante ale Securităţii, care dorea să controleze cât mai bine toate 
formele de manifestare din domeniu, în încercarea de a domina acest 
segment extrem de important al societăţii”120. 

Convins că activitatea informativ-operativă a Securităţii, atât 
calitativ cât şi cantitativ, privind supravegherea cultelor religioase, 
Alexandru Drăghici afirma, potrivit culturii sale proletcultiste, că: 
„Biserica a fost întotdeauna elementul de frână al progresului 
poporului... astăzi statul nostru democrat nu ia poziţie împotriva 
religiei, ci așteaptă doar ca, odată cu ridicarea culturală a poporului, el 
singur să se edifice asupra acestei noţiuni a „opiului poporului”, cum 
spune Marx, poporul să vadă singur ce este religia”121. 


116 Elisabeta NEAGOE, Liviu PLEŞA, Radiografia Securității în anul 1957, în volumul 
C.N.S.A S, Arhivele Securităţii, Editura Nemira, București, 2004, p. 160-182. 

117 Conferinţă organizată de către Alexandru Drăghici, în zilele de 2 și 3 decembrie 
1957. 

118 Elisabeta NEAGOE, Liviu PLEŞA, Radiografia Securității în anul 1957, în volumul 
C.N.S.A S, Arhivele Securităţii, Editura Nemira, București, 2004, p. 160-182. 

119 Elisabeta NEAGOE, Liviu PLEȘA, Radiografia Securităţii în anul 1957, în volumul 
C.N.SA S,, Arhivele Securităţii, Editura Nemira, București, 2004, p. 163. 

120 Elisabeta NEAGOE, Liviu PLEŞA, Radiografia Securității în anul 1957, în volumul 
C.N.SA S,, Arhivele Securităţii, Editura Nemira, București, 2004, p. 163. 

121 ACNSAS, fond documentar, dosar nr. 114, f 324 la Elisabeta NEAGOE, Liviu PLEȘA, 
Radiografia Securităţii în anul 1957, în volumul C.N.S.A.S., Arhivele Securităţii, Editura 
Nemira, București, 2004, p. 1634, nota 3. Drăghici sublinia faptul că există cazuri în 
care conducătorii unor confesiuni nu erau supravegheați. Direcţia a I-a ( cea de 
Informaţii interne), raporta că există o serie de culte, precum: „ creștinii după 
Evanghelie, unitarian, evanghelic luteran maghiar și musulman, unde organele 
noastre nu au pătruns încă și ca atare nu cunosc metodele folosite de elementele 
dușmănoase” cf. Ibidem, ff. 281-282. 


Preocupat atent era și față de Biserica Ortodoxă. De aceea, 
afirma că: „nu întotdeauna se acordă în unele direcţii regionale atenţia 
cuvenită pregătirii corespunzătoare a muncii informative în rândul 
clerului ortodox. De aceea, agentura existentă este slabă, iar acțiuni de 
perspectivă nu există”122. 

Una din metodele de perspectivă ar fi fost compromiterea 
acestor culte, prin acuzarea că sunt infiltrate de legionari, pentru ca 
finalizarea urmăririlor să fie justificată din punct de vedere legal. 
Cercetătorii George Enache și Adrian Nicolae Petcu, sesizează într-unul 
din studiile sale că acuzaţia de legionarism prindea și era ca o 
respizaţie „gură la gură” pentru supraviețuirea filajelor și urmăririlor. 

Astfel, acuzaţia, adusă celor pe care îi va aresta Securitatea, 
peste un an, era: „ești legionar pentru că ești teolog, și fiind teolog ești 
anticomunist, iar a fi anticomunist înseamnă a fi legionar”123. 
Drăghici era obsedat de această acuzare: „Mulţi tovarăși se întreabă 
cum îndrăznesc legionarii să intre în mănăstiri. Intră, fiindă aceștia au 
contingență cu cei din mănăstiri și aceasta fiindcă și ei, călugării, sunt 
niște păcătoşi și mulţi dintre ei legionari și știți doar că corb la corb 
nu-şi scoate ochii. Tagma aceasta bisericească trebuie insistent 
urmărită, să vedem ce fac ei mai ales”124. 

Ideile lui Drăghici erau susținute de către Plenara CC al PMR, din 
luna iulie 1957, care atrăgea atenţia: „ sprijinului permanent acordat 
de partid și guvern pentru întărirea organelor MAI cu cadre din rândul 
partidului, nivelul politic și profesional al majorităţii lucrătorilor MAI a 
crescut, iar ca urmare se constată o îmbunătățire generală a muncii 


122 Elisabeta NEAGOE, Liviu PLEŞA, Radiografia Securităţii în anul 1957, în volumul 
C.N.S.A S, Arhivele Securităţii, Editura Nemira, București, 2004, p. 164. 

123 Acuzaţia adusă marelui profesor de teologie și istoric al Bisericii, Teodor M. 
Popescu, de la Institutul teologic de grad universitar din București, în timpul 
anchetei. Este studpidă, având în vedere poziţiile antilegionare ale profesorului în 
perioada interbelică. Vezi George ENACHE și Adrian Nicolae PETCU, Biserica 
ortodoxă Română și Securitatea. Note de lectură.., p. 112, şi nota 8; Adrian Nicoale 
PETCU, Biserica Ortodoxă Română în timpul patriarhului Justinian, în Dosarele 
Istoriei, nr. 11 (75), 2002, p. 47; Idem, Nume de martir: Teodor M. Popescu, în Rost, an. 
III, nr. 24, 2005, p. 40. 

124 ACNSAS, fond documentar, dosar nr. 114, ff. 324-325 la Elisabeta NEAGOE, Liviu 
PLEŞA, Radiografia Securității în anul 1957, în volumul C.N.S.A.S,, Arhivele Securităţii, 
Editura Nemira, București, 2004, p. 165 și nota 9. 


operative”125. 


Monahismul românesc în anii '50 


„Ocupaţi-vă și de problema mănăstirilor noastre de maici și de 
călugări. Sunt acolo focare de intrigi și de infecție morală. Și atunci, sau 
vom duce aceste lăcașuri pe drumul intereselor superioare ale neamului, 
sau le distrugem. Faceţi din ele centre active de muncă și de 
disciplină”126. 

Acestea erau cuvintele generalului Ion Antonescu în ședința 
Consiliului de Miniștri din 18 februarie 1941. Din tot acest fragment 
reiese ideea centrală, și anume nevoia unei reforme monahale în statul 
român. Apare și soluţia la viaţa monahală - prestarea unor munci în 
folosul obștii monahale. 

Toate acestea la prima vedere par a fi o noutate. Însă, 
comparându-le cu ideile și practicile de mai târziu, din perioada care l- 
a condamnat pe autorul celor amintite mai sus, și anume din timpul 
regimului comunist, vom constata o asemănare teribilă cu situația 
postbelică. 

Al doilea război mondial și impunerea regimului totalitar 
comunist adusese România în pragul dezastrului. Dacă în anul 1938 
erau 1638 de călugări și 2549 de călugăriţe, în anul 1949 erau 1528, 
respectiv 3807. Trebuie să ţinem cont și de retragerea masivă în 
mănăstiri, odată cu instaurarea regimului comunist în România, și 


125 Elisabeta NEAGOE, Liviu PLEȘA, Radiografia Securităţii în anul 1957, în volumul 
C.N.SA S, Arhivele Securităţii, Editura Nemira, București, 2004, p. 181. Cercetătorii 
constată că liderii PMR erau: „ conștienți că dacă partidul nu va furniza Securităţii 
cadre bine pregătite profesional și ideologic, această instituţie își va îndeplini mult 
mai greu rolul de organ represiv, prin intermediul căruia, într-un stat totalitar, 
întreaga societate este dominată de „partidul unic”. Vezi şi ACNSAS, fond 
documentar, dosar nr. 114, ff. 77. 

126 Arhivele Naţionale ale României, Stenogramele ședințelor Consiliului de Miniștri. 
Guvernarea Ion Antonescu, vol. II (ianuarie-martie 1941), ed. îngr. de M. D. Ciucă, A. 
Teodorescu și B. Fl. Popovici, București, 1998, p. 314-315. Vezi și Adrian GABOR, 
Adrian Nicolae PETCU, Biserica Ortodoxă Română și puterea comunistă în timpul 
Patriarhului Justinian, în Anuarul Facultăţii de Teologie Ortodoxă a Universităţii 
București, an II (2002), București, 2003, p. 93-154. 


astfel pentru perioada lui Antonescu, cifrele sunt mult mai mici. 

Venirea comuniștilor la putere, cu ajutorul tancului sovietic, a 
găsit monahismul românesc într-o confuzie totală. Reforma dorită de 
Antonescu în toiul războiului și instalarea comuniștilor a debusolat 
viaţa spirituală a călugărilor. Abia după întronizarea celui de-al treilea 
patriarh, viața monahală avea să cunoască o amplă schimbare. 
Patriarhul Justinian dorea o transformare totală și în spiritul vremii, 
tocmai pentru a face față noului regim. El era conștient de faptul că 
fără o bază monahală nu va putea să țină piept ingerinţelor puterii 
comuniste. 

În nota dată de „Viator”, în anul 1945, privitor la mănăstirile din 
România se spunea: „Majoritatea lor au fost înzestrate cu întinderi de 
pădure și alte terenuri, prin legea publicată în Monitorul Oficial nr. 6 din 
20 martie 1937 și întocmită prin Decretul-lege nr. 1340 din 29 martie 
1938 (M. Of. Nr. 74 din 30 martie 1938). Pe lângă misiunea lor, în 
domeniul rugăciunii și contemplației, unele mănăstiri au școli de 
economie casnică și gospodărie, ateliere de țesut, orfelinate pentru 
orfani etc. 

Pentru administrarea averilor așezămintelor călugărești din 
străinătate (cazul Schitului Prodromul din muntele Athos), sau care se 
găsesc pe teritoriul României (Schitul Darvari din Capitală, Schitul 
Bucium din lași), s-a făcut Decretul-lege nr. 1168 din 11 martie 1938 
(...). Mănăstirile, cu mici excepții, nu sunt focare de moralitate și cultură, 
iar ceea ce s-a spus despre aportul lor în cultura și civilizația română în 
trecut, pășește uneori în domeniul mitului, astfel că starea de azi a 
mănăstirilor nu trebuie comparată cu cea din trecut, ci cu cea care 
trebuie să fie, conform menirii lor și spre a justifica existența în 
organismul Statului. Și actele imorale ale unor mănăstiri sunt patronate 
chiar de unii stareţi, cu rangul de arhiereu”127. 

Pe de altă parte, organele de represiune din noul regim 
instaurat urmăreau îndeaproape traiul monahal din România 
postbelică. Astfel, „problema ortodoxă” trebuia urmărită pas cu pas, în 
viziunea securității: „mănăstirile ortodoxe constituie cuiburi de 
activitate contrarevoluționară, sub masca legală a monahismului și 
prezentând greutăţi în ceea ce privește pătrunderea informativă și chiar 
trecerea la acţiune. Chestiunea trebuie bine aprofundată în lumina 


127 Cristina PĂIUȘAN și Radu CIUCEANU, op. cit., d. 1, p. 40-42. 


ordinelor noastre instructive Nr. 60060 din 10 noiembrie 1948 și 53475 
din 7 mai 1949. Pentru a scăpa de vigilența autorităților, foarte multe 
elemente dușmănoase s-au călugărit după 6 martie 1945, situaţia cerută 
cu ordinul nr. 58869 din 20 mai 1949, reprezintă numai o bază de 
pornire a acţiunii informative în acest domeniu”128. 

Astfel, securitatea avea în vedere activitatea din mediul 
monahal și încerca ca orice iniţiativă să fie controlată, precum este 
cazul mănăstirii Mihai-Vodă, în anul 1950. Mai exact, în cadrul unor 
discuţii libere, vicarul patriarhal Theoctist Botoșăneanu amintea că „a 
vizitat într-o zi biserica Mihai Vodă de la Arhivele Statului, apoi s-a dus 
la Patriarh și i-a sugerat ideea că ar fi bine ca acolo să înființeze o 
mănăstire”. Patriarhul s-a arătat dispus de a pune în practică acest 
proiect, mai ales că vlădica Teoctist, adăugase ca preotul de mir să fie 
înlocuit cu călugări „care să ţină slujbe frumoase, predici însuflețite și în 
felul acesta să se înființeze un nou centru călugăresc în București”129. 
Însă securitatea nu vedea cu ochi buni această iniţiativă şi ca atare o va 
bloca. Totuși, în ședința Sinodului Permanent din 12 iulie 1950 se 
hotărăște reînființarea mănăstirii Mihai Vodă din București, pentru ca 
în ședința Sf. Sinod al BOR din data de 4 octombrie 1950 să fie 
ratificată1 30. Cu toate acestea se va reveni asupra statutului de 
biserică de mir, în cadrul așezământului Mihai Vodă, în prima sesiune 
a Sf. Sinod al BOR din anul 1951. 

Încă din mesajul de întronizare, noul patriarh Justinian anunța 
că mănăstirile trebuie să ajungă centre de iradiere spirituală și de 
muncă131. Prima contribuție hotărâtoare în acest sens a fost 
redactarea „Regulamentului pentru organizarea vieții monahale și 
funcționarea administrativă și disciplinară a mănăstirilor”, votat de Sf. 
Sinod la 25 februarie 1950, dar aprobat de ministerul Cultelor abia la 
26 martie 1953, prin decizia 4928132. Conform regulamentului 
îndeletnicirile de bază erau rugăciunea și munca (art. 49) şi se 
prevedeau chiar ateliere pentru fabricarea diferitelor obiecte necesare 


128 Ibidem, d. 79, p. 148 („Detalii menite a sluji la redactarea ordinului general”, din 
30 septembrie 1949). 

129 ACNSAS, fond informativ, dosar 271, vol. I, f. 76. 

130 BOR, an LXVIII (1950), nr. 10, p. 547, 549. 

131 Ibidem, an LXVI(1948), nr. 5-6, p. 235-236. 

132 ***, Legiuirile.., p. 384. 


vieții mănăstirești (art. 60)133. 


Călugării și rezistenţa anticomunistă 


Într-o sinteză a DGSP din septembrie 1948, privitoare la 
„evenimentele importante în problema cultului ortodox”, printre altele 
se vorbeşte și de unele mănăstiri care susțineau într-un fel sau altul 
rezistența anticomunistă. De pildă: „Fostul Mitropolit al Chișinăului, 
Efrem Enăchescu, după ce a fost pus în retragere din oficiu la data de 17 
septembrie a.c., s-a retras la mănăstirea Cernica, unde este stareț. Aici 
grupează elemente dușmănoase antisovietice, fugite din Basarabia, în 
jurul său, pentru a putea la timpul potrivit să ajute «Biserica și Statul». 

Eugeniu Laiu, noul stareț al mănăstiri Căldărușani - Ilfov, cu 
toate că manifestă o atitudine aparent favorabilă regimului, întreține 
legături suspecte cu protosinghelul Damian Pânzaru de la Patriarhie. 
Damian Pânzaru este fostul om de casă al Mitropolitului Visarion Puiu, 
în cercurilor călugărilor se vorbește că cei doi sunt în legătură cu 
Visarion Puiu de la care primesc chiar instrucțiuni. 

(...) La mănăstirea Pasărea Arhiereul Pavel Serpe face vizite dese 
însoţit de o mulțime de indivizi suspecți, dintre care și elemente 
provenite din cadrele deblocate ale armatei. Călugărițele acestei 
mănăstiri s-ar afla constituite în grupe care țin ședințe cu caracter 
subversiv, făcând propagandă chiar fățiș contra guvernului. În această 
situație se evidențiază Magdalena Pene, stareța mănăstiri”1 34 


În nota informativă a DRSP Iaşi, privind urmărirea unor ierarhi 
din zona Iaşilor, din 26 octombrie 1948, se vorbește despre unii 
intelectuali, probabil suspectaţi de securitate pentru trecutul lor, care 
s-au retras în unele mănăstiri din Moldova. Este cazul doctorului 
Fulgeanu Gheorghe, fostul director al Spitalului de stat din Bacău, care 
a plecat în septembrie 1948 la mănăstirea Neamţ, „cu intenția de se 
călugări”. Și toate acestea se făceau cu binecuvântarea starețului: „La 
mănăstirea Neamţului a stat până la 1 octombrie 1948 sub protecţia 
starețului Melchisedec Dumitru, numita Olga Sturza. În acest timp Olga 


133 Ibidem, p. 401, 407. 
134Cristina PĂIUȘAN şi Radu CIUCEANU, op. cit, d. 28, p. 82-83. 


Sturza a avut strânse legături de prietenie cu Arhimandritul Vasile 
Vasilache, fost conferenţiar la radio în timpul războiului antonescian, 
izgonit de la Patriarhie, venind la mănăstirea Neamţ, stareţul i-a pus la 
dispoziție palatul vechi al fostului Patriarh Nicodim. Olga Sturza avea 
legături și cu călugărul Petre Pogonat, fostul decan al baroului lași până 
la 23 august 1944. A mai avut legături și cu Vladimir Muscă și Victor 
Ojoc. David Muscă zis Vladimir are gradul de Arhimandrit și este 
directorul tipografiei mănăstirii. Acești indivizi, în tot timpul cât a stat 
Olga Sturza la mănăstire se strângeau fie la stăreție, fie la Olga Sturza și 
discutau tot felul de chestiuni la adresa actualului Guvern”135. 

Tot la situaţia din mănăstirea Neamţului se referă „Nota” DGSP 
din 6 noiembrie 1948, unde se relevă cum însuși Patriarhul Justinian 
avea cunoștință de toate care se petreceau, de unde rezultă că acesta 
era de acord. Vedem astfel cum, doctorul Fulgeanu Gheorghe, amintit 
mai sus, era „protejat de Patriarh” și primit de starețul Melchisedec, 
alături de avocatul Mârza din Bacău, „protosinghelul Petre Pogonat, fost 
deputat cuzist și criminal de război”, Olga Sturza „prost văzută de 
autorităţi”, profesorii Gheorghe Ștefănescu și Nicolae Șerbănescu 
urmăriţi de Siguranţă și nu în ultimul rând arhimandritul Vasile 
Vasilache „ale cărui convingeri politice sunt bine cunoscute”136. Același 
arhimandrit, conform notei din 6 noiembrie 1948, „afirmă că continuă 
să menţină legături cu Olga Sturza, care are legături strânse în mediul 
britanicilor și cu generalul Iorgulescu din capitală, pe care îl ţine la 
curent cu capacitatea de contribuție la o mișcare de rezistență a 
călugărilor de la Neamţ"137. 


135 Ibidem, d. 29, p. 83-84. 

136 Ibidem, d. 30, p. 84. De menţionat că în cazul arhimandritului Vasile Vasilache 
citatul nu trebuie luat în considerare cuvânt cu cuvânt, deoarece poate fi și o 
exagerare a unei simple manifestări anticomuniste. Se ştie că el a fost unul dintre 
slujitorii de la Catedrala Patriarhală în timpul guvernării Antonescu, rol pentru care 
patriarhul Nicodim îl solicita în multe ocazii. De multe ori aceste funcțiuni au fost 
etichetate de către comuniști, drept „activităţi legionare”, chiar slujba oficiată în 
diferite ocazii, aşa cum a fost și în cazul părintelui Benedict Ghiuș, considerat de 
instrumentele lui Stalin, „legionar”, deși nu avusese nici o opţiune politică. 

137 Ibidem, d. 30, p. 84. Prinţesa Sturdza este semnalată și cu o fişă din 5 octombrie 
1950, întocmită de DGSP, unde figurează ca un element ce „s-a angrenat într-o luptă 
intensă contra regimului democrat, activând pe linie bisericească”. În același 
document se spune că: „și-a creat o serie întreagă de cunoștințe în mediul călugăresc, 
cu care ține un contact permanent”, printre aceștia fiind stareţul Neamţului, părintele 


Spre sfârşitul anului 1948, notele securităţii semnalau aceeași 
situaţie, chiar mai acută în viziunea organelor de partid. Astfel, în 
„NOTA”, din 11 decembrie 1948 a DGSP privitoare la frământările 
religioase din ţară în perioada 1-10 decembrie, printre altele, se spune 
cum: „Mănăstirile și schiturile ortodoxe continuă a fi centre de 
rezistență și camuflaj pentru legionari: astfel stareța Voloșenco Elena 
Teodora a mănăstirii Guranda din comuna Trușești, jud. Botoșani, face 
propagandă împotriva regimului nostru republican, pomenind mereu pe 
fostul rege, afirmând totodată că călugărițele ei, după exemplul uneia 
din ele, se vor lăsa mai bine torturate decât să denunțe «frații legionari» 
și vor continua să-i ajute «după cum se cuvine». Confesorul mănăstirii 
Teofil Ciubotaru sprijină acţiunea stareței afirmând că, spre deosebire 
de legionari, comuniștii sunt barbarii care silesc oamenii să lucreze în 
zilele de sărbătoare”. Pentru astfel de „manifestări legionare” mai erau 
semnalate, de același document, mănăstirile Sf. Nicolae-Predeal, 
condusă de ierom. Dionisie Velea, Ghighiu, Cernica, Tudor 
Vladimirescu și Maglavit-Dolj138. 

Aceeași notă spune cum arhiepiscopul Firmilian Marin al 
Craiovei „a trimis în toată Oltenia preoţi și misionari pentru a difuza și a 
vinde calendarul religios pe anul 1949 și cu scopul de a «ține trează 
flacăra credinței românești». Firmilian Marin încurajează tendinţele 
mistice și obscurantiste ale călugărilor din raza eparhiei sale”. Ultima 
idee se va concretiza ulterior prin masivele arestări care se vor face la 


Melchisedec, arhimandritul Vasile Vasilache, Petre Pogonat, „fost moșier”, în timpul 
verii merge la mănăstirea Neamţ, de unde vorbește la telefon, uneori în limba 
franceză cu persoane din București, Iași şi chiar cu Parisul (Ibidem, d. 108, p. 216- 
217). 

138 Ibidem, d. 38, p. 101. Privitor la părintele Dionisie Velea aflăm și din nota 
informativă a sursei „Nicu”, din 2 decembrie 1948, unde în urma transferărilor făcute 
de patriarhul Justinian la 1 decembrie, părintele este numit slujitor la Catedrala 
Patriarhală, în locul arhimandritului Nicodim Zamfirescu, care l-a rândul său ajunge 
stareţ la mănăstirea prahoveană. Tot „Nicu” spune că : „Arhimandritul a fost exarhul 
mănăstirilor din eparhia Moldovei și a plecat datorită neînțelegerilor avute cu actualul 
Patriarh Justinian, pe când era Arhiereu vicar la Mitropolia din Iași. Se spune că 
Arhimadritul Velea făcea parte dintr-o tabără adversă a Arhiereului Justinian” 
(Ibidem, d. 34, p. 95). De aici, rezultă că Justinian aflând de manifestările părintelui 
Velea, probabil pentru a-l proteja de o eventuală arestare de către securitate, l-a adus 
în preajma sa, mai ales că îl cunoștea. 


nivelul Olteniei139. 

În nota din 13 decembrie 1948 a DGSP se vorbeşte cum 
arhiereul Pavel Șerpe, exarh al mitropoliei Ungro-Vlahiei, în timp ce 
patriarhul Justinian se afla la Moscova la congresul pan-ortodox, a 
permis ca la „mănăstirea Pasărea să locuiască 30 de zile, fără să 
plătească hrană și chirie numitul Vasile Caligariu, cu soția sa, fost 
militar activ, epurat din armată care avea domiciliul în București (...). 
Acesta era vizitat de către Pavel Șerpe, când venea la mănăstire și 
vorbea zilnic la telefon cu Bucureștiul”. Ulterior avea să plece în luna 
septembrie același an140. 

Concludentă este nota DGSP din 25 martie 1949 în care se 
spune: „În țară există 206 mănăstiri și schituri cu 5564 călugări şi 
călugărițe, fraţi surori, aşezate mai ales în regiunile muntoase și greu de 
supravegheat. Dacă această așezare a mănăstirilor și schiturilor 
ortodoxe este datorită faptului că ele slujeau drept adăpost în caz de 
invazie militară, în prezent constituie o gravă preocupare a 
autorităților, pentru că mereu se descoperă legături între călugări și 
călugărițe pe de o parte și elemente subversive pe de altă parte (...). În 
această situaţie, schiturile și mănăstirile izolate (din unele cum este 
Găvanul din jud. Buzău nu se poate apropia nimeni mai mult de 3 km 
fără să fie văzut, din orice parte ar încerca) sunt adevărate focare de 
activitate subversivă, călugării coborând în vale pentru a transporta 
corespondența celor fugiți și a le procura alimente, ziare, tutun, 
chibrituri etc”141. 

Documentul continuă cu exemplele de „activitate subversivă 
numai în ultimele 8 luni”, adică în perioada august 1948-martie 1949, 
în care se găsesc șapte categorii, și anume: „propagandă 
anticomunistă sau legionară” (probabil predici cu conţinut 
anticomunist) în cazul călugărului Dosoftei Moraru de la Sihăstria 
Neamţului, starețul Macarie Brebete de la mănăstirea Râșca-Baia sau 
starețul Cleopa Ilie de la Sihăstria; adăpostirea unor „elemente 
legionare” de către fostul starețul Damaschin Doros de la mănăstirea 
Cocoş, care „a adăpostit legionari din Brăila și Galaţi” sau stareţa 
Magdalena Pencu de la Pasărea, care a adăpostit pe „soţia criminalului 


139 Ibidem, d. 38, p. 101. 
140 Ibidem, d. 39, p. 104. 
141 Ibidem, p. 119-120. 


de război Platon Chirnoagă”; ascunderea de arme și „elemente 
înarmate” sau „din rezistență”, cum este cazul la mănăstirea Găvanul a 
unor „elemente înarmate neidentificate”, ascunderea la mănăstirea 
Neamţului a unei arme Z.B. cu mai multe cartușe, de către Dionisie 
Gherman, sau ieromonahul Victor Ignat, care „a ascuns armament 
pentru o organizație subversivă în mănăstirea Bogdana-Bacău”; 
ţinerea de şedinţe „clandestine” sau „cu elemente legionare”, în cazul 
mănăstirii Antim, „inainte de desființarea acesteia [se] țineau ședințe cu 
elemente legionare” sau la mănăstirea Predeal, unde starețul Dionisie 
Velea (mutat de patriarhul Justinian ca prim-slujitor la catedrala 
patriarhală) „a permis călugărului Nicandru Prodan să aducă legionari 
pentru ședințe clandestine și să adăpostească osemintele lui Nicoleta 
Nicolescu, ținând slujbe speciale pentru ea”; omiterea denunţării a 
unor „legionari ascunși” sau a unor manifestări legionare, cum este în 
cazul unei călugărițe de la mănăstirea Guranda-Botoșani care 
anchetată de securitate „nu a denunțat pe legionarii ascunși de dânsa”; 
ascunderea de material legionar, cum este cazul călugărului 
duhovnic Macarie Bucur de la Ciolanu-Buzău care „păstra portretul lui 
Corneliu Zelea Codreanu și contactul cu elemente din munții Bucovinei, 
prin călugărul Zosima Tarala de la mănăstirea Dălhăuţu-Râmnicu- 
Sărat”; și colecte pentru cei arestaţi sau cei „nenorociți ce au dreptate”, 
cum este în cazul călugărilor Arsenie Boca de la Sâmbăta de Sus și 
Adrian Făgeţeanu de la Govora, care „strâng ajutoare pentru legionarii 
ca vin să-i viziteze”, călugărul Nicodim Munteanu de la Bistrița-Neamţ 
care „colecta în ianuarie 1949 ajutoare pentru călugării închiși și 
elemente din rezistență”142. 

Într-o scurtă privire asupra acestor informaţii obţinute și 
folosite de organele de securitate, trebuie să precizăm că multe din 
aceste „realități” sunt exagerate, dat fiind faptul că totul pleacă de la 
modul cum le vedeau atât informatorii, cât şi securitatea. De exemplu, 
ascunderea materialului legionar sau a unor arme și muniții, de multe 
ori erau ori înscenări ale securităţii, ori simple materiale de până la 23 
august 1944, probabil cu caracter monarhist sau antonescian, 
considerate ca fiind „legionare”. Așa cum este în cazul „celor 480 de 


142 Ibidem. În cazul călugăriţei torturate de securitate pentru a-i denunța pe 
„legionarii ascunși de dânsa” vezi și nota din 11 decembrie 1948 (Ibidem, d. 38, p. 
101). 


broșuri și cărţi cu caracter monarho-fascist și legionar ce au fost găsite 
cu ocazia percheziţiei de la mănăstirea Tismana (...), cărți [ce] au fost 
aduse de către misionarii antonescieni de la Președinția Consiliului de 
Miniștri în primăvara anului 1944 la această mănăstire”143. 

În cazul propagandei anticomuniste sau legionare, sugestiv este 
cazul Părintelui Cleopa Ilie, care la 21 mai 1948, de praznicul Sfinților 
Împărați a ţinut o predică, care printre altele spunea: „Să dea 
Dumnezeu ca și conducătorii noștri de acum să fie ca Sfinţii Împărați, ca 
să-i pomenească Biserica în veac!”. Și continuă Părintele: „Atunci unul 
din popor m-a și înregistrat și nici n-am apucat să-mi scot veștmintele, 
că a venit o mașină și mi-au zis să merg cu ei. M-au dus la Târgu-Neamţ 
si acolo m-au pus într-un beci care nu avea decât un pat de ciment. Apoi 
m-au anchetat timp de cinci zile, ţinându-mă fără apă și fără mâncare. 
Pe urmă mi-au dat drumul”144. 

Privitor la cei înarmaţi, trebuie spus că este greu de înțeles cum 
monahii puteau umbla cu arma în mână în grupurile de rezistență ce 
activau în munţi, după cum vom vedea de altfel. Marele sprijin pe care 
aceste mănăstiri le-au oferit, prin călugării săi, au fost acelea de a oferi 
hrană sau adăpost temporar fie membrilor grupurilor de 
rezistență 145, fie celor care solicitau o izolare de lume sau sustragerea 
de la urmărirea de către forțele de securitate. În ultimul caz de 
menționat este retragerea colonelului Iulian Popescu, fost comandant 
în Odesa în timpul războiului la mănăstirea Polovragi. Descoperit de 
securitate, mănăstirea a fost închisă, iar călugării arestaţi 146. 

În concluzie la acest capitol de remarcat este faptul că, 
mănăstirile constituiau în această primă perioadă comunistă locuri de 
retragere, de expectativă pentru refacerea unor forțe, menite să 
susțină trupele anglo-americane, care trebuiau să vină împotriva 
rușilor. Foarte mulţi militari se retrăgeau la mănăstirile izolate pentru 
simplul motiv că aici puteau să strângă resursele pentru declanșarea 
războiului147. Însă, după ce multă vreme s-a crezut în acest moment, 


143 Ibidem, d. 74, p. 130 (notă din 13 iulie 1949). 

144 I. BĂLAN, Viaţa și nevoinţele arhimandritului Cleopa Ilie, lași, Ed. Mitropoliei 
Moldovei și Bucovinei, 1999, p. 92. După aceste evenimente Părintele Cleopa s-a 
retras în munţi, pentru a nu crea tulburări în obștea mănăstirii (Ibidem, p. 92-95). 

145 A se vedea în Totalitarism și rezistenţă.., p. 120-121. 

146 AM], fond penal, dosar 113668, vol. I, f.115-116v. 

147 Desigur că nu se poate exclude nici varianta adăpostirii celor care erau fie 


totul avea să se spulbere. Unii membrii ai rezistenţei anticomuniste şi- 
au dat seama de neintervenţia vesticilor, dar prin poziţia la care 
trecuseră au fost nevoiţi să rămână în locurile camuflate. 

Spre exemplu, în urma defecţiunii lui Tito și în cazul unui 
conflict iugoslavo-sovietic grupul de rezistență „Paragină” din munţii 
Vrancei trebuia să acţioneze „armat în spatele frontului sovietic”. Însă, 
„cum Stalin s-a retras cu coada între picioare din Banat”, mai rămăsese 
ca aceştia să reziste „impotriva comunismului și comunizării în primul 
rând pe un front spiritual și ideologic”148, ceea ce presupunea folosirea 
ca armă a rugăciunii, iar politic aderarea pasivă la mișcarea legionară. 


Spiritualitatea ortodoxă în timpul comunismului 


În „Sinteza evenimentelor importante în problema cultului 
ortodox în cursul lunii septembrie 1948”, întocmită de DGSP, se arată 
îngrijorarea organelor de teroare din România față de practicarea 
rugăciunii în mănăstirile de lângă București, care de altfel constituiau 
şi repere de rezistență anticomunistă a unor ierarhi retrași din funcții 
de conducere de către regimul comunist. Astfel se spunea: „Cele 200 de 
călugărițe de la mănăstirea Pasărea sunt conduse de Magdalena Pencu, 
la mănăstirea Țigănești sunt 250 de călugăriţe, iar la Ciorogârla 80 de 
călugărițe având ca stareță pe Stavrofilia Ionescu. Mănăstirile sunt 
supravegheate de Arhiereul Pavel Serpe, delegat de Justinian cu această 
muncă. Cu toată încrederea de care se bucură Arhiereul Șerpe la 
Justinian, din mai multe semnalări rezultă că el s-ar folosi de această 
situație graţie căreia a creat în sânul călugărițelor de la mănăstirile 
respective centre de rezistență ale Bisericii și credinței lui Cristos”149. 

O altă situație ce deranja organele de partid era cea de la 
praznicele împărăteşti sau hramurile unor mănăstiri. De pildă, în anul 
1950, de Înălţarea Domnului (18 mai), hramul mănăstirii Neamţ, „au 
participat cca 8000 credincioși veniţi din diferite județe ca: Baia, 
Suceava, Câmpulung, Roman, lași, Bacău și Neamţ”. Sărbătoarea a fost 


urmăriţi de Securitate, pentru unele fapte săvârșite în timpul regimului burghezo- 
moșieresc, fie îşi dădeau seama că într-o zi vor fi arestaţi de Securitatea Poporului. 
148 I, PARAGINĂ, Frânturi din viața mea, f. 12 (ms. consultat prin bunăvoința d-lui I. 
CORDUNEANU căruia îi mulțumim și pe această cale). 

149 Cristina PĂIUȘAN și Radu CIUCEANU, op. cit, d. 28, p. 82. 


atât de mare încât „credincioșii au început să se adune de la data de 15 
mai a.c, iar până la data în care s-a început hramul, au vizitat 
mănăstirile din raza jud. Neamţ”, care nu puteau fi decât Agapia, 
Văratec, Bistrița, Secu, Sihăstria, mai ales ultimele două care 
depindeau de marea lavră. 

Mai mult, „de la data de 15 la 18 mai a.c., slujbele religioase au 
fost oficiate cu un deosebit fast, în scopul de a atrage cât mai multă 
populaţie la aceste ceremonii”, pentru ca „în ziua de 18 mai a.c. când a 
avut loc hramul mănăstirii, pe lângă preoţii și călugării acesteia au mai 
luat parte și Mitropolitul Rusan Sebastian de la Iași, Episcopul Teofil 
Herineanu din Roman, Episcopul Emilian Antal, director al Seminarului 
monahal de la mănăstirea Neamţ, precum și profesorii Arhierei ai 
acestui seminar. Au mai participat, de asemenea, fostul Episcop al 
Armatei, Partenie Ciopron, în prezent stareț al mănăstirii Sf. Petru și 
Pavel din Huși. Numărul mare al credincioșilor veniți la acest hram se 
datorează tocmai faptului că participarea neobișnuită a Episcopilor 
menționați mai sus a fost anunţată credincioșilor”1 50. 

Sau de marea sărbătoare a Adormirii Maicii Domului (15 
august), într-un studiu al DGSP asupra activităţii slujitorilor din BOR, 
din data de 20 august 1950, se spune cum în multe locuri manifestările 
religioase au fost contracarate, cum a fost la mănăstirea Tudor 
Vladimirescu, jud. Tecuci, împotriva organizaţiei „Oastea Domnului”. 
Însă, la aceste măsuri au contribuit și organele locale de partid, prin 
„Sfaturile populare”, care „au programat manifestații culturale 
interesante și bine puse la punct în aceeași zi, ca la Moisei și Izbuc, jud. 
Someș” şi în consecință „mulţi credincioși au părăsit slujba pentru a 
vedea serbările”. Cu toate acestea unii ierarhi au participat la 
prăznuirea unor hramuri din eparhiile lor, „pentru a le da mai multă 
solemnitate: la Miercurea Ciucului, Nicolae Bălan al Ardealului, la 
Tismana-Gorj, Mitropolitul Firmilian Marin al Olteniei, la Rohia-Someș, 
Nicolae Colan al Clujului și Arhiereul Partenie Cipron, la Putna- 
Rădăuţi”151. 

Însă, renașterea vieţii monahale nu era posibilă fără o iniţiativă 
arhierească, ceea ce s-a și făcut de altfel în Moldova și Oltenia cu 
binecuvântarea patriarhului Justinian. Gândindu-ne la Moldova, aici 


150 Ibidem, d. 98, p. 193. 
151 Ibidem, d. 103, p. 198. 


patriarhul Justinian, încă din 1949, i-a poruncit Părintelui Cleopa Ilie, 
care îl aprecia foarte mult, să plece cu un grup de 30 de monahi de la 
Sihăstria la mănăstirea Slatina - Suceava, „pentru a înnoi viața 
duhovnicească de acolo”. Aici, Părintele Cleopa a pus „în bună rânduială 
sfintele slujbe de zi și de noapte și Sfânta Liturghie. A rânduit, de 
asemenea, spovedania săptămânală, școala monahală pentru fraţi și 
viață de obște după modelul Sfântului Teodor Studitul”. La această 
mănăstirea aveau să se închinovieze protosinghelul Petroniu Tănase, 
ierodiaconul Antonie Plămădeală, arhimandritul Dosoftei Moraru, 
protosinghelul Gherontie Bălan, monahul Agaton Sandu Tudor și 
ieromonahul Arsenie Papacioc152. 

Noua orânduire spirituală de la Slatina este prezentată și într-un 
document a DRSP Bacău, din [1950], unde se arată contribuţia 
Părintelui Cleopa pentru înflorirea acestui așezământ. Nota amintește 
de pravila care se face, culminând chiar cu: „În timpul cât nu sunt 
slujbe, biserica nu tace. Se citește în permanență Psaltirea, de către 
călugării de rând. Cei care citesc noaptea nu mai merg la utrenie (...). 
Panahida în fiecare zi. Maslu în fiecare zi” şi acatiste în fiecare zi; de 
posturile care se ţin în zilele de luni, miercuri și vineri, cu o singură 
masă în zi, în postul mare complet, chiar şi fără apă și „nu se face 
absolut nimic decât cu blagoslovenie, nici măcar focul, care se face 
numai cu foc din candelă”; de disciplină, prin care toate lucrurile sunt 
ale obștii, iar în chilii nimeni nu are voie să intre dintre străini, 
mărturisirile făcându-se vineri; de conducerea mănăstirii care este 
exercitată de consiliu, stareţul supunându-i-se întru-totul acestuia; de 
poporul care vine la mănăstire - credincioși care vin chiar din 
București, evrei, comuniști, funcţionari ai statului, dintre care „partidul 
din Mălin l-a avertizat pe stareţ că are informatori în biserică”153. 

lar în această situaţie, Părintele Cleopa „a fost rânduit de 
Mitropolia Moldovei să supravegheze și să îndrume viața duhovnicească 
a mai multor mănăstiri din împrejurimi: Putna, Moldoviţa, Râșca, 
Sihăstria și schiturile Sihla și Rarău, după modelul Mănăstirii Slatina”. 
Ulterior, în anul 1951, patriarhul Justinian dorea să înnoiască viaţa 
monahală și în mănăstirea Neamţ, propunându-i Părintelui Cleopa să 
strângă 70 de călugări de la Slatina și Sihăstria, însă s-a revenit asupra 


152 T, BĂLAN, op. cit, p. 96-98. 
153 Cristina PĂIUȘAN și Radu CIUCEANU, op. cit, d. 122, p. 245-247. 


acesteia, probabil la presiunile securității - prin Ministerul Cultelor. 
Mai mult, după o anchetă la securitatea Fălticeni, Părintele Cleopa va fi 
nevoit să se retragă în munţi (a doua oară), împreună cu părintele 
Arsenie Papacioc, în perioada 1952-1954154. 

Pentru Oltenia, încă din 1947, scriitorul interbelic Sandu Tudor, 
devenit monahul Agaton la mănăstirea Antim, constituie cu membrii 
de la Rugul Aprins un nucleu monahal la mănăstirea Govora, apoi 
Crasna, cu binecuvântarea mitropolitului Firmilian, apoi a patriarhului 
Justinian. Scopul declarat al acestei inițiative era de a cimenta „o 
mănăstire cu monahi intelectuali, pentru a-i pregăti în scopul luptei 
pentru combaterea concepției materialiste”155. Dar acţiunea nu s-a 
putut concretiza prea mult, deoarece „pe la începutul lunii iulie se spune 
că a plecat (Sandu Tudor, n.n.) din mănăstire cu o mașină, însoţit de trei 
persoane și nu s-a mai întors. Se crede că a fost arestat, spun călugării, 
că el cât a fost stareţ vorbea în biserică și făcea morală cetăţenilor în 
fiecare zi și asemenea puţinilor călugări pe care-i avea sub stăpânirea 
sa. La Mitropolia Craiovei nu se știe nimic oficial despre dispariția lui 
Agaton Tudor”, conform unei note din 31 iulie 1950156. 

După arestarea lui Sandu Tudor, părerilor oamenilor din 
Biserică erau diferite. Astfel, fostul mitropolit al Bucovinei, Tit 
Simedrea participant şi el la unele ședințe ale rugătorilor de la Antim 
era de părere că: „Este limpede că acest proces nu are caracter politic: 
Sandu Tudor a devenit incomod prin cercul de tineri, pe care i-a strâns în 
jurul său la mănăstirea Antim. Procesul are deci o semnificaţie 
bisericească. Se lovește într-un om al Bisericii. Piesele din dosarul 
procesului sunt de mult în mâinile lor. L-au scos la iveală acum pentru că 
vor să-l scoată din circulaţie pe Sandu Tudor. 

Comuniștii care au pus la cale procesul sunt niște foști găinari. 
Tare mă tem că justiţia va fi silită să-l achite, deoarece martorii propuși 
au declarat că reclamanțţii au fost pur și simplu niște hoți și niște găinari 


154 I, BĂLAN, op. cit, p. 100-101. Potrivit biografului marelui părinte în timpul 
anchetei i s-ar fi reproșat: „Dumneata sabotezi economia națională și spui că astăzi 
este Gheorghe, și mâine Vasile și este sărbătoare, iar oamenii pun țapina jos și nu mai 
lucrează!” (Ibidem, p. 101). 

155 AMJ, fond penal, dosar 113668, vol. I, f. 101-106 (Proces verbal de interogatoriu 
luat părintelui Adrian Făgeţeanu în data de 12 martie 1958). Vezi și în CNSAS, 
Totalitarism și rezistență.., p. 118-119. 

156 Cristina PĂIUȘAN şi Radu CIUCEANU, op. cit., d. 102, p. 197-198. 


și nu muncitori progresiști. Condamnarea lui Agaton Tudor - dacă se va 
produce - va constitui un nou document despre așa zisa sinceră 
colaborare dintre Biserică și regim”157. lar mitropolitul Olteniei, 
Firmilian Marin, „a mărturisit că în momentul arestării lui Sandu Tudor, 
s-a temut foarte mult ca să nu fie amestecat, pentru că l-a protejat și 
numit stareţ, cu tot trecutul său politic, cu toate că avea dezlegare în 
acest sens de la Patriarhul Justinian”158. 


Mănăstirile şi puterea comunistă. 
Ingerinţe politice 


Presiunile comuniștilor la adresa patriarhului pe tema 
monahală au fost foarte mari, mai ales datorită participării multor 
mănăstiri la mișcarea de rezistență desfășurată de grupurile de 
rezistență din munţi. Încă din nota DGSP din 25 martie 1949 
(praznicul Bunei Vestiri) se considera că: 

„Schiturile și mănăstirile sunt subpopulate, având un mare 
disponibil de camere (ca la Frăsinet, Ghighiu, Pătrunsa - jud. Vâlcea, 
Durău - jud. Neamţ etc.) Schiturile izolate au câte 2-5 călugări, care în 
practică nu pot fi controlați și pot foarte ușor să fie curieri și 
aprovizionatori a unor elemente subversive”. 

În continuare, acelaşi document reflectă și propunerile pentru 
soluționarea „acestei probleme”, prin următoarea poziţie ce trebuia 
luată: „Se opinează ca locuitorii mănăstirilor să fie comasați într-un 
număr mai redus de lăcașuri, considerând că ei, fiind mai mulți la un loc, 
pot lucra mai bine în atelierele în curs de înființare de către Patriarhie. 
Clădirile rămase libere în urma acestor comasări pot fi întrebuințate în 
mare măsură drept cămine pentru salariați, drept cămine permanente 
pentru copii debili, pentru orfelinate, școli, etc. Schiturile și mănăstirile 
care vor rămâne, datorită izolării lor complet părăsite, nu vor fi de 
niciun folos special eventualelor elemente subversive ce le-ar frecventa, 
întrucât neexistând călugări curieri, care să se ocupe de aprovizionare și 
corespondență, aceste clădiri vor deveni încă o serie de «sălașuri», pe 


157 Ibidem, d. 103, p. 200. 
158 Ibidem. 


care și așa aceste elemente le utilizează ca adăpostire”159. 

Studiind lista propusă de cel care întocmise nota (18 schituri și 
mănăstiri), constatăm că toate aceste așezăminte se aflau în locurile 
cele mai pitorești ale României, de aici şi potenţialul pericol de care se 
temea Securitatea. De altfel, această poziție defensivă era constată încă 
din evul mediu atunci când călătorii străini vizitau sau erau în trecere 
prin Ţările Române160. Pe de altă parte conform cifrelor folosite de 
Securitate acestea aveau între 2 și 14-18 călugări. Cei mai puţin 
călugări îi aveau schitul Piatra Tăieturii, Strigoiu (Bacău), Ciocanul 
(Muscel), Frăsinet, Cebza (Timiș), Izbuc (Bihor) și Vodița (cu un singur 
monah). Cei mai mulţi monahi îi aveau mănăstirile Arnota cu 2-14 
călugări şi schitul Godinova (Caraș) cu 18 călugăriţe. 

Nota prevedea în continuare ca: „În scopul realizării acestei 
comasări, opiniem a se lua contact cu Patriarhia pentru rezolvarea 
rapidă și canonicește legală a acestei probleme. Pentru concentrarea 
călugărilor ortodocși se impune mărirea numărului locatarilor (sic!) 
următoarelor mănăstiri spaţioase, puţin populate și situate în puncte 
ușor de supravegheat”. 

Actul se referă la mănăstirea Neamţ, cu un cin monahal din 170 
de călugări și cu „o capacitate de aproape 400”; Ghighiu „care are o 
capacitate de 100 locuitori (sic!) și [sunt] numai 9 călugări”; 
Căldărușani, „care are numai 64 călugări și care are încă cel puţin 120 
locuri libere, chiar făcând abstracţie de clădirea ocupată de preoții 
greco-catolici”. 

lar în privința mănăstirilor de călugăriţe, erau prevăzute 
Bistriţa olteană „cu cca. 1000 locatare (sic!), inclusiv elevele Liceului 
monahal, și care mai poate cuprinde încă câteva sute”; Rătești-Buzău, 
„care cuprinde 179 călugărițe și mai poate adăposti încă 40-50”; 
Adormirea Maicii Domnului din comuna Tudor Vladimirescu, 
„care are 130 călugărițe și cel puţin 20 locuri vacante“; Agapia, „care 
are 350 călugăriţe și mai poate cuprinde încă 50161. 

Ulterior, într-o Notă a sursei „Nicu”, din 9 aprilie 1949, 


159 Ibidem, d. 61, p. 119-121. În continuare se dă și o listă cu aşezămintele prevăzute 
cu desființarea vieţii monahale din ele (Ibidem). 

160 Un călător care rămâne impresionat de condiţiile militare care le aveau aceste 
mănăstiri este arhidiaconul Pavel de Alep, care pe la mijlocul sec. XVII îl însoțea pe 
patriarhul Antiohiei, Macarie III Zaim. 

161 Ibidem, d. 61, p. 121-122. 


securitatea lua cunoștință de numărul călugărilor din mai multe 
mănăstiri care aveau capacității pentru cinuri monahale mai 
numeroase. Probabil că informatorul fusese dirijat să dea informaţii 
pentru posibilele așezăminte monahale, care ar suporta comasări, 
deoarece toate acestea sunt în zone mai uşor de controlat de către 
aparatul de represiune. Pe de altă parte, nu este exclus ca această listă 
să fie parte din cea gândită de patriarhul Justinian, deoarece, după cum 
vom vedea, toate aceste aşezăminte vor fi în atenţia acestuia. 

Totodată, luând în consideraţie această ultimă afirmaţie trebuie 
remarcat și faptul că din lista de desființări propusă în nota din 25 
martie 1949, multe mănăstiri au continuat să funcționeze. Altfel spus, 
patriarhul Justinian nu numai că a acceptat această concentrare de 
monahi la mănăstirile ușor de supravegheat, în scopul întemeierii unor 
ateliere, dar multe așezăminte le-a păstrat în continuare și nu le-a 
închis. 

Revenind la lista din 9 aprilie 1949, sursa „Nicu”, informa 
organele de Securitate că mănăstirile disponibile să mai primească 
fraţi de călugărie erau: de maici Suzana, Zamfira, Viforâta, Pasărea, 
Țigănești, Samurcășești, Văratic și Agapia; iar de călugări: Cernica, 
Căldărușani, Cocoş, Neamţ, Secu, Dragomirna, Putna, Râșca (Baia) și 
Slănic (Muscel) 162. 

Constatăm că majoritatea așezămintelor se aflau în eparhiile 
Bucureștilor și a Iaşilor, cu cinci excepţii: Dragomirna, Putna, Baia, 
Slănic şi Cocoş, şi anume se aflau în eparhiile Suceava, penultima în cea 
a Râmnicului şi Argeșului, iar ultima în cea a Dunării de Jos. Deci, 
majoritatea mănăstirilor se aflau în eparhia Bucureştilor unde 
arhipăstor era însuși patriarhul Justinian, iar în cea a Iaşilor era 
locotenent, cu delegat pe arhimandritul Teoctist Arăpașu. 

Un an mai târziu, într-un referat al DGSP se făcea o situaţie a 
„mănăstirilor și schiturilor ortodoxe din ţară”, pe mai multe categorii, în 
funcție de vieţuitori, de felul vieții monahale, de averea mobilă și 
imobilă, de rolul lor din punct de vedere economic, însoţite de statistici 
tipice analizei sociologice163. Este cea mai bună analiză pe care o 
cunoaștem, pentru perioada de până la 1958-1959 (decretul 410). 
Aflăm astfel cum la începutul anilor 50, în România se aflau 206 


162 Ibidem, d. 63, p. 122-123. 
163 Ibidem, d. 121, p. 243-245. 


aşezări monahale ortodoxe, cu un total de 5564 de vieţuitori, ca şi în 
nota din 25 martie 1949. 

Și ca o concluzie la cele de mai sus, este Studiul informativ al 
DGSP, din 10 noiembrie 1948, în care se spune: „În R.P.R. există 176 
mănăstiri, 5941 călugări «plasarea lor în orașe, în vecinătatea școlilor, 
ceea ce le face supravegherea lor dificilă, fie situate în regiuni izolate, 
care permit adăpostirea unor elemente certate cu legea. Experiența 
democrațiilor populare vecine, ca și experiența Serviciilor noastre 
de securitate (subl. n.) au dovedit că multe mănăstiri au devenit fie 
locuri de găzduire ale unor elemente legionare sau din rezistență, fie 
depozite clandestine de muniții. Din această cauză ele constituie 
obiective pentru acțiunile informative (subl. n)»"164. 

Ca atare, datorită unor experienţe din alte state democrate și a 
Siguranței sau mai nou a Securităţii, aceste așezăminte monahale, 
izolate sau greu de supravegheat, trebuiau controlate informativ. Deci 
nu experienţa fratelui mai mare NKVD-ul, ci cea proprie, de unde 
rezultă că metodele Securității erau moștenite de la fosta Siguranţă și 
nicidecum de la serviciul secret al URSS-ului. 

Tot în privinţa ingerinţelor statului în viața monahală este de 
precizat și modul de infiltrare a ideilor comuniste în rândul monahilor, 
de tulburare a trăirii călugărești. Astfel, în nota DGSP din 6 noiembrie 
1948 se spune cum: „Arhimandritul Melchisedec, stareț al mănăstirii 
Neamţ a afirmat că îi este foarte greu să facă față obligaţiilor oficiale și 
de a permite ca la mănăstire să se activeze pe linia Arlusului, sindicală și 
a Frontului Plugarilor”165. 

Tot Securitatea se pare că infiltrase o persoană, sub masca unui 
călugăr Doroftei Lica, cu misiunea de „a dărâma de la conducerea 
mănăstirii Secu pe actualul stareț Vasian și pe economul Visarion”, fapt 
ce a determinat „mare fierbere” în soborul mănăstirii, adică mare 
tulburare, precum ne încredinţează nota din 9 februarie 1950, a sursei 
„Anastasie”166. Amintitul călugăr „i învinovățește” pe cei doi din 
conducerea mănăstirii, „de a ține contact cu partizanii din munţii 
Neamţului”. Această situaţie, se datora faptului că mulţi călugări de la 
Secu duceau alimentele date de cei din sat pentru cei retrași în munți. 


164 Ibidem, d. 32, p. 94 
165 Ibidem, d. 30, p. 84 
166 Ibidem, d. 87, p. 17 


7. 


Nu știm cum s-a finalizat această gravă problemă pentru mănăstirea 
nemţeană, însă de aici putem constata cum organele de represiune, din 
imposibilitatea unei pătrunderi informative în sânul obștii monahale, 
apela la această soluţie de a introduce, prin diferite metode, un intrus 
pentru a putea controla informativ acest „cuib de activitate 
contrarevoluționară”. 

Interesantă este Nota din 30 septembrie 1950 privitoare la 
„manifestările dușmănoase din ce în ce mai dese din mănăstirile 
ortodoxe [ce] se datoresc în primul rând atmosferei întreținute” de 
elemente ostile din mitropoliile Ungro-Vlahiei, Moldovei și Olteniei. 

Printre acești monahi și stareți, figurează Teofilact Popovici, 
călugăr la mănăstirea Cernica, care viețuise la Curchi-Orhei, în anul 
1943; Sofian Boghiu, stareţ la Antim-București, „care ţine predici cu 
caracter ostil regimului, arătând că nicio schimbare omenească nu se 
poate face decât numai prin credință”; Gherasim Cristea, preot călugăr 
la Antim, care „arată cu orice ocazie, în predicile pe care le ţine, că 
regimul de astăzi este o furtună care va trece”; Andrei Scrima, 
bibliotecar la Antim, care „întreţine deseori discuţii antidemocratice în 
cadrul mănăstirii și în cercul reacţionarilor vizitatori ai mănăstirii”; 
Evghenie Hulea, stareț la Mușunoaiele- Tecuci, care „în 1945 a adăpostit 
prizonieri germani, ajutându-i cu alimente”; Emilian Nichifor, diacon la 
Mușunoaiele „a găzduit și ajutat elemente legionare fugite în munţi”; 
Emilian Antal, arhiereu, fost director la seminarul monahal de la 
Neamt și stareţ la Cozia, care „cu ocazia procesului Maniu, sus numitul a 
refuzat să predice în biserică trădarea de țară săvârșită de acesta, 
interzicând și preoților în subordine să facă acest lucru”; Vasile 
Vasilache, stareţ la Pocrov-Neamţ, care „în timpul războiului 
anticomunist ținea conferințe, ponegrind regimul sovietic și scoțând în 
evidență fascismul. A editat diferite cărți care cuprindeau discursuri 
antisovietice. În anul 1948, venind la mănăstirea Neamţ, s-a antrenat în 
anturajul tuturor reacționarilor cu care avea strânse legături, ca 
starețul Melchisedec”. Nota se încheia cu observaţiuni: „In această notă 
sunt menționate numai acele elemente ostile, care nu sunt legate de 
grupările subversive urmărite informativ în prezent” și concluziuni: 
„Prin legăturile și comentariile lor, aceste elemente creează în rândul 
mănăstirilor respective o stare de spirit nefavorabilă, prielnică 
înjghebării organizațiilor subversive,  adăpostirii elementelor 


dușmănoase”167. 

În cele de mai sus am dorit să aducem în discuţie o serie de 
aspecte menite să conducă spre o istorie a BOR în timpul regimului 
comunist. Formele de presiune comunistă, pe care le-am discutat în 
funcţie de exemplele găsite în cercetarea noastră, nu sunt desigur 
toate, dar constituie un punct de plecare în această problematică. Al 
doilea capitol, cel referitor la cursurile de îndrumare a scos în evidenţă 
cum patriarhul Justinian a înţeles să-și îndrume clerul spre pastoraţie 
şi cum a reușit în urma conflictelor cu autorităţile comuniste. 

Ultima abordare reprezintă un început la cercetarea vieţii 
monahale pe teritoriul României postbelice. Am considerat necesar ca 
discuţia să o abordăm pe mai multe categorii pentru a înţelege mai 
bine fenomenul monahal din România. 


Clerici și monahi în rezistenţa anticomunistă din anii '50 
Diavolul roşu se instala, pas cu pas, în fostele ţinuturi voivodale 


românești cu concursul unor cozi de topor din neamul, dar nu din 
sufletul românesc168. Mișcarea de rezistență anticomunistă a fost 


167 Ibidem, d. 104, p. 204-214. 

168 A se vedea materialele publicate ca urmare a unor inițiative civice, precum 
Memorialul Sighet, Institutul Naţional pentru Studiul Totalitarismului, a unor Instituții 
de istorie plasate sub egida Academiei Române: Pr. asist dr. Gh. DRĂGULIN, Victimile 
pușcăriilor comuniste și ale revoluţiei în atenţia aghiografului contemporan, în BOR, 
CIX, nr. 1-3, 1991, p. 91-98; Idem, Vieţi și biserici întemnițate, în BOR, CX, nr. 1-3, 
1992, p. 57-58; Pr. drd. Nicolae HURJUI, Ortodocși români victime ale închisorilor 
comuniste, BOR, CIX, nr. 10-12, 1991, p. 123-134; Pr. dr. Vasile VASILACHI: Rugul 
aprins. Cercul literar - cultural de la Mănăstirea Antim din București, în Calendarul 
Credinţa ( The Faith ), Detroit, 1992, p. 66 - 71; GREBENEA, Nicolae, Întâlnire cu 
distinsul arhimandrit Ilie Cleopa, în Telegraful Român, anul 140, 1992, nr. 25-26, 1 
iulie, p. 3; Gh. Popescu-Vâlcea, Cuvinte din temniţă, Editura IBMBOR, București, 1993; 
Pr. Prof. Dr. Mircea PĂCURARIU, Istoria Bisericii Ortodoxe Române, Chișinău, 1994; 
Mihai RĂDULESCU: Rugul aprins. Duhovnicii Ortodoxiei în ghearele comuniste, Editura 
Ramida, București, 1993; Idem, Martiriul Bisericii Ortodoxe Române, Editura Ramida, 
București, 1994; ***, Mărturisitori de după gratii. Slujitori ai Bisericii în temnițele 
comuniste, Editura Arhiepiscopiei Vadului, Feleacului și Clujului, Cluj, 1996; Mihai 
RĂDULESCU, şi + IRINEU, Slătineanul; Preoți în cătușe, Editura Ramida, București, 
1997; Idem, “Rugul aprins“ de la Mănăstirea Antim la Aiud, Editura Ramida, 
București, 1998 ; *** Biserica întemnițată. România 1944-1989, Institutul Naţional 


generată de inițiativa legionarilor din Germania sau din ţară, care nu 
doreau ascensiunea comuniștilor la putere, imediat dup actul de la 23 
august 1944169. 

La aceasta se adăuga și faptul că Armata română a fost supusă 
unor epurări, expres cerute de ocupantul sovietic. Mareșalul 
Malinovschi și generalul Vinogradov au ordonat „epurarea armatei de 
elementele fasciste”170. O mare parte dintre ofițerii români trecuţi în 
rezervă, înfricoșaţi de o posibilă judecare și condamnare la moarte de 


pentru Studiul Totalitarismului, București, 1998, 461 p. şi ediţia în limba engleză, 
Bucureşti, 1999, 415 p.; Pr. Prof. Dr. Dumitru STĂNILOAE, Prigonirea Bisericii 
Ortodoxe strămoșești sub comunism , în Vestitorul Ortodoxiei Românești, anul I (1990), 
nr. 3, p. 1-3; Idem, Témoignage. La persécution de l'Eglise Orthodoxe Roumaine sous le 
regime communiste, în Nouvelles de l'Eglise Orthodoxe Roumaine, XX, 1990, p. 8-11; 
Vasile MANEA, Preoți ortodocși în închisorile comuniste, Editura Patmos, 2000; vezi și 
ediţia a II-a, revăzută și îmbunătățită, Editura Patmos, 2001; ENE Ionel, IVAN Silviu 
Mihai, Jertfă în spaţiul mioritic, Focșani, 2001; Cristina Păiușan, Radu Ciuceanu, 
Biserica Ortodoxă Română sub regimul comunist, vol. 7 (1945-1958, București, INST, 
2001; George Enache, Adrian Nicolae Petcu, Biserica Ortodoxă Română și Securitatea. 
Note de lectură, în vol. CNSAS Studii 1, în colaborare cu Fundaţia „Konrad Adenauer”, 
Totalitarism și rezistenţă, teroare și represiune în România comunistă, București, 
2001, p. 108-136; Adrian Nicolae Petcu, Participarea Bisericii Ortodoxe Române la 
rezistența anticomunistă, în vol. CNSAS. Studii 2, Mișcarea armată rezistență 
anticomunistă din România 1944-1962, Editura, Kullusys, București, 2003, p. 183- 
222; Dragoş Petrescu, Biserica Ortodoxă Română sub comunism: o abordare 
instituțională, în Teologie și politică. De la Sfinţii părinţi la Europa unită, volum 
coordonat de Miruna Tătaru-Cazaban, Editura Anastasia, 2004, p. 194-208; Cristian 
Vasile, Ingerințe politice în viața Bisericii Ortodoxe în primii ani ai regimului comunist, 
în Ibidem, p. 209-218. 

169 A se vedea: H. SIMA, Când a luat naștere mișcarea de rezistență din România, în 
Antologie legionară - opera publicistică, vol. IV, Miami Beach, 1994, p. 408; Radu 
CIUCEANU, Mișcarea naţională de rezistență, în vol. Memorii I, p. 242; Dorin 
DOBRINCU, Începuturile rezistenței armate anticomuniste în România, în „Anuarul 
Institutului de Istorie A.D. Xenopol”, XXXIV (1997), p. 111-136; Adrian Nicolae 
PETCU, Participarea Bisericii Ortodoxe Române la rezistența anticomunistă... p. 186- 
187. În Germania, legionarii conduşi de Horia Sima, aveau acceptul lui Hitler de a 
organiza un Guvern provizoriu, care urma a fi instalat după îndepărtarea sovieticilor. 
170 Constantin HLIOR, Generalii români în rezistența anticomunistă, în Analele Sighet 
2, Instaurarea comunismului - între rezistență și represiune, Fundaţia Academia 
Civică, 1995, p. 187; Constantin SĂNĂTESCU, Jurnal, Ed. Humanitas, Bucureşti, 1998, 
p. 195. Era și normal, deoarece o evaluare a sprijinului guvernului Petru Groza 
acordat de către activii armatei arăta, pentru Moscova, doar 15-20 de procente cf. 
Tatiana POKIVAILOVA, Mișcarea de rezistenţă din Armata Română în anii 1944-1947, 
după arhivele rusești, în Analele Sighet 2, p. 199. 


către marionetele sovietice, din așa zisul „tribunal al poporuilui”, vor 
îngroșa rândurile rezistenţei armate171. 

Mișcarea de rezistență armată va fi de lungă durată, ea 
derulându-se între anii 1944 și 1962, când a fost ucis ţăranul Ion 
Banda, în Munţii Banatului172. O caracteristică este aceea a prezenţei 
ofițerilor armatei române în organizaţiile de rezistență anticomunistă. 
Ele vor fi multe, mai mult sau mai puţin eficiente în a da bătăi de cap 
năiemţilor. Cele mai importante organizații de rezistență 
anticomunistă, care vor fi sprijinite și de clerici și călugări ortodocși au 
fost: Divizia Sumanele negre, Haiducii lui Avram lancu, Mișcarea de 
Rezistență, Graiul Sângelui, Vlad Țepeș I, Vlad Țepeș II, și multe 
altele173. 

Profesori de teologie precum: loan V. Georgescu174, Spiridon 
Cândea, Liviu Stan aveau aceeași poziţie. Numai că la scurt timp, 
ultimii doi vor migra în zona „partidelor deocratice”. Ioan V. 
Georgescu, ca șef al Mișcării legionare bucureştene va participa la 
inițierea mișcării de rezistență 175. 


171 În baza Legii 186 pentru trecerea în rezervă a personalului activ al Armatei care 
prisosește peste nevoie de încadrare au fost trecuţi în rezervă 1.376 ofițeri superiori, 
dintre care 13 generali corp de armată, 18 generali de divizie şi 53 de generali de 
brigadă, indezirabili noilor neaveniţi. A doua operaţiune de purificare a armatei 
neamului nostru a fost săvârșită prin efectul Legii pentru crearea cadrului disponibil 
al armatei din 19 iunie 1946. Direcţia superioară Politică a Armatei, un organism nou 
creat, după modelul armatei roșii, a oferit listele de ofițeri indezirabili. Au fost 
înlăturați 7600 de ofiţeri și aproape 10.000 de subofiţeri cf. Constantin HLIOR, 
Generalii români în rezistența anticomunistă, p. 187-188 şi Constantin SĂNĂTESCU, 
Jurnal, Ed. Humanitas, București, 1998, p. 228. 

172 Eugen ȘARAN, Aspecte din rezistența românească împotriva sovietizării în perioada 
martie 1944-1962, în Analele Sighet 2, p. 213. 

173 Eugen ȘARAN, Aspecte din rezistența românească împotriva sovietizării în perioada 
martie 1944-1962,p.215-278. 

174 Vezi Dicţionarul Teologilor români...., ST, 1981. Ă 

175 loan V. Georgescu va fi arestat de sovietici în luna august 1945. În acest timp a 
desfășurat activitatea în trei etape: septembrie-octombrie 1944, până la stabilirea 
legăturilor cu legionarii veniți din Germania; octombrie 1944-martie 1945, 
colaborând cu legionarii veniți din Germania și cu elementele germane din ţară și 
martie - august 1945, perioada de dizolvare a organizaţiei legionare și a mișcării de 
rezistență de influență legionară. A se vedea analiza lui Adrian Nicolae PETCU, 
Participarea Bisericii Ortodoxe Române la rezistenţa anticomunistă... p. 186-187. Este 
vorba de procesul verbal de interogatoriu, din 16 octombrie 1957, luat lui Ioan V. 
Georgescu. I. V. Georgescu era de părere ca Mișcarea legionară: „ să pregătească o 


Formaţiile de rezistență anticomunistă armată din munţii țării 
reprezentau pentru regimul comunist, nou instalat cu sprijin străin și 
necreştin, un obstacol care îl împiedica, subminând pretenţia acestuia 
de a deţine controlul total asupra situaţiei interne176. 

Aceste grupări au cauzat înființarea trupelor de securitate care 
doreau anihilarea acestora. Să nu uităm, că în această perioadă s-a 
trecut la politizarea armatei, cu ajutorul diviziei Tudor Vladimirescu, a 
lui Emil Bodnăraș și Valter Roman177. Victoria celui rău s-a 
concretizat prin ridicarea în parcul Carol, fost simbol al libertăţii, al 
Bisericii și al regalității, deasupra mormântului eroului necunoscut al 
neamului nostru, al monumentului dedicat călăilor poporului 
român178. 

Învățaţi să fie liberi şi având în sânge simţul proprietăţii, preoții, 
ca oameni ai locului și păstori ai unor comunități demne, au trebuit ca 
în virtutea poziţiei lor să devină exponenţii revoltei populare 
împotriva unui regim ateu, care urmărea să subjuge însăși temelia 
societăţii românești. Însuși noul patriarh ales, Justinian Marina, prin 
comportamentul său deziluziona autoritățile comuniste. Chiar un 
raport al D.G.S.S. din anul 1950 își manifesta indignarea: „Comportarea 
Patriarhului Justinian de după alegerea sa a nimicit toate aceste 
speranţe de mai bine”179. 


rezistență în munţi care să acționeze la momentul potrivit și să se conducă 
independent” cf. Ibidem, p. 187. 

176 Laura Vlădoiu-Stancu, Liviu Burlacu, „Manualul haiducului”- cod de instructaj al 
organizaţiei de rezistență „Paragină”, p. 219. 

177 Vezi Mihai Timaru, art. cit., p. El însuși a fost epurat din armată. 

178 Ne îndurerează sufletul afirmaţiile românilor necunoscători, care, inconștienţi 
afirmă perma-nent, importanţa și nevoia rezistenţei unui monument, despre care nu 
cunosc nimic. Nici în cinstea cui a fost ridicat, nici de ce arhitecţi, nici cu ce scop, nici 
pentru cine. Ce trecut și ce prezent avem. La ce oare ne putem aștepta. 

179 Cristina Păiușan, Radu Ciuceanu, Biserica Ortodoxă Română sub regimul comunist, 
vol. 7 (1945-1958)... d. 116, p. 228-229: „ Ajuns patriarh, Justinian a schimbat 
completamente macazul, reluându-și vechile legături cu naţional-țărăniștii şi 
liberalii, întocmind un Statut de organizare care este copia fidelă a proiectului de 
Statut preparat de legionari, prin care el și-a arogat drepturi despotice de conducere 
în Biserică... A înlăturat din administraţia bisericească toate elementele preoțești 
promovate de democraţie... Deși, față de oamenii regimului se declară partizanul 
democraţiei, în particular spune tuturor că el a fost ales de comuniști pentru a 
desființa Biserica, dar că el va face totul pentru a o salva, lucru pe care l-a afirmat față 
de preotul Gala Galaction”. 


Pe lângă faptul, că mulţi dintre cei urmăriţi de regimul comunist 
au găsit adăpost în mănăstirile și schiturile din munţii şi codrii 
României, vieţuitorii acestora s-au implicat, în multe cazuri în 
rezistența anticomunistă 1 80. 

Aşezarea strategică a mănăstirilor181, în general în munţii şi 
codrii României, a făcut posibilă adăpostirea persoanelor urmărite 
pentru crime de război sau pentru acțiuni care vizau, în orientarea 
noului regim, securitatea națională. Mănăstirile au devenit, astfel, 
puncte de sprijin pentru rezistența anticomunistă. 

În diferite zone geografice ale ţării, ca la o comandă parcă, clerul 
ortodox, preoți de mir și călugări, au ajutat rezistența armată 
anticomunistă. Monahi de la Putna, Rarău, Durău, Tismana, Polovraci, 
Bistriţa olteană, schitul Pahomie, Mușunoaile, Brazi, Sihastru, s-au 
implicat în sprijinul rezistenţei, participând la aprovizioanrea cu 
alimente și medicamente, încurajându-i, sfătuindu-i, spovedindu-i și 
împărtășindu-i cu Trupul lui Hristos. Pe unii îi știm, pe alţii încercăm 
să-i aflăm, pe cei mai mulţi timpul îi va descoperi, dar este de datoria 
noastră să le evidențiem acţiunile, mai ales într-o perioadă ca aceasta, 
care parcă te îndeamnă la uitarea trecutului neamului tău. 

Este concludentă o notă informativă DGSP, din 25 martie 1949, 
în care se arată: „În ţară există 206 mănăstiri și schituri cu 5564 
călugări şi călugărițe, fraţi și surori, aşezate mai ales în regiunile 
muntoase greu de supravegheat. Dacă această așezare a mănăstirilor și 
schiturilor ortodoxe este datorită faptului că ele slujeau drept adăpost 
în caz de invazie militară, în prezent constituie o gravă preocupare a 
autorităților, pentru că mereu se descoperă legături între călugări și 
călugăriţe pe de o parte și elemente subversive pe de altă parte (...). În 
această situaţie schiturile și mănăstirile izolate (din unele cum este 


180 A se vedea Constantin Voicescu, Oameni ai Bisericii în rezistența anticomunistă din 
munții și codrii României, în Analele Sighet, 2, „Intaurarea comunismului - între 
rezistență şi represiune. Comunicări prezentate la Simpozionul de la Sighetu 
Marmaţiei (9-11 iunie 1995)”, Fundaţia academică Civică, 1995, p. 279. Autorul nu 
este altul decât binecunoscutul preot Constantin Voicescu, de la Biserica Sapienţei 
din Bucureşti, un mai vechi cunoscut al închisorilor comuniste. 

181 „În timp ce în mănăstirile mari și populate astfel de legături subversive sunt rare, 
în schiturile izolate din creierul munţilor sau puncte prielnice, activitatea subversivă 
este aproape continuă” se menționa într-o Notă a Securităţii, din 25 martie 1949, cf. 
Cristina Păiușan, Radu Ciuceanu, Biserica Ortodoxă Română sub regimul comunist, 
vol. 7 (1945-1958), Bucureşti, I.N.S.T., 2001, d. 61, p. 120. 


Găvanul din jud. Buzău nu se poate apropia nimeni la mai mult de 3 km 
fără să fie văzut, din orice parte ar încerca) sunt adevărate focare de 
activitate subversivă, călugării coborând în vale pentru a transporta 
corespondenţa celor fugiți și a le procura alimente, ziare, tutun, 
chibrituri etc.”182. La aceeași mănăstire se vor refugia, în septembrie 
1948, elemente înarmate „neidentificate”1 83. 

Sursele păstrate în arhive vădesc o participare masivă a 
preoţilor ortodocși184, chiar călugări şi stareți de mănăstiril85, 
implicaţi în rezistența armată, unii dintre aceștia remarcându-se ca 
sfătuitori și duhovnici ai celor din rezistență 1 86. 


182 Cristina Păiușan, Radu Ciuceanu, Biserica Ortodoxă Română sub regimul comunist, 
vol. 7 (1945-1958), București, I.N.S.T., 2001, d. 39, p. 119-120 şi Adrian Nicolae Petcu, 
Participarea Bisericii Ortodoxe Române la rezistența anticomunistă, p. 191-192 și nota 
15. 

183 Cristina Păiușan, Radu Ciuceanu, Biserica Ortodoxă Română sub regimul comunist, 
vol. I (1945-1958), Bucureşti, I.N.S.T., 2001, d. 61, p. 120. 

184 Aproape 2000 au fost închiși și martirizați la minele de plumb și uraniu și la 
Canal. A se vedea: ***, Mărturisitori de după gratii. Slujitori ai Bisericii în temnițele 
comuniste, Editura Arhiepiscopiei Vadului, Feleacului și Clujului, Cluj, 1996; ***, 
Biserica întemnițată. România 1944-1989, Institutul Naţional pentru Studiul 
Totalitarismului, București, 1998, 461 p. și ediţia în limba engleză, București, 1999, 
415 p; Vasile MANEA, Preoți ortodocși în închisorile comuniste, Editura Patmos, 
2000; vezi și ediţia a II-a, revăzută și îmbunătăţită, Editura Patmos, 2001; ENE Ionel, 
IVAN Silviu Mihai, Jertfă în spaţiul mioritic, Focșani, 2001. 

185 A se vedea Nota din 30 septembrie 1950 a D.GSP. privind manifestările 
dușmănoase ortodoxe din ţară. Se precizează în notă că: „manifestările dușmănoase 
din ce în ce mai dese din mănăstirile ortodoxe se datoresc în primul rând atmosferei 
întreținute de următoarele elemente ostile:... Din raza Mitropoliei Moldovei: Filimon 
Teodosie, călugăr la schitul Brazi, Hulea loan (Evghenie), stareț la schitul 
Muşunoaiele-Tecuci, Nichifor Ilie (Emilian), diacon la schitul Mușunoaiele...” în 
Cristina Păiușan, Radu Ciuceanu, Biserica Ortodoxă Română sub regimul comunist, 
vol. 7 (1945-1958). d. 104, p. 206. 

186 A se vedea Constantin Voicescu, Oameni ai Bisericii în rezistenţa anticomunistă din 
munţii și codrii României, în Analele Sighet, vol. 2: Instaurarea comunismului între 
rezistență și represiune, 1995, p. 279-294; Mihai Timaru, Lupta de rezistență 
anticomunistă în munţii Vrancei, în Analele Sighet, vol. 2, p. 327-333; Bartolomeu 
Valeriu Anania, Una din formele exilului. Starea de fugar, în Ibidem, p. 402-405; Mihai 
Caitar, Rezistenţa și lupta oamenilor Bisericii din exilul românesc în Europa de Vest 
împotriva regimului comunist din România, în Ibidem, vol. 2, p. 480-488; Eugen Popa, 
Atitudinea Bisericii faţă de comunism, în Analele Sighet, vol. 5, p. 353- 357; Ștefan 
Iloaie, Slujitori ai Bisericii Ortodoxe în temnițele comuniste sau despre cum poate suferi 
o majoritate, în Analele Sighet, vol. 7, Anii 1949-1953. Mecanismele terorii, 1999, p. 


„Haiducii lui Avram lancu” au contactat și au primit sprijinul 
mitropolitului Banatului, Vasile Lăzărescu și al episcopilor Andrei 
Magieru de Arad și Nicolae Colan din Clujl87. Dumitru Oprea, 
secretarul organizaţiei „Haiducii lui Avram lancu” i-a contactat 
personal și a obţinut diferite ajutoare financiare. Mitropolitul Vasile 
Lăzărescu, contactat în acești ani de către membrii organizaţiei afirma 
că: „preoțimea din episcopatul Timișoara a primit manifestele 
organizaţiei H.A.. și aşteaptă zile de luptă”188. Și mitropolitul Nicolae 
Bălan, un veritabil anticomunist, deşi precaut în relaţiile cu membrii 
grupării, s-a arătat, totuși, „dispus la o participare”189. 

Ieromonahul Filaret Gămălău190 de la Schitul Rarău a susținut 
sistemul de legături și aprovizionare a organizaţiei „Gărzile lui 
Decebal”191, condusă de doctorul Gheorghe Vasilache. Fl era ajutat și 
de ieromonahul Ursu Chesarie, de la mănăstirea Neamţ, recrutat de 
primul și, foarte probabil, ajutat și de călugării Varahil Moraru și loasaf 
Marcoci192, și de Hrisostom Asavei, șef de cuib la schiturile Rarău și 
Durău193. El ar fi declarat că: „scopul pentru care activa în cadrul 
acestei bande era de a răsturna actualul regim prin forță”194. Legături 


92-94; Iustin Marchiş, Ajunul Sfintei Maria din 1952 pentru preoții ortodocși, în 
Ibidem, p. 95-98; Liviu Mărgineanu, Arestarea și lichidarea grupurilor anticomuniste 
din jurul preotului Dumitru Matei, în Ibidem, p. 380-386; Cristian Vasile, Autoritățile 
comuniste și problema mânăstirilor ortodoxe în anii 1950, în Analele Sighet, vol. 8: Anii 
1954-1960. Fluxurile și refluxurile stalinismului, Fundaţia Acad. Civică, 2000, p. 179- 
189 și România Liberă - Aldine, anul IV, nr. 224, sâmbătă 22 iulie 2000, p. 2-3; Eugen 
Toma, Un moment de neuitat al terorii ateiste: Condamnarea grupului „ Rugului 
Aprins”, în Ibidem, p. 364-368. 

187 R. Ciuceanu, O. Roske, Cr. Troncotă, Începuturile Mișcării de rezistență din 
România, vol. I (11 aprilie 1945 - 31 mai 1946), București, I.N.S.T., 1998, d. 45, p. 91 şi 
Adrian Nicolae Petcu, Participarea Bisericii Ortodoxe Române la rezistența 
anticomunistă... p. 192. 

188 ACN.SA.S, fond Penal, dosar 18, vol. 3, f. 67, 96 la Adrian Nicolae Petcu, 
Participarea Bisericii Ortodoxe Române la rezistenţa anticomunistă. p. 193. 

189 Adrian Nicolae Petcu, Participarea Bisericii Ortodoxe Române la rezistența 
anticomunistă.., p. 193. 

1% Arestat în 1949 și ținut în detenţie până în anul 1964. 

191 A se vedea: Constantin Voicescu, Oameni ai Bisericii în rezistența anticomunistă 
din munții și codrii României, în Analele Sighet, vol. 2, p. 280. 

192 Arestat în anul 1949. 

19% Cristina Păiușan, Radu Ciuceanu, Biserica Ortodoxă Română sub regimul comunist, 
vol. 7 (1945-1958), București, I.N.S.T., 2001, d. 154, p. 293. 

194 A.S.RI., fond „D”, dosar nr. 7755, vol. 5, f. 208 la Cristina Păiușan, Radu Ciuceanu, 


cu această mișcare de rezistenţă a avut și călugărul Martinian Conuţ, 
de la mănăstirea Slatina195. 

Gherasim Iscu196, starețul de la Tismana, a colaborat cu 
gruparea generalului loan Carlaonţ, secondat de Radu Ciuceanu197. 
Doi membri ai acestei mișcări, Radu Ciuceanu și Vlad Drăgoiescu, îl 
contactează pe starețul Gherasim de la Tismana. Rolul lui s-a 
concretizat după întâlnirea cu nelu Pârvulescu (iunie 1948), atunci 
când trebuia să ofere protecţie celor ce veneau în mănăstirea cu parola 
„R 325”. El a organizat acţiunea de procurare şi instalare îm mănăstire 
a unui aparat de radio-emisie-recepţie, care trebuia să asigure legătura 
cu anglo-americanii, dar care nu s-a realizat1 98. 

Au urmat mai multe întâlniri ale stareţului cu membrii mișcării 
de rezistenţă: Nelu Pârvulescu, col. Petre Grigorescu, lt. Col. Stavril 


Biserica Ortodoxă Română sub regimul comunist, vol. 1 (1945-1958), București, 
I.N.S.T., 2001, d.96, p. 185-186. 

195 Cristina Păiușan, Radu Ciuceanu, Biserica Ortodoxă Română sub regimul comunist, 
vol. 7 (1945-1958), București, I.N.S.T., 2001, d. 154, p. 293. 

1% S-a născut la 21 ianuarie 1912, în comuna Poduri, judeţul Bacău. La 12 ani intră ca 
frate la mănăstirea Bogdana, din același judeţ. Din anul 1925 vîncepe cursurile 
Seminarului monahal de la mănăstirea Neamţ, pe care le finalizează la seminarul de 
la mănăstirea Cernica, în anul 1935. va urma apoi cursurile Facultăţii de Teologie din 
București, unde obţine licenţa în anul 1942. Din anul 1932 s-a închinoviat la 
mănăstirea Tismana, iar la 15 aprilie 1937 a fost numit stareţ la mănăstirea Arnota. 
Trece mai apoi bibliotecar-contabil la mănăstirea Cernica, unde rămâne până în anul 
1941. Cu toate că la Cernica exista un puternic focar legionar, părintele Gherasim a 
refuzat să se înrolezeîn mișcare. Rămîne în mănăstire, după desființarea Seminarului, 
din ordinul lui Ion Antonescu cf. A.C.N.S.A.S., fond Penal, dosar 4, vol. IV, f. 87-87 la 
Adrian Nicolae PETCU, Părintele Gherasim pe frontul anticomunist, în revista Rost, an 
I, nr. 7, septembrie 2003, p. 29. Mitropolitul Nifon Criveanu îl trimite în misiune în 
Transnistria. La 20 mai 1943, la porunca aceluiași mitropolit se întoarce în ţară, unde 
este exarh al mănăstirilor din mitropolia Olteniei şi stareț la Tismana. Aici se afla 
lagărul de preoţi legionari înfiinţat de Ion Antonescu. 

197 Constantin Voicescu, Oameni ai Bisericii în rezistența anticomunistă din munții și 
codrii României, în Analele Sighet, vol. 2, p. 290; Adrian Gabor și Adrian Nicoale Petcu, 
Biserica Ortodoxă Română și puterea comunistă în timpul patriarhului Justinian, în 
Anuarul Facultăţii de Teologie Ortodoxă a Universităţii din București (Anul II), 2002, 
p. 93-154, București, 2003; Adrian Nicolae Petcu, Părintele Gherasim Iscu pe frontul 
anticomunist, în Rost, I, nr. 7, septembrie 2003, p. 29-31; Idem, Participarea Bisericii 
Ortodoxe Române la rezistența anticomunistă... p. 198 și nota 24. 

19% Cristina Păiuşan, Radu Ciuceanu, Biserica Ortodoxă Română sub regimul comunist, 
vol. 7 (1945-1958), București, I.N.S.T., 2001, d. 154, p. 293. 


Constantin și Vlad Dragoescu. Siguranţa a descoperit apoi legătura 
starețului cu liderii mișcării și au urmat percheziţii în chiliile 
călugărilor, în cancelarie, în bibliotecă, sau la schitul Cioclovina. 

În ziua de 26 septembrie 1948, stareţul Gherasim este arestat, şi 
în anul următor, la 21 mai este trimis în judecată, învinuit de „crimă de 
uneltire contra ordinii sociale”, prevăzută și pedepsită de art. 209, 
partea III-a Cod Penal199. 

Prin sentinţa 928 din 14 iunie 1949, Tribunalul Militar Craiova, 
condamna grupul „Carlaonţ Iancu și alții” la 10 ani temniţă grea, 3 ani 
degradare civică și acitarea a 6000 de lei cheltuieli de judecată. Era și 
părintele condamnat în același lot pentru că „ a făcut parte din 
organizaţia subversivă, recrutat fiind de nelu Pârvulescu, luâd parte la 
şedinţele conspirative. Și-a luat angajamentul față de organizaţie că va 
oferi adăpost și alimente tuturor membrilor din organizaţie și care 
erau urmăriţi de Securitate, primind în acest scop indicativul R 325”. 
Viaţa în penitenciarul din Craiova, unde era închis ne-o relatează 
părintele Constantin Hodoroagă, unde atitudinea starețului a uimit pe 
toţi200. 

Ajuns în cele din urmă la închisoarea sanatoriu de la Târgul 
Ocna, înainte de a muri l-a iertat pe tânărul Vasilescu, deţinut de drept 
comun, care fusese introdus în „brigada preoţilor” și îl bătuse pe stareţ, 
în sistemul de reeducare, la Poarta-Albă. L-a spovedit și împărtășit. De 
ziua Nașterii Domnului, a anului 1951, părintele Gherasim, grav bolnav 
de tuberculoză, cu lumânarea în mână trecu la Domnul. Ultimele clipe 
de viaţă le relatează pastorul Richard Wurmbrand, închis și el în 
aceeași camera nr. 4, la Târgul Ocna201. 

În urma arestării stareţului Gherasim Iscu, mitropolitul Olteniei 
Firmilian Marin, „a dispus ca toţi călugării din mănăstirea Tismana să 


199 A.CN.SAS, fond Penal, dosar 4, vol. VII, f. 4, 40; vol. VIII, f. 29; vol. X, f. 217 la 
Adrian Nicolae PETCU, Părintele Gherasim pe frontul anticomunist... p. 31. 

200 cf. Vestitorul Ortodoxiei, an VIII, nr. 153, 1-15 aprilie 1996, p. 2. A fost mutat apoi 
la Aiud, dar i s-a luat rasa călugărească și mai târziu la canal, la Poarta Albă. Aici s-a 
îmbolnăvit și a fost transferat la închisoarea sanatoriu Târgul Ocna. 

201 în lucrarea Cu Dumnezeu în subterană, trad. M. Alexandrescu-Munteanu și M. 
Chilian, București, Ed. Casa Școalelor, 1993, p. 103-104; vezi și Preot Constantin 
VOICESCU, Viaţa religioasă în închisoarea Târgul Ocna (1950-1954), în Analele Sighet, 
1994, p. 187; Adrian Nicolae PETCU, Părintele Gherasim pe frontul anticomunist... p. 
31. 


fie trimiși în alte mănăstiri, iar mănăstirea Tismana s-a transformat în 
mănăstire de călugărițe, stareță fiind maica Frumenţia de la 
mănăstirea Horez-Vâlcea”202. 

Ieromonahul Ioasaf de la schitul Pahomie și maicile de la 
Bistriţa olteană, au susținut grupurile de luptători din zona Arnota203. 

La mănăstirea Cetăţuia, din zona Câmpulung-Muscel, stareţul 
Pimen Bărbieru, a binecuvântat și susținut moral și material gruparea 
colonelului Gheorghe Arsenescu204, (Banda Arsenescu), atunci când 
s-a constituit și a depus jurământul la mănăstirea Cetăţuia, „iar mai 
târziu, stareţul a înlesnit acestora să țină ședințe în mănăstire”205. 


Fostul prefect al Jandarmeriei Odesa a fost adăpostit la 
mănăstirile Polovraci și Govora, între anii 1945 şi 1949, şi chiar în 
București, la mănăstirea Antim206. 


202 Cristina Păiușan, Radu Ciuceanu, Biserica Ortodoxă Română sub regimul comunist, 
vol. 1 (1945-1958), Bucureşti, I.N.S.T., 2001, d. 88, p. 178. Nota informativă este din 14 
februarie 1950. 

203 Maica stareță de la Bistrița olteană trimitea periodic alimente celor din munți cf. 
Adrian Nicolae Petcu, Participarea Bisericii Ortodoxe Române la rezistența 
anticomunistă, p. 196. Au fost arestate șase maici care ţineau legătura cu cei din 
munți. Mănăstirile Arnota și Horezu au sprijinit în anii 1946 şi 1947 mișcarea de 
rezistență condusă de Ciritescu Ion cf. Cristina Păiușan, Radu Ciuceanu, Biserica 
Ortodoxă Română sub regimul comunist, vol. 7 (1945-1958), București, I.N.SIT., 2001, 
d. 154, p. 293. Despre “Grupul Arnota” a se vedea Monica GRIGORE, Grupul Arnota, 
un episod al rezistenței anticomuniste românești din nordul Olteniei, în vol. Mișcarea 
armată de rezistență anticomunistă din România... p. 99-110. 

204 A se vedea Constantin Voicescu, Oameni ai Bisericii în rezistența anticomunistă din 
munții şi codrii României, în Analele Sighet, vol. 2, p. 290. În faţa stareţului au jurat 
credință neamului şi regelui și se legau să lupte până la moarte împotriva 
comunismului cf. Adrian Nicolae Petcu, Participarea Bisericii Ortodoxe Române la 
rezistența anticomunistă, p. 196. 

205 Cristina Păiușan, Radu Ciuceanu, Biserica Ortodoxă Română sub regimul comunist, 
vol. 7 (1945-1958), București, I.N.S.T., 2001, d. 154, p. 293. 

206 Mai ales după ce duhovnicul său, părintele Gherasim Bica va deveni exarh al 
Arhiepiscopiei Bucureștilor cf. Adrian Nicolae PETCU, Participarea Bisericii Ortodoxe 
Române la rezistența anticomunistă.., p. 189 și nota 10. A fost condamnat la 25 de ani 
de muncă silnică « sub acuzaţia de colaboraţionism cu guvernele Gigurtu-Antonescu, 
pentru naționalism și antibolșevism ». Ministrul Justiţiei de atunci, Lucrețiu 
Pătrășcanu, i-a admis rejudecarea procesului, dar după aproape un an de zile, 
ministrul fiind el însuși acuzat de naționalism și arestat, procesul a fost suspendat. 
Am preluat și noi informaţiile Domnului Nedic Lemnaru, informaţii transmise în 


Ieromonahul Victor Ignat, potrivit unei note informative din 25 
marte 1949, era în legătură cu o „organizaţie subversivă”, deoarece a 
ascuns în mănăstirea Bogdana, jud. Bacău, armament207. 

Călugărul Gherasim Gavril, de la Peștera lalomicioarei 
adăpostea în schit mai mulţi legionari din mișcarea de rezistenţă, 
veniţi acolo sub masca excursioniștilor208. 

Stareța Volosenco a schitului Guranda, Jud. Botoșani a fost 
menţionată într-o Notă informativă deoarece „a afirmat în octombrie 
1948 că o călugăriță de la mănăstirea ei s-a lăsat schingiuită și nu a 
denunţat pe legionarii ascunși la dânsa”209. 

La mănăstirea Ciolanu din jud. Buzău, ieromonahul Macarie 
Bucur era acuzat că păstra protretul lui Corneliu Zelea Codreanu și că 
era în legătură cu elementele legionare din munţii Bucovinei, prin 
intermediul călugărului Zosima Târâlă de la mănăstirea Dălhăuțţi- 
Vrancea210. Tot aici ieromonahul Ioasaf Popa, acuzat ca legionar de 
propagandă contra U.R.S.S. a ascuns în mănăstire pe legionarul 
Corneliu Mavrocordat21 1. Ironia soartei face ca același părinte Ioasaf 
Popa, împreună cu călugării Bonifatie Podoleanu și Teofil Mocăniţă, să- 
] ascundă pe Constantin Burduceafost ministru al Cultelor, „ căruia i-au 
procurat buletin fals, înlesnindu-i și fuga din ţară printr-un canal 
ilegal”2 12. 


Cuvântul înainte al volumului Nichifor Crainic, Soim peste prăpastie. Versuri inedite 
create în temnițele Aiudului, Editura Roza Vânturilor, București, 1990, pp. 5-6. 

207 Cristina Păiușan, Radu Ciuceanu, Biserica Ortodoxă Română sub regimul comunist, 
vol. 1 (1945-1958), București, I.N.S.T., 2001, d. 61, p. 120. 

208 Cristina Păiușan, Radu Ciuceanu, Biserica Ortodoxă Română sub regimul comunist, 
vol. 7 (1945-1958), București, I.N.S.T., 2001, d. 104, p. 205. 

209 Cristina Păiușan, Radu Ciuceanu, Biserica Ortodoxă Română sub regimul comunist, 
vol. 7 (1945-1958), București, I.N.S.T., 2001, d. 61, p. 120. 

210 Cristina Păiușan, Radu Ciuceanu, Biserica Ortodoxă Română sub regimul comunist, 
vol. 7 (1945-1958), București, I.N.S.T., 2001, d. 61, p. 120-121. 

211 Cristina Păiușan, Radu Ciuceanu, Biserica Ortodoxă Română sub regimul comunist, 
vol. 7 (1945-1958), Bucureşti, I.N.S.T., 2001, d. 104, p. 205. El a mai fost ajutat și de 
călugărițele: Antonia Alexe, Partenia Pascu și Emilia Stroe, camuflându-l în 
mănăstirea buzoiană Barbu, sub numele fals de Dumitrescu Corneliu cf. Ibidem, d. 
154, p. 293. 

212 Cristina Păiușan, Radu Ciuceanu, Biserica Ortodoxă Română sub regimul comunist, 
vol. 7 (1945-1958), București, I.N.S.T., 2001, d. 154, p. 293. Este vorba de un Referat al 
Direcţiei Inspecţii din M.A.I. despre mănăstirile ortodoxe din R.P.R., din 20 iunie 
1955, 


Călugărițele Severica ludita și Dumitru Atenia de la mănăstirea 
Rătești, din judeţul Buzău, au sprijinit membri ai grupărilor de 
rezistență, „urmăriți de organele MAI. pentru activitățile 
contrarevoluționare, și pe studentul, Popescu Puiu, urmărit pentru 
activitatea desfășurată în organizaţia „Pajura Neagră”213. 


Părintele Arsenie Boca, starețul mănăstirii Sâmbăta de Sus, în 
iarna anilor 1944-1945 îl adăposteşte pe Nichifor Crainic214, acuzat 
de comuniști ca unul dintre susținătorii mareșalului Ion Antonescu. 
Tot el era acuzat, în anul 1949, că, împreună cu călugărul Andrei 
Făgeţeanu de la mănăstirea Govora, jud. Vâlcea, strâng ajutoare pentru 


213 Cristina Păiușan, Radu Ciuceanu, Biserica Ortodoxă Română sub regimul comunist, 
vol. 7 (1945-1958), București, I.N.S.T., 2001, d. 154, p. 293. 

214 Născut la 12 decembrie 1889 la Bulbucata-Ilfov, cu numele de Ion Dobre, a fost 
profesor la Facultatea de Teologie de la Chișinău și mai apoi la București, unde a 
înființat Catedra de Ascetică și Mistică. Poet eseist, ziarist, om politic, va colabora la 
prestigioase reviste din ţară, două conduse chiar de el: Calendarul și Gândirea (1926- 
1944), fiind principalul animator al gândirismului tradiționalist. Ca om politic a fost 
Secretar general în Ministerul Cultelor și Artelor (1926), deputat de Vlașca (1917) şi 
Ministru al Propagandei Naţionale (1940-1941), Menbru al Academiei Române în 
1940, în locul lui Octavian Goga. În anul 1945 a fost exclus din Universitateși 
condamnat la închisoare pe viaţă, s-a predat în 1947 și a fost eliberat după 15 ani, de 
la Aiud, în aprilie 1962. A se vedea Pr. prof. dr. Mircea PĂCURARIU, Dicţionarul 
teologilor români, Editura Univers Enciclopedic, București, 1996, p.; ***, Biserica 
întemnițată. România 1944-1989, Institutul Naţional pentru Studiul Totalitarismului, 
Colecţia Dicţionare, Bucureşti, 1998, p. 164. De asemenea, Memoriale din lucrarea 
Nichifor Crainic, Puncte Cardinale în Haos, ediția îngrijită de Magda Ursache și Petru 
Ursache, Editura Timpul, lași, 1996, p. 232-237. Redăm aici un pasaj semnificativ al 
acestei încercări neuitate de Crainic și transmisă nouă prin intermediul memoriilor 
sale: « în asemenea condiţii e preferabil să nu mai fii profesor decât să faci umbră 
încovoiată celui care ai fost. Iar ceea ce am fost eu ca profeor și scriitor e suficient că 
să nu mi se poată șterge urmă în neant. Viitorul românesc - că fără îndoială există pe 
undeva și acest viitor clocit în ouă de vulturi - va cunoaște pe acest Voitec numai 
legat de numele meu sau al lui loan Petrovici, eliminaţi din Universitatea românească 
de un discipol al genial-mondialului Ghelerter » cf. Nichifor Crainic, Zile albe -Zile 
negre. Memorii I, Ediţie îngrijită de Nedic Lemnaru, București, 1991, pp. 386-387. 
Interesant şi ceea ce continuă autorul memoriilor!!! A se vedea şi A.C.N.S.A.S, fond 
informativ, dosar 2637, vol. 2, fila 86-91, 349-350; N. Crainic, Pribeag în țara mea. 
Mărturii din închisoare. Memoriu - răspuns la actul meu de acuzare, ed. îngri. de Al. 
Condeescu, București, Muzeul Literaturii Române, | f.a.], p. 42-43 la Adrian Nicolae 
PETCU, Participarea Bisericii Ortodoxe Române la rezistenţa anticomunistă, p. 190 și 
nota 11. 


legionarii ce vin să-i viziteze”215. 

Și în alte schituri sau mănăstiri se colectau ajutoare pentru 
elementele din rezistență, precum la Bistriţa moldavă, Rogozu, din 
fostul judeţ Râmnicu-Sărat, Lainici, Cheia-Prahova216. 

O altă mănăstire implicată în mișcarea de rezistenţă, datorită 
starețului acesteia, fostul mitropolit al Chișinăului, Efrem 
Enăchescu217 a fost mănăstirea Cernica. Într-o sinteză a D.GSP. 
privind evenimentele importante în problema cultului ortodox, din 
luna septembrie 1948 se specifica că: „ Fostul mitropolit al Chiţinăului, 
Efrem Enăchescu, după ce a fost pus în retrageredin ofociu la data de 
17 septembrie a.c. s-a retras la mănăstirea Cernica, unde este stareţ. 
Aici grupează elemente dușmănoase, antisovietice, fugite din 
Basarabia, în jurul său, pentru a putea la timpul potrivit să ajute 
„Biserica și Statul”218. 

Mănăstirile supravegheate de către arhiereul Pavel Șerpe, 
delegat al patriarhului Justinian, Pasărea (200 călugăriţe), Țigănești 
(250) şi Ciorogârla (80) au fost semnalate, în aceeași Sinteză a D.G.S.P, 
ca centre de rezistență ale Bisericii și ccredinţei lui Hristos. La 
mănăstirea Pasărea, arhiereul Pavel Șerpe „ face vizite dese însoţit de 
indivizi susăecți, dintre care și elemente provenite din cadrele 
deblocate ale armatei. Călugărițele acestei mănăstiri s-ar afla 
constituite în grupe care ţin ședințe cu caracter subversiv, făcând 
propagandă chiar fățiș contra guvernului. În această acţiune se 


215 Cristina Păiușan, Radu Ciuceanu, Biserica Ortodoxă Română sub regimul comunist, 
vol. 7 (1945-1958), Bucureşti, I.N.S.T., 2001, d. 61, p. 121. 

216 Călugărul Nicodim Munteanu colecta în 1949, la Bistriţa ajutoare. La Rogozu, 
călugărița Varvara era implicată în aceste colecte, iar la Lainici se ocupa călugărul 
Vulpan cf. Cristina Păiușan, Radu Ciuceanu, Biserica Ortodoxă Română sub regimul 
comunist, vol. 1 (1945-1958), București, I.N.S.T., 2001, d. 61, p. 120. 

217 Efrem Enăchescu (1893-1968) s-a călugărit la mănăstirea Stânișoara, în anul 
1910. A fost stareţ la mănăstirea Cozia între anii 1922-1928 și din anul 1930 până în 
anul 1936 a fost exarh al mănăstirilor din Eparhia Râmnicului. Din anul 1938 până în 
anul 1943 a fost arhiereu vicar şi Locţiitor de Arhiepiscop al Chișinăului. Arhiepiscop 
şi Mitropolit al Chișinăului din 12 ianuarie 1944, nevoit ulterior să se pensioneze 
vezi... 

218 Cristina Păiușan, Radu Ciuceanu, Biserica Ortodoxă Română sub regimul comunist, 
vol. 1 (1945-1958), București, Institutul Naţional pentru Studiul Totalitarismului, 
2001, d. 28, p. 82. 


evidențiază Magdalena Pene, stareţa mănăstirii” 219. 

Această activitate „suspectă” a călugărilor și călugărițelor din 
mănăstirile din jurul Bucureştiului a fost atent monitorizată de către 
informatorii securităţii. Erau atent supraveheaţi ierarhii Efrem 
Enăchescu, Eugen Laiu, Pavel Şerpe. 

O notă informativă, din 13 decembrie 1948, care îi privea pe 
aceşti trei ierarhi arăta că: „ În luna iulie a.c., în timp ce patriarhul era 
la Moscova, Arhiereul Pavel $erpe a dat aprobare ca la mănăstirea 
Pasărea să locuiască 30 de zile, fără să platească hrană și chirie 
numitul Vasile Caligariu, cu soţia, fost militar activ, epurat din armată 
care în capitală avea domiciliul în str. Armașului nr. 12. Acesta era 
vizitat de Pavel Șerpe, când venea la mănăstire și vorbea aproape zilnic 
la telefon cu Bucureștiul. Tot timpul cât a stat la mănăstire, a locuit la 
maica Elisabeta Cherciu de unde a dispărut în luna septembrie a.c. să 
spună unde pleacă”220. 

În codrii Dobrogei, mișcarea de rezistență a fost condusă de 
aromânul Gogu Puiu, fiul preotului din comuna Mihai Kogălniceanu, 
rântors în 1947 din emigrare. Printre oamenii bisericii căzuţi la 
datoria apărării patriei de ateism și comunism s-au numărat studenţi 
şi preoţi: Anastasie Fotu221, student în teologie din comuna Mihai 
Viteazu, preoţii Gheorghe Șerban222, din comuna Corbii de Jos- 
Constanţa, condamnat pentru participare activă la Rezistenţa din 
Dobrogea223, Gheorghe Comănici, din comuna Nuntași, lon Stere, din 


219 Cristina Păiușan, Radu Ciuceanu, Biserica Ortodoxă Română sub regimul comunist, 
vol. 1 (1945-1958), București, Institutul Naţional pentru Studiul Totalitarismului, 
2001, d. 28, p. 82-83. 

220 Cristina Păiușan, Radu Ciuceanu, Biserica Ortodoxă Română sub regimul comunist, 
vol. 1 (1945-1958), București, Institutul Naţional pentru Studiul Totalitarismului, 
2001, d. 39, p. 104. 

221 Constantin VOICESCU, Oameni ai Bisericii în rezistența anticomunistă... p. 283. 

222 Constantin VOICESCU, Oameni ai Bisericii în rezistența anticomunistă..., p. 283; 
Adrian Nicolae PETCU, Participarea Bisericii Ortodoxe Române la rezistența 
anticomunistă... p. 196. Preotul Gheorghe Șerban a fost împușcat la Baia Mare în 
primăvara anului 1951, sub pretextul evadării. 

223 Despre rezistența din Dobrogea a se vedea Eugen ȘAFRAN, Aspecte din rezistența 
românească împotriva sovietizării.., p. 230-234. Au existat grupurile de rezistenţă: 
Pădurea Babadag, Grupul fraților Croitoru, Grupul Tătarilor, Mișcarea națională de 
rezistență, Grupul „Portul Constanţa”, Lotul „Spitalul Militar Constanţa”. 


comuna Lunca-Tulcea, Dumitru Mihăilescu224, din comuna Ciocârlia- 
Constanţa, Aurel Lazarov. 

În cadrul Mişcării Naţionale de Rezistență - Dobrogea au făcut 
parte, cu precădere intelectuali, învăţători și preoți. Dintre ultimii 
menționăm pe Gheorghe vasiliu, din Cernavodă, arestat și condamnat 
pentru la 5 ani, Oprişan Ion, din Ostrov, condamnat la 6 ani, Bolocan 
Filimon, Saligny, condamnat la 18 ani, Samoilă Teodor, Cernavodă, 
condamnat la 16 ani, Popescu Stelian, Constanţa, condamnat la 20 de 
ani. Mulţi dintre acești preoţi au săvârșit, de Sfintele Paști ai anului 
1952, Slujba Învierii, în condiţii de temniță225. 


Apariţia grupărilor anticomuniste înarmate, ca răspuns la 
disidenţa iugoslavă este documentată și în Vrancea, în acel spaţiu 
mioritic autentic, acolo unde va funcționa gruparea lui lon 
Paragină226. Ion Paragină, absolvent al Facultăţii de Litere şi Filosofie 
din Bucureşti, fost legionar, se retrage în zona natală și organizează, 
împreună cu alți localnici un grup de rezistență anticomunistă. În 


224 Împreună cu scriitorul Alexandru Scărişoreanu şi cu Gh. Filiu, din Cobadin, a 
inițiat un comitet pentru organizarea luptei anticomuniste. A fost arestat la 18 iulie 
1949, securiștii i-au devastat casa și l-au bătut în prezenţa copiilor. A fost ucis de 
Securitate cu transporturile morții din anul 1950. 

225 Constantin VOICESCU, Oameni ai Bisericii în rezistența anticomunistă... p. 284- 
285. 

226 Ion Paragină avea în urmă o bogată activitate legionară, care începuse în anul 
1940, în timpul studenţiei, activând în cadrul Centrului Studenţesc Legionar București 
iniţiat fiind de Octavian Voinea. După arestarea acestuia, în anul 1948, Paragină va 
conduce organizaţia legionară din sectorul Panciu. Grupului Paragină i se va alătura 
în anul 1948 și Mihai Timaru, militar, trecut în rezervă în anul 1947, ca urmare a 
refuzului de a se înscrie în PCR. A se vedea Eugen Şahan, Aspecte din rezistența 
românească împotriva sovietizării în perioada martie 1944-1962, în Analele Sighet, 
vol. 2, p. 227-229; Constantin Voicescu, Oameni ai Bisericii în rezistența 
anticomunistă din munţii și codrii României, în Ibidem, p. 281-283; Mihai Timaru, 
Amintiri despre grupul paragină, în Analele Sighet, 3, p. 256-261; Laura Stancu, Liviu 
Burlacu, Organizaţia de rezistență „Paragină” în atenția Securităţii, în volumul: 
CNSAS Studii 1, în colaborare cu Fundaţia „Konrad Adenauer”, Totalitarism și 
rezistență, teroare și represiune în România comunistă, București, 2001, p. 146-153; 
Laura Vlădoiu-Stancu, Liviu Burlacu, „Manualul haiducului”- cod de instructaj al 
organizaţiei de rezistență „Paragină”, în vol. CNSAS, Arhivele Securităţii, Editura Pro 
Historia, Bucureşti, 2002, p. 219-228; Silviu B. Moldovan, Rezistenţa anticomunistă 
din România și „defecţiunea titoistă”, în CNSAS Studii 2, Mișcarea armată de rezistență 
anticomunistă din România 1944-1962, Editura Kullusys, București, 2003, p. 419. 


Memoriile sale, păstrate în manuscris, mărturiseşte că prin 
organizarea acestei mișcări dorea „să menţină în Vrancea un spirit de 
frondă împotriva comunizării şi menţinerea făcliei până la marea 
insurecţie”227. 

În cazul unui conflict armat între Stalin și Tito, trupele sovietice 
ar fi trecut pe la Mărășești și Focşani, iar gruparea vrânceană ar fu 
putut avea un rol important de stăvilire a inamicului comun228. 
Rezistenţa era condusă de o puternică dragoste de ţară și de Neam, 
cum mărturisește Paragină în Memoriile sale: „ lubeam pe Creatorul 
Dumnezeu, iubeam fierbinte neamul şi țara românească, iubeam 
dreptatea și libertatea omului, aveam atașamentul de o autentică 
democraţie și de spiritul înalt și etic al politicii... La baza acţiunilor 
noastre, nu sta ura, ci dragostea. Dacă pe adversarii noștri, care voiau 
să ne ucidă nu-i puteam iubi, ura împotriva lor nu sălășluia în inima 
noastră”229. 

În sprijinul grupării au venit monahii schiturilor Muşunoaile, 
Brazi, între care menţionăm pe Teodosie Filimon, Evghenie Hulea, 
Nichifor Ilie Emilian și mai ales preotul Ștefan Marcu, acesta fiind și 
duhovnicul fraţilor Paragină230. Participarea cestor clerici, preoți de 


227 Jon Paragină, Frânturi din viaţa unui Partizan, mss., fila 15. Mulţumim pe această 
domnului Ionuţ Corduneanu, finul de botez al părintelui Ștefan Marcu, pentru 
bunăvoința de a ne fi pus la dispoziție manuscrisul eroului Paragină. 

228A se vedea situația din anul 1944, când soldaţii Armatei Roșii, la intrarea în 
comuna Păunești- Vrancea, au pus un indicator pentru camarazii lor: „Ocoliţi, sat de 
partizani!” cf. Mihai Timaru, Am fost ofiţer al armatei regale române și nu puteam să 
absentez de la lupta armată anticomunistă din Munţii Vrancei, în Memoria, nr. 20, p. 
116. Când rușii au venit s-au tras clopotele la toate Bisericile, la cererea primarului și 
oameniii au ieșit toți înarmaţi în centrul comunei. Au fost împușcați mortal opt 
soldați ruși, iar răniții au fost transportaţi de oameni la spitalul din Adjud. Cei 
dezarmaţi au fost scoși la drumul naţional și lăsaţi acolo fără arme. În luna 
pus la șoseaua naţională, unde era indicatorul spre comuna Păunești, o placă în care 
scria în rusă: „Intrarea în Republica Păunești”cf. Ionuţ Corduneanu, Preoţi în 
rezistența anticomunistă din Vrancea, mss., lucrare de seminar la disciplina pe care o 
predau IBU, în anul 2000. 

229 Ion Paragină, Frânturi din viața unui Partizan, mss., fila 16. 

230 S-a născut la 28 noiembrie 1906, în satul Poiana, judeţul Vrancea, într-o familie de 
tradiție preoțească, unul dintre bunici, preotul Ion Danţiș, din Nistorești, era 
considerat “patriarhul Vrancei”. A urmat cursurile Seminarului Teologic “Sfântul 
Gheorghe” din Roman, pe care l-a absolvit în anul 1928, apoi cele ale Facultății de 


mir sau călugări, la mișcarea de rezistență, le va aduce condamnări de 
zeci de ani. 

Un rol important l-au jucat schiturile Brazi și Mușunoaiele, 
punte de legătură și de aprovizionare a luptătorilor, prin sprijinul 
efectiv al respectivilor stareți: Teodosie Filimon și Evghenie Hulea, așa 
cum mărturisește Ion Paragină: „tot în vara aceea (1948 n.n.), am 
stabilit două puncte, prin care puteam fi aprovizionaţi cu alimente: 
schitul Mușunoaiele și schitul Brazi, respectiv prin starețul Evghenie 
Hulea și stareţul Teodosie Filimon'231. 

Ieromonahul Teodosie, starețul de la Brazi, era „un on voinic și 
energic - cum ni-l prezintă Ion paragină - avea un orizont politic și 
filosofic”232. A trebuit să-și părăsească chinovia, stabilindu-se în 
tabăra luptătorilor. Starețul îi hrănea cu merinde duhovnicești, așa 
cum relatează Mihai Timaru: „loată această atmosferă de viață 
spirituală și de trăire patriotică, pe care o duceam în grup, era 
întreținută de părintele stareţ de la schitul Brazilor... care duminica 


Teologie din Iași. Va preda religia între anii 1929-1931 la Școala Normală din Focșani 
şi se va căsători cu domnișoara Elena Chifulescu, naș fiind de liderul Mişcării 
Legionare, Corneliu Zelea Codreanu. Va fi hirotonit pentru parohia Nistorești, unde 
va sluji de la 1 decembrie 1931. Despre Părintele Ștefan Marcu a se vedea: 
***Anuarul Eparhiei Romanului-1936, Institutul de Arte Grafice „Marvan”, SAR, 
București; ACNSAS, fond Documentar, dosar 74, vol. 6; AMJDIN, fond Penal, dosar 
12945, vol. 1, 3; ANIC, fond DGP, dosar 76/1946; ATMII, fond Penal, dosar 
143/ Vrancea, vol. 2, 5; BEJAN, Dumitrie, Vifornița cea mare, Editura Tehnică, 
București, 1996; *** Biserica întemnițată. România 1944-1989, Institutul Naţional 
pentru Studiul Totalitarismului, p. 266-67; ***The Imprisoned Church. Romania 1945- 
1989, INST, Bucharest, 1999; Vasile MANEA, Preoţi ortodocși în închisorile comuniste, 
ediţia a I-a, revăzută și îmbunătăţită, Editura Patmos, 2001, p. 158-159; ENE Ionel, 
IVAN Silviu Mihai, Jertfă în spaţiul mioritic, p. 101-104. De curând tânărul cercetător 
Adrian Nicolae Petcu, alături de Părintele Conf. Dr. Ionel Ene, pune în lumină o serie 
de date noi despre regretatul Părinte Ştefan Marcu în articolul Un slujitor vrâncean - 
Părintele Ștefan Marcu, publicat în revista Rost, nr. , 2005. 

231 Ion Paragină, Frânturi din viața unui Partizan, mss., fila 15. Născut la 07.06.1907 în 
comuna Matca, jud. Galaţi. A trecut la Domnul la 9 iulie 1996, la mănăstirea Cernica, 
unde a fost înmormântat. A avut rangul de protosinghel cf. *** Biserica întemnițată. 
România 1944-1989, Institutul Naţional pentru Studiul Totalitarismului, p. 187-188; 
Vasile MANEA, Preoți ortodocși în închisorile comuniste, ediţia a II-a, revăzută și 
îmbunătățită, Editura Patmos, 2001, p. 110-111; ENE Ionel, IVAN Silviu Mihai, Jertfă 
în spaţiul mioritic, p. 71. 

232 Constantin Voicescu, Oameni ai Bisericii în rezistența anticomunistă din munții și 
codrii României, p. 282. 


oficia slujbe religioase, ţinea predici, ne citea din Evanghelie, ne vorbea 
despre viaţa lui lisus233”. 

Teodosie Filimon va fi condamnat de tribunalul militar Galaţi, 
prin sentința nr. 841/1950, la 15 ani muncă silnică în contumacie234, 
3 ani degradare civică și 15000 lei cheltuieli de judecată, și arestat abia 
la 17 august 1956. La anchetă Ion Paragină a declarat că l-a cunoscut 
prin intermediul lui Octavian Voinea235. În închisorile de la Aiud (şase 
ani) şi Gherla (doi ani) a oficiat zilnic Sfânta Liturghie. 

Luptătorii rezistenței vrâncene au participat la slujba Învierii 
Domnului, a anului 1949, la parohia din Satul Nou, invitaţi fiind de 
preotul Butnaru Neculai, al cărui fiu va fi arestat și condamnat între 
anii 1949-1952236. Dar îmbrăcaţi țărăneşte au trecut neobservaţi. 

În toamna anului 1949 printre cei arestaţi se numără şi stareţul 
Evghenie Hulea237 şi monahul Nichifor Ilie Emilian238 de la schitul 


233 Constantin Voicescu, Oameni ai Bisericii în rezistența anticomunistă din munții și 
codrii României, p. 282. 

234 Contumacia este 

235 Cf. A.C.N.SA.S, Fond penal, Dosar nr. 17/7, vol. IV, fila 118. 

236 Constantin Voicescu, Oameni ai Bisericii în rezistența anticomunistă din munții și 
codrii României, p. 282 și ENE Ionel, IVAN Silviu Mihai, Jertfă în spațiul mioritic.., p. 
42-43, 

237 Născut la 17 ianuarie 1906; decedat la 23 octombrie 1962, în comuna Pufești, jud. 
Vrancea. A fost călugăr mai întâi la schitul Sihastru și apoi la Mușunoaiele. A fost 
hirotonit la data de 9 august 1935 și arestat la data de 11 06 1950 cf. *** Biserica 
întemnițată. România 1944-1989, Institutul Naţional pentru Studiul Totalitarismului, 
p. 225; Vasile MANEA, Preoţi ortodocși în închisorile comuniste, ediția a II-a, revăzută 
şi îmbunătăţită, p. 129; ENE Ionel, IVAN Silviu Mihai, Jertfă în spațiul mioritic, p. 89. 
Suspectat că desfășoară o activitate legionară i se deschide un „dosar de acțiune 
individuală”, la 16.02. 1958 cf. A.C.N.SA.S, dosar penal, I 2810, f. 1. Dosarul a fost 
închis la data de 19.08. 1963. Scopul deschiderii dosarului este de a stabili care este 
activitatea clandestină legionară pe care o desfășoară eventual în prezent; care sunt 
legăturile cu elementele legionare eliberate din penitenciar și în ce constau acestea; 
formele și metodele de acţiune folosite de acești oameni”. Dosarul a fost clasat la 
arhiva secției „C” a Regiuniii M.A.I. Galaţi, întrucât cel în cauză a decedat. Foarte 
interesant este faptul că, în dosar, la fila 27, la punctul „viciile de care este 
predominat” se precizează: „ fără vicii”. Cei care au semnat note informative 
împotriva lui au fost: Neacșu Ion, Coman Vasile și Merlușcă Olimpia, cazată gratuit la 
Mușunoaiele deoarece suferea de T.B.C. a fost recrutată ca informatoare. 

238 Născut în comuna Homocea, la data de 12.02. 1905 și decedat la 5 octombrie 1980 
la Mănăstirea Cernica; frate la mănăstirea Sihastru-Vrancea și călugărit la Neamţ în 
anul 1934, mutat la Sihăstria în 1939 și apoi la Mușunoaiele, în anul 1949 cf. *** 


Muşunoaiele. 

Primul, în calitate de călugăr la schitul Mușunoaiele „a sprijinit 
activitatea clandestină a „bandei Paragină, bandă cu caracter 
legioanar”, fiind condamnat, prin sentinţa nr. 814/1950 a Tribunalului 
Militar Galaţi, la 8 ani închisoare corecțională, 40000 lei amendă 
corecțională, 1 an interdicție, 3000 lei cheltuieli de judecată239. 
„sprijinire în ajutoare cu alimente a elementelor legionare din banda 
Paragină, cu toate că cunoștea activitatea pe care o desfășurau aceștia, 
nu i-a denunţat organelor de stat”240. 

De asemenea, „in această perioadă este cunoscut că a găzduit 
ostași nemți rămași din armatele fasciste pe care i-a alimentat și 
ascuns de autorități. După eliberare din penitenciar continuă să 
întrețină relaţii cu o serie de elemente dușmănoase”241. Era o 
obișnuinţă în acel timp de a proteja soldaţii nemți rămași în spatele 
frontului după retargerea trupelor germane și care erau vânaţi de 
către sovietici. Și în satul Irești, comuna Vidra-Vrancea, pe dealurile 
satului se ascundea un asemenea soldat. 

Călugărul Nichifor Ilie Emilian a fost condamnat pentru 
omisiune de denunţ, prin sentința 841/1950 pentru activitate 
subversivă la adresa Statului, implicat în Banda Paragină : „ocupându- 
se cu cazarea şi recrutarea elementelor ce voiau să intre în bandă”242. 
Conform declaraţiei lui Mihail Timaru „ a fost implicat aducerea 
ofițerului german Otto la locul întâlnirii ce-l avea cu Gheorghe 
Filimon”243. 

A suportat o pedeapsă de 3 ani la Aiud, după care completează 
un angajament de domiciliu în comuna Fitionești-Vrancea și se va 
prezenta la postul de poliție pentru viză, de două ori pe lună timp de 6 
luni244. 


Biserica întemnițată. România 1944-1989, Institutul Naţional pentru Studiul 
Totalitarismului, p. 305; Vasile MANEA, Preoți ortodocși în închisorile comuniste, 
ediţia a II-a, revăzută și îmbunătăţită, p. 179 ; ENE Ionel, IVAN Silviu Mihai, Jertfă în 
spațiul mioritic, p. 113. Vezi şi A.C.N.S.A.S, fond informativ, D 2634, fila 1 și 2. 

239 A.C.NS.A.S, fond informativ, dosar P 17/7, vol. IV, f. 242. 

240 A.C.N SAS, fond informativ, I 2810, f. 1 şi 2. 

241 ACN S.A.S, fond informativ, I 2810, f. 11. 

242 ACN S.A.S, fond informativ, D 2634, f. 10. 

243 ACN S.A.S, fond informativ, D 2634, f. 84. 

244 ACN S.A.S, fond informativ, D 2634, f. 9. 


Ajunge în anul 1957, la mănăstirea Căldărușani, recomandat 
fiind de preotul Iliescu Gheorghe Brezoaie, de la Biserica Albă și de 
protopopul Gheorghe Ciocan, de la parohia Sfântul Nicolae Buzești245. 
Într-o notă informativă din 07.09.1961, agentul Dumbravă, alias 
călugărul Arsenie Dumitru, arăta că „a fost ajutat de preotul Iliescu 
Gheorghe care a intervenit pe lângă episcopul Teoctist Arăpașu, 
aprobându-se trasferarea”246. 

Aici începe să fie urmărit, din 8 aprilie 1958, când i se deschide 
un dosar de verificare individuală247. 

Maiorul Rusu loan și lucrătorul operativ lt. Maj. Neda Gh. au 
propus închiderea dosarului de verificare deschis călugărului Nichifor 
Emilian şi clasarea materialelor la secția „C”: „ întrucât în perioada de 
verificare s-a stabilit că elementul urmărit nu desfășoară activitate 
dușmănoasă, iar materialele administrative în acest timp sunt de mică 
importanţă...”. Șeful Direcţiei, lt. Col. Dumitrașcu Alex. consideră că: 
„cel în cauză să fie lucrat prin agentură în cadrul dosarului de 
problemă, întrucât prin trecutul său este posibil ca oricând să se pună 
în slujba dușmanului”248. 

Din materialele furnizate de agentul „Diaconu Nicolae”, intrat în 
acțiune în martie 1959, rezultă că Nichifor Emilian „este semnalat că ar 
desfășura activitate contrarevoluţionară, întreținând legături în 
mănăstire numai cu elemente reacționare din conducerea mănăstirii, 
cum ar fi stareţul Cristea Gherasim, cunoscut că întreţine relaţii cu un 


245 ACN SAS, fond informativ, D 2634, f. 14. 

246 A CN S.A.S, fond informativ, D 2634, f. 52. 

247 A CNSAS, fond informativ, D 2634, f. 10. 

248 ACN.SA.S, fond informativ, D 2634, f. 24. Printre cei care îl urmăreau se afla și 
călugărul Arsenie Dumitru, din mănăstire, cu care Nichifor Emilian controla stupii, 
agent al Secţiei M.A.I. Snagov, cu numele conspirativ „Dumbravă Gh.” Agentul 
Dumbravă „a fost instruit să creeze relaţii cât mai apropiate cu obiectivul cu toate că 
au existat fricțiuni între ei. În acest sens, agentul într-o împrejurare favorabilă, va 
cere scuze lui Nichifor Emilian pentru faptul că nu i-a dat întotdeauna respectul 
cuvenit, însă pe viitor își va da silința să se comporte corespunzător, ținând cont că 
este mai în vârstă decât el” cf. A.C.NS.A S, fond informativ, D 2634, f. 48. Era urmărit 
de mai mulţi agenţi între care menţionăm pe: Lambescu Tudor, Ionescu Valentin, 
Dumbravă Gheorghe, Arbore, Diaconu Nicolae, Bogdan Ilon. Ofițerii care 
instrumentau cazul, din cadrul Direcţiei M.A.I. Snagov erau următorii: lt. Col. 
Dumitrașcu Alexandru, maiorul RUSU Ion, căpitanul Goia Nuță, lt. Maj. Neda 
Gheorghe, lt. Maj. Băloiu. Atâţia la unul singur!!! 


legionar din comuna Snagov, Dincă Atanasie, arhiereu, fost legionar, 
Moraru Mihail economul și alţii. Relaţii foarte apropiate a întreținut cu 
preotul Vasilache Vasile, în prezent arestat pentru activitate 
legionară”249. 

În mişcarea de rezistenţă a fost implicat, aşa cum am amintit. 
Era duhovnicul fraţilor Paragină, pe care îi sfătuia în repetate rânduri. 
Ion Paragină povesteşte, în memoriile sale, de călătoria spre 
Nistoreștii părintelui Ștefan Marcu, trecând pe la Chilienii Burcei250 și 
de convorbirile cu acesta: 

„La poarta preotului Marcu, doi tineri se opresc și cer găzduire. 
Ne-a ieşit în cale o fetişoară, Mihaela de 12 ani. Cristea, care mai fusese 
pe acolo, spuse cine este și că vrea să stea de vorbă cu părintele. Fata a 
dat din umeri, și a spus că părintele nu-i acasă, dar ne-a spus să 
aşteptăm... Mămica, nu este nici ea casă. E plecată la Focșani... Târziu 
veni fetița şi ne spune că părintele ar putea veni tocmai la noapte și 
trebuie să mai așteptăm dacă vrem a sta de vorbă cu el... Seara a venit 
părintele însoţit de avocatul Costin Atanasiu - amândoi erau căutaţi de 
securitate. Am ieșit în grădină, sub poala muntelui și am stat îndelung 
de vorbă. Îmi aduc aminte de vorbele sale: „ cine se pune în slujba 
binelui, adună puzderie de dușmani în jurul său. Aici satana își 
concentrează cohortele sale de diavoli. Uneori e bună și sabia de la 
cingătoare, dar sabia spiritului e cea mai eficace împotriva răului. Nu 
suntem într-o extremă, suntem într-o permanenţă ce cade pe centrul 
preocupărilor umane. Fiţi atenţi și înţelepţi în tot ce faceți. Drumul 
prin hăţișul comunist e lung, mlaștina deznădejdii251 e la picioarele 
noastre. Nu vom învinge decât prin greul suferințelor noastre. 
Dumnezeu să ne ajute! Opuneţi-vă din răsputeri comunizării poporului 
român. Ateismul e golirea de conţinut a sufletului omului, 
colectivizarea e adunarea în turmă a oamenilor pe pământul tuturor și 
al nimănui, cenzura pentru opera de artă e măciuca cu care se striveşte 
puterea de creaţia artistului... Multe am discutat cu părintele Ştefan 
Marcu. Le-am spus celor doi cu care ne întâlnisem, multe din 
necazurile noastre. Părintele nu mi-a dat porunci, ci sfaturi părintești. 


249 A.C.N S.A.S, fond informativ, D 2634, f. 24. 

250 Ion Paragină, Frânturi din viața unui Partizan, mss., fila 28. 

251 Mlaștina desnădejdii este o expresie codificată a legionarilor, încă din vremea lui 
Ion Antonescu, semnificând “revoluţie”. 


În aceeaşi noapte am plecat şi înainte de se face ziuă, am fost în 
Clipiceşti”252. 

Este interesantă viața părintele Marcu, implicat anterior în 
probleme politice. După 23 august 1944, avea să fie urmărit cu 
insistență de către organele polițienești, ca urmare a prevederilor 
Convenţiei de armistițiu încheiate cu Uniunea Sovietică, care aveau în 
vedere anihilarea „grupărilor fasciste” bănuite că ar mai putea activa 
pe teren politic sau subversiv. 

Astfel, domiciliul părintelui Marcu era percheziţionat, el însuși 
era verificat de „Comisiunea operativă de punere sub pază a 
legionarilor”, deoarece era învinuit „că a activat în mișcarea legionară 
ca șef al organizaţiei județului Putna, fără alte fapte la dosar”, drept 
pentru care s-a dat aviz de eliberare, deși în toată această perioadă 
stătuse ascuns la mama sa, la Poiana și la domiciliu253. Părintele 
Marcu nu avea să se mai confrunte, până în aprilie 1948, cu vreo 
urmărire din partea securităţii sau a autorităţilor Statului. Se ocupa, în 
liniște, de misiunea sa de slujitor al altarului, bucurându-se de 
atașamentul credincioșilor săi. 

O notă informativă din 2 iulie 1948 ne pune astăzi în lumină 
liniștea de dinaintea furtunii: „Nu i-a parte la adunările comunei ce au 
loc; se ocupă cu slujba de preot și gospodăria [...]; speră şi nutrește 
ideea în noua schimbare; [...] are priză mare; locuitorii comunei cred 
mult în el; are temeri și este îngrijorat a nu fi arestat și internat în 
lagăr. [Este] capabil să târască masele după el; foarte bun orator și cu 
mult spirit de organizare”254. 

În vara lui 1948 Securitatea va trece la arestări masive în zona 
Vrancei255, iar părintele Marcu, la 17 iulie, se refugieză pe dealurile 


252 Ibidem, filele 28 și 29. 

253 ATMITI (Arhiava Tribunalului Militar Iași), fond Penal, dosar 143/ Vrancea, vol. 5, 
f. 74, 80. Potrivit mărturiei din 10 mai 1949, el s-a sustras de la arestare deoarece 
suferea de reumatism și se temea de „regimul aspru al închisorilor” (Ibidem, f. 106) 
la Adrian Nicolae PETCU și Ionel ENE, Un slujitor vrâncean - părintele Ștefan Marcu, 
material în curs de publicare în revista Rost. 

254 Ibidem, f. 117, 160. 

255 Cristea Paragină și Gheorghiță Bălan au pregătit, din zona Schitului Lepșa, 
răscoala celor din satul Bârseşti, în iunie 1950, împotriva regimului comunist. Între 
Tișiţa și Zăbrăuţi, pe Valea Putnei, peste 30 de comune s-au ridicat împotriva noului 
regim. Locuitorii, cu furci și coase, au incendiat sediilor posturilor de miliție sau ale 
comuniștilor, izgoninduţi pentru un timp. Lupta împotriva regimului comunist va fi 


din apropiere, împreună cu reorganizatorii Mișcării Legionare în zonă. 
Soția şi fiica sa, Gabriela, au fost arestate. 

În timpul refugiului său avea să se întâlnească cu mai mulți 
membrii ai mișcării de rezistență din Vrancea., între care studentul 
Cristea Paragină256. 

Credincioasa Murgu Cucova a întocmit un Memoriu ce trebuia 
înaintat Prezidiului PRP rpivind încetarea urmăririi preotului Ștefan 
Marcu și întoarcerea acestuia la parohie. O notă a Direcţiei Generale a 
Securităţii, datată 5 ianuarie 1949, se arăta că: numita Murgu Cucova 
„Obişnuind a face propagandă religioasă, a luat iniţiativa propunând în 
faţa sătenilor din acea comună care erau adunaţi în faţa Primăriei, să 
se întocmească un memoriu adresat către Prezidiul RPR, prin care să 
se ceară încetarea urmăririi susnumitului preot și readucerea sa în 
comună pentru a sluji mai departe în biserică. În aceeași notă se mai 
susținea că: „după ce populaţia a aprobat această propunere, numita 
Murgu Cucova a întocmit acel memoriu, vizitând sătenii din casă în 
casă, pentru a fi semnat, fiind ajutată la colectarea semnăturilor de 
numitul Stoian Vasile din aceiași comună”257. 

La 25 aprilie 1949, părintele Ştefan Marcu era arestat de 
Securitate şi inclus, de anchetatorii Securităţii, în lotul „Comitetul Unic” 
din Focșani, format din 15 persoane și condus de preotul Enache 
Graur, care era în legătură cu Comitetul de rezistență naţională din 
exil. Împreună cu părintele Ștefan Marcu, aveau să fie arestate soția lui, 
Elena și fiica cea mare Gabriela. 

La 14 august 1950, Sentința nr. 663 dată de Tribunalul Militar 
Galaţi, îl va condamna pe părintele Ștefan Marcu la 15 ani muncă 
silnică și 5 ani degradare civică, pentru uneltire contra ordinii sociale 
şi delictul pentru favorizarea infractorului. Câteva luni mai târziu, la 26 
octombrie 1950, prin Decizia nr. 3435 Curtea Militară de Casare și 


reluată, în satele de câmpie, atunci când s-a trecut la colectivizarea forțată. Însuși 
Nicolae Ceaușescu a cunoscut furia vrâncenilor. Represiuniloe au vizat comunele 
Suraia, Vadu Roşca, Răstoaca. Vezi Mihai TIMARU, Lupta de rezistență anticomunistă 
în munţii Vrancei.., p. 332. 

256 Adrian Nicolae PETCU și Ionel ENE, Un slujitor vrâncean - părintele Ștefan Marcu, 
material în curs de publicare în revista Rost. 

257 Arhivele Naţionale Istorice Centrale (în continuare ANIC), fond Direcţia Generală 
a Poliţiei, dosar 76/1946, f. 28 la Adrian Nicolae PETCU și Ionel ENE, Un slujitor 
vrâncean - părintele ștefan Marcu, material în curs de publicare în revista Rost. 


Justiţie respingea recursul cerut de părintele Marcu258. 

Ca deţinut politic « s-a bucaurat » de domicilii la penitenciarele 
gulagului românesc de la: Galaţi (1950 și 9 aprilie 1959), Jilava 
(1959), Aiud (1951, 1956 şi 1959) şi coloniile de muncă de la Valea 
Neagră (1950-1951), Peninsula (1951) şi Poarta Albă (1951). 

Preotul Dimitrie Bejan, care l-a întâlnit la Aiud, ne-a lăsat în 
memoriuile sale un episod interesant, privind comportamentul său îm 
închisdoare: „Dincolo, pe lădiţă își făcea rugăciunea preotul Ștefan 
Marcu, din munţii Vrancei. Andrei loan se apropie în vârful picioarelor, 
plecând de la mine și-l lovi peste obraz: Ce-i cu semnele astea mistice? 
Nu știi că sunt interzise? Vrei să fim pedepsiţi toți pentru tine ? Marcu, 
în picioare, îi răspunde senin: Loveşte-mă și pe obrazul celălalt. Și Iuda 
loveşte. Loviturile cad peste cap și în coastă. Pe faţa lui Marcu apare 
roșul sângelui. Rezemat de stâlpul patului, primește sălbaticele loviri. 
Tuda urlă și loveşte: Te învăţ eu trăire creştină! Martir te fac! Când Iuda 
se opreşte gâfâind, cu sudori pe frunte, Marcu, tăcut își face semnul 
crucii. Iuda se îndepărtează, mârâind sudalmi, cu tot calendarul 
ortodox..."259. 

La 21 aprilie 1964, prin expirarea termenului de pedeapsă, 
părintele Ștefan Marcu era eliberat din penitenciarul de la Aiud260. 

Securitatea a fost nevoită să recruteze o reţea informativă pe 
lângă familia părintelui, așa cum rezultă dintr-o adresă a Direcţiei 
Regionale Focșani către Biroul local de Securitate, din 8 februarie 
1951. Se cerea: „ măsura de a recruta o reţea informativă pe lângă 


258 ATMTI, fond Penal, dosar 143/ Vrancea, vol. 1, f. 81-88; vol. 2, f. 111-117v. 
Gabriela Marcu a primit o condamnare de un an închisoare corecțională, pentru rolul 
de „curier” între membrii grupului de rezistență. Elena Marcu a fost eliberată la 31 
mai 1949 (Ibidem, f. 114). A se vedea şi în lucrarea Jertfă în spațiul mioritic, p. 102, 
unde se susține că părintele Marcu ar fi fost condamnat la „25 ani temniţă grea”. În 
The Imprisoned, loc. cit. este trecut cu 16 ani temniţă grea cf. Adrian Nicolae PETCU și 
Ionel ENE, Un slujitor vrâncean - părintele Stefan Marcu, material în curs de publicare 
în revista Rost. 

259 Dimitrie Bejan, Viforniţa cea mare, Editura Tehnică, Bucureşti, 1996, p. 113. 

260 AMJDIM, fond Penal, dosar 12945, vol. 3, f. 305-306, 309. In lucrarea Jertfă în 
spațiul mioritic, p. 103, se susţine că părintele Marcu ar fi fost grațiat prin „Decretul 
nr. 411/aprilie 1964”, ceea ce este fals, după cum documentele din dosarul de 
penitenciar arată clar că a fost eliberat „la termen” Adrian Nicolae PETCU și Ionel 
ENE, Un slujitor vrâncean - părintele Ștefan Marcu, material în curs de publicare în 
revista Rost. 


familia preotului Marcu Ștefan din satul Nistorești, care este arestat. 
Interesează din ce trăiește această familie, cine o ajută din punct de 
vedere material și moral și cu ce elemente are legături. Rezultatul 
acțiunii informative ne va fi înaintat în copie până la data de 20 
februarie 1951'261. La 22 martie 1951, sursa „Iscu” informa 
Securitatea despre soția părintelui Marcu262. 

După eliberare era deseori chemat la Securitate spre afi văzut 
de oameni, și astfel, compromis263. 

Trece la cele veșnice, în seara zilei de 28 septembrie 1989, când 
o mașină l-a lovit, pe trecerea de pietoni, în faţa blocului unde locuia. 
Poate accidentul „accidentul” avea conotaţii politice264. 

Deosebit de periculoase pentru autoritățile comuniste erau 
schiturile și mănăstirile „subpopulate”, care „aveau un mare disponibil 
de camere (ca la Frăsinei, Ghighiu, Pătrunsa-Vâlcea, Durău jud. Neamţ, 
etc.)” sau cele „izolate cu câte 2-5 călugări, care în practică nu pot fi 
controlaţi și pot foarte ușor să fie curieri și aprovizionatori ai unor 
elemente subversive”265. 

Prin urmare, informatorul care prezenta periodic securității 
note pare a fi, în opinia noastră Dudu Velicu. Pentru a minimaliza 
implicarea monahilor în sprijinul luptătărilor din rezistență, acesta 
opina ca: „ locuitorii mănăstirilor să fie comasaţi într-un număr mai 
redus de lăcașuri, considerând că ei, fiind mai mulţi la un loc, pot lucra 


261 ATMTI, fond Penal, dosar 143/ Vrancea, vol. 5, f. 205 cf. Adrian Nicolae PETCU și 
Ionel ENE, Un slujitor vrâncean - părintele Stefan Marcu, material în curs de publicare 
în revista Rost. 

262 „Ea a început a-mi povesti că trăiește cumplit de greu. A dat divorţ de soț [...] a 
plecat din Vrancea ca să poată întreţine o fetiţă la liceu. Până acum a mai vândut ce a 
avut, dar de acum nu prea mai are ce vinde și nici n-are cu ce să se îmbrace și să se 
jeneze de lume. A fost şi a cerut serviciu la plasare, dar nu avut acte bune. E dispusă 
să facă orice fel de muncă, dar toţi se feresc de ea. Nu știe nimic de la soț. De la fetiță 
nu are veşti din noiembrie [Gabriela, n. n.], când i-a trimis haine. Fa în Focșani stă în 
camera închiriată pe numele fetiţei de a liceu” Adrian Nicolae PETCU și Ionel ENE, Un 
slujitor vrâncean - părintele Ștefan Marcu, material în curs de publicare în revista 
Rost. 

263 De la 1 octombrie 1964, și până la pensionare, 1 ianuare1975, a slujit la parohia 
Maluri, din Protoieria Focșani, judeţul Vrancea, fiind apreciat, respectat și iubit de cei 
păstoriți. 

264 Mihai Silviu Ivan, Ionel Ene, op. cit., p. 103-104. 

265 Cristina Păiușan, Radu Ciuceanu, Biserica Ortodoxă Română sub regimul comunist, 
vol. 7 (1945-1958), București, I.N.S.T., 2001, d. 61, p. 121. 


în atelierele în curs de înfiinţare de către Patriarhie. Clădirile rămase 
libere în urma acestor comasări pot fi întrebuințate în mare măsură 
drept cămine pentru salariaţi, drept cămine pentru copiii debili, pentru 
orfelinate, școli, etc. Schiturile și mănăstirile care vor rămâne, datorită 
izolării lor complet părăsite, nu vor fi de niciun folos special 
eventualelor elemente subversive ce le-ar frecventa, întrucât 
neexistând călugări curieri, care să se ocupe de aprovizionare și 
corespondenţă, aceste clădiri vor deveni încă o serie de „sălașuri”, pe 
care și aşa aceste elemente le utilizează pentru adăpostire”266. Printre 
cele vizate se numărau: Rarău, de pe muntele Rarău, Măgura-Bacău, 
Găvanul-Buzău, Peştera lalomicioarei-Dâmboviţa, Cetăţuia- Muscel, 
Frăsinei-Vâlcea,  Arnota-Polovraci, Vodiţa-Mehedinţi, Izbuc-Bihor, 
Moisei- Maramureş. 


Îndrumarea clericilor în anii comunismului 


Într-o privire de ansamblu asupra cursurilor preoțești găsim că 
au fost inițiate de patriarhul Justinian, în anul 1949, pentru 
împrospătarea zelului misionar al slujitorilor Bisericii lui Hristos, 
pentru o relaţie mai strânsă între preoţi și patriarh, cel care îndruma 
corabia credinţei în vremurile grele impuse de regimul comunist. 

Primele cursuri de îndrumări misionare s-au ţinut în localul 
Institutului Teologic de Grad Universitar din București (fostul Seminar 
Central), cu începere din ianuarie 1949, unde pentru 60 de zile au 
participat 522 preoţi din Moldova, Oltenia, Muntenia și sudul 
Bucovinei. Deschiderea a fost făcută personal de patriarhul Justinian, 
cu participarea ministrului de la Culte, Stanciu Stoian și a rectorului 
Institutului, diacon Nicolae Nicolaescu. Fiind o noutate pentru 
învățământul teologic și pentru pregătirea preoţilor, de-a lungul 
cursurilor au fost prezente mai multe feţe bisericeşti: Sebastian Rusan 
al Sucevei, Andrei Magieru al Aradului și Iosif Gafton al Râmnicului și 
Argeşului, pentru ca în Duminica Ortodoxiei (prima duminică din 
Postul Mare), patriarhul Justinian să fie prezent la împărtăşirea 


266 Cristina Păiușan, Radu Ciuceanu, Biserica Ortodoxă Română sub regimul comunist, 
vol. 1 (1945-1958), Bucureşti, I.N.S.T., 2001, d. 61, p. 121. 


acestor cursanți267. S-au ţinut 84 de conferinţe, dintre care 66 cu 
caracter teologic pastoral, iar 18 cu caracter social, la care s-au 
adaugat conferințe cu subiecte variate, în cadrul ARLUS - ului, precum 
și vizionarea mai multor filme documentare268. 

A doua serie de cursuri de îndrumări misionare ale preoţilor s-a 
desfășurat tot la Institutul Teologic din București și s-a deschis la 4 
mai 1949 în prezenţa patriarhului Justinian, al lui Ion Nistor - consilier 
tehnic în Ministerul Cultelor, al rectorului Nicolae Nicolaescu, a 
corpului profesoral și a celor 500 de preoți cursanţi din aceleași zone 
enumerate mai sus. Slujba a fost oficiată de episcopul Efrem 
Enăchescu, directorul Internatului Teologic. Cu această ocazie au fost 
consemnate și publicate discursurile participanţilor la această 
solemnitate. De aici, se pot desprinde o serie de aspecte necesare 
înțelegerii acestei importante chestiuni. Astfel, delegatul ministrului 
Stanciu Stoian, profesorul Ion Nistor, era de părere că: „Prea Fericitul 
Patriarh și Sf. Sinod au înfiinţat aceste cursuri pentru a lămuri tagma 
preoțească asupra marilor transformări prin care trecem și pentru a 
îndruma slujitorii altarului, să se apropie cu toată sinceritatea de 
poporul muncitor”. 

Iar patriarhul Justinian: „Am ascultat cu mulțumire sufletească 
cuvântul P.C. rectorului Nicolaescu, care a arătat în ce spirit profesorii și 
preoţii înțeleg să lucreze în aceste două luni de trăire împreună în 
Institutul Teologic, și îmi place să observ că atmosfera ce se creează în 
timpul lucrului de aici este din ce în ce mai prielnică, de a produce în 
sufletele tuturor acea primenire binefăcătoare, acea îmbunătăţire 
duhovnicească (...); aș dori să atrag luarea aminte tuturor, asupra 
caracterului exact pe care trebuie să-l aibă cursurile noastre. Ele nu 
trebuie să aibă caracter prea intelectualist, cum poate mulți din noii 


267 Stan DIMANCEA, Cursurile de îndrumare ale preoților, în Glasul Bisericii, an VIII 
(1949), nr. 4, p. 50-56. Menţionăm că în discursurile la care facem trimiteri, sunt și 
pasaje ce privesc puterea comunistă, însă considerăm că acestea reprezintă doar o 
formă de diplomaţie în relaţiile Bisericii cu statul, comunist, în acest caz. Ca atare, ne 
coordonăm analiza acestor discursuri potrivit pasajului scripturistic lăsat de 
Mântuitorul nostru lisus Hristos: „Cine are urechi de auzit să audă” (Matei 11, 15; 13, 
9; Marcu 4, 9, 23), adică „să audă ceea ce Duhul spune Bisericilor” (Apocalipsa 2, 7, 11, 
29; 3,6, 13,22). 

268 Raportul Sectorului Administrativ bisericesc din Administraţia patriarhală asupra 
situației generale din BOR de la 19 noiembrie 1947 la 6 iunie 1949, prezentat în cadrul 
Adunării Naţionale Bisericeşti, în BOR, an LXVII (1949), nr. 7-10, p. 57-58. 

veniți ar fi înclinați să creadă”, pentru că „grija noastră la aceste cursuri 
trebuie să se îndrepte asupra activităţii pastorale a preoților noștri, 
activitate care să se desfășoare după metodele cele mai potrivite și mai 
apropiate de înțelegerea poporului”. Tot patriarhul, susţinea: „ca o 
părere a noastră, în ceea ce privește predica noastră, cateheza noastră și 
orice sfat și îndrumare dată credincioșilor noștri, socotim că ele 
trebuiesc concentrate în scopul de a învăța pe credincioșii noștri 
rugăciunea (subl. aut.), deci să cunoască cultul nostru, să-l înveţe și să-l 
practice în toate împrejurările în care preotul oficiază”. Ca atare, „să ne 
întoarcem deci la practicile Bisericii din primele veacuri, când poporul 
trăia învățătura lui Hristos, în cântările și psalmii de rugăciune și de 
laudă adresaţi lui Dumnezeu și când Apostolii, cu puțină pregătire 
intelectuală, dar cu focul sfânt al credinței în Hristos, încălzeau, 
mângâiau și câștigau pentru Hristos sufletul neamurilor însetate după 
trăirea cu Dumnezeu”269. 

Ulterior, în același an, aveau să se deschidă cursuri de 
îndrumare la Arad (1 mai), unde au participat 110 preoţi din 
mitropolia Banatului. Deschiderea a fost făcută de IPS. Vasile 
Lăzărescu şi P.S. Andrei Magieru, iar cursurile au fost ținute de 
profesorii de la Institutul Teologic din Cluj, în localul fostei Academii 
Teologice din Arad270. Apoi, la Sibiu (19 mai), deschiderea a fost 
oficiată de I.P.S. Nicolae Bălan și au participat 89 de preoţi din 
Arhiepiscopia de Alba-Iulia și Sibiu, profesorii Institutului Teologic din 
localitate, ținând cursurile271. 


269 %***, Deschiderea cursurilor misionare pentru a doua serie de preoți la Institutul 
Teologic din București, în Ibidem, an LXVII(1949), nr. 5-6, p. 58-72; + JUSTINIAN, 
patriarhul BOR, Apostolat social. Pilde și îndemnuri pentru cler, vol. III, București, 
1949, p. 186-188. 

Referitor la scopul acestor cursuri avem informații și din documentul redactat de 
DGSP, din [1950], privitor la atitudinea patriarhului Justinian: „Chiar Patriarhul 
Justinian, la deschiderea seriei a I-a de cursuri, în fața consilierului ministerial de la 
Culte, prof. Nistor, a spus public că preoțimea nu trebuie să mai pună accentul pe 
rațiune, ci să se întoarcă la timpurile apostolice, învățând poporul să se roage. Deci 
Patriarhul a răsturnat toată cuvântarea consilierului Nistor, care spusese tocmai 
atunci preoțimii, că trebuie să renunțe la prejudecățile teologice” (Cristina PĂIUȘAN și 
Radu CIUCEANU, op. cit, d. 97, p. 188-189). 

270 N. A., Deschiderea cursurilor centrului de îndrumare misionară de la Arad, în BOR, 
an LXVII (1949), nr. 5-6, p. 90-92. 
271 Gh. M, Solemnitatea deschiderii cursurilor de îndrumare misionară a preoților la 


Odată intrate în rutină aceste cursuri de îndrumare ale preoţilor 
aveau să fie legiferate, pentru o permanentizare a lor, alături de alte 
prevederi relative la slujitorii BOR. Astfel, avea să apară „Regulamentul 
pentru numirea și transferarea clerului din parohii, examenele de 
capacitate, definitivare, promovare și selecționare pentru Capitală, ale 
diaconilor și preoţilor din Biserica Ortodoxă Română”, aprobat și votat 
de Sfântul Sinod al BOR la 28 februarie 1950 și aprobat de Ministerul 
Cultelor, de către ministrul Stanciu Stoian, prin decizia 32.233 din 29 
septembrie 1950272. 

Conform art. 8, din amintitul regulament, la aceste cursuri 
participau toţi diaconii și preoții după 5 ani de activitate pastorală, 
prezenţa fiind obligatorie. Cursurile se ţineau după o programă care se 
alcătuia anual de către Serviciul învățământului religios al Sfântului 
Sinod și aprobată de Patriarh sau Sinodul Permanent (art. 9). După 
terminarea cursurilor clericii trebuiau să susțină două examene: unul 
oral cu temă de apărare a Ortodoxiei și cu verificarea cunoștințelor 
privitoare la Sfânta Scriptură; iar al doilea scris și practic, ce consta 
într-o predică, o cateheză, o chestiune de legislaţie sau administraţie 
bisericească, sectologie și practică liturgică (lit. a şi b, art. 10). 
Înscrierea la examen se făcea prin prezentarea unui caiet cu 100 schiţe 
sumare de predici și altul cu 100 cateheze (art. 11). Toate acestea erau 
susținute de profesorii Institutelor Teologice din ţară, în funcție de 
caracterul examenelor și de specificul provinciilor metropolitane. 
Prelegerile erau înaintate Sfântului Sinod spre publicare în revista 
„Studii Teologice” (art. 20). Începutul și durata acestor cursuri erau 
stabilite de Patriarh sau Sinodul Permanent (art. 21). Deci, 
regulamentul avea prevederi pentru cursuri numai de ordin teologic, 
nimic politic, iar programa era aprobată de Patriarh sau Sinodul 
Permanent, probabil de cele mai multe ori numai de capul BOR. 

Privitor la aceste cursuri, interesant este faptul că regulamentul 


Sibiu, în Ibidem, p. 73-89. 
272 *%**, Legiuirile.., p. 312-342. Vezi şi modificările propuse în ședința Sf. Sinod al 
BOR din data de 28 februarie 1950 în BOR, an LXVIII (1950), nr. 3-6, p.297-298. 

Încă din 1949, episcopul Nicolae Colan al Clujului depusese la Sinod un proiect de 
regulament pentru examinarea preoților de la cursurile de îndrumări misionare, însă 
a fost scoasă din discuţie în cadrul ședinței din 27 februarie 1950, deoarece „nu mai 
este de actualitate, căci s-a întocmit un regulament mai bun și mai complet, care 
urmează să fie aprobat de plenul Sf. Sinod” (Ibidem, p. 294). 


ce stabilea coordonatele acestora, avea să fie pus în aplicare imediat 
după aprobarea şi votarea de către Sfântul Sinod la 28 februarie 1950, 
deși nu fusese aprobat de Ministerul Cultelor. Informaţia o avem din 
discursul vicarului patriarhal Theoctist Botoșăneanu la deschiderea 
celei de a VI-a serii de preoţi la cursurile de îndrumare misionară: 
„Dacă în cele cinci serii, programul cursurilor a avut un caracter mai 
mult teoretic, acest nou program înlătură teoreticul și pune accentul în 
chip covârșitor pe caracterul practic al cursurilor”273. 

Mai mult, aplicarea noului regulament a alarmat organele de 
securitate, după cum aflăm dintr-un referat din data de 29 aprilie 
1950, întocmit de locotenentul Dobreanu M., în care spunea că: „La 
deschiderea seriei a VI-a, ce a avut loc în ziua de 19 aprilie 1950, 
Patriarhul și-a impus un program de conferințe absolut cu caracter 
mistic religios, deși Ministerul Cultelor înaintase tabelul cu programul 
conferințelor, printre care erau și unele cu caracter politic, pe care 
Patriarhul nu le-a admis”274. Ca atare, cei de la Culte s-au sesizat, 
probabil la intervenţia securităţii - rețeaua informativă funcționa - și 
astfel s-a ajuns în situaţia în care „tov. Ministru Stanciu Stoian a stat de 
vorbă cu Patriarhul mai multe ore în șir, după care au ajuns la o 
înțelegere ca în program să se introducă și o parte din subiectele fixate 
de Ministerul Cultelor”, precum susține ofițerul de securitate în 
referatul său. Cu toate acestea, acelaşi locotenent de securitate arată în 
continuare cum „caracterul general al cursurilor a rămas cel fixat de 
Patriarhul Justinian. Preoţii sunt nevoiți a face slujbe și rugăciuni cca. 5 
ore pe zi, lucruri pe care le cunosc încă din seminarii, iar restul 
programului este compus din prelegeri teoretice teologice”275. 

Toate acestea sunt întărite de cele cuprinse într-un alt referat al 
DGSP din data de 13 iunie 1950, în care se spune: „Marţi 6 iunie a.c. a 
avut loc închiderea festivă a cursurilor misionare, seria a 6-a, care s-a 
terminat cu o masă comună la care, în afară de profesorii și elevii (sic) 
care au participat la această serie, au fost prezenți și cei doi vicari 
patriarhali Teoctist Arăpașu și Antim Nica. În legătură cu seria a 6-a de 
cursuri de îndrumare preoțească, preotul Cășaru Ștefan, protopop în 


273 +TEOCTIST Botoșeneanu, Rosturile cursurilor de îndrumare misionară pentru 
preoți, în Ibidem, p. 247-251. 

274 ACNSAS, fond informativ, dosar 2252, vol. III, f. 92. 

275 Ibidem 


Brăila a afirmat următoarele: «Observându-se încă din prima 
săptămână, absența conferințelor cu caracter politic, o delegație de 
preoți s-a prezentat la rectorul Nicolaescu, cerând modificarea 
programei cursurilor și introducerea unor subiecte de orientare politică 
și socială, în spiritul vremurilor noi». Li s-a răspuns vag, că cererea lor 
nu poate fi satisfăcută, deoarece programul a fost întocmit de Sf. Sinod 
cu titlul de experiență”276. 

Rămânând la documentul din 29 aprilie 1950, interesant mai 
este aspectul privitor la fostul vicar patriarhal Partenie Ciopron. 
Spunem fostul pentru că în urma „ieșirii” sale de la deschiderea seriei a 
V-a a cursurilor de îndrumare a preoţilor, acesta avea să fie destituit 
din funcție. Probabil că nu acesta a fost motivul atitudinii statului 
comunist față de el, dar a fost hotărâtor, precum ne încredinţează și 
nota informativă dată de sursa „Noel”, în data de 18 februarie 1950: „În 
cancelariile Patriarhiei (..) se spune că vicarul Partenie Ciopron va fi 
demis din postul său, pentru cuvântarea ținută la deschiderea cursurilor 
de îndrumare a preoților din seria a V-a”277. 

Părerea ne este întărită de referatul locotenentului Dobreanu, 
amintit mai sus: „La deschiderea seriei a V-a, Patriarhul a trimis în locul 
său pe fostul vicar patriarhal Partenie Ciopron. Acesta, în cuvântarea sa 
de deschidere, nu numai că nu a vorbit politic, dar a atacat direct 
regimul democrat, dând a înțelege preoților cursisti că rostul cursurilor 
de îndrumare este de a-i învăța pe preoți cum să se camufleze în 
vremurile de azi'278. 

Despre acest „incident” mai aflăm din nota din 1 februarie 1950, 
unde există un rezumat la discursul marelui episcop. Printre altele, în 
amintitul document se spune: „Când văd acest mare sobor de preoți, îmi 
vin în minte cuvintele adresate de Mântuitorul ucenicilor săi, când le-a 
spus: «În lume necazuri veți avea. lată eu vă trimit ca pe niște oi în 
mijlocul lupilor. Păziţi-vă de oameni, că vă vor da în judecata 
soboarelor și vă vor duce înaintea dregătorilor și veți fi urâţi din 
pricina mea. Va veni vremea când oricine vă va ucide, să i se pară 


276 Cristina PĂIUȘAN și Radu CIUCEANU, op. cit, d. 98, p. 192. De remarcat este 
expresia „cu titlu de experiență” la aplicarea noii programe instituite de Sf. Sinod, 
probabil aceasta fiind motivaţia oficială adusă de patriarhul Justinian ministrului 
Cultelor. 

277 Ibidem, d. 90, p. 179. 


278 ACNSAS, fond informativ, dosar 2252, vol. III, f. 92. 


că duce slujba lui Dumnezeu (subl. aut.) (...). Biserica de pretutindeni 
este pusă și ea la mari încercări. Și Biserica noastră este pusă de 
asemenea la încercare. De aceea, conducerea a ținut seamă de aceste 
lucruri și, pentru ca preoții să poată face faţă tuturor încercărilor și 
situațiunilor grele, în care este pusă, a înființat aceste cursuri»”279. Aici, 
desigur se găseşte și aluzia la un viitor război, la care mulţi români 
credeau că se va declanșa, cu ajutorul americanilor, împotriva 
sovieticilor. De altfel, tema războiului este prezentă în mod constant în 
discursul episcopului Partenie Ciopron, fapt care va determina 
destituirea acestuia din funcţia de vicar patriarhal și exilarea lui la 
mănăstirea Sf. loan cel Nou de la Suceava. 

Dar nu aceasta este singura „ieșire” a fostului episcop militar, 
deoarece la fel procedase la deschiderea cursurilor seriei a IV-a, din 
data de 4 noiembrie 1949, discurs care cu toată cenzura, în mare parte 
a fost publicat în revista BOR. De pildă: ,... în vremurile ce le străbatem, 
când în toată lumea au loc mari prefaceri sociale, când situaţia după 
războiul ultim încă nu s-a limpezit complet, când se pun aproape zilnic 
atâtea probleme spre rezolvare, este de la sine înțeles că cei ce 
îndeplinesc un rol în viața socială, trebuie să fie santinelă la datorie, 
având și pregătirea trebuitoare. lată rostul acestor cursuri de 
îndrumare la care ați fost chemați, cucernici părinți (...). Să fim mereu în 


279 Ibidem, vol. II, f. 308. Despre același „incident” vezi și Nota dată de „Slavu Marian”, 
la 2 februarie 1962, care consemna: „Era de așteptat ca delegatul patriarhal să 
vorbească în același sens, așa cum vorbise patriarhul însuși la seriile anterioare de 
cursuri preoțești. Dar arhiereul-vicar Partenie Ciopron, contrar atmosferei festive 
solemnităţii și orișicăror așteptări, a citat textul din Evanghelie: «Va veni vremea când 
tot cel ce vă va ucide, să i se pară că aduce slujbă lui Dumnezeu, și a spus - spre 
consternarea tuturor, că vremurile sunt grele pentru Biserică și clerul trebuie să facă și 
lucruri fără voia lui și contrare creștinismului, căci este vreme de martiriu, cum a 
prezis Hristos». La festivitate, era de față și un delegat al Ministerului Cultelor, care a 
cerut rectoratului să raporteze imediat, în scris, patriarhului și Ministerului Cultelor. 
Raportul a fost întocmit de rectorul și prorectorul de atunci (prof. N. Nicolaescu și 
preotul P. Rezuș) și prezentat patriarhului și ministrului Stanciu Stoian. Patriarhul s-a 
supărat însă nu pe Partenie Ciopron, care ţinuse o astfel de cuvântare provocatoare, ci 
pe rector și pe prorector că au raportat cazul. Dar în mai puțin de o săptămână, a fost 
pus în situaţia să înlocuiască din post pe Partenie Ciopron (a numit vicar-patriarhal, în 
locul lui, mai întâi pe Benedict Ghiuș, care însă nu a fost confirmat de Ministerul 
Cultelor și apoi pe Antim Nica) (...). Completez că după plecarea lui Partenie Ciopron de 
la cursurile preoțești, rectorul de atunci (prof. N. Nicolaescu), în prima oră de curs, a 
demonstrat că în mod greșit a pus probleme” (Ibidem, f. 114-115). 


pas cu vremea. Orice greutate care ne va sta în cale s-o înlăturăm prin 
tactul și înțelepciunea noastră, prin răbdarea noastră și prin afirmarea 
cu hotărâre neclintită a doctrinei creștine, care a străbătut victorioasă 
peste veacuri și care va rămâne de-a pururi biruitoare până la sfârșitul 
veacurilor”280. 

Mai mult decât atât, pe lângă episcopul Partenie Ciopron care nu 
a vorbit „politic”, locotenentul Dobreanu semnala în referatul său și 
manifestarea lui Nicolae Popovici, episcopul Oradei: „Numai după o 
săptămână de la deschiderea seriei a V-a, patriarhul a pus să vorbească, 
în locul preoților de la cursuri, pe episcopul Nicolae Popovici al Oradei, 
cunoscut cu dese manifestări antidemocratice. Acesta, în cuvântarea sa 
a dat a înţelege că în RPR a început războiul contra religiei și deci 
preoţii să se pregătească pentru a înfrunta pe dușmanii lui Dumnezeu cu 
sacrificiul vieţii lor"281. 

Împrejurările în care episcopul Nicolae de Oradea s-a manifestat 
cu „îndrăzneală”, după cum considera sursa „M. Stănescu” la 11 
februarie 1950, au fost în cadrul festivităţii prilejuite de prăznuirea 
Sfinţilor Trei Ierarhi (30 ianuarie), patronii Institutului Teologic din 
București. De fapt, vlădica Nicolae nu a fost „pus vorbească” de 
patriarhul Justinian, ci în cadrul serbării, fiind prezent, a ţinut un 
discurs în care a amintit dialogul dintre guvernatorul păgân Modestus 
şi Sf. Ierarh Vasile cel Mare, aluzie la exponenţii comunismului, 
respectiv ierarhii Bisericii. Rezultatul a fost neașteptat, deoarece „cei 
prezenți în sală au explodat în aplauze furtunoase”, situaţie ce i-a 
încurajat și pe cei prezenţi, profesori, consilieri, să compare cele spuse 
de prelatul ardelean cu discursul episcopului Partenie Ciopron, de la 
deschiderea seriei a V-a de cursuri de îndrumare. 

Toate acestea s-au întâmplat în situaţia în care patriarhul 
Justinian fusese chemat, împreună cu ministru Stoian, la Gheorghe 
Gheorghi-Dej282. 

Același episcop şi în aceleași circumstanţe avea să se manifeste 
ostil regimului comunist. Astfel, în timpul agapei, amintind de 
centenarul nașterii poetului Mihai Eminescu, vlădica Nicolae a rostit: 


280 D, V. S[ădeanu], Deschiderea cursurilor de îndrumare pentru a IV-a serie de preoți, 
la București, în BOR, an LXVII (1949), nr. 11-12, p. 64-66. 

281 ACNSAS, fond informativ, dosar 2252, vol. III, f. 92-93. 

282 Ibidem, dosar 2669, vol. I, f. 49. 


„Să-l privim pe Eminescu așa cum este întreg, măreț. Să ne gândim la 
perspectiva geografică cuprinsă în toată măreţia ei în poezia lui 
Eminescu. Ce măreție, ce splendoare, ce perspectivă geografică curată! 
Tineret să învăţaţi poeziile lui Eminescu ca rugăciunile, iar doinele lui 
(referindu-se la "De la Nistru pân' la Tisa") ca imnurile sfintelor 
cântări”283. Desigur că aici episcopul martir se gândea la rapturile 
teritoriale săvârșite de sovietici în vara lui 1940 și după terminarea 
războiului. 

În concluzie, ofițerul de securitate susținea în referatul său: 
„Întrucât caracterul inițial al cursurilor de îndrumare a fost schimbat 
complet (...) [și] sunt utilizate ca un centru bun de propagandă 
antidemocratică camuflată, opinăm ca aceste cursuri să fie 
întrerupte”2 84. 

Cu toate acestea, cursurile de îndrumări misionare au continuat, 
ba mai mult regulamentul privitor la cler, cu toate prevederile sale, a 
fost aprobat de Ministerul Cultelor, după ce fusese pus în aplicare de 
Biserică. Și în continuare, chiar dacă Departamentul Cultelor a încercat 
impunerea unor conferinţe cu caracter politic în cadrul acestor 
cursuri, preoții cursanți la examinare au preferat mai mult temele 
teologice, și nu cele „politice”. Afirmația ne este întărită de un pasaj 
dintr-un referat al DGSP privitor la activitatea BOR în prima jumătate a 
anului 1950, datat 20 august. Astfel, printre altele, se spunea: „La 
examenele seriei a 7-a de preoți, care au urmat cursurilor de îndrumare 
ale Institutului Teologic, din cele 110 subiecte de predici și cuvântări, 
date de comisia I-a pentru preoții din Eparhiile Olteniei și Ungro-Vlahiei, 
niciunul din candidați nu a tratat subiectele de actualitate: «Cuvântare 
despre înfrățirea muncitorilor cu ţăranii», «Cuvântare la 23 august», 
căutând să ia mai ales subiecte «mai puțin compromițătoare», de 
preferință teologice"285. 

Pe de altă parte şi examinatorii reprezentau o problemă pentru 
securitate şi partid. De pildă, în Nota din 1 iulie 1949 se exprima 
temerea informatorului că episcopul Antim Nica, locotenent la Galaţi și 
Firmilian Marin, mitropolitul Olteniei, erau șefi de comisii de 
examinare a preoților „chemați la curs pentru însușirea ideologiei 


283 Ibidem, f. 51. 
284 Ibidem, dosar 2252, vol. III, f. 93. 
285Cristina PĂIUȘAN și Radu CIUCEANU, op. cit, d. 103, p. 201. 


marxist-leniniste” (seria a IV-a), deşi acești vlădici fuseseră „semnalaţi” 
în multe ocazii ca „legionari”286. 

Mai edificatoare este situația de la examinarea preoţilor din 
seria a V-a, unde cele trei comisii erau conduse de episcopii Iosif 
Gafton, Teoctist Arăpașu și Antim Nica, informatorul precizând că 
acestea au fost întocmite de patriarhul Justinian, excluzându-i pe Justin 
Moisescu, Nicolae Chiţescu, Gheorghe Moisescu și rectorul Nicolae 
Nicolaescu, consideraţi drept „politruci” ai Institutului Teologic din 
București287. 

Până în 1952, cursurile s-au ţinut la București, Sibiu, Cluj și 
Arad, între 1952-1962, la București și Sibiu (un timp şi la Curtea de 
Argeș), din 1962 la Curtea de Argeș, iar din 1971 numai la 
București288. 

În documentul, din 18 aprilie 1952, redactat de Centrul de Studii 
din cadrul Departamentului Cultelor, în scopul evidenţierii 
diferențelor metodologice și de conţinut al cursurilor preoțești de la 
Sibiu şi Bucureşti, descoperim desfăşurarea acestora. În mare 
observăm că durata acestora era de 30 de zile la Sibiu și 45 de zile la 
Bucureşti. Tematica conferințelor era în trei categorii: social- 
religioase, cetățenești și religioase. Dacă în prima se ţineau discursuri 
cu probleme ce vizau Biserica din Rusia sau Uniaţia din Ardeal, în a 
doua categorie profesorii de la Institutele teologice trebuiau să susțină 
şi prelegeri cu caracter strict politic și cu nuanţe istorice. De multe ori, 
conferințele care trebuiau susținute de diferiți profesori, erau 
cenzurate de Departamentul Cultelor, la sugestia marelui său 
colaborator - Direcţia Securităţii Statului. De pildă, într-o notă 
informativă din 28 martie 1959, dată de sursa „Cantor”, aflăm că, într-o 
discuţie între Pavel Șerpe, directorul centrului de îndrumări misionare 
de la Curtea de Argeș și asistentul Mircea Chialda, profesorul „Teodor 


286 ACNSAS, fond informativ, dosar 701, vol. II, f. 135. Se observă aici care era 
imaginea celor din partid față de cursurile de îndrumare misionară. 

287 Ibidem, f. 189. Suntem de părere că aceste consideraţii privitoare la diferiţi 
profesori de teologie, care mai mult sau mai puţin au colaborat cu regimul comunist 
(descoperite în documentele consultate) nu trebuie să impieteze asupra operei 
teologice românești contemporane de certă valoare, la care de altfel au contribuit în 
mod hotărâtor. 

288 Gh. VASILESCU, Patriarhul Justinian Marina un Apostol al Bisericii și al Neamului 
Românesc, în Almanah Bisericesc, Sfânta Arhiepiscopie a Bucureștilor, 2001, 75-76. 


M. Popescu a fost de curând aici, la Curtea de Argeș. El a predat preoților 
cursisti o serie de conferințe, cenzurate de Departamentul 
Cultelor..."289. Or, cum profesorul T.M. Popescu290 era urmărit de 
Securitate, în mod permanent din 1958, atunci se înţelege și poziţia 
celor de la Culte față de prelegerile profesorului în cauză. Însă această 
metodă probabil că se permanentizase, după cum documentul din 29 
aprilie 1950, amintit mai sus, ne lasă să înţelegem. 

În schimb categoria religioasă, îndrăznim să spunem că era bine 
aşezată, cu o tematică bogată ce pornea de la reperele hristologice, 
eshatologice și pastorale din teologia paulină, până la diferenţele 
doctrinare dintre Ortodoxie, catolicism și protestantism, chestiuni 
totdeauna discutate și Însuşite spre o formare cât mai cuprinzătoare a 
preotului slujitor. 

În ceea ce priveşte diferențele dintre programele celor două 
centre misionare, dealtfel scopul referatului amintit, acestea încep cu 
cele privitoare la categoria temelor religioase. Vedem că la București și 
Curtea de Argeș studiul preoţilor se apleca și asupra Evangheliilor 
sinoptice, a celei după Ioan, a epistolelor sobornicești cu ideile sociale 
şi a învăţăturii creştine despre om, probabil un contraargument la 
ideologia materialistă propovăduită de Partid291. 

După conţinut, tematica religioasă era majoritară la București 
(44, 73 %), faţă de Sibiu care ocupa doar un sfert din totalitatea 
programei. Mai mult, la București temele cu caracter social-religios și 
cetățenesc erau în minoritate, față de situaţia de la Sibiu. 

Pe de altă parte, seminariile aferente studiilor și cele speciale, 
acolo unde preotul putea discuta liber, sunt în număr precizat și bine 
definite la București, punându-se accent pe partea practică a slujirii: 
cântare, omiletică, liturgică. 

Între concluziile trase de funcționarii Departamentului Cultelor 
se remarcă avantaje nete ale Bucureștiului în privința tematicii 
religioase abordate de profesorii și preoţii cursanţi. Mai mult, se 
evidenţiază și dezamăgirea organelor statului pentru neparticiparea 


289 ACNSAS, fond informativ, dosar 706, vol. I, f. 28. 

2% Vezi asupra valorosului profesor: Adrian GABOR, Un mărturisitor al Bisericii 
Ortodoxe Române: Prof. dr. Teodor M. Popescu, în GB, an LVII (2002), nr. 1-3, p. 185- 
224. 

291 Vezi de exemplu N. BERDIAEFF, Christianisme et réalité sociale, traduit du russe 
par I.P. et H.M,, Paris, Editions „Je Sers”, 1934, p. 187-221. 


acestor preoţi la ședințele unor organizaţii cu nuanțe culturale sau 
sociale, direcționate de partid. 

Însă partea finală este cea mai interesantă deoarece, redactorii 
referatului în discuţie propun ca în urma comparării celor două 
programe „să se alcătuiască un proiect de program unic sau aproape 
unic pentru toate centrele de îndrumare (...), eventual cu colaborarea 
Direcţiei de Studii” din Departamentul Cultelor. Aceasta reprezenta o 
ocazie prin care Departamentul să-și șteargă dezamăgirea și să încerce 
ca prin redactarea unei noi programe să introducă și o serie de 
prevederi pe linia partidului. 

Conţinutul şi diferențele acestea se pot justifica numai datorită 
politicii duse de patriarhul Justinian, pentru trecerea Bisericii prin 
greaua perioadă impusă de regimul comunist. Dacă aceste cursuri au 
fost iniţiate de el, pentru trezirea la slujirea sfântă a preoţilor, din 
politicianismul impus de sistemul comunist, acestea, în schimb, aveau 
să fie discutate și de multe ori cenzurate (prin interzicerea și 
impunerea unor cursuri) de către Departamentul Cultelor. În cazul 
Bucureştiului, unde chiriarh era însuși Patriarhul conţinutul și 
perioada acestor cursuri era evident mai mare, față de Sibiu unde 
arhipăstor era venerabilul mitropolit Nicolae Bălan, care era atât de 
şicanat de organele de Securitate. 

Însă, cu toate condiţiile de desfășurare al acestora, impuse de 
Departament (de fapt de Securitate, organele de la culte fiind doar 
instrumentul prin care lucra în „mod oficial”)292, patriarhul Justinian 
nu a omis să încurajeze preoțimea în misiunea sa de slujire adevărată 
lui Hristos și nu formalistă, ritualistă, precum se exprima în cuvântul 
de deschidere a cursurilor, seria a XXXVIII-a, de la Curtea de Argeș, din 
15 martie 1962: „...O preoţie nelegată de viață este o preoție ritualistă. 
De aceea am atras întotdeauna atenția preoților să nu se limiteze 
numai la îndeplinirea îndatoririlor lor sacramentale, ci să fie 
alături de năzuințele și de nevoile credincioșilor lor (subl. aut.)(...). 
Am sfătuit pe preoţi ca, cercetând Sfânta Scriptură și scrierile Sfinților 
Părinţi, să culeagă de acolo tot ceea ce ne îndeamnă la strădanie pentru 
îmbunătăţirea vieţii credincioșilor noștri, semenilor noștri”, iar pentru 


292 Reamintim că documentul întocmit de Departamentul Cultelor l-am găsit într-un 
dosar întocmit de fosta Securitate, ceea ce denotă interesul temutei instituţii pentru 
cursurile de îndrumare misionară ale preoților. 


aceste cursuri, cu aceeași ocazie: „Sunteţi aici lângă Mănăstirea 
Argeșului și vă aflaţi în timpul Postului Mare; folosiţi acest prilej ca să 
fiţi cu toată inima și cu tot gândul la cele duhovnicești, uitând de cele 
pământești, pentru ca să sporiţi și în smerenie, dragoste, evlavie și orice 
virtute. Ajutaţi-vă și fiţi pilde de preoție vie și adevărată”293. 

În concluzie la intervenţia noastră pentru acest subiect, credem 
că relevant este următorul pasaj dintr-un raport al DGSP din [1950] 
despre „Atitudinea Patriarhului Justinian”: „În cadrul Institutului 
Teologic din București a iniţiat cursuri de îndrumare misionară, lăsând 
să se înțeleagă că sunt cursuri de îndrumare politică, în realitate se fac 
cursuri de teologie sacră după vechiul calapod. Chiar când subiectele 
conferințelor sunt democrate, prin discuţiile de la sfârșitul lor, nivelul 
democratic al acestor discuţii se pierde. S-a discutat de multe ori, 
aproape o oră după o conferință a preotului Vintilescu, dacă preotul 
când se îmbracă în veștminte, pune mai întâi mânecuțele s-au brâul. Iar, 
când vreun preot accentuează lucrarea democraţiei, cum a fost cazul cu 
preotul Ulpiu Petrescu, sala apostrofează, silind pe cel în cauză să 
renunțe la cuvânt. Aceasta se întâmplă pentru că profesorii, chiar când 
sunt de bună credință, atacă problemele incorect, neavând ei educaţia 
politică făcută la vreunul dintre partidele democratice sau trecutul lor 
politic apăsându-i, nu-i lasă să vadă problemele just”2 94. 


Profesori de Teologie Ortodoxă în închisori 


Nichifor Crainic, teologul, gânditorul și poetul creștin mult 
încercat în această viață pământească, o mare personalitate a 
perioadei interbelice295. Alături de marile personalităţi ale epocii: 
Nicolae Iorga, Vasile Pârvan, Nae Ionescu, mitropolitul Nicolae Bălan al 


2% JUSTINIAN, Patriarhul Bisericii Ortodoxe Române, Apostolat social - Pilde și 
îndemnuri către cler, vol. VIII („Uniţi în cuget”), Editura Institutului Biblic și de 
Misiune Ortodoxă, București, 1966, p. 43, 45. 

29 Cristina PĂIUȘAN şi Radu CIUCEANU, op. cit. d. 97, p. 188. 

295 Despre personalitatea sa a se vedea: Răzvan CODRESCU, Nichifor Crainic. Schiţă de 
portret, în reviusta Rost. Manifest românesc, an II, nr. 12, 2004, p. 2-5; Silviu ALUPEI, 
Rolul intelectualului creștin în viziunea lui Crainic, în Ibidem, p. 910; George ENACHE, 
Creștinism și fascism în gândirea lui Nichifor Crainic, în Ibidem, p. 11-14; Ivan 
IVLAMPIE, Înșelesul culturii la Nichifor Crainic, în Ibidem, p. 15-16. 


Ardealului, a fascinat generaţii întregi. 

Născut296 la 12 decembrie 1889 la Bulbucata-llfov, cu numele 
de Ion Dobre, a fost profesor la Facultatea de Teologie de la Chișinău și 
mai apoi la Bucureşti, unde a înființat Catedra de Ascetică și Mistică. 
Poet eseist, ziarist, om politic, va colabora la prestigioase reviste din 
țară, două conduse chiar de el: Calendarul şi Gândirea (1926-1944), 
fiind principalul animator al gândirismului tradiționalist. Ca om politic 
a fost Secretar general în Ministerul Cultelor și Artelor (1926), deputat 
de Vlașca297 (1917) şi Ministru al Propagandei Naţionale (1940- 
1941), Menbru al Academiei Române în 1940, în locul lui Octavian 
Goga. În anul 1945 a fost exclus din Universitate298 şi condamnat la 
închisoare pe viaţă, s-a predat în 1947 şi a fost eliberat după 15 ani, de 
la Aiud, în aprilie 1962299. 

Frăția Ortodoxă Română l-a omagiat la data de în Aula Palatului 


29% A se vedea Pr. prof. dr. Mircea PĂCURARIU, Dicţionarul teologilor români, Editura 
Univers Enciclopedic, București, 1996, p. *** Biserica întemnițată. România 1944- 
1989, Institutul Naţional pentru Studiul Totalitarismului, Colecţia Dicţionare, 
București, 1998, p. 164. De asemenea, Memoriale din lucrarea Nichifor Crainic, 
Puncte Cardinale în Haos, ediţia îngrijită de Magda Ursache și Petru Ursache, Editura 
Timpul, Iași, 1996, pp. 232-237. 

297 Ales cu majoritate zdrobitoare sub guvernarea Juliu Maniu a fost coleg cu alți 
reprezentanţi ai tăranilor, printre care: Rosenberg, Laudan, Zipstein. 

29% Redăm aici un pasaj semnificativ al acestei încercări neuitate de Crainic și 
transmisă nouă prin intermediul memoriilor sale: « În asemenea condiţii e preferabil 
să nu mai fii profesor decât să faci umbră încovoiată celui care ai fost. Iar ceea ce am 
fost eu ca profeor şi scriitor e suficient că să nu mi se poată șterge urmă în neant. 
Viitorul românesc - că fără îndoială există pe undeva și acest viitor clocit în ouă de 
vulturi - va cunoaște pe acest Voitec numai legat de numele meu sau al lui loan 
Petrovici, eliminaţi din Universitatea românească de un discipol al genial- 
mondialului Ghelerter » cf. Nichifor Crainic, Zile albe -Zile negre. Memorii I, Ediţie 
îngrijită de Nedic Lemnaru, București, 1991, pp. 386-387. Interesant și ceea ce 
continuă autorul memoriilor!!! 

299 A fost condamnat la 25 de ani de muncă silnică « sub acuzaţia de colaboraţionism 
cu guvernele Gigurtu-Antonescu, pentru naționalism și antibolșevism ». Ministrul 
Justiţiei de atunci, Lucrețiu Pătrășcanu, i-a admis redujecarea procesului, dar după 
aproape un an de zile, ministrul fiind el însuși acuzat de naționalism și arestat, 
procesul a fost suspendat. Am preluat și noi informaţiile Domnului Nedic Lemnaru, 
informaţii transmise în Cuvântul Înainte al volumului Nichifor Crainic, Șoim peste 
prăpastie. Versuri inedite create în temniţele Aiudului, Editura Roza Vânturilor, 
București, 1990, pp. 5-6. 


patriarhiei Române300. 


300 Au participat: PF, IPS Bartolomeu Ananaia, Pan Vizirescu, etc. A fost invitat apoi la 
cuvânt Domnul Pan Vizirescu, în etate de 96 de ani, scriitor și vechi colaborator al lui 
Crainic la revista Gândirea. În discursul său, centenarul scriitor, după o rugăciune 
adresată Bunului Dumnezeu « de a-i lumina mintea în cele ce va rosti în slujba 
Adevărului », s-a adresat celor participanţi « în calitate de colaborator, încă din 
tinereţele sale, a marelui cărturar, poet, îndrumător al conștiinței naţionale, care a 
fost Ion Nichifor Crainic». 

Era fiul celui mai sărac om din Bulbucata și de copil păzea vitele în mijlocul 
naturii, care l-a înzestrat cu sentimente nobile, căci vieţuirea în natură, acea creaţie 
divină, pentru cei ce știu «a citi în slovele ei », dă aceste sentimen teîngemănate: 
credința și iubirea de glie. Etapele luptei lui spirituale au fost apoi evaluate de către 
domnul Pan Vizirescu: « El desprinde un lucru esenţial care aparține poporului 
nostru de la sate, ăsta-i poporul român de altă dată, credința noastră religioasă, 
Sfânta noastră Ortodoxie, care trebuie pusă în valoare. Intelectualitatea noastră din 
acea vreme era mai indiferentă, credința noastră nu era atât de pătrunsă în 
conștiința lor. Trebuia o conștiință mare care să-i lumineze. Lucrul acesta l-a făcut 
Nichifor Crainic. El a îngemănat ideea de românism cu ideea de Biserică; ele sunt una 
şi aceeași. Şi atunci Nichifor Crainic, ca să-și înceapă această bătălie de redeşteptare 
națională, a scos revista Gândirea. Revista Gândirea a fost cea mai puternică 
publicaţie din epocă și nu are asemănare cu altele pentru că acolo s-au dezbătut, cu 
multă tărie şi cu multă pricepere, însăși principiile existenţei noastre naţionale: 
ortodoxia și românismul, sintetizat în iubirea de patrie, de naționalism. Această ideea 
este astăzi oarecum socotită delict - iubirea de patrie!, fiindcă ne-au invadat și 
continuă să ne invadeze interese străine idealului nostru. Datoria noastră este să 
asigurăm existența Neamului, la baza căruia stau jerfele nenumărate şi osemintele 
strămoșilor noștri. Nichifor Crainic şi-a luat această sarcină prin Scris, prin 
Conferinţe, prin Prelegerile pe care le-a ținut în faţa studenţilor». 

Teolog de marcă, Crainic a reușit să crească prestigul Gândirii și odată cu el să 
schimbe caractere și comportamente. Toate acestea, afirma domnul Pan Vizirescu: 
«au format lupta lui de căpetenie, pe care ne-a transmis-o nouă, colaboratorilor săi, și 
tineretului». Odată cu această afirmaţie, apare şi dorința marelui supraviețuitor al 
Gândirii: «ca tineretul de astăzi, care trece prin faza distrugătoare a credinţei noastre 
(lăsată încă de ciuma roşie n.n.) să se lumineze prin apostolatul lui Nichifor Crainic». 

Nichifor Crainic «prin martirajul lui, a ispășit credinţa pe care a avut-o, sub 
dominația păgână a comunismului, care a făcut din el un martir. Acest mare 
credincios, un om cinstit, cu o căldură sufletească, deosebită, un mare susținător al 
dreptului existenţei noastre, a fost...... în cele mai teribile chinuri, sub dominația 
păgână a celor care stăpâneau ţara, dat pe mâna comuniștilor, batjocorit, scuipat.. 
Crainic și-a purtat Crucea; bătut, scuipat, schingiuit, batjocorit, lăsat flămând, fiindcă 
era cea mai copioasă pradă, apărătorul credinţei noastre creștin ortodoxe și a 
Neamului nostru ortodox». 

Inalt Prea Sfinţitul Arhiepiscop Bartolomeu Anania, invitat de asemenea, să-și 
depene memoriile despre Crainic, ca unul care l-a cunoscut în anii studenției, și i-a 


După 23 august 1944 pentru Nichifor Crainic a început să vină 
calvarul301. 


fost un tânăr colaborator la Gândirea, a evocat prima întâlnire cu marele Crainic, la 
concursul de admitere la Facultate. Acei ani au fost grei - a afirmat invitatul - «și este 
foarte greu să judeci pe cineva. E bine să fim realiști și să nu ocolim unghiurile dificile 
ale bibliografiei, dar în același timp să avem toată înţelegerea. Nichifor Crainic a fost 
toată viața o persoană controversată, controversat încă înainte de închisoare, din 
perioada interbelică. A făcut politică, a avut adversari politici, și-a schimbat opțiunile 
politice, și nimeni nu te iartă când îi părăseșşti formațiunea politică. A existat un 
decalaj între scrierile lui și viaţa lui particulară, publică, care a făcut iarăși ca el să fie 
controversat. Trebuie să depun o mărturie, poate mai puţin directă decât indirectă, 
că totuși era smerit, omul care greşește și care se smerește, tocmai prin conștiința 
greșelilor lui. Este o mărturie pe care o deţin prin gura lui Radu Gyr, care, uneori, îşi 
permitea să-l mustre pentru unele nesăbuinţe ale vieţii lui publice, la care Crainic 
lăsa capul în jos, se lăsa dojenit, ofta și spunea: «omul, omul din mine este cel care 
uneori mă degradează, iar Radu Gyr înţelegea acestea prin spusele lui Apostolului 
Pavel: «nu fac binele pe care îl voiesc, ci răul pe care nu-l voiesc îl săvârșesc». De 
aceea, cei care au fost de bună credinţă, și nu i-au fost adversari politici îl vor 
înțelege... Controversat a fost și în timpul închisorii, pentru că adversitățile politice 
din afară se prelungesc și în interiorul temniţei. A fost, oarecum, victima adversarilor 
săi politici, care s-au răzbunat în închisoare». 

Referitor la activitatea de la catedră, Inal Prea Sfinţia Sa a spus că: «Atunci când 
vorbea amfiteatrul era plin. Era fermecător prin faptul că teologul era dublat de un 
literat. Conţinutul teologiei lui avea relieful literaturii care nu putea să nu subjuge, 
iar fraza lui avea miez. Pentru el și prin el a fost creată catedra de Ascetică și 
Mistică». Apoi vorbitorul și-a axat discursul asupra cursului: Dostoievski și 
creștinismul rus, un manuscris rămas necunoscut vreme de decenii, redat publicității 
prin bunăvoința Părintelui Arhimandrit Grigore Băbuș. 

301 Mai târziu își va aminti de copilăria și originea sa pură, când va scrie Memoriile 
sale: Zile albe, zile negre: «M-am ivit în lumina lumii venind dintr-o adâncime de două 
mii de ani. Hrisoavele vechimii mele n-au fost niciodată scrise. Le port în sângele care 
bate încă în tâmpla căruntă. De câte ori mă gândesc la trecutul neguros al obârșiei 
Neamului, de pe grindul acesta unde am ajuns, mi se pare că mă plec spre fundul unei 
prăpăstii fără măsură, din taina căreia licăre izvorul de viață ce urcă până la mine. Eu 
nu cobor de pe culmile istoriei; ci mă urc din peșterile anonimatului. Boierii coboară 
şi adesea coborâșul lor e alunecare; țăranii suie greu, cu trudă mare. De aceea, 
cugetul luminos al acestei obârșii anonime mi-a dat totdeauna sentimentul înălțării, 
al biruinței și al răzbunării unei soarte mocnite sub grămada veacurilor. Sentimentul 
acesta nu-l am numai eu; îl avea și tatăl meu, ţăranul anonim, al cărui suflet chiuia de 
bucurie că-și vede feciorul cărturar, ridicat dintr-un neam care n-a cetit decât în stele 
şi n-a scris decât cu plugul pe coajele negre ale tărânii. E fără doar și poate o fericire 
necunoscută celor legănaţi în puf; ea dă vieţii un gust particular și puternic pe care îl 
ştiu numai cei care poartă încă în obraz fața pământului și zânbetul soarelui» 
Nichifor Crainoc, Zile albe, zile negre, Memorii (1), Ediţie îngrijită de Nedic Lemnaru, 


În toamna aceluiași an, refugiat la Sibiu unde se afla familia sa, 
află din jurnale despre arestarea sa, deși era încă liber302. Se va 
refugia la mănăstirea Sâmbăta, prin intermediul unui călugăr, fost 
student, care cu siguranţă era părintele Arsenie Boca, unde va rămâne 
pe timpul lunilor ianuarie-februarie 1945. Aici a luat legătura cu 
preotul Dumitru Stăniloae, profesor la Academia teologică din Sibiu, 
care i-a solicitat să revadă textele traduse din Filocalie, mai ales din 
punct de vedere literar. Crainic mai traduce aici, „Exerciţiile spirituale 
ale lui Ignaţiu de Loyola” la rugămintea lui Arsenie Boca, care dorea a 
cunoaște și a ști comentariile lui Crainic303. 

Înclus în lotul jurnaliștilor va fi condamnat, în contumacie, prin 
Sentința nr. 2, din 4 iunie 1945, dată de Tribunalul Poporului din 
București, la „detenţie grea pe viaţă și degradare civică pe timp de 10 
ani, pentru crima de dezastrul țării, prin crime de război”304. 

Ministrul Justiţiei de atunci, Lucrețiu Pătrășcanu, i-a admis 
rejudecarea procesului, dar după aproape un an de zile, ministrul fiind 
el însuși acuzat de naționalism şi arestat, procesul a fost 
suspendat305. 

Crainic n-a rezistat mult timp pribeag. I-a cerut preotului loan 
Sămărghițan din Cerghid, unde se refugiase, să-l denunțe. Se va preda 
în ziua de 24 mai 1947. În timpul detenţiei sale a trecut pe la 
Ministerul de Interne, penitenciarele: Văcărești, Jilava, Aiud, unde a 
„petrecut” timpul cel mai mult. Aici a stat în condiţii de exterminare. 

Crainic notează în Memoriile sale regimul prin care a trecut, 
bolile care l-au chinuit, foamea pe care o îndura, cruntele bătăi pe care 
le primea de la gardieni sau de la reeducați. 

A fost grațiat de restul pedepsei, în ziua de 24 aprilie 1062306. 


Casa editorială Gândirea, Bucureşti, 1991, p. 

302 Aflase deja, prin intermediul unui jurnalist că era jocul Ministerului de interne 
pentru a închide gura celor care-l doreau cît mai repede arestat. 

303 ACNSAS, fond Informativ, dosar 2637, vol. 2, fila 85-91. A se vedea şi Camelia Ivan 
Duică, Adrian Nicolae PETCU, Nichifor Crainic, file din Dosarul penal, în revista Rost, 
manifest romînesc, an II, nr. 12, 2004, p. 7. 

304 AMJ, fond penal, dosar 18965, vol. 5, £.400 la Camelia Ivan Duică, Adrian Nicolae 
PETCU, Nichifor Crainic, file din Dosarul penal, p. 7. 

305 Am preluat și noi informaţiile Domnului Nedic Lemnaru, informaţii transmise în 
Cuvântul Înainte al volumului Nichifor Crainic, Soim peste prăpastie. Versuri inedite 
create în temniţele Aiudului, Editura Roza Vânturilor, București, 1990, pp. 5-6. 

306 Prin Decretul 293 din 18 aprilie al Consiliului de Stat al RPR. A fost pus în libertate 


Aceasta i-a fost soarta „celui dintâi teolog român în epoca modernă a 
istoriei noastre care scoate teologia din cercul strâmt și ocolit al 
specialiștilor, prezentând-o într-o formăimpunătoare atenţiunii 
generale a lumii intelectuale” cum îl aprecia, în anul 1040, părintele 
Dumitru Stăniloae307. 

Cel care în caracteriza atât de frumos pe profesorul Crainic, 
devine foarte repede, el însuși, prigonit. 

Personalitate proeminentă a culturii române și universale, a 
teologiei ortodoxe și a creștinimului întreg, părintele Dumitru 
Stăniloae, rămâne valoarea de simbol a Bisericii noastre. 

Despre personalitatea covârșitoare a „patriarhului teologiei 
româneșşti”308 s-a scris mult şi frumos309. S-a scris de suflet și pentru 


de către Ministerul Afacerilor Interne, cu biletul nr. 361/1962 cf. AMJ, fond Penal, 
dosar 18965, vol. 5, f. 337, 339. 

307 Nichifor CRAINIC, Nostalgia paradisului, Ed.Moldova, Iași, 1994, p. 308. 

308 A se vedea titlul Omagiu Patriarhului teologiei românești, în Vestitorul Ortodoxiei, 
V, nr. 103, 15 octombrie 1993, p. 5-6. 

309 A se vedea Romanian Orthodox Church News, III, nr. 4, decembrie 1973, p. 81-87; 
*** Persoană și comuniune. Prinos de recunoștință Părintelui Profesor Academician 
Dumitru Stăniloae la împlinirea vârstei de 90 de ani, volum tipărit cu binecuvântarea 
I.P.S. Antonie Plămădeală, mitropolitul Transilvaniei din iniţiativa pr. Prof. decan Dr. 
Mirca Păcurariu, sub îngrijirea Diac. Asist. Ioan I. Ică jr., Sibiu, 1993; Olivier Clement, 
Cel mai mare teolog din secolul XX, în Vestitorul Ortodoxiei, V, nr. 103, 15 octombrie 
1993, p. 4. În același an, între 2 şi 4 octombrie la Patriarhia română a fost organizat 
Simpozionul Dumitru Stăniloae, a se vedea Pr. Prof. dr. loan BRIA, Teologia ortodoxă 
în România contemporană. Părintele Dumitru Stăniloae, simbolul „teologiei 
mărturisitoare”, p. 51-58. Costion Nicolescu, Teologul în cetate. Părintele Dumitru 
Stăniloae și aria politicului, 1903. Centenar 2003, Editura Christiana, București, 2003 ; 
x Părintele Dumitru Stăniloae în conștiința contemporanilor- Mărturii, evocări, 
amintiri, Editura Trinitas, lași, 2003. Printre semnatarii amintirilor se numără : P. F. 
Patriarh Teoctist, 1.P.S. Daniel, I.P.S. Bartolomei Anania, Acad. Virgil Cândea, Al. 
Paleologu, Jürgen Moltmann, Adolf Martin Ritter, Olivier Clement, Virgil ierunca, 
Monica Lovinescu, Ierom. Petroniu Tănase, loan Alexandru. Vezi Mircea Păcurariu, 
Dicţionarul Teologilor Români, ediţia a II-a , revăzută și întregită, București, 2002, p. 
455-460; Lucian Turcescu, emigrant român în Canada și profesor asociat la „Catholic 
Studies Program and Religious Studies Departement” al Universităţii St. Francis 
Yavier, Antigonish a reunit într-un volum de 250 de pagini o serie de studii dedicate 
gândirii celui mai important teolog român: Dumitru Stăniloae. Tradition and 
Modernity in Theology, The Center for the Romanian Studies, 2002. O analiză a 
volumului a se vedea la Cristian BĂDILIȚĂ, Dumitru Stăniloae: viața după moarte a 
teologiei, în Rost, an. I, nr. 9 noiembrie 2003, p. 11-12. Revista de prestigiu Rost, 
închină numărul din luna noiembrie 2003, Centenarului Stăniloae. Nicolae 


suflet, evocându-se, atât de către personalităţile culturii laice cât și de 
cele bisericeşti, calitățile sale și opera sa310. Opera sa este din ce în ce 
mai mult tradusă în limbi străine și atent studiată în teze de licenţe dar 
mai ales de doctorat311, în ţară și în străinătate, în universităţi 
ortodoxe sau de alte confesiuni. O analiză atentă a activităţii ilustrului 
profesor s-a realizat în timpul Congresului Internaţional de Teologie 
„Acad. Pr. Prof. dr. Dumitru Stăniloae”, organizat de către Facultatea 
noastră în colaborare cu Patriarhia Română, la palatul Patriarhiei din 


STROIESCU-STÎNIȘOARĂ, Centenar Stăniloae. La moartea Părintelui Stăniloae, Rost, 
an. I, nr. 9 noiembrie 2003, p. 2-4; George ENACHE, Arestarea și condamnarea lui 
Dumitru Stăniloae, în Ibidem, p. 4-7; Silviu ALUPEI, Ortodoxie și Românism, în Ibidem, 
p. 11-12. Vezi şi volumul coordonat de Teodor BACONSKY și Bogdan TĂTARU- 
CAZABAN, Centenar 1903-2003. Dumitru Stăniloae sau Paradoxul Teologiei, Editura 
Anastasia, București, 2003. 

310 Vezi Pr. Prof. dr. Mircea Păcurariu, Pr. Prof. acad. Dumitru Stăniloae. Câteva 
coordonate biografice, în vol. Persoană și comuniune.., p. 1-19 și Prof. Gh. Anghelescu- 
Diac. Asit. Ioan I. Ică jr., Opera păr. Prof. Stăniloae. Bibliografie sistematică, în Ibidem, 
p. 20-67. 

311 Ellias O'Brien, The Orthodox Pneumatic Ecclesiology of Father Dumitru Stăniloae 
Ecumenical Approach, Mphil Dissertation, Dublin, 1984; Ronald G. Roberson, 
Contemporary Romanian Orthodox Ecclesialogy. The Contribution of Dumitru 
Stăniloae and the Younger Colleagues, Doctorate dissertation, Pontificium Orientale, 
Facultas Scientiarum Orientalium, Roma, 1988; Hieromoine Joachim Giosanu, La 
Deification d l'homme d’après la pensée du Père Dumitru Stăniloae, teză de doctorat, 
Institutul de Teologie ortodoxă Saint Serge, Paris, 1984, publicată în Editura Trinitas, 
Iași, 2003; Emil Bartoş, The Concept of deification in Earsten orthodox Theology with 
Detailed Referance to Dumitru Stăniloae, A dissertation submitted to the University of 
Wales, lampeter in candidacy for the degree of Doctor of Philosophy, January 1997, 
Lampeter, Walles; Maciej Bielawski, The Philosophy Vision of the World in the 
Theology of Dumitru Stăniloae, Doctoralem Dissertation, Pontifica Studiorum 
Universitas, A S. Thoma aq. In Urbe, 19, Marth 1997; Pr. Nicolae Moșoiu, Dezvoltarea 
teologică în Tradiție în viziunea Părintelui Profesor Dumitru Stăniloae. Sinteze 
moderne și contextul lor, teză de doctorat, Sibiu, 1999; Gheorghe Holbea, Teologia 
Părintelui Dumitru Stăniloae și legătura ei cu teologia contemporană răsăriteană și 
apuseană, Tesalonic, 2000; Daniel Munteanu, Pnevmatologia la Dumitru Stăniloae și 
Jurgen Moltmann, Heidelberg, 2001; Jurgen HENKEL, Eros un Ethos Mensch, 
gottesdienstliche Gemeinschaft und Nation als Adressaten theologischer Ethnik bei 
Dumitru Stăniloae, „Forum Orthodoxe Theologie”, Band 2, herausgegeben von Karl 
Christian Felmy und loan I. Ică jr, Lit Verlag, Munster-Hamburg-London, 2003 şi 
traducerea românească la Jürgen HENKEL, Indumnezeire și etică a iubirii în opera 
părintelui Dumitru Stăniloae, Deisis, Sibiu, 2003. 


București312. 

Din opera sa nu trebuie excluşi oamenii, pentru că înainte de 
toate, părintele Stăniloae a format caractere și valori teologice, atât la 
Sibiu313 cât şi la Bucureşti314, unde a avut posibilitatea formării 
doctorale a multor tineri. A format o adevărată școală de teologie 
ortodoxă. 

După studiile de licenţă și de doctorat în teologie la Cernăuţi, 
trimis de vrednicul mitropolit Nicolae Bălan, în străinătate, la studii de 
specializare pentru Dogmatică și Istoria Bisericească, la Atena (1927- 
1928), Munchen și Berlin (1928-1929), a fost numit profesor 
suplinitor la Catedra de Teologie Fundamentală, Dogmatică și la Limba 
Greacă, în anul 1929, şi apoi, în anul 1932, profesor provizoriu, la 
Academia Teologică „Andreiană din Sibiu” 315. Activitatea la catedră, 
ca rector al Academiei și, în același timp, la Telegraful Român, a fost 
remarcabilă. Intrigile unor colegi, care vor continua și ei activitatea la 
București, au făcut ca ilustrul profesor să părăsească Sibiul, în anul 


312 Între 9 și 14 noiembrie 2003, la Palatul Patriarhiei din Bucureşti a avut loc 
Congresul Internațional de Teologie „Acad. Pr. Prof. dr. Dumitru Stăniloae - 100 de ani 
de la naștere. Vezi despre acesta: Din cuvântul P:F: Teoctist la Congresul Internaţional 
dedicat Părintelui Dumitru Stăniloae. Cu asemenea înaintemergători, niciodată nu 
trebuie să ne îndoim în lucrarea Bisericii noastre, în Vestitorul Ortodoxiei, an. XV, nr. 
322-323, 15 noiembrie 2003, p. 1-2; Pr. Prof. dr. Nicolae D. NECULA, Congresul 
Internaţional de Teologie „Acad. Pr. Prof. dr. Dumitru Stăniloae - 100 de ani de la 
naștere, în Ibidem, p. 5; Preot lect. Dr. Gheorghe HOLBEA, Părintele Dumitru 
Stăniloae. Date biografice și bibliografice, în Ibidem, p. 7 și Idem, Părintele Dumitru 
Stăniloae: un dar pe care Dumnezeu l-a făcut Ortodoxiei secolului al XX-lea, în Ibidem, 
p. 8. Ulterior, revista de prestigiu Rost, închină numărul din luna noiembrie 2003, 
Centenarului Stăniloae. Nicolae STROIESCU-STÎNIȘOARĂ, Centenar Stăniloae. La 
moartea Părintelui Stăniloae, Rost, an. I, nr. 9 noiembrie 2003, p. 2-4; George 
ENACHE, Arestarea și condamnarea lui Dumitru Stăniloae, în Ibidem, p. 4-7; Cristian 
BĂDILIȚĂ, Dumitru Stăniloae: viața de după moarte a teologiei, în Ibidem, p. 8-11; 
Silviu ALUPEI, Ortodoxie și Românism, în Ibidem, p. 11-12. 

313 La Sibiu a desfășurat o activitate didactică roditoare timp de 17 ani, unde a 
predat : Dogmatica, Apologetica, Pastorala și Limba Greacă. A îndeplinit și funcţia de 
rector între anii 1935 şi 1936, când a fost silit să-și prezinte demisia, la presiunile lui 
Petru Groza. 

314 La București a fost numit profesor începând cu anul 1946, predând Ascetica și 
Mistica. 

315 Prin Ord. Cons. Arhid. Nr. 7827 din 3 septembrie 1929 apud Preot Prof. Dr. Mircea 
PĂCURARIU, Două sute de ani de învățământ teologic la Sibiu, 1786-1986, Sibiu, 1987, 
p. 148. 


1946. 

Până de curând, se scria că în acest an Dumitru Stăniloae a 
demisionat din funcția de rector al Academicie „Andreiene”, funcție 
deţinută din anul 1936316. 

De curând, părintele Mihai Săsăujan descoperă, în arhiva 
mitropolitană din Sibiu, o scrisoare-memoriu adresată de mitropolitul 
Nicoale Bălan primului ministru, de atunci, Petru Groza. Din cuprinsul 
ei reiese faptul că profesorul Dumitru Stăniloae a fost obligat să 
demisioneze, la presiunile politicului și ale colabo-raţioniștilor noului 
regim317. 

lată cum se adresa primului ministru mitropolitul: „5. Am 
ascultat de dorința ce mi-aţi arătat-o prin scrisoare și prin dese 
comunicări ce mi le-au adus de la Domnia Voastră consilierii păr. Liviu 
Stan şi păr. Spiridon Cândea, de a schimba pe păr. Dumitru Stăniloae 
din fruntea Rectoratului Academiei teologice „Andreiene”. Am ezitat 
mult de a face acest pas, pentru că era plin de ingratitudine față de un 
profesor distins, un teolog de rar talent și de un bărbat respectat de tot 
clerul Bisericii noastre. Am făcut schimbarea cu sufletul îndoit, dar 
văzând consecinţele de astăzi, vă mărturisesc că regret a o fi făcut: 
părintele D. Stăniloae a plecat de la Academia teologică „Andreiană” 
lăsând în urma sa un gol pe care cu altul nu-l pot umplea. Tot clerul 


316 Ibidem, p. 160. 

317 Mihai SĂSĂUJAN, Relaţia Stat: Biserică în gândirea mitropolitului Nicolae Bălan, în 
Teologia, anul VIII, nr. 1-2, p. 206-220: „Textul definește un ierarh cu contribuţii 
excepționale la viaţa Bisericii, care în ultima decadă a păstoririi sale, în contextul 
politicii de stat comuniste foarte dure față de oamenii Bisericii, a fost nevoit să 
accepte demisia rectorului Stăniloae, într-un timp în care o altă atitudine îi putea 
aduce lui personal, și poate, Bisericii Ortodoxe Române, ca instituţie în ansamblul ei, 
dificultăți foarte mari, de care părintele Stăniloae era conștient, fapt pentru care îşi 
depune demisia fără regrete, mulțumind ierarhului său pentru încrederea ce i-a 
acordat-o vreme de zece ani. Nicoale Bălan are însă, puterea și curajul de a transmite 
primului ministru, faptul că a ezitat mult până a acceptat acest lucru și că a purces la 
aceasta cu sufletul îndoit. Exact la un an de la depunerea demisiei părintelui 
Stăniloae, mitropolitul Bălan și întreaga preoțime sibiană prin vocea ierarhului ei, și 
exprimau în mod public, regretul pentru pierderea unui om de frunte al Bisericii 
ardelene, constatând golul pe care acesta îl lăsa în urma plecării sale. Părintele 
Stăniloae rămânea profesorul distins, teologul de rar talent și bărbatul respectat de 
tot clerul Bisericii ardelene. La o vârstă (45 de ani), la care era pregătit să dea 
teologiei românești contribuţiile sale majore, devenise însă, o persoană „neagreată” 
de noul regim” cf. Ibidem, p. 208-209. 


nostru, cu mine în frunte, regretă această pierdere ce o îndurăm prin 
plecarea de la noi a păr. Stăniloae. Din cazul acesta, scot concluzia că 
nu e bine să se amestece bărbaţii politici în asemenea chestiuni și nu e 
bine să asculte conducătorii Bisericii de asemenea inmixtiuni”318. 

În aceste condiţii părintele profesor Dumitru Stăniloae se 
prezintă la Facultatea de Teologie din Bucureşti, unde concurează 
pentru un post de profesor la catedra de Ascetică și Mistică, la data de 
11 noiembrie 1946. Din comisie faceau parte profesorii: loan Gh. 
Savin, ca preşedinte, și ca membri: Cicerone Iordăchescu, Orest 
Bucevschi și Ioan Gh. Coman. În Referatul întocmit, membrii Comisiei 
subliniau următoarele: „Această activitate științifică este evidenţiată, 
în primul rând, de cele peste 24 de lucrări din domeniul științei 
teologice publicate de Păr. Prof. D. Stăniloae în decursul anilor 1929- 
1946. Aceste lucrări, unele din ele traduceri, altele, și cele mai multe, 
originale, se caracterizează prin spiritul de adâncă pătrundere cu care 
sunt alese, privite și tratate problemele, prin bogata lor documentare 
ştiinţifică, ca şi prin aleasa ţinută literară, în care ele sunt prezentate. 
Referindu-se la probleme din aproape toate domeniile teologiei: 
istoric, practic și sistematic, scrierile păr. D. Stăniloae vădesc practic o 
pronunţată înclinare și preocupare pentru problemele mistico- 
ascetice... Din acest fapt rezultă că la Păr. D. Stăniloae Mistica și 
Ascetica nu sunt preocupări întâmplătoare şi marginale, ci ele 
formează aproape o permanenţă a studiilor și preocupărilor sale 
ştiinţifice”319. 

În privința activităţii organizatorice, membrii comisiei 
subliniau: „se evidenţiază din faptul că P.C. Sale i s-a încredinţat timp 
de zece ani conducerea Academiei Teologice din Sibiu, al cărei Rector a 
fost din anul 1936 până în anul 1946. În acest timp și sub rectoratul 
P.C. Sale Academia Teologică din Sibiu a făcut mari progrese, nu numai 
în domeniul didactic, prin înmulţirea catedrelor şi materiilor de 
învățământ, şi ridicarea Academiei la rangul de Facultate ca și în cel 
gospodăresc, prin mărirea capacităţii de primire a studenţilor în 
Internatul Academiei. Datorită acestor merite Sf. sa a fost distins cu 


318 Ibidem, p. 216-217. 

319 Referat asupra activităţii științifice, didactice și organizatorice a Păr. Prof. D. 
Stăniloae în Dosarul personal din Arhiva Facultăţii de Teologie Ortodoxă “Patriarhul 
Justinian” a Universității Bucureşti. 


cele mai înalte ranguri onorifice pe care Biserica le acordă preoţilor de 
mir, merituoşi, conferindu-i gradele de Stavrofor și Protoiereu. Pentru 
toate aceste merite, științifice, didactice și organizatorice, credem că 
P.C. Sa Păr. Prof. D. Stăniloae, titularul catedrei de Dogmatică de la 
Academia Teologică din Sibiu, propunem să fie chemat prin numire ca 
profesor titular al catedrei de Ascetică și Mistică la Facultatea de 
Teologie din Bucureşti, în conformitate cu prevederile art. 64, pct.1, 
alin. 2, Sfinţia sa fiind „profesor titular în învățământul superior, la o 
catedră de altă specialitate decât cea vacantă, dar având lucrări de 
valoare şi o activitate susținută în specialitatea catedrei la care i se face 
chemarea”320. 

Din anul 1948, când Facultatea devine Institut Teologic de grad 
Universitar, părintele Stăniloae a fost încadrat ca profesor titular de 
Teologie Dogmatică și Simbolică321. Aici a depus o intensă activitate 
didactică şi științifică. Un accent important l-a pus pe formarea de 
tinere caractere, mai ales, într-o perioadă destul de dificilă pentru 
neam şi țară. 

În timpul activităţii la Institutul Teologic din București, 
părintele profesor a colaborat la volumele de Teologie Dogmatică și 
Simbolică, manual pentru Institutele Teologice, vol. I și II, Editura 
Institutului Biblic şi de Misiune Ortodoxă, Bucureşti, 1958, (în total 
1005p.). Pentru prima dată se recunoaște contribuţia părintelui 
Stăniloae la această Teologie Dogmatică în studiul La Theologie 
dogmatique dans l'Eglise Orthodoxe Roumaine des origines à nos jours, 
din volumul De la Théologie Orthodoxe Roumaine. Des origines à nos 
jours, publicat de către Institutul Biblic și de misiune al Bisericii 
Ortodoxe Române, în anul 1974. Studiul este semnat atât de părintele 
profesor dr. Dumitru Stăniloae, cât şi de preot prof. dr. Isidor Todoran, 
prof. dr. Nicolae Chiţescu, ambii coautori ai volumelor din 1958, la care 
se adaugă și preot lect. loan Ică. Se precizează în studiu că: „Le R.P. D. 
Stăniloae est également un des auteurs du Manuel de théologie 
dogmatique et symbolique (1958) remarquable par la profondeur de ses 
analyses”322. 


320 Ibidem, p. 5. 

321 Vezi BOR.....Ciurea.... ST cu catedrele......Prof. Dr. Nicolae CHIȚESCU și preot prof. 
Dr. Dumitru RADU, Catedra de Teologie Dogmatică, Teologie Fundamentală și Istoria 
Religiilor, în ST, XXXIII, nr. 7-10, p. 555-558. 

322 Preot profesor dr. Dumitru Stăniloae, preot prof. dr. Isidor Todoran, prof. dr. 


Profesorul Nicolae Chiţescu323, colegul său de Catedră și unul 
dintre semnatarii manualului din 1958, în studiul privind Catedra de 
Teologie Dogmatică de la Facultatea de Teologie din București, dedicat 
centenarului Facultăţii noastre, în anul 1981, alături de părintele 
Dumitru Radu, nu menţionează între lucrările părintelui Stăniloae și 
capitolele redactate pentru menţionatul manual. 

Într-un studiu dedicat părintelui teologiei româneşti, în volumul 
Prinos de cinstire, părintele Dumitru Radu precizează această 
contribuţie: „Cunoaşterea lui Dumnezeu în Ortodoxie; Fiinţa și 
lucrările necreate ale lui Dumnezeu; Deosebiri interconfesionale 
asupra antropologiei (în vol. 1) și: Aspectele esenţiale ale operei de 
Răscumpărare în concepţia ortodoxă; Doctrina ortodoxă despre 
raportul natură şi har; Doctrina ortodoxă și catolică despre condiţiile 
subiective ale întrupării în expunere comparativă; Doctrina 
protestantă și ortodoxă despre condiţiile subiective, în expunere 
comparativă; Doctrina ortodoxă despre Biserică și unele subcapitole 
(în vol. [1)”324. 

Același profesor, fost ucenic al părintelui Stăniloae, precizează și 
motivația pentru care s-a omis numele părintelui Stăniloae dintre 
colaboratorii volumelor: „Capitolele, din acest manual universitar de 
teologie dogmatică și simbolică, care nu menţionează între coautorii 
săi pe Părintele profesor Dumitru Stăniloae, aflat atunci în închisorile 
comuniste ca deţinut politic, au la bază aceeași coordonată patristică și 
ilustrează dimensiunea ontologică și personalistă a învăţăturii 
ortodoxe”325. 

Calitatea de coautor a părintelui profesor Stăniloae la cele două 
manuale de Teologie Dogmatică, este întărită de un document din 
Arhiva Facultăţii noastre, Dosarul personal al Părintelui Dumitru. Este 


Nicolae Chiţescu, preot lect. Ioan Ică, La Théologie dogmatique dans l'Eglise 
Orthodoxe Roumaine des origines à nos jours, din volumul De la Théologie Orthodoxe 
Roumaine. Des origines à nos jours, publicat de către Institutul Biblic și de misiune al 
Bisericii Ortodoxe Române, București, 1974, p. 254. 

323 Prof. Dr. Nicolae CHIȚESCU şi preot prof. Dr. Dumitru RADU, Catedra de Teologie 
Dogmatică, Teologie Fundamentală și Istoria Religiilor, p. 555-558. 

324 Pr. Prof. Dr. Dumitru RADU, Coordonate și permanențe teologice în opera 
părintelui Acad. Prof. Dr. Dumitru Stăniloae, în Persoană și Comuniune. Prinos de 
cinstire... p. 143. 

325 Ibidem, p. 143. 


vorba de o listă biliografică, din anul 1976, întocmită în urma scrisorii 
trimise de către Rectorul Seminarului Teologic din Princeton, New 
Jersey, SUA, ca urmare a recomandării de a primi Premiul Fundaţiei 
Templeton pentru progresul Religiei326. Din acest motiv, părintele 
profesor a întocmit un memoriu, însoţit de o listă de lucrări. Lista de 
lucrări a părintelui Stăniloae, publicată în revista Romanian Orthodox 
Church News, din decembrie 1973327, cu ocazia aniversării a 70 de 
ani de viață, a fost completată cu o serie de lucrări recente, cum le 
considera autorul. 

În listă, acesta precizează faptul că este coautor la cele două 
manuale: „Pe lângă: Manualul de Dogmatică publicat în 1958-1959, în 
două volume, în colaborare cu alţi trei profesori români, pr. prof. dr. D. 
Stăniloae a dat la tipar în anul acesta o Dogmatică ortodoxă în două 
volume, scrisă de el singur”328. Pe una dintre foile de lucru, se vede 
intervenția scrisă a părintelui, unde completează: „Din activitatea 
recentă a (sublinierea aparține părintelui profesor cum se poate vedea 
din anexă) Pr. Prof. dr. Dumitru Stăniloae”. Pagina respectivă o anexăm 
textului prezentului studiu. Este argumentul convingător să i se 
recunoască, măcar, și post mortem, meritul și contribuţia sa la teologia 
dogmatică românească. Din păcate la reeeditarea manualelor la Cluj nu 
a fost meționat printre autori și părintele Stăniloae. 

Printre sutele de licenţe redactate și prezentate sub îndrumarea 
sa menţionăm pe cele întocmite de: Stelian (Dometie) Manolache329, 
Anca Manolache330, Dumitru Radu331, Boitan Florin332, Andrei 


326 Arhiva Facultății de Teologie Ortodoxă București. Dosarul personal, filă nepaginată. 
A se vedea anexa prezentului studiu. Din traducerea acestei scrisori aflate în Dosar 
reise faptul că Părintele profesor a fost recomandat pentru acest premiu de 
profesorul Istvan Juhasz din Cluj-Napoca. 

327 Vezi Theological Education. Prof. Dumitru Stăniloae celebrates his 70th Birthday, în 
Romanian Orthodox Church News, III, nr. 4, decembrie 1973, p. 81-84. 

38 A se vedea Dosarul Pr. Prof. Dr. D. Stăniloae, Arhiva Facultăţii de Teologie 
Ortodoxă, nepaginat. 

329 Cf. Registru Procese verbale anii 1943-1958, nr. 53, din 6 iulie 1049. Teza se 
intitula: Mărturisirea ortodoxă a lui Petru Movilă. Studiu istorico-exegetic-dogmatic. 
330 Cf. Ibidem, nr. 107, din 1 noiembrie 1050. Teza se intitula: Catolicismul și 
protestantismul privite de A. Homiakov. 

331 Cf. Ibidem, PV nr. 117 din 3 iulie 1951. Teza se intitula: Fiinţa Bisericii în doctrina 
ortodoxă. 

332 Cf. Ibidem, PV nr. 196 din 22 iunie 1953. Teza se intitula: Doctrina ortodoxă despre 


Scrima333, Monahia Gafton Semfora334, Emilian Popescu335, și alţii, 
până la arestare. 

La cursurile de doctorat, Părintele Dumitru a îndrumat, atât la 
secția sistematică dar și la celelalte secţii. A participat în multe comisii 
pentru acordarea titlului de doctor în teologie. 


Un mărturisitor Prof. dr. Teodor M. Popescu 
(1893-1973) 


Teodor M. Popescu s-a născut la 1 iulie 1893, în comuna 
Conţești, satul Boteni, jud. Dâmboviţa,336 și a decedat la 4 aprilie 


chip și asemănare. R 

333 Cf. Ibidem, PV nr. 320 din 15 iunie 1956. Teza se intitula: Incercare de introducere 
la o antropologie ortodoxă apofatică. 

334 Cf. Ibidem, PV nr. 347 din 30 iunie 1956. Teza se intitula: Maica Domnului în 
Învățătura ortodoxă. 

335 Cf. Ibidem, PV nr. 399 din 28 februarie 1957. Teza se intitula: Doctrina dogmatică 
a Sfântului Grigorie Palama. 

336 Literatura biografică a distinsului profesor este cuprinsă în câteva medalioane 
realizate de foștii săi studenți și ucenici: *** Profesorul onorar Teodor M. Popescu, în 
BOR, XCI, nr. 3-4, 1973, pp. 481-483; în ROC, III, nr. 2, p. 67-69; G. I. M(oisescu), 
Profesorul Teodor M. Popescu, în Almanahul Parohiei Ortodoxe Române din Viena pe 
anul 1974, p. 156-157; Pr. prof. I. R(ămureanu), Prof. Teodor M. Popescu, în ST, XXXIV, 
nr. 1-2, 1982, p. 47-48; tBARTOLOMEU Anania, Cuvânt înainte la Teodor M. 
POPESCU, Biserica Mărturisitoare, Editura Credința Noastră, Bucureşti, 1995, p. 5-7; 
Idem, Cuvânt despre autor la Prof. dr. Teodor M. POPESCU, Biserica și Cultura, Editura 
Institutului Biblic și de Misiune al Bisericii Ortodoxe Române, București, 1996, p. 5-6; 
Prof. Adrian N. Popescu, Profesorul Teodor M. Popescu. O sută de ani de la naștere și 
douăzeci de ani de la moarte, în BOR, CXI, nr. 4-6, 1993, p. 84-91 și Profesorul Teodor 
M. Popescu (1893-1973) prolog la lucrarea postumă a marelui teolog, Meditaţii 
teologice, Editura Sfintei Arhiepiscopii a Bucureștilor, București, 1997, p. 9-33; Preot 
dr. Gheorghe Drăgulin, Teologi români de seamă din prima jumătate a veacului al XX- 
lea, în ST, XLIII, nr. 4, 1991, p. 68-70; Idem, Prof. dr. Teodor M. Popescu - eminent 
istoric bisericesc ortodox și consecvent caracter creștin, în Ortodoxia, nr. 3-4, 1995, p. 
70-100, cel mai complet studiu de până acum asupra acestui valoros teolog ortodox. 
De asemenea, există la Biblioteca Sfântului Sinod de la Mănăstirea Antim din 
București, în manuscrisul III 116, lucrarea inginerului Vasile M. Popescu, Teodor M. 
Popescu. Patriot, teolog, istoric, profesor și pedagog. Viaţa și opera, București, 1984; 
Preot Prof. dr. Mircea Păcurariu, Popescu M. Teodor în Dicţionarul Teologilor Români, 
Editura Univers Enciclopedic, București, 1996, p. 350-351; Teofil Avrâncioaiei, 


1973, înmormântat la Cimitirul Sfânta Vineri. Toată viaţa și-a dedicat-o 
Ortodoxiei. 

Între anii 1905-1913 a urmat cursurile Seminarului Central din 
Bucureşti. După absolvire a îndeplinit slujba de cântăreţ la Biserica 
Sfântul Ștefan din București. De la 1 septembrie 1915 a îndeplinit și 
funcţia de pedagog la Seminarul Central. Între anii 1913-1919 a urmat 
cursurile Facultăţii de Teologie din capitală. În tot acest timp s-a 
remarcat ca un student excepțional, absolvind Facultatea ca șef de 
promoţie. La 30 mai 1919 va cere Consiliului Profesoral obținerea unei 
burse de studii, deoarece în cursul acestui an o comisie urma să se 
ocupe de chestiunea trimiterii de bursieri pentru studii în străinătate. 

Studiile universitare și le-a desăvârşit în străinătate, ca bursier, 
mai întâi, la Facultatea de Teologie Ortodoxă din Atena. Aici depune 
proiectul tezei de doctorat, la data de 17 mai 1921, cu subiectul: 
Cauzele persecuțiilor religioase din punct de vedere istoric și psihologic, 
Atena, 1922, 171p. În timpul studiilor, doar pentru un an, între 1 
octombrie 1921 și 1 septembrie 1922, a îndeplinit și funcţia de 
cancelar interpret al Legaţiei române din Atena. 

Între anii 1922-1923, a urmat cursuri de specializare în 
domeniul Istoriei Bisericeşti Universale la Facultatea de Litere și 
Filosofie a Universităţii din Leipzig. Mai apoi, între 1923-1925, a 
continuat documentările la Facultatea de Teologie Protestantă din 
Paris, la Institutul Catolic și la Ecole Pratique des Hautes Etudes de la 
Sorbona. Aici a fost preocupat de studiile privind critica și metoda 
istorică. La data de 8 ianuarie 1926 s-a căsătorit cu sora lui Goga 
Ionescu, Sofia, care provenea dintr-o familie cu 16 copii a învățătorului 
Constantin Ionescu și a soției sale Ecaterina. 

Reîntors în ţară este numit profesor de științe religioase la 


Teologi în temnițe. Prof. dr. Teodor M. Popescu, în Biserica și problemele vremii, 
periodic de gândire creștină, lași, nr. 2, 1998, p. 17; Ilie Bădescu și Mihai Ungureanu, 
Enciclopedia valorilor reprimate. Războiul împotriva culturii românești (1944-1989), 
vol. II, București, 2000, p. 204-215; Adrian Gabor, Studia Ecclesiastica. Contribuţii în 
domeniul Istoriei Bisericești ale profesorilor de la Facultatea de Teologie Ortodoxă din 
București (1881.1989), capitolul Un Mărturisitor al Bisericii Ortodoxe - Prof. Dr. 
Teodor M. Popescu 78-115; Adrian Nicolae Petcu, Profesorul Teodor M. Popescu și 
regimul comunist, în volumul Arhivele Securităţii,l, editat de Consiliul Naţional pentru 
Studierea Arhivelor Securităţii la Editura Pro Historia, București, 2002, p. 80-96; 
Idem, Morţii de la Winnitza, în Ibidem, p. 203-218; Emilian Popescu, GB,; A.MJ., Dosar 
nr. 39.238, vol. I; A.C.N.S.A.S., Fond informativ, dosar nr. 701, vol. I. 


Seminarul Central din București, unde rămâne până în anul 1926. Mai 
apoi se prezintă la examenul de docenţă la Facultatea de Teologie 
Ortodoxă din București, la data de 10 iulie 1926. În toamna aceluiași 
an, la 1 noiembrie, va deveni profesor suplinitor de Istorie Bisericească 
la Facultatea de Teologie din Chișinău, recent înfiinţată și afiliată 
Universităţii din lași. 


Sfârşitul 


Venirea comuniștilor la putere și stabilizarea acesteia va face ca 
profesorul T. M. Popescu să fie atent supravegheat, încă din 1950, şi 
chemat deseori la securitate. 

Nu a făcut niciodată politică militantă, ci s-a opus agresivităţii 
politice. Cu toate acestea comuniștii aveau să-l acuze de politică 
legionară337. Un denunţ anonim, venit din partea unui informator 
plătit și fără frică și teamă de Dumnezeu, foarte probabil interesat să-l 
compromită pe profesor, face ca să fie luni de zile urmărit și 
supravegheat de securitate. 

De sărbătoarea Sfinților Trei Ierarhi, patronii Facultăţii de 
Teologie și ai Universităţii București, pe 30 ianuarie 1959, este chemat 
la securitate și interogat asupra activității sale. Este acuzat de faptul 
că: „profesorii și studenţii fac politică legionară; că organizează ajutor 
legionar împreună cu diac. prof. Nicolae Balca (este vorba de ajutorul 
financiar strâns la plata salariilor în favoarea lui I.Gh. Savin); că 
vehement critică politica regimului comunist; că Institutele Teologice 
constituie o problemă care trebuie rezolvată, și în acest caz, i s-a cerut să 
colaboreze "338. 


337 În anul 1931, când mișcarea legionară tulbura viaţa universității, el a scris 
articolele : Sub teroarea ignoranței agresive, publicat în Raze de lumină, nr. 4, 5p. și 
Educaţia în Facultate, în Ibidem, nr. 5. 

338 Ing. Vasile M. Popescu, op. cit., p. 175-176. A se vedea George Enache și Adrian 
Nicolae Petcu, Biserica Ortodoxă Română și Securitatea. Note de lectură, în 
Totalitarism și rezistenţă, teorare și represiune în România comunistă, volum editat de 
Consiliul Naţional pentru Studierea Arhivelor Statului, București, 2001, p. 108-145 şi 
Adrian Nicolae Petcu, Profesorul Teodor M. Popescu și regimul comunist, în volumul 
Arhivele Securităţii,l, editat de Consiliul Naţional pentru Studierea Arhivelor 


Arestat în noaptea de 4 spre 5 martie 1959, „în interesul 
Securităţii Statului”, va fi dus la închisoarea Jilava. Capetele de acuzare, 
inventate erau: activitate legioană, acțiune intensă contra clasei 
muncitoare, grave calomnii la adresa Uniunii Sovietice, că a ţinut în mod 
public în Sala Dalles, următoarele conferinţe : Anticreștinismul comunist, 
De la Nero la Stalin, Misiunea creștină a Statului, Actualitatea 
creștinismului, Cazul Vinnitza339. 

În timpul tuturor anchetelor Domnul Tudor a fost bătut, umilit, 
torturat, ameninţat cu moartea, injurat și insultat în modul cel mai 
josnic, tratat cu bestialitate și cu o vulgaritate feroce. 

Legionarismul lui T.M. Popescu nu a putut fi dovedit de 
anchetator printr-o activitate ca atare. Martor a fost evenimentul din 
anul 1940, când la Ministrul Învăţământului, a fost numit ministru 
profesorul Traian Brăileanu de la Universitatea din Cernăuţi. El a 
schimbat toți decanii facultăților din Universitatea Bucureşti. 
Necunoscând oamenii, a cerut informaţii de la Direcţia Învățământului 
Superior din Minister și acesată direcţie, fără a avea consimţământul lui 
T.M. Popescu, l-a recomandat pentru postul de Decan. Un ziar 
bucureștean a publicat lista viitorilor decani, și studenţii teologi 
legionari și-au exprimat nemulţumirea asupra acestei propuneri, ceea 
ce a făcut să nu mai fie numit. 

Logica celor fără de logică și de suflet a recurs la singurul 
argument: „Eşti legionar pentru că ești teolog, și fiind teolog eşti 
anticomunist, iar a fi anticomunist înseamnă a fi legionar”340. 

Condamnat la 15 ani de închisoare conform hotărârii 
Tribunalului Militar al Regiuniii II Militară341. Arestarea și 


Securității la Editura Pro Historia, București, 2002, p. 80-96. 

339 Ing. Vasile Popescu, op. cit., p. 178-179. Anchetatorul securităţii, căpitanul Ion 
Teodoru, ca anchetator general, i-a declarat acuzatului: “Eu te-am arestat, eu te 
anchetez, eu te acuz, eu te te judec şi eu te condamn și vei lua cel puţin 15 ani”. 

340 George Enache și Adrian Nicolae Petcu, Biserica Ortodoxă Română și Securitatea... 
p. 112 şi nota 2: „In penitenciarul Aiud avea să fie considerat tot legionar, deși la 
proces nu i se găsise această vină cf. A.M., fond penal, dosar nr. 39, 238, vol. I, f.9v-10v; 
vol. III, 1-1v”. 

341 Este condamnat prin sentința nr. 118, în ziua de 2 iunie 1959. Se dispunea 
confiscarea totală a averii personale și era obligat la 400 de lei cheltuieli de judecată 
cf. Ing. Vasile Popescu, op. cit., p. 240-246. Procurorul militar l-a acuzat că în perioada 
anilor 1941-1944 a ţinut o serie de conferințe cu caracter antimuncitoresc prin care 
ar fi denigrat mișcarea muncitorească din România. L-a acuzat şi pentru redactarea 


condamnarea sa a stârnit un val de proteste în lumea creştină. În 
Bulgaria, Grecia și în spaţiul oriental, în Polonia, Finlanda, Jugoslavia, 
etc. La Conferinţa panortodoxă de la Rodos, din anul 1963, un ierah 
grec pus întrebarea : „Ce este cu profesorul T.M. Popescu?”. Vaticanul a 
radiodifuzat știrea arestării lui342. 

De la Jilava a fost transferat la penitenciarul Aiud și internat la 
data de 23 octombrie 1959, unde a rămas până la eliberare. Aici „a 
devenit coleg cu foștii săi studenţi”: Bartolomeu Anania, Grigore 
Băbuș, Mitoiu Dumitru. I.P.S. Bartolomeu, își amintește peste timp, de 
anii de detenţie: „La Aiud, celula unde se afla Profesorul devenea 
academie teologică: fraţii de suferinţă învățau grecește şi se dumireau 
de ce Euharistia le este, prin excelență, Mulţumire... Într-o zi de 11 
iunie, aflându-se undeva prin parterul marelui celular, îl dibuia pe 
fostul său asistent pe undeva pe la etajul trei și-i transmitea, prin 
„Morse” un mesaj duios”. 

Va fi eliberat odată cu decretul general de grațiere 5/ 1963 la 
data de 15 ianuarie. Mai apoi, la cererea Institutului Teologic din 
București, Patriarhia a aprobat ca T.M. Popescu să țină un curs de 
neogreacă în anii universitari 1964-1966, fiind plătit de către 
Administraţia Patriarhală. Va fi apoi numit bibliotecar principal la 
Administraţia patriarhală, apoi diortositor la Editura Institutului 
Biblic, la tipărirea cărţilor de cult. Este numit apoi în comisia locală a 
Sfântului Sinod, pentru studierea și elaborarea poziţiilor Bisericii 
noastre în privința dialogului cu Biserica Vechilor Catolici, comisie 
prezidată de fostul său student și doctorand, prieten foarte bun, 
preotul prof. dr. loan G. Coman. 

Suferințele fizice, intelectuale și morale, la care fusese supus în 
anii de detenţie, l-au slăbit zilnic. La 4 aprilie 1973, titanul teologiei 
românești, a trecut la Domnul343. 


unei cronici, după vizita în Polonia la Vinnitza, prin care ar fi denaturat faptele și a 
calomniat URSS. A se vedea loc. cit. p. 242 şi urm. Acuzatul „a aflat abia după o lună și 
jumătate, la penitenciar, că a fost condamnat, fără însă să afle formula condamnării. 
Pe aceasta a aflat-o numai după eliberarea din închisoarea Aiud, în ianuarie 1963 cf. 
Ibidem, p. 239. 

342 Ing. Vasile Popescu, op. cit., p. 252-253. 

343 Opera profesorului este impresionantă. A publicat enorm, original şi a 
impresionant prin puterea de abordare a tematicilor: cărţi, studii, articole, traduceri, 
cronici, recenzii, note şi predici, de interes particular sau general în revistele centrale 

Declaraţie344 

Subsemnatul Dimitrie Istrate parohul parohiei „Sf. Vineri” din 
Galaţi, fiind recomandat de către forurile politice competente în 
înțelegere cu trimisul Ministerului de Culte, P.S. Lt. Antim Nica, a 


344 Text scris cu cerneală roșie. Același document se află în copie dactilografiată în 
ACNSAS, fond informativ, dosar 701, vol. II, f. 259. 


binevoit a cere delegarea mea ca Consilier Referent la secția Ad-tiv 
bisericească. 

Onor Ministru al Cultelor prin decizia Nr. 9225/ 948 aprobă 
recomandarea cerută. 

Cu adresa nr. 1510 din 11 Martie 1948, Sf. Episcopie îmi face 
cunoscut de a mă prezenta în ziua de 12 martie același[i] an, pentru 
instalare. În scurtul timp cât am funcţionat - o lună şi jumătate am 
observat ostilitatea P.S. Episcop, față de orice primenire. 

Mă înşelasem în ceea ce spusesem în cuvântul meu la instalare 
şi în referatul meu înregistrat de episcopie la Nr. 1778/948, „ce 
conducător spiritual avem” (Anexez în original referatul meu)345. 

Același[i] Episcop, cu aceaşi] mentalitate autocrată aveam în 
fața mea. 

Atitudinea mea hotărâtă pentru o viață nouă bisericească 
scăpată de tirania monarhică episcopală, nefiind pe placul Episcopului 
locţiitor Dr. Antim Nica, precum și atât faptul că atât eu, cât și o parte 
din echipa nou numită, nu făceam parte din clica P.S. Sale, lucru ce mi l- 
a adus ritos la cunoștință cu expresia „Sunteţi intraţi pe fereastră”, l- 
a determinat să intervină către Patriarhie cerând învoirea de a fi 
înlocuiţi. 

Şi astfel prin decizia prin decizia Nr. 2332/ 948 a episcopiei, se 
anulează o Decizie ministerială publicată și în buletinul oficial, 
retrăgându-mi-se în chip abuziv delegaţia de Referent, pe motivul că 
nu a-și corespunde însărcinării ce mi s-a încredinţat (atașez o copie 
după întâmpinarea făcută Episcopiei după îndepărtarea mea) 113. 

Sesizat de aceasta, intervine și către Ministerul de Culte și 
posterior capătă aprobarea retragerii delegației mele. 

Am fost înlocuit cu Preotul profesor I. Georgescu Consilier 
Referent Cultural, ce făcea parte din echipă și care nu se prezentase la 
post, deşi judeţeana îl invitase în repetate rânduri să ia postul în 
primire. 

De această dată, subit la cererea Episcopului Antim Nica, devine 
înlocuitorul meu, ca după aceea să-i urmeze un alt trădător al echipei 
noastre preotul Titus lonășescu, parohul parohiei „Sf. Sofia” din Galaţi, 
ca apoi să ajungă definitiv Referent Preotul C. Tătaru, parohul parohiei 
„Sf. Împărați” din Galaţi, care potrivit legiuirilor nu poate fi preot și 


345 Lipsește. 


Referent. 

Primește cumva și salariul din două părți? 

A fost conducătorul frăţiilor de cruce legionare și spiritual al 
Seminarului „Sf. Andrei” din Galaţi unde se practica pe scară mare 
legionarismul. 

Drept care dau prezenta declaraţie. 

Pr. Dimitrie Istrate 

Sf. Vineri Galaţi. 


ACNSAS, fond informativ, dosar 701, vol. II, f. 254-254v. 


[2] 
[NOTA]346 


În ziua de 16 martie 1948, am plecat la laşi împreună cu 
episcopul Nica, consilierul referent Istrate și protopopul de la Tulcea I. 
Popa. În ajunul plecării noastre, sosise de la București inspectorul gl. 
din Ministerul Cultelor Fârșeroţu, care ne-a însoţi în drumul nostru 
spre lași. 

În dimineaţa zilei de 16 martie m-am prezentat la reşedinţa 
episcopală ca împreună cu cei mai sus arătaţi să însoțesc pe episcop la 
gară. 

Episcopul auzind că aștept într-un birou din Cancelaria 
episcopală, a trimis pe preotul C. Țitariu - pe care îl numise 
subprotoiereu al Galaţilor a doua zi după ce luasem eu în primire 
protoierie, numai în scopul de a nu lucra cu mine direct pe de o parte, 
iar pe de altă parte de a ştirbi activitatea mea în sânul preoţimii - ca să 
mă cheme în cabinetul episcopal. 

Ducându-mă, acolo era de față inspectorul Fârşeroţu, episcopul 
m-a prezentat inspectorului cu aceste cuvinte: „acesta este protopopul 
pe care mi l-aţi pus, care nu vrea să se achite de îndatorirea de ce are 
de [a] însoţi pe episcop în toate ocaziile”. 

Prin aceste cuvinte se referea la faptul că nu-l însoțisem într-o 
seară la o slujbă bisericească care se oficia la biserica Sf. Nicolae între 


346 Text manuscris cu cerneală bleumarin. Este semnat pe ambele file, fără a avea tilu. 


orele 7-9 1⁄2. 

Discuţia pe chestiunea însoțirii episcopului a continuat pe drum, 
în tren. Într-un moment al discuţiei eu am spus că protopopul are şi 
datoria ca să țină legătura cu autoritățile publice și că nu ar avea timp 
să fie în orice moment alături de episcop. La aceasta episcopul a 
răspuns textual: „Întâi bisericescul şi pe urmă politicul”. La auzul 
acestor cuvinte, inspectorul Fârşeroţu a intervenit în discuţie și i-a 
spus episcopului: „Nu Prea Sfinţite, întâi politicul şi apoi bisericescul. 
Aceasta este lozinca timpului și așa trebuie să facem”. 

După replica dată de inspectorul Fârșeroţu, episcopul n-a mai 
continuat şi discuţia s-a închis. 

La una din şedinţele secţiei nostre sindicale - cler - s-a hotărât 
ca să se formeze o delegaţie din preoţi şi cântăreţi care să se prezinte 
la episcop, ca împreună să găsească o soluţie mai echitabilă pentru 
plasarea la parohii a câtăreţilor rămași fără salariuliu]. 

Dintre preoţi ca delegați aleși de membrii sindicatului făceau 
parte următorii: Pr. Emil Doicu, Pr. Gh. Moisei şi subsemnatul. În ziua 
indicată, după ce în prealabil avusesem o consfătuire cu cântăreții, 
consfătuire unde schițasem cu consimțământul tuturor care ar fi 
aranjamentul cel mai just, ne-am prezentat la reședința episcopală, 
cerând să fim primiţi în audienţă. Anunţarea noastră s-a făcut de către 
protopopul Vârgolici, omul de încredere al episcopului, care i-a şi spus 
scopul audienței solicitate. Episcopul auzind pentru ce am venit, a 
refuzat să ne primească. 

În aceeaşi zi, la o oră după ce mi s-a refuzat primirea 
subsemnatul fiind în audienţă la episcop pentru alte chestiuni, știind 
episcopul că și eu făceam parte din delegaţia sindicatului, mi-a spus 
textual: „Sindicatul nu are calitatea de a se interesa de actele 
administrative ale episcopiei. Sindicatul nu este altceva decât o școală 
de îndrumare politică și altceva nimic”. 

ss/ indescifrabil 


ACNSAS, fond informativ, dosar 701, vol. II, f. 255-256. 
[3] 


131/ 24 februarie 1949 
REFERAT 


Nota din sursa Matei din 10 februarie 1949, semnala că 
Duminică 6 Februarie 1949 OLIMPIU CĂCIULĂ, în prezent bibliotecar 
al Institutului Teologic Ortodox de grad universitar din Capitală, 
prieten personal al D-lui Ministru STANCIU STOIAN, ar afirmat că 
Patriarhul JUSTINIAN, chemându-l pentru a-i comunica că un articol 
de al său nu poate fi primit de revista „Glasul Bisericii”, întrucât: 

„Guvernul nu merită atâtea laude, pentru că a lipsit biserica de 
autonomie, a supus înalții conducători ai acesteia la controluri şi nu i-a 
primit pe niciunul în Parlament. Biserica trebuie să fie mai diplomată 
față de Guvern, fără a-l aproba mereu, ţinând seama de nemulțumirile 
fireşti ale clerului”. 

Procedând la verificarea acestei informaţii, prin informatorul 
„M. Stănescu”, s-au obținut următoarele detalii: 

Observând lipsa articolului său, intitulat "Noul regim al cultelor 
în RPR", inspirat de către D-L Ministru STANCIU STOIAN, din 
corecturile revistei „Ortodoxia”, OLIMPIU CĂCIULĂ s-a adresat 
directorului revistei ALEXANDRU CERNA RĂDULESCU pentru 
lămuriri, primind următoarele: 

„L.P.S.S. JUSTINIAN s-a opus la publicarea acestui articol, pentru 
că nu poate admite să apară într-o revistă a Sft. Sinod, un articol care 
elogiază o lege, prin care s-a distrus autonomia Bisericii Ortoodoxe”. 

Deși formularea dată ideii diferă în notele furnizate de cele două 
surse informative şi deşi una o pune numai în gura lui Al. CERNA 
RĂDULESCU, ca transmițător al ideii Patriarhului, fondul notei se 
confirmă, ca şi faptul material, că articolul lui OLIMPIU CĂCIULĂ, cerut 
de Dl. Ministru STANCIU STOIAN, a fost îndepărtat din revistă, cu puţin 
înaintea apariţiei acesteia. 

ȘEFUL SERVICIULUI, 

CĂPITAN DE SECURITATE, ss/ indescifrabil. 


ACNSAS, fond documentar, dosar 68, f. 463. 

131/20 aprilie 1949 
NOTA 


În 19 aprilie 1949 Consistoriul Metropolitan al Ungro-Vlahiei a 
judecat cererea numitului Baciu din comuna Pledia, jud. Prahova de a fi 
recunoscut preot. Acest Baciu are oarecari studii de Teologie și fusese 
recunoscut ca preot-confesor militar în divizia „Tudor Vladimirescu”, 
slujind efectiv în tot timpul războiului. 

În timp ce majoritatea preoților din Consistoriu au fost pentru 
aprobarea cererii, patriarhul JUSTINIAN s-a opus, sub cuvânt că „în 
Tudor Vladimirescu nu s-a făcut religie”. Abia după insistenţe, 
Patriarhul a admis această cerere. 

Sursa: Culai 

Valoare: serioasă 

Observaţiunile Serviciului: În noul Consistoriu Metropolitan ce 
urmează a lua fiinţă în conformitate cu prevederile Statutului Bisericii 
Ortodoxe Române, Patriarhul JUSTINIAN intenţionează să introducă 
numai preoţi devotați persoanei sale ca GHEORGHE SOARE etc, din 
această cauză starea de spirit în rândul vechilor membri se menţine 
agitată. 


ANIC, fond DGP, dosar 77/1946, f. 198. 

131/20 ianuarie 1950 
NOTA 


Luni 16 ianuarie 1950 toți salariaţii Patriarhiei au fost convocați 
de JUSTINIAN MARINA în sala Sinodului din palatul patriarhal, cu care 
ocazie acesta a ținut o cuvântare, expusă într-un ton foarte violent din 
care semnalăm părțile cele mai esenţiale: 

Vicarul patriarhal PARTENIE CIOPRON, directorul administrativ 
MODORAN și directorul contabilităţii ALEXANDRESCU au făcut 
propuneri pentru avansarea unor funcționari și în acest fel au creat o 
stare de spirit ostilă Patriarhului, printre funcţionari, care văd în el 
singurul obstacol al îmbunătăţirii situaţiei lor materiale. În realitate el 
- Patriarhul - nu are nimic împotriva avansării lor, dar schema de 
încadrare, aprobată de Ministerul Finanţelor nu îngăduie nicio 
schimbare. 


În continuare JUSTINIAN MARINA a dat în public delegaţia 
directorului MODORAN, recent angajatul lui CARP GRECEANU și 
şefului Cadrelor însărcinarea de a găsi modalitatea formării unui 
sindicat aparte pentru salariaţii Patriarhiei. Motivele pentru care 
salariaţii Patriarhiei urmează să aibă sindicat aparte sunt: 

Salariaţii Patriarhiei trebuie să fie educați în alt spirit decât 
ceilalți sindicalişti din ţară. Fi trebuie să apere biserica, pe Patriarh și 
să lămurească oriunde rolul Bisericei în Stat. Educaţia antireligioasă 
care se face sindicaliştilor în toate celelalte sindicate - inclusiv cel al 
Ministerului Cultelor de care depind salariaţii Patriarhiei - nu-și poate 
avea locul. 

Funcţionarii Ministerului Cultelor sunt educați pe linie sindicală 
şi politică în sensul ostilității față de Biserică și al „sabotării” 
Patriarhiei. Pe această linie el - JUSTINIAN - trebuia să scoată în 
evidență cazul cu piesa jucată de sărbători de echipa artistică a 
Sindicatului Ministerului Cultelor, în care un preot era batjocorit, iar 
un pionier pus să scuipe pe cruce. Toate demersurile făcute de Biserică 
la Ministerul Cultelor sunt lăsate fără urmare. „Trebuie să precizez, a 
precizat JUSTINIAN, și să o știți cu toţii că la Ministerul Cultelor 
suntem sabotaţi întru-totul”. 

Salariații Patriarhiei nu s-au bucurat anul trecut de drepturile 
de odihnă a celorlalți sindicalişti din ţară și astfel a trebuit ca Biserica 
singură să le acorde aceste drepturi. 

Apoi, JUSTINIAN MARINA a afirmat că acei salariaţi ai 
Patriarhiei, care sunt credincioși ortodocși şi care nu se comportă ca 
apărători ai credinţei ortodoxe ar face mai bine să plece! Cei ce se 
socotesc neîndreptăţiți la salariile pe care le primesc să plece în altă 
parte, unde vor fi mai bine salariaţi, căci Biserica atâta poate să 
plătească. 

La încheierea cuvântării patriarhale, mai mulţi asistenţi au cerut 
cuvântul, dar JUSTINIAN nu a dat prilej nimănui să vorbească, 
anunțând că la o dată pe care o va fixa, va avea loc o altă ședință, unde 
„va asculta” pe toţi cei ce nu sunt de acord cu cele expuse de el. 

Această cuvântare a Patriarhului a stârnit vii comentarii în 
rândurile majorităţii personalului, care spera reîncadrări, prime de 
producţie, etc. 

NICOLAE USERZON, zeţar la Tipografia Cărţilor Bisericești, a 
afirmat că nici pe vremea legionarilor și nici în vremea dictaturii 


antonesciene nu i s-a pus problema să plece de la Patriarhie, pentru că 
este evreu, dar iată că s-a găsit în plin regim de democraţie populară 
JUSTINIAN MARINA să ceară ca el să plece, pentru că nu este „de 
aceeași credință” cu Patriarhul. 

Consilierul GHEORGHE MAIOR s-a exprimat plin de teamă că 
Patriarhul intenţionează înfiinţarea unui sindicat galben, ceea ce nu va 
fi tolerat și va aduce numai supărări personalului clerical. 

ALEXANDRU CERNA RĂDULESCU, prezentându-se Patriarhului, 
Marţi 17 ianuarie a.c., pentru a cere lămuriri asupra situaţiei 
funcționarilor de la Tipografia Cărților Bisericești, care conform 
hotărârii C.G.M. fac parte din Uniunea „Arte Grafice” după locul lor de 
muncă, a primit ca răspuns următoarele: 

„Muncitorii pot face parte din Sindicatul Arte Grafice, pentru că 
sunt muncitori, dar funcționarii Patriarhiei vor trebui să facă parte din 
noul sindicat, indiferent ce ar gândi Confederaţia Generală a Muncii”. 

Preotul OLIMP CĂCIULĂ, bibliotecarul Institutului Teologic de 
grad universitar din Capitală, afirmă că hotărârea Patriarhului de a 
crea un „Sindicat propriu” se datorează faptului că el este iritat de 
gândul că funcționarii administraţiei patriarhale fac parte din 
Sindicate, care nu sunt sub controlul său (cei de la școlile bisericești fac 
parte din Sindicatul Învățământului, cei de la Tipografia Cărţilor 
Bisericeşti din Sindicatul Artelor Grafice şi cei de la Patriarhie din 
Sindicatul Ministerului Cultelor). JUSTINIAN dorește ca niciun 
sindicalist să nu se poată adresa - ca în prezent - unui Sindicat pentru 
a-şi revendica drepturile. După CĂCIULĂ, JUSTINIAN doreşte 
introducerea unei „dictaturi personale sindicale”. 

În 18 ianuarie a.c, TĂNĂSESCU, delegatul Uniunii Sindicatelor 
Artelor Grafice, aflând de cele discutate, s-a prezentat consilierului 
GHEORGHE MAIOR și i-a cerut să-i obțină o audienţă la Patriarh: la 
intervenţia lui MAIOR, JUSTINIAN a replicat că nu mai are ce discuta cu 
Uniunea Sindicatelor Artelor Grafice, refuzând să primească în 
audienţă [pe] TĂNĂSESCU. 

La prima întrunire a biroului organizaţiei de Partid de la 
Patriarhie, ţinută în seara zilei de 16 ianuarie a.c, s-a discutat 
problema ridicată de JUSTINIAN MARINA, dar niciunul din participanţi 
nu au luat atitudine, resimțindu-se o dezorientare accentuată: a reieșit 
numai că acest prolilect va fi foarte greu de adus la îndeplinire. 

SURSE: COSTEA, VLAICU și OLIVER 


Valoare: verificată în ceea ce priveşte afirmaţiunile făcute de 
JUSTINIAN MARINA în faţa funcționarilor în sala Sinodului. 
Măsuri luate: Se semnalează spre știință. 


ACNSAS, fond informativ, dosar 2252, vol. II, f. 450-452. 

D.S.C. 
13/1/11/ 1950 
NOTA 


Rezumatul cuvântării rostite de P.S. PARTENIE CIOPRON, Vicar 
Patriarhal, la deschiderea cursurilor de îndrumarea preoţilor, în ziua 
de 23 ianuarie 1950, la Institutul Teologic din București. 

„Mi s-a făcut cinstea și de data aceasta de a reprezenta pe I.P.S. 
Patriarh la deschiderea acestor cursuri de îndrumare. Am primit cu 
bucurie această delegaţie și vă transmit din partea IPS. sale 
patriarhicești binecuvântări și urări de spor în munca pentru care aţi 
fost chemaţi. 

Când văd acest mare sobor de preoți, îmi vin în minte cuvintele 
adresate de Mântuitorul ucenicilor săi, când le-a spus: „În lume 
necazuri veţi avea. lată eu vă trimit ca pe niște oi în mijlocul lupilor. 
Păziţi-vă de oameni, că vă vor da în judecata soboarelor și vă vor duce 
înaintea dregătorilor și veţi fi urâţi din pricina mea. Va veni vremea 
când oricine vă va ucide, să i se pară că duce slujba lui Dumnezeu. 

Toate aceste cuvinte le-a spus Mântuitorul, ca să vă prevină să 
fiți pregătiţi, ca pe toate să [l]e înfruntaţi cu bărbăţie. Trebuie să afirm 
că pe tot globul pământesc sunt mari slgluduiri sociale. 

Toate instituţiile sunt zguduite din temelii și puse la încercare. 

Biserica de pretutindeni este pusă şi ea la mari încercări. Și 
Biserica noastră este pusă de asemenea la încercare. De aceea, 
conducerea a ținut seamă de aceste lucruri și, pentru ca preoții să 
poată face față tuturor încercărilor și situaţiunilor grele, în care este 
pusă, a înfiinţat aceste cursuri. 

Datoriile pe care le aveţi la aceste cursuri le-a spus părintele 
Rector și le subscriu și eu. Cunosc sacrificiile pe care le faceţi pentru a 
veni la aceste cursuri, părăsindu-vă pentru atâta vreme familiile, copiii 


şi enoriașii. 

Dintre toate virtuțile creștinești, cea pe care eu personal o 
apreciez mai mult, este înțelepciunea. 

Omul înțelept este ferit de orice greșeli serioase, pentru că nu se 
pripeşte niciodată în hotărârile pe care trebuie să le ia. 

Preotul în mod deosebit trebuie să fie un om înţelept. Cursurile 
acestea au un caracter de ordin numai teoretic. Mă folosesc de acest 
prilej pentru a felicita pe părintele rector și corpul profesoral pentru 
dobândirea noului local. 

Urez tuturor spor la muncă și nu pot încheia decât îndreptându- 
mi gândul către bunul Dumnezeu și zicând: Doamne al puterilor, fii cu 
noi, căci pe altul afară de tine, ajutor pentru necazuri nu avem. 
Doamne al puterilor, miluiește-ne pe noi”. 

De observat că textele citate din noul testament sunt luate din 
pericopele evanghelice rânduite a se citi la slujba unui mucenic, iar 
rugăciunea finală este rânduită de tipic pentru postul cel mare. 


ACNSAS, fond informativ, dosar 2252, vol. II, f. 448. 

131/10 februarie 1950 


NOTA 


Luni 30 ianuarie a.c. episcopul NICOLAE POPOVICI al Oradiei, a 
reamintit cu ocazia mesei date la sărbătorirea Sfinților Trei Ierarhi, 
patronii Institutului Teologic de grad universitar din capitală, predica 
pe care a ţinut-o în 15 ianuarie a.c., la Oradea, cu ocazia aniversării a 
100 de ani de la naşterea lui Eminescu, în felul următor: 

„Să-l privim pe Eminescu așa cum este întreg, măreț. Să ne 
gândim la perspectiva geografică cuprinsă în toată măreţia ei în poezia 
lui Eminescu. Ce măreție, ce splendoare, ce perspectivă geografică 
curată! Tineret să învăţaţi poeziile lui Eminescu ca rugăciunile, iar 
doinele lui (referindu-se la «De la Nistru pân” la Tisa») ca imnurile 
sfintelor cântări”. 

SURSA: NERO 

Valoare: serioasă 


ACNSAS, fond informativ, dosar 2669, vol. [,f. 51. 

131/11 februarie 1950 


NOTA 


La Institutul Teologic s-au serbat patronii Teologiei, Sfţii Trei 
Ierarhi: Vasile, Grigore şi loan Gură de Aur. 

Solemnitatea urma să fie onorată cu prezența Patriarhului 
JUSTINIAN şi a Tov. Ministru Stanciu Stoian. La ora 10 a.m, însă, atât 
Patriarhul, cât Tov. Ministru Stanciu Stoian au fost chemaţi telefonic de 
Tov. Ghe. Gheorghiu Dej, aşa că nu au mai participat la serbare; au 
ajuns însă la timp la Institut, pentru a participa la „mica agapă” ce a 
urmat după serbare. 

În numele Patriarhului a vorbit la serbare Episcopul NICOLAE 
POPOVICI al Oradiei. Pe marginea vieţii celor Trei Mari lerarhi ai 
ortodoxiei, Vasile cel Mare, Grigorie și loan Gură de Aur - episcopul 
POPOVICI a vorbit despre „îndrăzneala creștină”. 

Subiectul a fost tratat cu „îndrăzneală” reușind să electrizeze 
într-adevăr pe preoţii și studenţii din sala festivă. Vorbind despre lupta 
celor Trei mari Ierarhi cu lumea păgână a vremii lor, despre curajul 
acestora de a înfrunta toate primejdiile unor regimuri politice ostile 
Bisericii lui Hristos - episcopul POPOVICI a reușit cu ușurință să 
convingă auditoriul reacţionar, că în situaţia de azi, preoțimea trebuie 
să aibă o atitudine identică cu cea a acestor stegari ai creștinismului. 

A impresionat deosebit amintirea dialogului înverșunat dintre 
Sf. Vasile cel Mare și guvernatorul păgân Modestus. Mișcat de 
vehemența și curajul cu care Sf. Vasile își apăra credința creștină, 
guvernatorul Modestus a exclamat: „Niciun episcop nu mi-a vorbit în 
felul acesta”. La care Sf. Vasile a răspuns: „Pentru că desigur, încă nu aţi 
întâlnit un adevărat episcop al lui Hristos”. 

Episcopul POPOVICI și-a încheiat cuvântarea cu o rugăciune: „Să 
rugăm pe cei trei mari lerarhi, să binecuvânteze din cer pe toţi 
sprijinitorii și apărătorii Bisericii lui Hristos și să împrăștie pe toţi 
vrăjmașii ei”. 


Cei prezenţi în sală au explodat în aplauze furtunoase. 

Referitor la cele de mai sus, preotul OLIMP CĂCIULĂ, bibliotecar 
la Institutul Teologic a spus: 

„A vorbit ca un mare ierarh. S-a ridicat cu îndrăzneală și curaj la 
nivelul Sf. Vasile cel Mare. Probabil, personal, și-a făcut rău, politiceşte. 
A spus însă lucruri care trebuiau spuse”. 

Preotul ALEXANDRU TEODORESCU din comuna Podu-Rizii, 
Dâmboviţa a afirmat: „A vorbit ca un Hristos, preoţilor le venea să se 
ducă să-l îmbrăţișeze. Cu astfel de vlădici, comuniștii nu vor reuși să 
distrugă Biserica”. 

Preotul JUSTIN MOISESCU a afirmat: 

„POPOVICI a vorbit de o mie de ori mai «tare» decât CIOPRON la 
deschiderea cursurilor. Cred, chelului îi lipsea tocmai tichia de 
mărgăritar”. 

SURSA: M. Stănescu 

Valoare: serioasă 


ACNSAS, fond informativ, dosar 2669, vol. I, f. 49-50. 


[9] 
Declaraţie347 


Subsemnaţii Econom Teodor Stoica, preot pensionar, cu 
domciliul în Galaţi, str. Trei Ierarhi, Nr. 14 A și Econom Dimitrie 
Istrate, parohul parohiei Sf. Vineri din Galaţi, foști consilieri eparhiali 
sub episcopatul Cosma, pe conștiință și onoare declarăm următoarele: 

În anul 1946, după sărbătorile Paștelui membrii Consiliului 
Eparhial au fost convocați la Palatul Episcopal pentru a delibera 
asupra diverselor chestiuni, sub președinția P.S. Cosma. 

Prezenţi: Ec. Th. Stoica și Ec. D. Istrate 

Absenţi: Ec. N. Gâdei, Ec. C. Todicescu şi Ec. I. Diaconescu. 

Am fost chemaţi în biroul P.S. Episcop Cosma unde se afla şi P.S. 
Antim Nica în calitate de vicar al Episcopiei din Galaţi. 

Din cauza lipsei celor 3 membri din Consiliu nu s-a ţinut ședință 


347 Document scris cu cerneală neagră. 


în regulă, totuşi P.S. Episcop a insistat să vadă corespondenţa cu 
caracter urgent. 

Printre corespondenţa cu caracter urgent era și o adresă din 
partea organizației: Apărarea Patriotică, prin care se cerea să se 
designeze un conferenţiar, îndrumător, pentru organizarea filialelor de 
apărare patriotică în jud. Covurlui, pe parohii. 

Precizez că această adresă a fost propusă de mine în sânul 
„Regionala Apărare Patriotică”, al cărui vicepreședinte am fost și am 
activat tot timpul, Ec. Th. Stoica. 

O citesc P.S. Episcop Cosma și fiindcă se cere urgenţa s-ar putea 
să se dea ordine în subordin în consecinţă. 

Episcopul Cosma a spus: „Nu este chiar așa de urgentă”. 

Atunci se amestecă și P.S. Antim Nica și spune: „Apărarea 
Patriotică este un avort al comunismului de provenienţă jidovească. 
Aşa că nu vă prea grăbiţi, mai ales că comunismul, va proceda ca în 
Rusia, distrugând complet Biserica Creştină”. 

Am luat corespondenţa și ne-am dus în cancelarie, cu adâncul 
regret, de a nu fi putut reuși obiectul iniţiativei mele. 

Aceasta ne este declaraţia pe care la cerere o vom întări cu 
legiuitul jurământ. 


Econom Th Stoica 

Preot Econom D. Istrate348 

22 martie 1950 

ACNSAS, fond informativ, dosar 701, vol. II, f. 234-234v. 

131/29 aprilie 1950 
REFERAT 


În legăturile cu cursurile de îndrumare ale preoţilor, avem 
onoarea a referi următoarele: 

Aceste cursuri au fost create la începutul anului 1948, cu scopul 
de a ajuta preoţilor să-și împrospăteze cunoștințele în spirit 


348 Ultima semnătură și data sunt trecute cu cerneală albastră. 


democratic. Astfel, în cadrul programului erau incluse și conferințe cu 
caracter politic democratic, care le arăta linia bisericii în cadrul 
regimului de democraţie populară. 

Încă din cursul anului trecut Patriarhul JUSTINIAN a căutat să 
schimbe caracterul acestor cursuri. Astfel a început încetul cu încetul 
să elimine conferințele cu caracter politic, iar la deschiderea seriilor a 
Il-a şi a IV-a, patriarhul nu a mai îndrumat preoţii cursiști din punct 
de vedere politic. 

La deschiderea seriei a V-a, Patriarhul a trimis în locul său pe 
fostul vicar patriarhal PARTENIE CIOPRON. Acesta, în cuvântarea sa de 
deschidere, nu numai că nu a vorbit politic, dar a atacat direct regimul 
democrat, dând a înţelege preoţilor cursiști că rostul cursurilor de 
îndrumare este de a-i învăța pe preoţi cum să se camufleze în 
vremurile de azi. 

Numai după o săptămână de la deschiderea seriei a V-a, 
patriarhul a pus să vorbească, în locul preoţilor de la cursuri, pe 
episcopul NICOLAE POPOVICI al Oradiei, cunoscut cu dese manifestări 
antidemocratice. Acesta în cuvântarea sa a dat a înţelege că în RPR a 
început războiul contra religiei și deci preoţii să se pregătească pentru 
a înfrunta pe dușmanii lui Dumnezeu cu sacrificiul vieții lor. 

La deschiderea seriei a VI-a, ce a avut loc în ziua de 19 aprilie 
1950, Patriarhul şi-a impus un program de conferințe absolut cu 
caracter mistic religios, deşi Ministerul Cultelor înaintase tabelul cu 
programul conferinţelor, printre care erau și unele cu caracter politic, 
pe care Patriarhul nu le-a admis. 

Aflând despre acest fapt, Tov. Ministru Stanciu Stoian a stat de 
vorbă cu Patriarhul mai multe ore în şir, după care au ajuns la o 
înțelegere ca în program să se introducă și o parte din subiectele fixate 
de Ministerul Cultelor. 

În momentul de față, caracterul general al cursurilor a rămas cel 
fixat de Patriarhul JUSTINIAN. Preoţii sunt nevoiţi a face slujbe și 
rugăciuni cca. 5 ore pe zi, lucruri pe care le cunosc încă din seminarii, 
iar restul programului este compus din prelegeri teoretice teologice. 

Întrucât caracterul inițial al cursurilor de îndrumare a fost 
schimbat complet, iar preoţii sunt nevoiţi a repeta doctrina teologică 
mistică, care i-a împins în braţele fascismului, după cum afirmă ei 
înșiși şi deci cursurile sunt utilizate ca un centru bun de propagandă 
antidemocratică camuflată, opiniem ca aceste cursuri să fie întrerupte. 


Lt. de Securitate 
Dobreanu M. 


ACNSAS, fond informativ, dosar 2252, vol. III, f. 92-93. 


[11] 
341/10 martie 1951 
NOTA 


TEOCTIST ARĂPAȘU a comunicat sub formă de discuţii libere că 
el personal s-a dus și a vizitat într-o zi biserica Mihai Vodă de la 
Arhivele Statului. Apoi s-a dus la Patraiarh și a sugerat ideea că ar fi 
fost bine ca acolo să se înființeze o mănăstire. 

Adică preotul de mir care slujeşte acolo să fie trimis în altă 
parte, iar în locul lui să fie aduși și călugări care să ţină slujbe 
frumoase, predici însuflețite și în felul acesta să se înființeze un nou 
centru călugăresc în București. 

Spunea că Patriarhul a rămas frumos impresionat și că a 
acceptat cu bucurie înființarea acestei mănăstiri în Bucureşti. 

SURSA: VLAICU 

Valoare: serioasă 

ACNSAS, fond informativ, dosar 271, vol. I, f. 76. 

DEPARTAMENTUL CULTELOR 
Direcţia de Studii 

REFERAT 

18 Aprilie 1952 


Obiect: Orarul - program și conferințele propuse pentru 
cursurile de îndrumare a preoţilor ortodocși de la Centrul Sibiu 

Din examinarea și compararea programului și conferinţelor 
propuse pentru cursurile de îndrumare a preoţilor ortodocși de la 
Centrul Sibiu, cu acelea propuse de la centrele de îndrumare 
preoțească de la Bucureşti și Argeș, rezultă: 

I. Durata cursurilor. La Sibiu este de 30 de zile, la București ș 


Argeş 45 zile. 

II. Programul zilnic. Prezintă următoarele deosebiri: 

— La Sibiu sunt programate a se ţine zilnic câte 2 conferinţe 
(exceptând miercurea şi vinerea) a câte 1, 30 ore (9-10, 30 şi 11-12, 
30), pe când la București și Argeş o singură conferință pe zi. 

— Pentru studiul individual este rezervată 1, 30 ore (20, 30-22) 
la Sibiu, pe când la București și Argeş sunt prevăzute 3 ore. 

— În cadrul slujbelor religioase de la Sibiu nu se prevede a se 
face cateheze urmate de seminarii, ca la București și Argeș, ci numai 
predici urmate de seminarii omiletice. 

— Seminarul asupra predicii de la slujba de seară la Sibiu se 
face a doua zi, nu imediat după slujbă ca la București și Argeș. 

— La Sibiu, timpul liber intercalat în program este de 3, 30 ore 
(8-8, 15, 10, 30-11, 12, 30-13, 14-16 şi 19, 30-19, 45), pe când în 
București este de 4, 15 ore. 

— Spre deosebire de Sibiu, la București şi Argeş se lasă timp 
liber o după-amiază pe săptămână (joia). 

— Timpul rezervat directorului de studii la Sibiu este de una oră 
în fiecare zi (18-19), pe când la Bucureşti, programul prevede o 
singură oră (18, 30-19, 30) pe săptămână (vinerea). 

— Ora de duhovnicie care figurează în fiecare luni (18, 30-19, 
30) la centrele Bucureşti și Argeș, nu apare în programul centrului de 
la Sibiu. 

— Pentru timpul de dejun, masă şi cină, la Sibiu este rezervată 
1,45 ore (7, 45-8; 13- 14; 19-19, 30), pe când la București și Argeş 2 
ore. 

Orele destinate slujbelor religioase sunt la fel atât la Sibiu, cât și 
la București-Argeș. 

III. Temele conferinţelor. Programele prezintă următoarele 
deosebiri în legătură cu temele conferințelor: 

— La centru Sibiu sunt programate 39 conferințe (anexa 1)349, 
la București şi Argeș 38. 

— Faţă de programele de la București și Argeș, programa de la 
Sibiu conţine următoarele teme noi: 

Cu conţinut social-religios: 

1. Condiţiile istorice în care s-a făcut Uniaţia (în Ardeal) 


349 Lipsește. 


2. Biserica ortodoxă rusă astăzi 

3. Aniversarea celor 75 de ani ai Patriarhului Alexei al Moscovei 
(viaţa și opera sa). 

Cu conţinut cetățenesc: 

1. Anul revoluționar 1848 și lupta pentru formarea statului 
naţional român. Dezvoltarea economică și politică după 1848 până la 
neatârnare (1877) 

2. Istoricul PMR 

3. Cauzele și caracterul celor două războaie mondiale (1914- 
1918 şi 1939-1945). 

4. Democraţia sovietică cea mai înaintată din lume 

5. Istoricul şi realizările luptei pentru pace în ultimii ani. 

În privinţa temelor religioase, programele prezintă 
următoarele deosebiri: 

1. Temele conferințelor despre epistolele  hristologice, 
eshatologice şi pastorale ale Apostolului Pavel, precum și temele 
conferințelor despre „Ortodoxie și catolicism” și „Ortodoxie și 
protestantism”, programate a se ţine în 5 lecţii la centrele de la 
București şi Argeş, în programul de la Sibiu sunt contopite în două 
conferințe cu titlurile: 

— Problemele eshatologice, soteriologice și hristologice ale Sf. 
Ap. Pavel. Epistolele, pastorale ale Sf. Ap. Pavel. 

— Ortodoxism, protestantism și catolicism. 

De asemenea, tema „Învățătura ortodoxă față de învățătura 
creştinilor după evanghelie” este programată a se trata în aceeași 
conferință cu învăţătura ortodoxă față de învăţătura adventiștilor, pe 
când la București aceasta din urmă se tratează într-o conferință 
separată, iar învățătura ortodoxă față de învăţătura tudoriștilor. Aceste 
combinaţii de subiecte se datore[ază] faptului că tudorismul nu există 
în Ardeal. 

2. În programa de la Sibiu, unele teme religioase sunt formulate 
altfel decât în cea de la București și Argeş. Astfel, cum despre „Cultul 
Bisericii ortodoxe în raport cu celelalte confesiuni și culte creştine”, în 
programul de la București și Argeş este formulată: „Cultul Bisericii 
ortodoxe române în raport cu celelalte culte”. 

De asemenea, tema social-religioasă: „Învățătura ortodoxă 
despre bunurile materiale”, în programa de la București este 
formulată: „Învățătura creştină despre bunurile materiale”. 


3. În programa de la Sibiu, nu figurează următoarele teme 
religioase înscrise în programa centrului București: 

— Evangheliile sinoptice 

— Evanghelia după loan 

— Epistolele sobornicești (idei sociale) 

— Învățătura creştină despre om. 

După conţinut: 

Numărul temelor religioase la Sibiu este de 10 (25, 64 %), pe 
când la București și Argeş este de 17 (44,73 %). 

Numărul temelor social-religioase la Sibiu este de 13 (33, 
33%), pe când la București și Argeş este de 10 (26, 34%). 

Numărul temelor cetățenești la Sibiu este de 13 (33, 33%), iar 
la București și Argeș de 8 (21,04%). 

Numărul temelor administrative şi de organizare 
(bisericească) este de 3 (7, 60%), ca la București. 

IV. Seminariile. Ca şi la centrele București și Argeș, seminariile 
se împarte în: 

1. Seminarii asupra conferinţelor. Pentru fiecare conferință, 
atât la Bucureşti și Argeş, cât şi la Sibiu, programa prevede o oră de 
seminar pe zi. 

2. Seminarii speciale. Programa centrelor București și Argeș 
fixează un număr de 36 seminarii speciale pentru toată durata 
cursurilor. Programa centrului Sibiu nu indică în mod precis numărul 
acestor seminarii, ci numai materiile la care se referă și anume: 
liturgica, omiletica, biblie și sectologie. 

Este de observat faptul că în programa de la Sibiu seminarii 
speciale de cântare bisericească, doctrină ortodoxă și legislaţie 
bisericească, pe care le găsim în programele de la București și Argeș. 

Seminariile speciale de liturgică și scriptură (biblie) figurează în 
ambele programe, cu deosebirea că la Sibiu nu se face seminar special 
de tipic la liturgică. 

3. Seminarii practice. Pe când la centrele București-Argeș 
programa prevede să se țină seminarii practice atât la predici, cât și la 
cateheze, la centrul Sibiu programul menționează seminarii numai 
asupra predicilor și poartă denumirea de „seminarii omiletice”. Ele se 
fac asupra predicilor rostite la rugăciunile din seara precedentă, 
precum şi în dimineaţa zilei respective. În program se arată că la 
aceste seminarii se insistă asupra actualizării predicilor. 


Concluzii 

1. Durata cursurilor la Sibiu este de 15 zile, mai mică decât la 
Bucureşti şi Argeş. Programa nu precizează data începerii acestor 
cursuri. 

2. Din cauza duratei mai scurte a cursurilor, programa de la 
Sibiu este mai încărcată, decât cea de la București, deoarece prevede să 
se țină câte două conferinţe, a câte 1,30 ore şi câte 2 ore de seminar pe 
zi. 

3. Deşi sunt 2 conferințe pe zi, totuși timpul rezervat pentru 
studiul individual la centrul Sibiu este de 1, 30 ore, în timp ce la 
București și Argeș pentru o singură conferință pe zi timpul rezervat 
studiului individual este de 3 ore. 

4. Nu se lasă liberă în timpul săptămânii nicio după amiază, iar 
în timpul liber intercalat în programul zilnic este numai de 3, 30 ore, 
față de 4, 15 ore la București. 

5. Programa de la Sibiu prezintă şi unele părţi bune față de cea a 
centrului de la București, deoarece: 

— Nu figurează în programă unele teme religioase care se 
găsesc trecute în programa centrului București (în număr de 4), pe 
care preoţii le-au studiat în facultăţile ș academiile teologice, iar altele 
sunt concentrate sau contopite (în număr de 7); 

— Conţine un număr mai mare de teme social-religioase (13 față 
de 10) și cetățenești (13 față de 8); 

— Numărul orelor de seminar este mai mic; 

— Nu se preocupă de cateheză sub nicio formă; 

— În fiecare zi directorul de studii are la dispoziţie o oră de 
convorbiri cu preoții. În programă nu se350 precizează însă care este 
obiectul acestor convorbiri; 

6. Din programă lipsesc temele predicilor și seminariilor 
acestora, precum şi ale seminariilor de liturgică, omiletică, biblie și 
sectologie. De altfel, aceeași lipsă se constată și la Bucureşti; 

7. Nu se arată programul din duminici și sărbători; 

8. Programa nu prevede nicio participare a preoţilor la vreo 
manifestare organizată în afara cursurilor (cum ar fi ședințe ARLUS, 
etc.). 

Propuneri. 


350 Adnotat. 


Din compararea celor două programe rezultă că e posibil să se 
ia elementele bune din amândouă și să se alcătuiască un proiect de 
program unic sau aproape unic pentru toate centrele de îndrumare. În 
acest scop, propunem ca cei doi directori de studii să fie îndrumați ca 
împreună să elaboreze acest program unic, eventual cu colaborarea 
Direcţiei de Studii. 


ACNSAS, fond documentar, dosar 67, f. 397-401. 

Nota a fost primită în ziua de 27.V.1953, de la informatorul „V 
25”, în casă de către lt. maj. 

Dobreanu Mircea, subșef de birou 

341/28 mai 1953 

Exemplarul Nr. 1 

NOTA 


Informatorul „V 25” semnalează că TEOCTIST ARĂPAȘU, 
decanul Institutului Teologic din București este contra studenţilor 
teologi, care intenţionează să intre în Sindicatul Patriarhiei, asta pe 
motiv că „organele sindicale s-ar amesteca prea mult în treburile 
Institutului”. 

De asemenea, într-o discuţie avută cu informatorul nostru, 
TEOCTIST ARĂPAȘU a îndemnat pe acesta să-i atragă atenţia 
studentului teolog ZAMFIRESCU ALEXANDRU din anul II, de la 
Institutul Teologic din București, să nu se avânte prea mult pe linie 
sindicală şi de U.T.M. și să lase lucrurile mai ușor. 

SLT. DE SECURITATE, 

Burlacu N. / ss 


ACNSAS, fond informativ, dosar 271, vol. I, f. 64. 

„Program de politică bisericească - 10 februarie 1947 


Domnului Dr. Petru Groza, 
Preşedintele Consiliului de Miniștri 
București 


Mult stimate Domnule Prim ministru, 


Multele și importantele griji de ordin politic cărora aveţi să le 
faceți față în aceste vremuri de răscruce pentru viața poporului nostru, 
socotesc că nu Vă dau răgaz să Vă preocupaţi și de problemele 
bisericeşti atâta cât știm că o cere inima Domniei Voastre, atât de 
legată de viaţa noastră bisericească. De aceea, Vă rog să-mi îngăduiţi ca 
în baza cunoștinței vechi ce ne unește și având calitatea de cel mai 
vechi membru al Sinodului arhidiecezan din Sibiu, să supun atenţiei 
Domniei Voastre, în mod personal, câteva din punctele cu caracter mai 
urgent ale unui program de politică bisericească, a căror înfăptuire 
dacă ar urmări-o Onor. Guvern ce-l prezidaţi, ar binemerita și de la 
neam și de la Biserică. 

1. Am observat în Biserica din Vechiul Regat lipsa unor 
candidați cu pregătire serioasă pentru scaunele de ierarhi. Cauzele 
socotesc că sunt în special următoarele două: a) Mănăstirile aflându-se 
într-o stare culturală inferioară nu pot da din sânul lor elemente apte 
pentru o asemenea misiune de cârmuitor de suflete; b) Ierarhii fie că s- 
au recrutat din preoți căsătoriţi, fie că au fost aleși dintre monahi, n-au 
fost şi nu sunt preocupaţi de grija de-a crește o pleiadă de tineri din 
care să se recruteze viitorii conducători ai Bisericii. Deci de câte ori 
ajunge vacant un scaun episcopal, se fac tot felul de combinaţii străine 
de interesele Bisericii. Biserica trebuie să aibă în jurul fiecărui scaun 
episcopal un stat major de clerici culți, cari trebuiesc formaţi și educați 
nu numai în școlile teologice din ţară, ci și la școli alese din străinătate, 
de unde pot aduce impresii și învățăminte bune de aplicat în viaţa 
noastră bisericească. În lipsa unei astfel de pleiade de tineri pregătiţi, 
de câte ori se pune problema ocupării unui scaun devenit vacant, 
decide întâmplarea combinată cu cele mai pătimașe intrigi: ajunge că 
unui preot i-a murit soția sau s-a divorțat, ca să se socotească vrednic 
de-a fi episcop şi să pună în mișcare tot felul de mijloace și forțe 
străine de idealurile Bisericii, ca să-și realizeze scopul. Alegerile nu 
mai promovează la conducerea Bisericii elemente cari să se fi distins 


prin munca, prin cultura, prin caracterul lor. lar urmările unor astfel 
de practici ne dăm seama cu toţii cât de păgubitoare sunt pentru 
Biserică şi pentru viaţa poporului în general. 

La noi în Ardeal, deşi n-am avut mănăstiri, selecțiunea aceasta s- 
pregăti elemente serioase prin trimiterea la studii în străinătate, dar și 
datorită unor împrejurări cari făceau ca oameni cu însușiri alese și cu 
frumoasă cultură să se devoteze Bisericii. Datorită acestui fapt, după 
unirea politică de la 1918, Biserica din Ardeal a avut elemente 
suficiente pentru ca să le așeze în fruntea episcopiilor nou înființate, 
iar pe cele vechi să le reînvioreze. Mai târziu locul acelor bărbaţi din 
generaţia mai veche l-au ocupat elemente tinere, formate în mare 
parte prin înţelegerea ce am dat-o eu acestei probleme. Astfel în 
scaunele episcopale din Ardeal se găsesc azi bărbaţi bine pregătiţi, cari 
la rândul lor vor pregăti elemente bune pentru necesităţile de viitor. 

Cum poate ajuta Statul la remedierea acestei situaţii? Desigur 
problema pregătirii elementelor de valoare pentru scaunele de ierarhi 
e o problemă a Bisericii și ea trebuie să și-o asume în mod direct. Dar 
ca să-şi ia asupra ei împlinirea acestei datorii, credem că ar fi bine ca 
Domnia Voastră, Domnule Prim ministru, să atrageţi atenția organelor 
supreme bisericești asupra ei, printr-o adresă din partea Domniei 
Voastre, promițând totodată sprijinul efectiv al Guvernului. Sprijinul 
acesta l-aţi concretiza punând în vedere un număr de burse pe cari 
Statul le-ar pune la dispoziţia Bisericii pe seama unor absolvenţi foarte 
bine selecționați ai Facultăţilor și Academiilor teologice ca să meargă 
la studii în străinătate. Înapoindu-se acești tineri în ţară, ierarhii ar 
avea datoria de a-i ajuta la dezvoltarea culturii și personalităţii lor, 
aplicându-i cu posturi de răspundere din centrele eparhiale. La ei ar 
face apoi Biserica apel când s-ar pune problema întregirii vreunui 
scaun episcopal. Domnia Voastră ajutând la pregătirea unor astfel de 
tineri, V-aţi câștiga un titlu nepieritor la recunoştinţa lor și a Bisericii. 

2. În 1948 se vor împlini 100 de ani de la hirotonia și 
întronizarea lui Șaguna ca episcop al românilor ardeleni și de la 
Adunarea naţională de pe câmpia libertăţii. Aniversarea aceasta ar 
trebui să se facă în cadre impunătoare. De aceea trebuie pregătită din 
vreme cu un program bine cugetat și cu participare numeroasă de cler, 
popor și intelectuali, ca să fie o manifestare grandioasă și unanimă a 
conștiinței de sine a românismului. Guvernul va trebui numaidecât să 


ia parte pentru ca aceste serbări să fie pe măsura marilor evenimente 
comemorate. Deci e necesar și ajutorul Onor. Guvern. În acest sens ar 
trebui să se instituie un comitet de pregătire, din care să facă parte 
reprezentanţi ai instituţiilor reprezentative în viața neamului și care să 
lucreze în strânsă legătură cu Onor. Guvern și cu Biserica din Ardeal. 
Dacă nu se va proceda astfel, ne vom trezi cu iniţiative izolate pentru 
acele serbări și cu animozităţi cari vor avea ca urmare supărări în viaţa 
publică şi vor știrbi autoritatea şi însemnătatea serbărilor. 

3. Stârnesc nemulțumirea preoţimii şi a poporului credincios 
diferite ştiri lansate despre o intenţie a Onor. Guvern de a modifica 
Legea și Statutul de organizare a Bisericii ortodoxe române, precum și 
de-a legifera alte chestiuni ale Bisericii și preoțimii noastre. Eu unul nu 
dau crezare acestor știri, fiindcă nu cred că Onor. Guvern și mai ales 
Domnia Voastră Vă veţi da vreodată învoirea la modificarea Legii și a 
Statutului de organizare a Bisericii noastre, care sunt alcătuite pe baza 
Statutului organic șagunian, cu un caracter democratic cât se poate de 
larg și au intrat în conștiința clerului și poporului din Ardeal în așa 
măsură încât oricine și oricând ar încerca o modificare a lor, ar 
provoca un fior de nemulțumire în sufletele tuturor. 

Dar eu socotesc că și alte legi în domeniul vieţii bisericești astăzi 
ar fi cu totul inoportune chiar din punctul de vedere al Guvernului. 
Când Statul și populaţia au să lupte cu problema alimentării, mai ales 
în Moldova , dar chiar și în Ardeal, nu cred că ar fi la locul lor 
intervenţiuni ale statului în domeniul vieţii bisericești, care e cel mai 
sensibil şi cel mai gingaș de tratat. Orice intervenţie de felul acesta a 
Statului ar fi interpretată în atmosfera de astăzi ca vădirea unei 
intențiuni pe care Onor.Guvern și mai ales Domnia Voastră știu că nu o 
aveţi. 

Vă rog deci, Domnule Prim ministru, să privegheaţi ca să fie 
integral respectat principiul autonomiei bisericești, pe care l-aţi apărat 
în vremuri de ...(ilizibil) cu toată convingerea și cu tot curajul. 

4. În anumite cercuri bisericești se agită chestiunea unor noi 
alegeri pentru toate corporaţiile bisericești de jos, de la parohie, până 
sus. Aceste alegeri sunt a se face cu vot obștesc și pe faţă, nu cu vot 
secret, ci cu votare nominală în parohii, sub conducerea preoţilor și cu 
control public. Eu cunosc greutăţile și atmosfera în care s-ar face astăzi 
asemenea alegeri. De aceea fără să aduc alte motivări, Vă sfătuiesc și 
Vă rog să nu daţi curs acestor alegeri cu niciun chip, oricât de 


insistentă ar fi dorinţa unora de a-și satisface interesele. 

5. Am ascultat de dorința ce mi-aţi arătat-o în scrisoare și prin 
dese comunicări ce mi le-au adus de la Domnia Voastră consilierii păr. 
Liviu Stan și păr. Spiridon Cândea, de-a schimba pe păr. Dumitru 
Stăniloae din fruntea Rectoratului Academiei teologice „Andreiene”. 
Am ezitat mult de-a face acest pas, pentru că era plin de ingratitudine 
față de un profesor distins, un teolog de rar talent și de un bărbat 
respectat de tot clerul Bisericii noastre. Am făcut schimbarea cu 
sufletul îndoit, dar văzând consecinţele ei de astăzi, vă mărturisesc că 
regret a o fi făcut: părintele D.Stăniloae a plecat de la Academia 
teologică „Andreiană” lăsând în urma sa un gol pe care cu altul nu-l pot 
umplea. Tot clerul nostru, cu mine în frunte, regretă această pierdere 
ce o îndurăm prin plecarea de la noi a păr. D.Stăniloae. Din cazul acesta 
scot concluzia că nu e bine să se amestece bărbaţii politici în asemenea 
chestiuni și nu e bine să asculte conducătorii Bisericii de asemenea 
inmixtiuni. 

6. Trec acum la probleme mai mari. O datorie importantă 
impusă de spiritul vremii este aceea de a se trimite soli eclesiastici pe 
lângă Bisericile ortodoxe din celelalte ţări. Aceşti soli ar fi foarte 
folositori și pentru Biserica și pentru statul nostru, putând să ne 
câștige prin mijlocirea Bisericii din acele state multe simpatii în inima 
respectivelor popoare şi a factorilor politici. Peste tot s-ar cimenta 
solidaritatea ecumenică dintre popoarele ortodoxe, ceea ce ne-ar crea 
o atmosferă de prietenie în statele vecine. Azi, când lumea întreagă se 
organizează în spirit universalist şi în domeniul politic și în cel 
cultural, fără a neglija realitățile naţionale, e timpul să se accentueze 
caracterul universal sau ecumenic al ortodoxiei, care a fost prea mult 
întunecat în Bisericile particulare. Dacă lumea, devenită atât de mică, 
îşi caută legături de unitate chiar acolo unde le găsește cu anevoie, 
oare nu e cazul ca popoarele ortodoxe să dezvolte o unitate pe care o 
au efectiv prin Biserica lor? 

7. Nu trebuie neglijată însă nici chestiunea ambasadorului de la 
Vatican. Acolo am avut și înainte un astfel de ambasador, dar nu s-a 
pus nicio grijă în alegerea lui. Erau trimiși acolo oameni cari nu se 
pricepeau la chestiuni bisericești, nu știau cum să se comporte în 
mediul de rafinată diplomaţie al Vaticanului, nu aveau ţinte clare pe 
cari să le urmărească și să le apere, ci se lăsau atât de mult copleșiți de 
fastul şi de curtoazia formală a diplomaților papali încât cedau în orice 


chestiune în discuţie și uneori treceau ei înșiși la catolicism. Un sol 
priceput trimis acolo ar folosi mult țării noastre prin informaţiunile ce 
le-ar putea culege despre intenţiile Vaticanului, a căror realizare nu se 
urmărește totdeauna prin acţiuni vădite și zgomotoase. Avem în ţară 
minorități cari țin de scaunul papal și cari lucrează la ordinele sau la 
sugestiile de acolo, adeseori în detrimentul statului. Avem cu acest 
scaun unul din cele mai oneroase concordate. Eu am făcut un studiu 
comparativ asupra concordatelor și am constatat acest lucru. Tot ce-a 
voit să câștige Vaticanul în dauna suveranităţii statului român a 
câștigat prin diplomaţia lui. Deci e necesar să se aleagă pentru solia de 
la Vatican oamenii cei mai bine pregătiţi și cei mai devotați credinţei 
strămoşeşti şi intereselor statului român, dacă peste tot se mai 
menţine această solie pe lângă Vatican. 

8. Dar timpul de azi ne impune să stabilim contactul și cu 
celelalte Biserici creștine, prin aşa zisa mișcare ecumenică. Am avut cu 
această mișcare legături și înainte de război, dar nu atât de intense 
cum ar fi trebuit și cum le au celelalte popoare ortodoxe. De pildă, 
Biserica greacă din Patriarhia de Constantinopol are un delegat 
permanent la Londra. E de prevăzut și se simte chiar că în tendinţa de 
apropiere a popoarelor în spiritul Organizaţiei Naţiunilor Unite, 
mișcarea ecumenică, ca tendință de apropiere a popoarelor prin 
Biserică și prin credinţă va lua un nou și mare avânt. Așa de pildă, 
pentru anul 1948 e proiectată o reuniune mai mare la Amsterdam. Noi 
nu putem rămânea la o parte. Nici nu se cade să participăm în mod 
anemic şi accidental, cum am făcut-o uneori înainte. În anii de război 
am rămas chiar cu totul pe dinafară. Acum ni se fac chemări să intrăm 
din nou în legături cu ea. Trebuie să o facem și anume cu alt avânt și 
într-un mod mult mai sistematic. Trebuie să trimitem şi acolo oameni 
pregătiți și de prestigiu, cari să se dedice cu pricepere acestor 
probleme. Din această conlucrare și reciprocă cunoștință putem 
profita mult și din punct de vedere politic. La aceste reuniuni vin în 
dezbatere uneori și probleme adiacente domeniului politic. De pildă, în 
1925, la un mare congres din Stockholm ungurii s-au plâns că statul 
român solilor lor din Ardeal nu le-ar fi eliberat pașaport și au inundat 
de la Budapesta acel congres cu telegramele lor de ... (ilizibil). Dar nu 
le-a fost adevărată plângerea lor și a fost un noroc că am fost prezenţi 
ca să spulberăm la moment afirmaţia lor neadevărată. Trebuie să fim 
deci mereu prezenți ca să preîntâmpinăm asemenea acuze și 


atmosfera defavorabilă care ni se poate crea pe plan internaţional. 
Statul având interes să fim reprezentaţi la această mișcare în care se 
întâlnesc reprezentanţii religioși ai tuturor popoarelor, trebuie să dea 
Bisericii tot sprijinul ca să-şi poată trimite delegaţii ei. lar siguranța 
acestui ajutor trebuie să o aibă Biserica din vreme, ca să se poată 
pregăti din vreme, nu să improvizeze în ultima clipă o delegaţie 
nepregătită. 

9. Pe urma legăturilor ce am putut încheia în cadrele mișcării 
ecumenice, pot să fiu de folos țării obținând de la „Serviciul mondial al 
Bisericilor” ajutoare gratuite în măsură considerabilă pentru multe 
lipsuri de la noi, îndeosebi pe seama populaţiei din regiunile mai rău 
bătătorite de secetă ale Moldovei. Pe cum binevoiţi a ști, am și primit 
până acum un mic stoc de asemenea ajutoare pe cari după ce vom 
trece peste formalităţile vămilor le vom împărţi celor lipsiţi. E acesta 
un ajutor pe care confesiunile unite în acest scop îl acordă tot prin 
Biserici pe seama ţărilor avizate la ajutor din afară, între acestea fiind 
noi printre cele dintâi. 

Prin urmare confesiunile din America organizate în „Serviciul 
mondial al Bisericii” distribuie ajutoare gratuit prin mijlocirea 
Bisericilor din țările lipsite. În America, unde e regimul separaţiei între 
Biserică și Stat, creştinii nici nu înţeleg să sară în ajutorul creştinilor 
din alte părţi ale lumii pe altă cale decât tot prin Bisericile ţărilor 
lipsite. Vă rog să aveţi în vedere aceste condițiuni și să acordaţi din 
partea Domniei Voastre și a Guvernului tot sprijinul ca să putem aduce 
şi distribui cât mai efective ajutoare și danii venite din America. 

Acum aveţi Domnia Voastră și întregul Guvern ocazia cea mai 
prielnică pentru a Vă împlini punctul din platforma program de-a 
acorda Bisericii sprijinul pentru realizarea misiunii ei, mai ales în ce 
priveşte asistența socială. Eu pot să aduc ajutoare din America fără 
niciun obligament luat asupra noastră, nici de ordin religios ori 
bisericesc nici de ordin politic, ci cu totul liber și în mod gratuit. Deci 
Statul și Guvernul nu dă materialul pentru această operă de asistență 
socială ci-l câștigă Biserica, iar Statul o ajută la aducerea și împărţirea 
ajutoarelor. De această chestiune aflu necesar să vă prezint și un 
raport special în timpul cel mai scurt. 

V-am supus Domniei Voastre, Domnule Prim ministru, aceste 
câteva puncte de program bisericesc, căci datoria noastră a ierarhilor 
este de a atrage luarea aminte asupra problemelor mari și a nu atrage 


Guvernul în preocupări mărunte, în cari n-ar fi bine să se amestece. 
Ține de prestigiul Guvernului ca să dea ajutor la rezolvarea 
problemelor mari ale Bisericii, căci acest ajutor se întoarce tot în 
folosul lui. Fiindcă e știut că Biserica poate aduce, dacă e ajutată cum 
trebuie și unde trebuie, o mare contribuţie la refacerea vieţii sufleteşti 
a poporului, fără de care nu se poate înfăptui nicio reconstrucţie. 
Primiți Vă rugăm Mult Stimate Domnule Prim ministru, 
expresiunea multelor mele simțăminte de stimă și considerațiune. 
Sibiu, la 10 februarie 1947. 

